ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

ສະພາແຫ່ງຊາດ ເລກທີ 26 /ສພຊ

ນະຄອນຫຼວງວຽງຈັນ, ວັນທີ 17 ພຶດສະພາ 2017

ປະມວນກົດໝາຍອາຍາ

ພາກທີ I

ພາກທົ່ວໄປ

ໝວດທີ 1

ບົດບັນຍັດທົ່ວໄປ

ມາດຕາ 1 ໜ້າທີ່ຂອງປະມວນກົດໝາຍອາຍາ

ປະມວນກົດໝາຍອາຍາ ມີໜ້າທີ່ ປົກປັກຮັກສາ ລະບອບການເມືອງ, ເສດຖະກິດ ແລະ ສັງຄົມຂອງ ສາທາລະນະລັດ ປະຊາທິປະໄຕ ປະຊາຊົນລາວ, ປົກປ້ອງຜົນປະໂຫຍດຂອງລັດ, ສິດ ແລະ ຜົນປະໂຫຍດອັນຊອບທຳຂອງພົນລະເມືອງ, ຊີວິດ, ສຸຂະພາບ, ກຽດສັກສີ, ສິດ ແລະ ເສລີພາບຂອງພົນລະເມືອງ, ຄວາມສະຫງົບຂອງຊາດ ແລະ ຄວາມເປັນລະບຽບຮຽບຮ້ອຍຂອງສັງຄົມ; ສະກັດກັ້ນ ແລະ ຕ້ານການກະທຳຜິດ ແລະ ສຶກສາອົບຮົມພົນລະເມືອງທຸກຄົນ ໃຫ້ມີຄວາມຕື່ນຕົວເຄົາລົບກົດໝາຍ.

ເພື່ອປະຕິບັດໜ້າທີ່ດັ່ງກ່າວ ປະມວນກົດໝາຍອາຍາ ໄດ້ກຳນົດວ່າ ການກະທຳອັນໃດ ທີ່ເປັນອັນຕະລາຍຕໍ່ສັງຄົມ ເປັນການກະທຳຜິດທາງອາຍາ ແລ້ວຈຶ່ງກຳນົດໂທດໃສ່ຜູ້ກະທຳຜິດ.

ມາດຕາ 2 ປະມວນກົດໝາຍອາຍາ

ປະມວນກົດໝາຍອາຍາ ແມ່ນ ການລວບລວມເອົາບັນດາບົດບັນຍັດ ທີ່ກຳນົດການກະທຳຜິດທາງ ອາຍາ ແລະ ໂທດ ເຂົ້າເປັນກົດໝາຍສະບັບດຽວ.

ມາດຕາ 3 ການອະທິບາຍຄຳສັບ

ຄຳສັບທີ່ນຳໃຊ້ໃນປະມວນກົດໝາຍອາຍາສະບັບນີ້ ມີຄວາມໝາຍ ດັ່ງນີ້:

1. ກົດໝາຍອາຍາ ໝາຍເຖິງ ປະມວນກົດໝາຍອາຍາສະບັບນີ້ ແລະ ກົດໝາຍສະບັບອື່ນທີ່ ກຳນົດການກະທຳຜິດທາງອາຍາ ແລະ ໂທດ;

2. ກົດໝາຍສະບັບອື່ນທີ່ກຳນົດການກະທຳຜິດທາງອາຍາ ແລະ ໂທດ ໝາຍເຖິງ ກົດໝາຍທີ່ກຳ ນົດການກະທຳຜິດທາງອາຍາ ແລະ ໂທດ ທີ່ປະກາດໃຊ້ພາຍຫຼັງປະມວນກົດໝາຍອາຍາສະບັບນີ້ ມີຜົນ ສັກສິດ;

3. ດິນແດນ ສາທາລະນະລັດ ປະຊາທິປະໄຕ ປະຊາຊົນລາວ ໝາຍເຖິງ ພື້ນທີ່ ຊຶ່ງເປັນທີ່ຕັ້ງຂອງ ສາທາລະນະລັດ ປະຊາທິປະໄຕ ປະຊາຊົນລາວ ຕາມແຜນທີ່ໂລກ ຊຶ່ງລວມມີ ໜ້າດິນ, ພື້ນດິນ, ນ່ານນ້ຳ, ນ່ານຟ້າ ແລະ ພື້ນທີ່ ຊຶ່ງເປັນທີ່ຕັ້ງຂອງສຳນັກງານຜູ້ຕາງໜ້າທາງການທູດ, ສຳນັກງານຜູ້ຕາງໜ້າກົງສຸນ ແລະ ສຳນັກງານຜູ້ຕາງໜ້າຖາວອນຂອງ ສາທາລະນະລັດ ປະຊາທິປະໄຕ ປະຊາຊົນລາວ ປະຈຳອົງການ ຈັດຕັ້ງສາກົນ ແລະ ພາກພື້ນ ຢູ່ຕ່າງປະເທດ ລວມທັງຍານພາຫະນະທີ່ຕິດທຸງຊາດລາວ ເຊັ່ນ ລົດ, ເຮືອ, ກຳປັ່ນ, ເຮືອບິນ ຕາມສົນທິສັນຍາສາກົນ ທີ່ ສາທາລະນະລັດ ປະຊາທິປະໄຕ ປະຊາຊົນລາວ ເປັນພາຄີ;

4. ບຸກຄົນໃດ ໃນໝວດທີ 1 ຫາ ໝວດທີ 12 ພາກທີ II ຂອງປະມວນກົດໝາຍອາຍາສະບັບນີ້ ໝາຍເຖິງ ຜູ້ກະທຳຜິດ ຊຶ່ງລວມມີ ບຸກຄົນ ແລະ ນິຕິບຸກຄົນ;

5. ບຸກຄົນໃດ ໃນໝວດທີ 13 ພາກທີ II ຂອງປະມວນກົດໝາຍອາຍາສະບັບນີ້ ໝາຍເຖິງ ຜູ້ທີ່ສັງ ກັດໃນກຳລັງປ້ອງກັນຊາດ ທີ່ພວມປະຕິບັດໜ້າທີ່, ບຸກຄົນທີ່ຖືກຮຽກຕົວເຂົ້າເປັນກຳລັງສຳຮອງ ທີ່ພວມ ຢູ່ໃນໄລຍະເວລາການຝຶກຊ້ອມ, ພົນລະເມືອງ ທີ່ໄດ້ຈົດທະບຽນເຂົ້າເປັນທະຫານພັນທະ ຫຼື ຮັບໃຊ້ໃນກຳ ລັງປ້ອງກັນຊາດ, ຜູ້ທີ່ສັງກັດໃນກຳລັງສຳຮອງ, ຜູ້ທີ່ສັງກັດໃນກຳລັງປ້ອງກັນຕົວ ທີ່ຖືກສົ່ງໄປປະຈຳການສະ ເພາະ, ຜູ້ທີ່ ສັງກັດຢູ່ໜ່ວຍສູ້ຮົບພິເສດ;

6. ນິຕິບຸກຄົນ ໝາຍເຖິງ ວິສາຫະກິດ ຕາມທີ່ໄດ້ກຳນົດໄວ້ໃນກົດໝາຍວ່າດ້ວຍວິສາຫະກິດ ລວມ ທັງສະຫະກອນ, ສະມາຄົມ ແລະ ມູນນິທິ ທັງພາຍໃນ ແລະ ຕ່າງປະເທດ ທີ່ສ້າງຕັ້ງຂຶ້ນເປັນນິຕິບຸກຄົນ ຢ່າງຖືກຕ້ອງຕາມກົດໝາຍ ແລະ ລະບຽບການ;

7. ສະຕິສຳປະຊັນຍະ ໝາຍເຖິງ ຄວາມມີສະຕິ, ຮູ້ຜິດ ຮູ້ຖືກ ໃນຂະນະທີ່ກະທຳ;

8. ເສບສົມ ໝາຍເຖິງ ການມີເພດສຳພັນ ລະຫວ່າງ ຍິງກັບຊາຍ ຫຼື ລະຫວ່າງເພດດຽວກັນ ດ້ວຍ ການໃຊ້ອະໄວຍະວະເພດກັບອະໄວຍະວະເພດດ້ວຍກັນ ຫຼື ອະໄວຍະວະເພດກັບອະໄວຍະວະອື່ນຂອງຮ່າງກາຍ;

9. ທຳຊຳເລົາ ໝາຍເຖິງ ການເອົາອະໄວຍະວະເພດຊາຍ ສອດໃສ່ອະໄວຍະວະເພດຍິງ ຫຼື ເອົາ ອະໄວຍະວະເພດຍິງ ສຸບໃສ່ອະໄວຍະວະເພດຊາຍ ຫຼື ການເອົາອະໄວຍະວະເພດ ໃສ່ອະໄວຍະວະອື່ນຂອງຮ່າງກາຍ;

10. ສິ່ງລາມົກ ໝາຍເຖິງ ສິ່ງທີ່ສະແດງອອກກ່ຽວກັບອະໄວຍະວະເພດ ແລະ ພຶດຕິກຳທາງເພດ ຂອງຄົນ;

11. ອະພິສິດທາງການທູດ ໝາຍເຖິງ ສິດຄຸ້ມກັນ ທີ່ນັກການທູດ ໄດ້ຮັບການຍົກເວັ້ນໃນການດຳ ເນີນຄະດີອາຍາ ຕາມສົນທິສັນຍາສາກົນ ທີ່ ສປປ ລາວ ເປັນພາຄີ;

12. ສິນຄ້າທີ່ເກືອດຫ້າມ ໝາຍເຖິງ ສິນຄ້າທີ່ບໍ່ອະນຸຍາດໃຫ້ ຂາຍ, ແລກປ່ຽນ, ຜະລິດ, ນຳເຂົ້າ ຫຼື ສົ່ງອອກ ຫຼື ສິນຄ້າ ຊຶ່ງຕ້ອງຢູ່ພາຍໃຕ້ການຄວບຄຸມຂອງອົງການຈັດຕັ້ງທີ່ກ່ຽວຂ້ອງຂອງລັດ;

13. ໄສຍະສາດ ໝາຍເຖິງ ເວດມົນ, ກົນ, ຄາຖາ ທີ່ບໍ່ສາມາດພິສູດໄດ້ທາງວິທະຍາສາດ;

14. ການຫຼຸລູກໂດຍບໍ່ຖືກຕ້ອງຕາມກົດໝາຍ ໝາຍເຖິງ ການຫຼຸລູກທີ່ບໍ່ໄດ້ຮັບອະນຸຍາດຈາກຄະ ນະແພດ;

15. ການພະນັນທີ່ຕ້ອງຫ້າມ ໝາຍເຖິງ ການພະນັນທີ່ບໍ່ໄດ້ຮັບອະນຸຍາດ;

16. ຜູ້ພິການທາງສະໝອງ ໝາຍເຖິງ ບຸກຄົນທີ່ສູນເສຍໜ້າທີ່ການທາງມັນສະໝອງ;

17. ພະຍາດຮ້າຍແຮງ ໝາຍເຖິງ ພະຍາດທີ່ບໍ່ສາມາດປິ່ນປົ່ວໃຫ້ຫາຍດີໄດ້;

18. ເນື້ອເຫຍື່ອຂອງຄົນ ໝາຍເຖິງ ຈີວະ, ຈຸຸລັງ ຊຶ່ງລວມມີ ນ້ຳເຊື້ອ, ໄຂ່, ຕົວອ່ອນທີ່ປະຕິສົນທິ ຈາກໄຂ່ ແລະ ນ້ຳເຊື້ອ;

19. ສະຖາບັນການເງິນ ໝາຍເຖິງ ທະນາຄານທຸລະກິດ ແລະ ສະຖາບັນການເງິນອື່ນ ທີ່ບໍ່ແມ່ນ ທະນາຄານ ເຊັ່ນ ສະຖາບັນການເງິນຈຸລະພາກ, ສະຫະກອນສິນເຊື່ອ;

20. ເຄື່ອງສິນເສິກ ໝາຍເຖິງ ເຄື່ອງຂອງສັດຕູທີ່ນຳໃຊ້ຢູ່ໃນສົງຄາມ.

ມາດຕາ 4 ພື້ນຖານຂອງຄວາມຮັບຜິດຊອບທາງອາຍາ

ບຸກຄົນ, ນິຕິບຸກຄົນໃດ ຈະມີຄວາມຮັບຜິດຊອບທາງອາຍາ ແລະ ຈະຖືກລົງໂທດທາງອາຍາໄດ້ ກໍຕໍ່ເມື່ອບຸກຄົນ, ນິຕິບຸກຄົນນັ້ນ ຫາກມີການກະທຳທີ່ເປັນອັນຕະລາຍຕໍ່ສັງຄົມ ຊຶ່ງໄດ້ກຳນົດໄວ້ໃນປະມວນ ກົດໝາຍອາຍາສະບັບນີ້ ແລະ ກົດໝາຍສະບັບອື່ນທີ່ກຳນົດການກະທຳຜິດທາງອາຍາ ແລະ ໂທດ ແລະ ເມື່ອມີຄຳຕັດສີນຂອງສານທີ່ໃຊ້ໄດ້ຢ່າງເດັດຂາດ.

ມາດຕາ 5 ຫຼັກການພື້ນຖານຂອງກົດໝາຍອາຍາ

ຫຼັກການພື້ນຖານຂອງກົດໝາຍອາຍາ ມີ ດັ່ງນີ້:

1. ເມື່ອມີການກະທຳຜິດ ຕ້ອງມີຄວາມຮັບຜິດຊອບທາງອາຍາ;

2. ມີແຕ່ຜູ້ກະທຳຜິດເທົ່ານັ້ນ ເປັນຜູ້ມີຄວາມຮັບຜິດຊອບຕໍ່ການກະທຳຜິດຂອງຕົນ;

3. ຄວາມຮັບຜິດຊອບຂອງຜູ້ກະທຳຜິດ ຕາມລັກສະນະ ແລະ ລະດັບຄວາມເປັນອັນຕະລາຍຕໍ່ສັງຄົມຂອງການກະທຳຜິດ, ບຸກຄະລິກກະພາບຂອງຜູ້ກະທຳຜິດ ແລະ ສາເຫດທີ່ພາໃຫ້ມີການຫຼຸດຜ່ອນ ຫຼື ການເພີ່ມຄວາມຮັບຜິດຊອບທາງອາຍາ.

ມາດຕາ 6 ພັນທະໃນການສະກັດກັ້ນ ແລະ ຕ້ານອາຊະຍາກຳ

ບຸກຄົນ, ນິຕິບຸກຄົນ ແລະ ການຈັດຕັ້ງ ມີພັນທະເຂົ້າຮ່ວມ ແລະ ໃຫ້ການຮ່ວມມືກັບອົງການສືບ ສວນ-ສອບສວນ, ອົງການໄອຍະການປະຊາຊົນ, ສານປະຊາຊົນ ແລະ ອົງການຈັດຕັ້ງອື່ນທີ່ກ່ຽວຂ້ອງໃນ ການສະກັດກັ້ນ ແລະ ຕ້ານອາຊະຍາກຳ ແນໃສ່ກຳຈັດບັນດາສາເຫດ ແລະ ເງື່ອນໄຂທີ່ພາໃຫ້ເກີດມີການ ກະທຳຜິດທາງອາຍາ.

ມາດຕາ 7 ການນຳໃຊ້ບົດບັນຍັດໃນພາກທົ່ວໄປຂອງປະມວນກົດໝາຍອາຍາ

ບົດບັນຍັດໃນພາກທົ່ວໄປຂອງປະມວນກົດໝາຍອາຍາສະບັບນີ້ ໃຫ້ນຳໃຊ້ຕໍ່ການກະທຳຜິດທາງ ອາຍາ ທີ່ກຳນົດໄວ້ໃນກົດໝາຍສະບັບອື່ນເຊັ່ນກັນ.

ໝວດທີ 2

ຂອບເຂດການນຳໃຊ້ກົດໝາຍອາຍາ

ມາດຕາ 8 ການນຳໃຊ້ກົດໝາຍອາຍາໃນດິນແດນ ສາທາລະນະລັດ ປະຊາທິປະໄຕ ປະຊາຊົນລາວ

ກົດໝາຍອາຍາ ນຳໃຊ້ຕໍ່ທຸກການກະທຳຜິດທາງອາຍາ ທີ່ເກີດຂຶ້ນໃນດິນແດນສາທາລະນະລັດ ປະຊາທິປະໄຕ ປະຊາຊົນລາວ.

ບຸກຄົນ, ນິຕິບຸກຄົນໃດ ຫາກໄດ້ກະທຳຜິດທາງອາຍາ ຢູ່ໃນດິນແດນ ສາທາລະນະລັດ ປະຊາທິປະ ໄຕ ປະຊາຊົນລາວ ຕ້ອງຮັບຜິດຊອບ ຕາມປະມວນກົດໝາຍອາຍາ ຂອງ ສາທາລະນະລັດ ປະຊາທິປະໄຕ ປະຊາຊົນລາວ.

ຜູ້ຕາງໜ້າທາງການທູດ ຫຼື ບຸກຄົນທີ່ໄດ້ຮັບອະພິສິດທາງການທູດ ຕາມສົນທິສັນຍາສາກົນທີ່ ສາ ທາລະນະລັດ ປະຊາທິປະໄຕ ປະຊາຊົນລາວ ເປັນພາຄີ ຊຶ່ງໄດ້ກະທຳຜິດໃນດິນແດນ ສາທາລະນະລັດ ປະຊາທິປະໄຕ ປະຊາຊົນລາວ ຈະໄດ້ຮັບການແກ້ໄຂ ຕາມສົນທິສັນຍາສາກົນ ທີ່ ສປປ ລາວ ເປັນພາຄີ ຫຼື ທາງການທູດ.

ມາດຕາ 9 ການນຳໃຊ້ກົດໝາຍອາຍານອກດິນແດນ ສາທາລະນະລັດ ປະຊາທິປະໄຕ ປະຊາຊົນລາວ

ພົນລະເມືອງລາວ ທີ່ໄດ້ກະທຳຜິດທາງອາຍາຢູ່ນອກດິນແດນ ສາທາລະນະລັດ ປະຊາທິປະໄຕ ປະຊາຊົນລາວ ຈະໄດ້ຮັບຜິດຊອບທາງອາຍາ ຖ້າວ່າການກະທຳນັ້ນ ຫາກໄດ້ກຳນົດໄວ້ໃນປະມວນກົດ ໝາຍອາຍາສະບັບນີ້ ແລະ ກົດໝາຍສະບັບອື່ນ ທີ່ກຳນົດການກະທຳຜິດທາງອາຍາ ແລະ ໂທດ ຂອງ ສາທາລະນະລັດ ປະຊາທິປະໄຕ ປະຊາຊົນລາວ.

ຄົນຕ່າງດ້າວ ແລະ ຄົນທີ່ບໍ່ມີສັນຊາດ ທີ່ອາໄສຢູ່ ສາທາລະນະລັດ ປະຊາທິປະໄຕ ປະຊາຊົນລາວ ຫາກໄດ້ກະທຳຜິດທາງອາຍາ ຢູ່ນອກດິນແດນ ສາທາລະນະລັດ ປະຊາທິປະໄຕ ປະຊາຊົນລາວ ກໍຈະໄດ້ຮັບຜິດຊອບທາງອາຍາເຊັ່ນດຽວກັນ.

ຄົນຕ່າງປະເທດ ທີ່ໄດ້ກະທຳຜິດຢູ່ນອກດິນແດນ ສາທາລະນະລັດ ປະຊາທິປະໄຕ ປະຊາຊົນລາວ ຊຶ່ງ ແຕະຕ້ອງເຖິງຜົນປະໂຫຍດຂອງສາທາລະນະລັດ ປະຊາທິປະໄຕ ປະຊາຊົນລາວ, ສິດ ແລະ ຜົນປະໂຫຍດອັນຊອບທຳຂອງພົນລະເມືອງລາວ ກໍຈະໄດ້ຮັບຜິດຊອບທາງອາຍາເຊັ່ນດຽວກັນ.

ມາດຕາ 10 ການນຳໃຊ້ກົດໝາຍອາຍາໃນກາລະເວລາ

ກົດໝາຍອາຍາ ນຳໃຊ້້ນັບແຕ່ວັນມີຜົນສັກສິດ ເປັນຕົ້ົ້ນໄປ.

ກົດໝາຍໃໝ່ ທີ່ກຳນົດໂທດເບົາກວ່າ ຫຼື ລົບລ້າງການກະທຳຜິດທາງອາຍາ ທີ່ກົດໝາຍເກົ່າໄດ້ກຳນົດໄວ້ນັ້ນ ຈະມີຜົນສັກສິດຢ້ອນຫຼັງ.

ກົດໝາຍໃໝ່ ທີ່ກຳນົດການກະທຳຜິດໃໝ່ ຫຼື ໂທດໜັກກວ່າທີ່ກົດໝາຍເກົ່າໄດ້ກຳນົດໄວ້ ຈະບໍ່ມີຜົນສັກສິດຢ້ອນຫຼັງ.

ໝວດທີ 3

ການກະທຳຜິດ ແລະ ຜູ້ກະທຳຜິດ

ມາດຕາ 11 ການກະທຳຜິດ

ການກະທຳຜິດທາງອາຍາ ແມ່ນ ການກະທຳ ຫຼື ການເມີນເສີຍ ທີ່ເປັນອັນຕະລາຍຕໍ່ລະບອບການເມືອງ, ເສດຖະກິດ ຫຼື ສັງຄົມຂອງ ສາທາລະນະລັດ ປະຊາທິປະໄຕ ປະຊາຊົນລາວ, ຜົນປະໂຫຍດຂອງລັດ, ສິດ ແລະ ຜົນປະໂຫຍດອັນຊອບທຳຂອງພົນລະເມືອງ ແລະ ການຈັດຕັ້ງ, ຊີວິດ, ສຸຂະພາບ, ກຽດສັກສີ, ສິດ ແລະ ເສລີພາບຂອງພົນລະເມືອງ, ຄວາມສະຫງົບຂອງຊາດ ຫຼື ຄວາມເປັນລະບຽບຮຽບຮ້ອຍຂອງສັງຄົມ ຊຶ່ງໄດ້ກຳນົດໄວ້ໃນປະມວນກົດໝາຍອາຍາສະບັບນີ້ ແລະ ກົດໝາຍສະບັບອື່ນ ທີ່ກຳນົດການກະທຳຜິດທາງ ອາຍາ ແລະ ໂທດ.

ການກະທຳ ຫຼື ການເມີນເສີຍ ທີ່ມີອົງປະກອບຂອງການກະທຳຜິດທາງອາຍາຢ່າງຄົບຖ້ວນ ແຕ່ໄດ້ກໍ່ຄວາມເສຍຫາຍທາງດ້ານຊັບສິນ ຕ່ຳກວ່າ ໜຶ່ງລ້ານກີບ ສາມາດນຳມາແກ້ໄຂດ້ວຍການໄກ່ເກ່ຍ ຫຼື ດ້ວຍຮູບການອື່ນ ຍົກເວັ້ນການຍາດຊີງຊັບ, ການປຸ້ນຊັບ, ການກະທຳຜິດທີ່ບໍ່ເຂັດຫຼາບ ຫຼື ເປັນອາຈິນ.

ມາດຕາ 12 ອົງປະກອບຂອງການກະທຳຜິດ

ອົງປະກອບຂອງການກະທຳຜິດທາງອາຍາ ແມ່ນ ບັນດາເຄື່ອງໝາຍທາງດ້ານພາວະວິໄສ ແລະ ອັດຕະວິໄສຂອງການປະພຶດ ທີ່ປະມວນກົດໝາຍອາຍາຖືວ່າເປັນການກະທຳຜິດ.

ການກະທຳຜິດທາງອາຍາ ມີ ສີ່ອົງປະກອບ ດັ່ງນີ້:

1. ອົງປະກອບທາງດ້ານວັດຖຸກຳ;

2. ອົງປະກອບທາງດ້ານພາວະວິໄສ;

3. ອົງປະກອບທາງດ້ານອັດຕະວິໄສ;

4. ອົງປະກອບທາງດ້ານເຈົ້າກຳ.

ອົງປະກອບທາງດ້ານວັດຖຸກຳຂອງການກະທຳຜິດ ແມ່ນ ສາຍພົວພັນສັງຄົມທີ່ປະມວນກົດໝາຍອາຍາຄຸ້ມຄອງ ແລະ ຖືກແຕະຕ້ອງຈາກການກະທຳຜິດ.

ອົງປະກອບທາງດ້ານພາວະວິໄສຂອງການກະທຳຜິດ ແມ່ນ ບັນດາເຄື່ອງໝາຍພາຍນອກຂອງພຶດ ຕິກຳ ທີ່ໄດ້ສ້າງ ຫຼື ແນໃສ່ສ້າງຄວາມເສຍຫາຍໃຫ້ແກ່ສາຍພົວພັນສັງຄົມ ທີ່ປະມວນກົດໝາຍອາຍາຄຸ້ມຄອງ ລວມທັງ ວັນ ເວລາ, ສະຖານທີ່, ພາຫະນະ, ອຸປະກອນ, ສະພາບ ແລະ ວິທີກະທຳຜິດ.

ອົງປະກອບທາງດ້ານອັດຕະວິໄສຂອງການກະທຳຜິດ ແມ່ນ ບັນດາເຄື່ອງໝາຍຕ່າງໆທາງດ້ານທັດ ສະນະ, ແນວຄິດຂອງຜູ້ກະທຳຜິດ ຕໍ່ການປະພຶດຂອງຕົນ ທີ່ສະແດງອອກພາຍນອກໂດຍຜ່ານພຶດຕິກຳ.

ອົງປະກອບທາງດ້ານເຈົ້າກຳຂອງການກະທຳຜິດ ແມ່ນ ຜູ້ກະທຳຜິດ ຊຶ່ງຕ້ອງແມ່ນນິຕິບຸກຄົນ ຫຼືບຸກຄົນ ທີ່ມີສະຕິສຳປະຊັນຍະ, ບໍ່ເປັນຄົນບ້າເສຍຈິດ ແລະ ເຖິງກະສຽນອາຍຸທາງອາຍາ ສິບຫ້າປີ ຂຶ້ນໄປ.

ມາດຕາ 13 ສະຖານການກະທຳຜິດ

ການກະທຳຜິດແບ່ງອອກເປັນ ສາມ ສະຖານ ດັ່ງນີ້:

1. ລະຫຸໂທດ ແມ່ນ ການກະທຳຜິດທີ່ກົດໝາຍກຳນົດໂທດຕຳນິວິຈານ ຫຼື ໂທດປັບໃໝ;

2. ໂທສານຸໂທດ ແມ່ນ ການກະທຳຜິດທີ່ກົດໝາຍກຳນົດໂທດດັດສ້າງໂດຍບໍ່ຕັດອິດສະລະພາບ ຫຼື ໂທດຕັດອິດສະລະພາບ ແຕ່ ສາມເດືອນ ຫາ ສິບປີ ແລະ ໂທດປັບໃໝ;

3. ຄະຣຸໂທດ ແມ່ນ ການກະທຳຜິດທີ່ກົດໝາຍກຳນົດໂທດຕັດອິດສະລະພາບ ແຕ່ ຫ້າປີ ຂຶ້ນໄປ ຫາ ຕະຫຼອດຊີວິດ ພ້ອມທັງປັບໃໝ ແລະ ໂທດປະຫານຊີວິດ.

ມາດຕາ 14 ການກະທຳຜິດໂດຍເຈດຕະນາ

ການກະທຳຜິດໂດຍເຈດຕະນາ ແມ່ນ ການກະທຳ ຫຼື ການເມີນເສີຍ ຊຶ່ງຜູ້ກະທຳຜິດຮູ້ວ່າການກະ ທຳ ຫຼື ການເມີນເສີຍຂອງຕົນ ເປັນອັນຕະລາຍຕໍ່ສັງຄົມ ແລະ ກໍຄາດຄະເນໄດ້ເຖິງຜົນສະທ້ອນຂອງມັນ ແຕ່ຈົງໃຈເຮັດ ຫຼື ປະປ່ອຍໃຫ້ເກີດຂຶ້ນ.

ມາດຕາ 15 ການກະທຳຜິດດ້ວຍຄວາມບໍ່ລະມັດລະວັງ

ການກະທຳຜິດດ້ວຍຄວາມບໍ່ລະມັດລະວັງ ແມ່ນ ການກະທຳ ຫຼື ການເມີນເສີຍ ຊຶ່ງຜູ້ກະທຳຜິດຄາດຄະເນໄດ້ວ່າ ມັນອາດສ້າງຜົນສະທ້ອນທີ່ເປັນອັນຕະລາຍຕໍ່ສັງຄົມ ແຕ່ຖືເບົາ ແລະ ເຊື່ອວ່າມັນຈະບໍ່ເກີດຂຶ້ນ ຫຼື ບໍ່ຄາດຄະເນໄດ້ວ່າຜົນສະທ້ອນດັ່ງກ່າວ ຈະເກີດຂຶ້ນ ທັງໆ ທີ່ຕົນຕ້ອງຄາດຄະເນ ແລະ ສາມາດຄາດຄະເນໄດ້.

ມາດຕາ 16 ການກະທຳຜິດຫຼາຍສະຖານ

ການກະທຳຜິດຫຼາຍສະຖານ ແມ່ນ ການກະທຳຜິດຂອງບຸກຄົນໃດໜຶ່ງ ແຕ່ສອງຢ່າງ ຂຶ້ນໄປ ດ້ວຍການກະທຳອັນດຽວ ຫຼື ຫຼາຍອັນ ທີ່ຜິດຕໍ່ຫຼາຍມາດຕາຂອງກົດໝາຍອາຍາ ຊຶ່ງຈະຖືກຕັດສີນພ້ອມກັນໃນສານດຽວກັນ.

ມາດຕາ 17 ການກະທຳຜິດຊ້ຳ

ການກະທຳຜິດຊ້ຳ ແມ່ນ ການກະທຳຜິດແຕ່ ສອງຢ່າງ ຂຶ້ນໄປ ໃນຖານການກະທຳຜິດດຽວກັນ ຫຼື ຄ້າຍຄືກັນ ຊຶ່ງການກະທຳຜິດແຕ່ລະຢ່າງ ບໍ່ທັນຖືກສານຕັດສີນມາກ່ອນ ແລະ ຈະຖືກຕັດສີນພ້ອມກັນໃນສານດຽວກັນ.

ມາດຕາ 18 ການກະທຳຜິດຊ້ອນ

ການກະທຳຜິດຊ້ອນ ແມ່ນ ການກະທຳຜິດແຕ່ ສອງຢ່າງ ຂຶ້ນໄປ ໃນຖານການກະທຳຜິດແຕກຕ່າງກັນ ຊຶ່ງການກະທຳຜິດແຕ່ລະຢ່າງ ບໍ່ທັນຖືກສານຕັດສີນມາກ່ອນ ແລະ ຈະຖືກຕັດສີນພ້ອມກັນໃນສານດຽວກັນ.

ມາດຕາ 19 ການກະທຳຜິດທີ່ມີການຈັດຕັ້ງເປັນກຸ່ມ

ການກະທຳຜິດທີ່ມີການຈັດຕັ້ງເປັນກຸ່ມ ແມ່ນ ການກະທຳຜິດຂອງກຸ່ມຄົນແຕ່ ສາມຄົນ ຂຶ້ນໄປ ຊຶ່ງ ມີການຈັດຕັ້ງໃນກຳນົດເວລາໃດໜຶ່ງ ແລະ ມີການວາງແຜນ ເພື່ອກະທຳຜິດໃນສະຖານໂທສານຸໂທດ ຂຶ້ນໄປ.

ມາດຕາ 20 ການກະທຳຜິດເປັນອາຈິນ

ການກະທຳຜິດເປັນອາຈິນ ແມ່ນ ການກະທຳຜິດໃນສະຖານດຽວກັນ ຫຼື ຄ້າຍຄືກັນແຕ່ ສາມຄັ້ງ ຂຶ້ນໄປ ຊຶ່ງສານຍັງບໍ່ທັນໄດ້ນຳມາພິຈາລະນາຕັດສີນ.

ມາດຕາ 21 ການກະທຳຜິດທີ່ບໍ່ເຂັດຫຼາບ

ການກະທຳຜິດທີ່ບໍ່ເຂັດຫຼາບ ແມ່ນ ການກະທຳຜິດຂອງຜູ້ທີ່ໄດ້ຖືກຕັດສີນລົງໂທດຕັດອິດສະລະພາບ ຍ້ອນການກະທຳຜິດໂດຍເຈດຕະນາ ຊຶ່ງໄດ້ກະທຳຜິດໃໝ່ໂດຍເຈດຕະນາອີກ ໃນເວລາປະຕິບັດໂທດ ຫຼື ໄດ້ກະທຳຜິດໃໝ່ໂດຍເຈດຕະນາອີກ ໃນສະຖານດຽວກັນ ຫຼື ຄ້າຍຄຶືກັນ ພາຍໃນກຳນົດເວລາ ດັ່ງນີ້:

1. ໜຶ່ງປີ ສຳລັບໂທດຖານ ລະຫຸໂທດ;

2. ຫ້າປີ ສຳລັບໂທດຖານ ໂທສານຸໂທດ;

3. ເຈັດປີ ສຳລັບໂທດຖານ ຄະຣຸໂທດ.

ມາດຕາ 22 ການກະກຽມໃຫ້ແກ່ການກະທຳຜິດ

ການກະກຽມໃຫ້ແກ່ການກະທຳຜິດ ແມ່ນ ການຫ້າງຫາພາຫະນະ, ອຸປະກອນ, ການສ້າງເງື່ອນໄຂ ຫຼື ປັດໄຈອື່ນ ໃຫ້ແກ່ການກະທຳຜິດໂດຍເຈດຕະນາ.

ການກະກຽມໃຫ້ແກ່ການກະທຳຜິດ ຈະຖືກລົງໂທດໄດ້ກໍຕໍ່ເມື່ອ ຫາກເປັນອັນຕະລາຍຕໍ່ສັງຄົມ ຊຶ່ງໄດ້ກຳນົດໄວ້ໃນກົດໝາຍອາຍາເທົ່ານັ້ນ.

ການກະກຽມໃຫ້ແກ່ການກະທຳຜິດ ຖານໂທສານຸໂທດ ຫຼື ຄະຣຸໂທດ ຈະຖືກລົງໂທດຕາມມາດຕາທີ່ກຳນົດໂທດໃສ່ການກະທຳຜິດທີ່ກ່ຽວຂ້ອງ.

ການກະກຽມໃຫ້ແກ່ການກະທຳຜິດ ຖານລະຫຸໂທດ ຈະບໍ່ຖືກລົງໂທດ.

ມາດຕາ 23 ຄວາມພະຍາຍາມກໍ່ການກະທຳຜິດ

ຄວາມພະຍາຍາມກໍ່ການກະທຳຜິດ ແມ່ນ ການລົງມືກະທຳຜິດສ່ວນໃດສ່ວນໜຶ່ງໂດຍເຈດຕະນາ ແຕ່ຍ້ອນມີສາເຫດນອກຕົວມາຂັດຂວາງ ຊຶ່ງພາໃຫ້ການກະທຳຜິດນັ້ນບໍ່ສຳເລັດຜົນ.

ຄວາມພະຍາຍາມກໍ່ການກະທຳຜິດ ຈະຖືກລົງໂທດໄດ້ກໍຕໍ່ເມື່ອ ຫາກເປັນອັນຕະລາຍຕໍ່ສັງຄົມ ຊຶ່ງໄດ້ກຳນົດໄວ້ໃນກົດໝາຍອາຍາ ເທົ່ານັ້ນ.

ຄວາມພະຍາຍາມກໍ່ການກະທຳຜິດ ຈະຖືກລົງໂທດຕາມມາດຕາທີ່ກຳນົດໂທດໃສ່ການກະທຳຜິດທີ່ກ່ຽວຂ້ອງ.

ຄວາມພະຍາຍາມກໍ່ການກະທຳຜິດຖານລະຫຸໂທດ ຈະບໍ່ຖືກລົງໂທດ.

ມາດຕາ 24 ການເລີກລົ້ມການກະທຳຜິດດ້ວຍຄວາມສະໝັກໃຈ

ບຸກຄົນໃດ ຫາກໄດ້ຢຸດເຊົາການກະທຳຜິດຂອງຕົນດ້ວຍຄວາມສະໝັກໃຈ ໂດຍບໍ່ສືບຕໍ່ການກະທຳຜິດນັ້ນໃຫ້ສຳເລັດຜົນ ຈະຢູ່ໃນໄລຍະຂອງການກະກຽມ ຫຼື ຄວາມພະຍາຍາມກໍຕາມ ບຸກຄົນນັ້ນກໍຈະບໍ່ມີຄວາມຮັບຜິດຊອບທາງອາຍາ ເວັ້ນເສຍແຕ່ການກະທຳນັ້ນ ຫາກເປັນການກະທຳຜິດອື່ນ.

ມາດຕາ 25 ຜູ້ກະທຳຜິດ

ຜູ້ກະທຳຜິດ ແມ່ນ ບຸກຄົນ ຫຼື ນິຕິບຸກຄົນໃດໜຶ່ງ ທີ່ມີການກະທຳ ຫຼື ການເມີນເສີຍ ຊຶ່ງເປັນອັນຕະລາຍຕໍ່ສັງຄົມ ແລະ ມີອົງປະກອບຂອງການກະທຳຜິດ ຕາມທີ່ໄດ້ກຳນົດໄວ້ໃນປະມວນກົດໝາຍສະ ບັບນີ້.

ມາດຕາ 26 ການຮ່ວມກັນກະທຳຜິດ

ການຮ່ວມກັນກະທຳຜິດ ແມ່ນ ການເຂົ້າຮ່ວມການກະທຳຜິດໂດຍເຈດຕະນາແຕ່ ສອງຄົນ ຂຶ້ນໄປ.

ບັນດາຜູ້ຮ່ວມກັນກະທຳຜິດ ມີ ດັ່ງນີ້:

1. ຕົວການ;

2. ຜູ້ປະຕິບັດ;

3. ຜູ້ຍຸຍົງ;

4. ຜູ້ສົມຮູ້ຮ່ວມຄິດ.

ມາດຕາ 27 ຕົວການ

ຕົວການ ແມ່ນ ຜູ້ວາງແຜນ, ຈັດຕັ້ງ ແລະ ບັນຊາການກະທຳຜິດ.

ມາດຕາ 28 ຜູ້ປະຕິບັດ

ຜູ້ປະຕິບັດ ແມ່ນ ຜູ້ລົງມືກະທຳຜິດໂດຍກົງ.

ມາດຕາ 29 ຜູ້ຍຸຍົງ

ຜູ້ຍຸຍົງ ແມ່ນ ຜູ້ຍຸແຍ່, ປຸກລະດົມ, ຊຸກຍູ້ຜູ້ອື່ນໃຫ້ກະທຳຜິດ.

ມາດຕາ 30 ຜູ້ສົມຮູ້ຮ່ວມຄິດ

ຜູ້ສົມຮູ້ຮ່ວມຄິດ ແມ່ນ ຜູ້ໃຫ້ການຊ່ວຍເຫຼືອໂດຍເຈດຕະນາໃນການກະທຳຜິດ ຫຼື ໃຫ້ຄຳໝັ້ນສັນຍາລ່ວງໜ້າວ່າ ຈະຊຸກເຊື່ອງ, ປົກປິດຜູ້ກະທຳຜິດ, ພາຫະນະ, ອຸປະກອນໃນການກະທຳຜິດ, ຈະລົບລ້າງຮ່ອງຮອຍຂອງການກະທຳຜິດ ຫຼື ຊຸກເຊື່ອງສິ່ງຂອງທີ່ຈະໄດ້ມາຈາກການກະທຳຜິດ.

ໝວດທີ 4

ອາຍຸຄວາມໃນການຮ້ອງຟ້ອງທາງອາຍາ

ແລະ ການພົ້ນຈາກຄວາມຮັບຜິດຊອບທາງອາຍາ

ມາດຕາ 31 ອາຍຸຄວາມໃນການຮ້ອງຟ້ອງທາງອາຍາ

ອາຍຸຄວາມໃນການຮ້ອງຟ້ອງທາງອາຍາ ແມ່ນ ກຳນົດເວລາໃນການຮ້ອງຟ້ອງທາງອາຍາ ຊຶ່ງກຳ ນົດໄວ້ໃນປະມວນກົດໝາຍອາຍາ, ຖ້າຫາກກາຍກຳນົດເວລາດັ່ງກ່າວ ກໍຈະບໍ່ສາມາດຮ້ອງຟ້ອງທາງອາຍາ ຕໍ່ການກະທຳຜິດໄດ້.

ອາຍຸຄວາມໃນການຮ້ອງຟ້ອງທາງອາຍາ ມີ ດັ່ງນີ້:

1. ໜຶ່ງປີ ສຳລັບການກະທຳຜິດໃນສະຖານ ລະຫຸໂທດ;

2. ເຈັດປີ ສຳລັບການກະທຳຜິດໃນສະຖານ ໂທສານຸໂທດ;

3. ສິບຫ້າປີ ສຳລັບການກະທຳຜິດໃນສະຖານ ຄະຣຸໂທດ.

ອາຍຸຄວາມໃ-ນກາ-ນຮ້ອງຟ້ອງທາງອາຍາ- ໃຫ້ນັບແຕ່ວັນໄດ້ກະທຳຜິດເປັ-ນຕົ້-ົ້ນໄປ. ໃນ-ກໍລະ-ນີທີ່ໄດ້ມີການ-ກະທຳຜິດເທື່ອໃໝ່ ພາຍໃນ-ກຳ-ນົດອາຍຸຄວາມຂອງການ-ກະທຳຜິດເທື່ອກ່ອນນັ້ນ- ອາຍຸຄວາມໃນ-ກາ-ນ ຮ້ອງຟ້ອງດັ່ງກ່າວ ໃຫ້ນັບແຕ່ວັນກະທຳຜິດເທື່ອໃໝ່ນັ້ນ ເປັ-ນຕົ້ົ້ນໄປ. ໃນ-ກໍລະນີທີ່ໄດ້ຫຼົບຫຼີກຈາກການ-ດຳ ເ-ນີນຄະດີ ຈະນັບແຕ່ວັນຜູ້ກະທຳຜິດໄດ້ເຂົ້ົ້າສະເໜີຕົວ ຫຼື ຖືກຈັບຕົວ ເປັນ-ຕົ້ົ້ນ-ໄປ.

ມາດຕາ 32 ການບໍ່ນຳໃຊ້ອາຍຸຄວາມໃນການຮ້ອງຟ້ອງທາງອາຍາ

ອາຍຸຄວາມໃນການຮ້ອງຟ້ອງທາງອາຍາ ທີ່ໄດ້ກຳນົດໄວ້ໃນມາດຕາ 31 ຂອງປະມວນກົດໝາຍ ສະບັບນີ້ ຈະບໍ່ນຳໃຊ້ຕໍ່ການກະທຳຜິດໃນສະຖານ ການດັບສູນເຊື້ອຊາດ ແລະ ການກະທຳຜິດຕໍ່ຄວາມສະຫງົບຂອງຊາດ ຕາມທີ່ໄດ້ກຳນົດໄວ້້ໃນໝວດທີ 1 ພາກທີ II ຂອງປະມວນກົດໝາຍສະບັບນີ້ ຍົກເວັ້ນ ການກະທຳຜິດ ໃນສະຖານການປອມແປງເງິນ ຫຼື ການໃຊ້ເງິນປອມ ແລະ ການຟອກເງິນ.

ມາດຕາ 33 ສາເຫດທີ່ພາໃຫ້ພົ້ນຈາກຄວາມຮັບຜິດຊອບທາງອາຍາ

ສາເຫດທີ່ພາໃຫ້ພົ້ນຈາກຄວາມຮັບຜິດຊອບທາງອາຍາ ມີ ດັ່ງນີ້:

1. ການໝົດອາຍຸຄວາມໃນການຮ້ອງຟ້ອງ;

2. ການຖືກບັງຄັບ ແລະ ການຖືກຂົ່ມຂູ່;

3. ການປ້ອງກັນຕົວ;

4. ສະພາວະທີ່ຈຳເປັນ;

5. ການປະຕິບັດໜ້າທີ່ຕາມວິຊາຊີບ;

6. ການປະຕິບັດຕາມຄຳສັ່ງ;

7. ການຫຼິ້ນກິລາ;

8. ການກະທຳຜິດຊຶ່ງຈຳເປັນຕ້ອງມີຄຳຮ້ອງຟ້ອງຂອງຜູ້ຖືກເສຍຫາຍ.

ມາດຕາ 34 ການໝົດອາຍຸຄວາມໃ-ນກາ-ນຮ້ອງຟ້ອງທາງອາຍາ

ການໝົດອາຍຸຄວາມໃນການຮ້ອງຟ້ອງທາງອາຍາ ແມ່ນ ການສິ້ນສຸດກຳນົດເວລາໃນການຮ້ອງຟ້ອງ ຕາມທີ່ໄດ້ກຳນົດໄວ້ໃນມາດຕາ 31 ຂອງປະມວນກົດໝາຍສະບັບນີ້.

ການໝົດອາຍຸຄວາມໃນການຮ້ອງຟ້ອງທາງອາຍາ ເປັນສາເຫດທີ່ພາໃຫ້ຄວາມຮັບຜິດຊອບທາງອາ ຍາຕົກໄປ.

ມາດຕາ 35 ກາ-ນຖືກບັງຄັບ ແລະ ການ-ຖືກຂົ່ມຂູ່

ບຸກຄົ-ນໃດ ຫາກໄດ້ກະທຳຜິດດ້ວຍການ-ຖືກບັງຄັບ ຫຼື ການຖືກຂົ່ມຂູ່ ຊຶ່ງຕົ-ນບໍ່ສາມາດຫຼີກລຽງໄດ້ ຈະບໍ່ມີຄວາມຮັບຜິດຊອບທາງອາຍາ.

ໃ-ນກໍລະນ-ີທີ່ກາ-ນກະທຳນ-ັ້ນ- ຫາກເປັ-ນກາ-ນກະທຳຜິດຖາ-ນຄະຣຸໂທດ ການ-ຖືກບັງຄັບ ຫຼື ການຖືກຂົ່ມຂູ່ ເປັ-ນພຽງແຕ່ສາເຫດທີ່ພາໃຫ້ມີກາ-ນຫຼຸດຜ່ອ-ນຄວາມຮັບຜິດຊອບທາງອາຍາເທົ່ານ-ັ້ນ-.

ມາດຕາ 36 ການ-ປ້ອງກັ-ນຕົວ

ການ-ປ້ອງກັນ-ຕົວ ແມ່-ນ ການ-ກະທຳຂອງບຸກຄົນ-ໃດໜຶ່ງ ທີ່ກໍ່ຂຶ້-ນເພື່ອປົກປ້ອງຜົນ-ປະໂຫຍດຂອງລັດ ຫຼື ຂອງສັງຄົມ, ຊີວິດ, ສຸຂະພາບ, ສິດ ແລະ ຜົ-ນປະໂຫຍດອັນ-ຊອບທຳຂອງຕົ-ນເອງ ຫຼື ຂອງບຸກຄົນອື່ນ, ເພື່ອຕ້າ-ນການ-ບຸກລຸກທີ່ເປັ-ນອັນ-ຕະລາຍຕໍ່ສັງຄົມ ແຕ່ການ-ບຸກລຸກນ-ັ້ນ- ຕ້ອງມີຈິງ ແລະ ເປັນອັນຕະລາຍແທ້. ກາ-ນປ້ອງກັ-ນຕົວ ຕ້ອງກະທຳໃ-ນເວລາທີ່ມີການບຸກລຸກ- ແລະ ບໍ່ໃຫ້ເກີນຂອບເຂດຂອງການ-ບຸກລຸກນັ້ນ.

ມາດຕາ 37 ສະພາວະທີ່ຈຳເປັນ

ສະພາວະທີ່ຈຳເປັນ ແມ່ນ ການກະທຳດ້ວຍຄວາມຈຳເປັນຂອງບຸກຄົນໃດໜຶ່ງ ເພື່ອຫຼີກເວັ້ນໄພອັນຕະລາຍທີ່ຂົ່ມຂູ່ຜົນປະໂຫຍດຂອງລັດ ຫຼື ຂອງສັງຄົມ, ຊີວິດ, ສຸຂະພາບ, ສິດ ແລະ ຜົນປະໂຫຍດອັນຊອບທຳຂອງຕົນເອງ ຫຼື ຂອງບຸກຄົນອື່ນ ແລະ ເມື່ອໄພອັນຕະລາຍດັ່ງກ່າວ ຫາກບໍ່ສາມາດຫຼີກເວັ້ນໄດ້ ດ້ວຍວິທີ ອື່ນ ແລະ ບໍ່ເກີດຈາກການກະທຳຂອງຕົນເອງ ແຕ່ຜົນເສຍຫາຍທີ່ເກີດຈາກການກະທຳນັ້ນ ຕ້ອງໜ້ອຍກວ່າ ຜົນເສຍຫາຍທີ່ຈະເກີດຂຶ້ນຈາກໄພອັນຕະລາຍ.

ມາດຕາ 38 ການປະຕິບັດໜ້າທີ່ຕາມວິຊາຊີບ

ການປະຕິບັດໜ້າທີ່ ຈະເປັນສາເຫດທີ່ພາໃຫ້ພົ້ນຈາກຄວາມຮັບຜິດຊອບທາງອາຍາໄດ້ ກໍຕໍ່ເມື່ອ ມີເງື່ອນໄຂຄົບຖ້ວນ ດັ່ງນີ້:

1. ການກະທຳ ຕ້ອງຢູ່ໃນຂອບເຂດສິດ ແລະ ໜ້າທີ່ຂອງຕົນ;

2. ການກະທຳ ຕ້ອງຖືກຕ້ອງຕາມວິຊາສະເພາະ ແລະ ກົດໝາຍ.

ມາດຕາ 39 ການປະຕິບັດຕາມຄຳສັ່ງ

ການປະຕິບັດຕາມຄຳສັ່ງ ຈະຖືເປັນສາເຫດທີ່ພາໃຫ້ພົ້ນຈາກຄວາມຮັບຜິດຊອບທາງອາຍາໄດ້ ກໍ ຕໍ່ເມື່ອມີເງື່ອນໄຂຄົບຖ້ວນ ດັ່ງນີ້:

1. ຕ້ອງເປັນຄຳສັ່ງຈາກຜູ້ມີສິດ ແລະ ໜ້າທີ່ອອກຄຳສັ່ງນັ້ນ;

2. ຄຳສັ່ງນັ້ນ ຕ້ອງຖືກຕ້ອງຕາມກົດໝາຍ;

3. ຜູ້ປະຕິບັດຄຳສັ່ງ ຕ້ອງມີສິດ ແລະ ໜ້າທີ່ປະຕິບັດຄຳສັ່ງນັ້ນ;

4. ຜູ້ປະຕິບັດຄຳສັ່ງ ຕ້ອງປະຕິບັດໃນຂອບເຂດຂອງຄຳສັ່ງ ແລະ ຖືກຕ້ອງຕາມກົດໝາຍ.

ມາດຕາ 40 ການຫຼິ້ນກິລາ

ການຫຼິ້ນກິລາ ຈະເປັນສາເຫດທີ່ພາໃຫ້ພົ້ນຈາກຄວາມຮັບຜິດຊອບທາງອາຍາໄດ້ ກໍຕໍ່ເມື່ອການຫຼິ້ນ ກິລານັ້ນ ຫາກຢູ່ໃນຂອບເຂດກະຕິກາຂອງກິລາດັ່ງກ່າວ.

ມາດຕາ 41 ການ-ກະທຳຜິດຊຶ່ງຈຳເປັນ-ຕ້ອງມີຄຳຮ້ອງຟ້ອງຂອງຜູ້ຖືກເສຍຫາຍ

ໃ-ນກໍລະນ-ີທີ່ກາ-ນກະທຳຜິດ ຫາກບໍ່ເປັ-ນອັນ-ຕະລາຍຮ້າຍແຮງຕໍ່ສັງຄົມ ຖ້າວ່າບໍ່ມີຄຳຮ້ອງຟ້ອງຂອງຜູ້ຖືກເສຍຫາຍ ກໍຈະດຳເນ-ີນ-ຄະດີບໍ່ໄດ້.

ກາ-ນກະທຳຜິດທີ່ບໍ່ເປັ-ນອັນ-ຕະລາຍຮ້າຍແຮງຕໍ່ສັງຄົມ ຊຶ່ງຈຳເປັນຕ້ອງມີຄຳຮ້ອງຟ້ອງຂອງຜູ້ຖືກເສຍຫາຍ ມີ ດັ່ງນີ້:

1. ການ-ທຳຮ້າຍຮ່າງກາຍລະຫວ່າງຍາດໃກ້ຊິດ ທີ່ບໍ່ມີການບາດເຈັບສາຫັດ ຫຼື ບໍ່ເສຍອົງຄະ ຍົກ ເວັ້ນການທຳຮ້າຍຮ່າງກາຍແມ່ຍິງ ແລະ ເດັກ, ຜູ້ມີອາຍຸແຕ່ ຫົກສິບປີ ຂຶ້ນໄປ ຫຼື ຜູ້ເສຍອົງຄະ ຫຼື ການ ກະທຳຜິດເປັນອາຈິນ ຫຼື ການກະທຳຜິດບໍ່ເຂັດຫຼາບ;

2. ການນິນທາ, ການ-ໃສ່ຮ້າຍ, ກາ-ນປ້ອຍດ່າ, ການ-ໝິ່-ນປະໝາດຊາກສົບ ຫຼື ຊື່ສຽງຂອງຜູ້ຕາຍ;

3. ການທຳມິດສະຈານ;

4. ກາ-ນກະທຳຜິດຕໍ່ກຳມະສິດສ່ວ-ນຕົວຂອງຍາດໃກ້ຊິດ;

5. ກາ-ນລ່ວງລະເມີດເຄຫະສະຖານ- ແລະ ກາ-ນລ່ວງລະເມີດຄວາມລັບສ່ວ-ນຕົວ.

ກາ-ນຖອນ-ຄຳຮ້ອງຟ້ອງຂອງຜູ້ຖືກເສຍຫາຍ ກໍພາໃຫ້ກາ-ນດຳເນ-ີນຄະດີຢຸດຕິລົງ.

ໝວດທີ 5

ໂທດ

ມາດຕາ 42 ໂທດ

ໂທດ ແມ່ນ ມາດຕະການບັງຄັບຂອງລັດ ທີ່ກຳນົດໄວ້ໃນກົດໝາຍອາຍາ, ນຳໃຊ້ເພື່ອຈຳກັດສິດ, ຕັດສິດ ແລະ ຜົນປະໂຫຍດຂອງຜູ້ກະທຳຜິດ.

ມາດຕາ 43 ຈຸດປະສົງຂອງການລົງໂທດ

ການລົງໂທດ ບໍ່ພຽງແຕ່ຈະມີຈຸດປະສົງລົງໂທດຜູ້ກະທຳຜິດເທົ່ານັ້ນ ແຕ່ຫາກຍັງມີຈຸດປະສົງເພື່ອດັດສ້າງ ແລະ ສຶກສາອົບຮົມຜູ້ຖືກລົງໂທດໃຫ້ມີຈິດໃຈບໍລິສຸດຕໍ່ການອອກແຮງງານ, ໃຫ້ປະຕິບັດກົດໝາຍຢ່າງຖືກຕ້ອງ ແລະ ເຄັ່ງຄັດ, ໃຫ້ເຄົາລົບລະບຽບການດຳລົງຊີວິດຂອງສັງຄົມພ້ອມທັງເປັນການປ້ອງກັນບໍ່ໃຫ້ການກະທຳຜິດເທື່ອໃໝ່ເກີດຂຶ້ນສຳລັບຜູ້ຖືກຕັດສີນລົງໂທດ ແລະ ບຸກຄົນອື່ນອີກດ້ວຍ.

ການລົງໂທດ ບໍ່ມີຈຸດປະສົງຈະກໍ່ຄວາມທຸກທໍລະມານແກ່ຮ່າງກາຍ ຫຼື ຢຽບຢ່ຳກຽດສັກສີຂອງມະນຸດ.

ມາດຕາ 44 ປະເພດໂທດ

ໂທດ ປະກອບດ້ວຍ ໂທດຕົ້ນຕໍ, ໂທດເພີ່ມ ແລະ ໂທດທາງເລືອກ.

ໂທດຕົ້ົ້ນຕໍ ມີ ດັ່ງນີ້:

1. ໂທດຕຳນິວິຈານ;

2. ໂທດປັບໃໝ;

3. ໂທດດັດສ້າງໂດຍບໍ່ຕັດອິດສະລະພາບ;

4. ໂທດເນລະເທດ;

5. ໂທດຕັດອິດສະລະພາບທີ່ມີກຳນົດ;

6. ໂທດຕັດອິດສະລະພາບຕະຫຼອດຊີວິດ;

7. ໂທດປະຫານຊີວິດ.

ໂທດເພີ່ມ ມີ ດັ່ງນີ້:

1. ໂທດປັບໃໝ ໃນກໍລະນີທີ່ບໍ່ເປັນໂທດຕົ້ົ້ນຕໍ;

2. ໂທດຮິບຊັບ;

3. ໂທດຮິບວັດຖຸສິ່ງຂອງ;

4. ໂທດປົດສິດເລືອກຕັ້ງ ແລະ ສະໝັກຮັບເລືອກຕັ້ງ;

5. ໂທດຈຳກັດທີ່ຢູ່;

6. ໂທດເນລະເທດ ໃນກໍລະນີທີ່ບໍ່ເປັນໂທດຕົ້ນຕໍ;

7. ໂທດຟື້ນຟູຄືນ;

8. ໂທດຖອນໃບອະນຸຍາດ;

9. ໂທດຫ້າມດຳລົງຕຳແໜ່ງ ຫຼື ປະກອບອາຊີບໃດໜຶ່ງ ຫຼື ຖອນຫຼຽນ ຫຼື ປົດນາມມະຍົດ.

ສຳລັບການກະທຳຜິດຖານໂທສານຸໂທດ ສານ ສາມາດລົງໂທດ ໜຶ່ງ ຫຼື ສອງໂທດເພີ່ມ ແທນໂທດຕົ້ນຕໍ.

ໂທດທາງເລືອກ ມີ ດັ່ງນີ້:

1. ໂທດອອກແຮງງານເພື່ອສາທາລະນະ;

2. ໂທດຈຳກັດບໍລິເວນ.

ສານ ອາດນຳໃຊ້ ໂທດທາງເລືອກ ແທນໂທດຕົ້ົ້ນຕໍ ຫຼື ໂທດເພີ່ມ ຫຼື ນຳໃຊ້ແທນທັງສອງໂທດນັ້ນ ກໍໄດ້.

ມາດຕາ 45 ໂທດຕຳນິວິຈານ

ໂທດຕຳນິວິຈານ ແມ່ນ ການຕຳນິວິຈານຜູ້ກະທຳຜິດໃນທີ່ປະຊຸມສານ. ໃນກໍລະນີຈຳເປັນກໍອາດຈະເອົາຄຳຕັດສີນຂອງສານ ລົງໃນໜ້າໜັງສືພິມ ຫຼື ນຳໃຊ້ວິທີການອື່ນກໍໄດ້.

ມາດຕາ 46 ໂທດປັບໃໝ

ໂທດປັບໃໝ ແມ່ນ ໂທດທາງດ້ານການເງິນ ຊຶ່ງແມ່ນສານເປັນຜູ້ວາງຕາມກໍລະນີ ແລະ ຂອບເຂດທີ່ກົດໝາຍກຳນົດໄວ້. ສຳລັບຈຳນວນເງິນທີ່ຈະປັບໃໝນັ້ນ ສານ ຕ້ອງອີງໃສ່ລະດັບຄວາມເປັນອັນຕະລາຍ ຂອງການກະທຳຜິດ, ສະພາບທາງດ້ານຊັບສິນຂອງຜູ້ກະທຳຜິດ, ຄ່າຄອງຊີບໃນແຕ່ລະໄລຍະ. ເງິນທີ່ໄດ້ ຈາກການປັບໃໝ ຕ້ອງມອບເຂົ້າງົບປະມານແຫ່ງລັດ.

ຄ່າປັບໃໝ ສາມາດຈ່າຍເທື່ອດຽວ ຫຼື ຈ່າຍເປັນງວດ ພາຍໃນກຳນົດເວລາຕາມຄຳຕັດສີນຂອງ ສານ. ໃນກໍລະນີທີ່ຜູ້ກະທຳຜິດ ຫາກບໍ່ສາມາດເສຍຄ່າປັບໃໝໄດ້ໃນເວລານັ້ນ ສານ ສາມາດປ່ຽນໂທດປັບໃໝມາເປັນໂທດອອກແຮງງານເພື່ອສາທາລະນະ ຫຼື ໂທດດັດສ້າງໂດຍບໍ່ຕັດອິດສະລະພາບ. ໃນກໍລະນີທີ່ ຜູ້ກະທຳຜິດ ຫາກບໍ່ສາມາດເສຍຄ່າປັບໃໝຕາມຄຳຕັດສີນຂອງສານ ພາຍຫຼັງໄດ້ປະຕິບັດໂທດຕັດອິດສະ ລະພາບສຳເລັດແລ້ວ ສານ ສາມາດປ່ຽນໂທດປັບໃໝນັ້ນ ມາເປັນໂທດອອກແຮງງານເພື່ອສາທາລະນະ ຫຼື ໂທດດັດສ້າງ ໂດຍບໍ່ຕັດອິດສະລະພາບ.

ຫ້າມເອົາໂທດປັບໃໝ ມາເປັນໂທດຕັດອິດສະລະພາບ ແລະ ຫ້າມເອົາໂທດຕັດອິດສະລະພາບມາເປັນໂທດປັບໃໝ ໃນກໍລະນີການກະທຳຜິດທີ່ກົດໝາຍກຳນົດໂທດຕັດອິດສະລະພາບເກີນກວ່າ ສາມປີ ຂຶ້ນໄປ.

ສຳລັບການກະທຳຜິດກ່ຽວກັບເສດຖະກິດ ແລະ ການເງິນ ທີ່ກົດໝາຍກຳນົດໂທດຕັດອິດສະລະ ພາບ ຕ່ຳກວ່າ ສາມປີ ລົງມາ ຍົກເວັ້ນການກະທຳຜິດທີ່ບໍ່ເຂັດຫຼາບ ຫຼື ເປັນອາຈິນນັ້ນ ສາມາດລົງໂທດປັບ ໃໝເປັນໂທດຕົ້ນຕໍ; ແຕ່ຖ້າວ່າຜູ້ກະທຳຜິດ ຫາກບໍ່ສາມາດປະຕິບັດໂທດປັບໃໝໄດ້ ສານ ກໍຈະຕັດສີນລົງ ໂທດຕັດອິດສະລະພາບແທນ ໂດຍຄິດໄລ່ໂທດຕັດອິດສະລະພາບ ໜຶ່ງວັນ ເທົ່າກັບຄ່າແຮງງານຕ່ຳສຸດຕໍ່ ວັນ ຂອງຜູ້ອອກແຮງງານ.

ມາດຕາ 47 ໂທດດັດສ້າງໂດຍບໍ່ຕັດອິດສະລະພາບ

ໂທດດັດສ້າງໂດຍບໍ່ຕັດອິດສະລະພາບ ແມ່ນ ໂທດທີ່ລົງໃສ່ຜູ້ກະທຳຜິດດ້ວຍການປະໃຫ້ຜູ້ກ່ຽວ ສືບຕໍ່ອອກແຮງງານຢູ່ບ່ອນເຮັດວຽກເດີມ ຫຼື ຢູ່ບ່ອນອື່ນ ໂດຍຫັກເອົາ ແຕ່ ຫ້າ ຫາ ຊາວສ່ວນຮ້ອຍ ຂອງຄ່າແຮງງານທັງໝົດຂອງຜູ້ກະທຳຜິດ ເຂົ້ົ້າເປັນລາຍຮັບຂອງລັດ ຕາມຄຳຕັດສີນຂອງສານ.

ໂທດດັດສ້າງໂດຍບໍ່ຕັດອິດສະລະພາບ ທີ່ຈະລົງໃສ່ຜູ້ກະທຳຜິດນັ້ນ ບໍ່ໃຫ້ເກີນໜຶ່ງປີ.

ມາດຕາ 48 ໂທດເນລະເທດ

ໂທດເນລະເທດ ແມ່ນ ໂທດທີ່ສານວາງໃສ່ຜູ້ກະທຳຜິດທີ່ເປັນຄົນຕ່າງປະເທດ ໃຫ້ອອກຈາກດິນແດນ ສາທາລະນະລັດ ປະຊາທິປະໄຕ ປະຊາຊົນລາວ ເປັນເວລາ ສິບປີ ຂຶ້ນໄປ. ສານ ອາດນຳໃຊ້ໂທດເນ ລະເທດ ເປັນໂທດຕົ້ນຕໍ ຫຼື ໂທດເພີ່ມ ຕາມແຕ່ລະກໍລະນີ. ໂທດເນລະເທດນີ້ ຈະວາງໃສ່ການກະທຳຜິດ ຖານໂທສານຸໂທດ ທີ່ສ້າງຄວາມເສຍຫາຍຢ່າງຫຼວງຫຼາຍ ແລະ ການກະທຳຜິດຖານຄະຣຸໂທດ.

ມາດຕາ 49 ໂທດຕັດອິດສະລະພາບທີ່ມີກຳນົດ

ໂທດຕັດອິດສະລະພາບທີ່ມີກຳນົດ ແມ່ນ ໂທດຕັດອິດສະລະພາບທີ່ມີກຳນົດເວລາ ແຕ່ ສາມເດືອນ ຫາ ຊາວປີ ຊຶ່ງຜູ້ຖືກຕັດສີນ ຕ້ອງປະຕິບັດໃນຄ້າຍຄຸມຂັງ.

ມາດຕາ 50 ໂທດຕັດອິດສະລະພາບຕະຫຼອດຊີວິດ

ໂທດຕັດອິດສະລະພາບຕະຫຼອດຊີວິດ ແມ່ນ ໂທດຕັດອິດສະລະພາບໂດຍບໍ່ມີກຳນົດເວລາ, ນຳໃຊ້ຕໍ່ບຸກຄົນທີ່ກະທຳຜິດຮ້າຍແຮງເປັນພິເສດ ແຕ່ບໍ່ເຖິງຂັ້ນລົງໂທດປະຫານຊີວິດ.

ຫ້າມລົງໂທດຕັດອິດສະລະພາບຕະຫຼອດຊີວິດ ໃສ່ຜູ້ກະທຳຜິດທີ່ມີອາຍຸຕ່ຳກວ່າ ສິບແປດປີ ແລະ ຜູ້ຍິງທີ່ຖືພາໃນເວລາກະທຳຜິດ ໂດຍໃຫ້ລົງໂທດຕັດອິດສະລະພາບທີ່ມີກຳນົດ ຊາວປີ.

ມາດຕາ 51 ໂທດປະຫານຊີວິດ

ໂທດປະຫານຊີວິດ ແມ່ນ ມາດຕະການພິເສດຂອງການລົງໂທດ ທີ່ລົງໃສ່ຜູ້ກະທຳຜິດໃນສະຖານໜັກເປັນພິເສດ ຊຶ່ງໄດ້ກຳນົດໄວ້ໃນປະມວນກົດໝາຍອາຍາສະບັບນີ້ ແລະ ກົດໝາຍສະບັບອື່ນທີ່ກຳນົດ ການກະທຳຜິດທາງອາຍາ ແລະ ໂທດ.

ການປະຫານຊີວິດ ໃຫ້ປະຕິບັດດ້ວຍການຍິງເປົ້ົ້າ.

ຫ້າມລົງໂທດປະຫານຊີວິດ ໃສ່ຜູ້ກະທຳຜິດທີ່ມີອາຍຸຕ່ຳກວ່າ ສິບແປດປີ, ຜູ້ຍິງທີ່ຖືພາ, ແມ່ທີ່ລ້ຽງ ລູກນ້ອຍອາຍຸ ແຕ່ ສາມປີ ລົງມາ, ຜູ້ທີ່ມີອາຍຸ ແຕ່ ຫົກສິບປີ ຂຶ້ນໄປ ແລະ ຜູ້ພິການທາງສະໝອງໃນເວລາກະທຳຜິດ ຫຼື ໃນເວລາຕັດສີນ ຫຼື ໃນເວລາປະຕິບັດໂທດ ໂດຍໃຫ້ລົງໂທດຕັດອິດສະລະພາບຕະຫຼອດຊີ ວິດ.

ມາດຕາ 52 ໂທດຮິບຊັບ

ໂທດຮິບຊັບ ແມ່ນ ການເອົາຊັບທັງໝົດ ຫຼື ສ່ວນໃດໜຶ່ງ ທີ່ເປັນກຳມະສິດຂອງຜູ້ກະທຳຜິດທີ່ບໍ່ໄດ້ ນຳໃຊ້ເຂົ້າໃນການກະທຳຜິດ ຫຼື ບໍ່ໄດ້ມາຈາກການກະທຳຜິດ ມາເປັນຂອງລັດ ໂດຍບໍ່ມີການໃຊ້ແທນ ຊຶ່ງ ຈະລົງໃສ່ໄດ້ແຕ່ການກະທຳຜິດທີ່ເປັນອັນຕະລາຍຮ້າຍແຮງ ຕາມທີ່ໄດ້ກຳນົດໄວ້ໃນກົດໝາຍອາຍາ.

ໃນກໍລະນີການຮິບຊັບທັງໝົດ ກໍຕ້ອງຍົກເວັ້ນ ຊັບທີ່ຈຳເປັນສຳລັບການດຳລົງຊີວິດຂອງຜູ້ກະທຳຜິດ ແລະ ຄອບຄົວຂອງຜູ້ກ່ຽວ ເຊັ່ນ ເຮືອນຢູ່ປະຈຳຂອງຜູ້ຖືກຕັດສີນ ແລະ ຄອບຄົວ, ສັດລ້ຽງສຳລັບບຸກຄົນທີ່ຖືເອົາການປູກຝັງ ຫຼື ການລ້ຽງສັດເປັນອາຊີບ, ວັດຖຸສິ່ງຂອງທີ່ໃຊ້ເປັນປະຈຳຂອງຜູ້ຖືກຕັດສີນ ແລະ ຂອງບຸກຄົນຊຶ່ງຢູ່ພາຍໃຕ້ການດູແລລ້ຽງດູຂອງຜູ້ຖືກຕັດສີນ. ໃນກໍລະນີທີ່ໄດ້ຕົກລົງຮິບຊັບສ່ວນໃດໜຶ່ງ ສານ ຕ້ອງກຳນົດຊັບທີ່ຈະຖືກຮິບນັ້ນໃຫ້ຈະແຈ້ງ.

ຊັບທີ່ເປັນກຳມະສິດຂອງລັດ ຈະບໍ່ຖືກຮິບ ຊຶ່ງຕ້ອງສົ່ງຄືນໃຫ້ແກ່ອົງການຈັດຕັ້ງທີ່ກ່ຽວຂ້ອງ.

ມາດຕາ 53 ໂທດຮິບວັດຖຸສິ່ງຂອງ

ໂທດຮິບວັດຖຸສິ່ງຂອງ ແມ່ນ ການເອົາວັດຖຸສິ່ງຂອງທີ່ໃຊ້ໃນການກະທຳຜິດ ຫຼື ສຳລັບໃຊ້ໃນການກະທຳຜິດ ຫຼື ໄດ້ມາຈາກການກະທຳຜິດໂດຍເຈດຕະນາ ມາເປັນຂອງລັດ.

ການຮິບວັດຖຸສິ່ງຂອງທີ່ພົວພັນກັບການກະທຳຜິດນັ້ນ ສາມາດປະຕິບັດໄດ້ຕໍ່ການກະທຳຜິດສະ ຖານໂທສານຸໂທດ ແລະ ຄະຣຸໂທດ.

ວັດຖຸສິ່ງຂອງຂອງບຸກຄົນອື່ນ ທີ່ຮັບໃຊ້ການກະທຳຜິດນັ້ນ ຈະຖືກຮິບເປັນຂອງລັດໄດ້ ກໍຕໍ່ເມື່ອເຈົ້ົ້າຂອງຜູ້ທີ່ໃຫ້ຢືມ ຫາກບໍ່ມີຄວາມບໍລິສຸດໃຈ ຫຼື ເມື່ອເຫັນວ່າການຮິບວັດຖຸສິ່ງຂອງນັ້ນ ມີຄວາມຈຳເປັນ ເພື່ອປົກປັກຮັກສາສັງຄົມ.

ວັດຖຸສິ່ງຂອງທີ່ເປັນກຳມະສິດຂອງລັດນັ້ນ ຈະບໍ່ຖືກຮິບ ຊຶ່ງຕ້ອງສົ່ງຄືນໃຫ້ແກ່ອົງການຈັດຕັ້ງທີ່ກ່ຽວ ຂ້ອງ.

ມາດຕາ 54 ໂທດປົດສິດເລືອກຕັ້ງ ແລະ ສະໝັກຮັບເລືອກຕັ້ງ

ໂທດປົດສິດເລືອກຕັ້ງ ແລະ ສະໝັກຮັບເລືອກຕັ້ງ ແມ່ນ ການຕັດສິດເລືອກຕັ້ງ ແລະ ສະໝັກຮັບເລືອກຕັ້ງຂອງຜູ້ກະທຳຜິດໃນຖານຄະຣຸໂທດ.

ໂທດປົດສິດເລືອກຕັ້ງ ແລະ ສະໝັກຮັບເລືອກຕັ້ງ ທີ່ຈະລົງໃສ່ຜູ້ກະທຳຜິດນັ້ນ ບໍ່ໃຫ້ເກີນ ຫ້າປີ ນັບແຕ່ວັນໄດ້ປະຕິບັດໂທດສິ້ນສຸດ ຫຼື ວັນໝົດອາຍຸຄວາມໃນການປະຕິບັດຄຳຕັດສີນ ເປັນຕົ້ົ້ນໄປ.

ມາດຕາ 55 ໂທດຈຳກັດທີ່ຢູ່

ໂທດຈຳກັດທີ່ຢູ່ ແມ່ນ ການຫ້າມຜູ້ຖືກຕັດສີນອອກຈາກສະຖານທີ່ໃດໜຶ່ງ ຫຼື ຫ້າມເຂົ້ົ້າໄປສະຖານທີ່ໃດໜຶ່ງ ຕາມທີ່ໄດ້ກຳນົດໄວ້ໃນຄຳຕັດສີນຂອງສານ.

ໂທດຈຳກັດທີ່ຢູ່ ທີ່ຈະລົງໃສ່ຜູ້ກະທຳຜິດນັ້ນ ບໍ່ໃຫ້ເກີນ ຫ້າປີ ນັບແຕ່ວັນປະຕິບັດໂທດສິ້ນສຸດແລ້ວເປັນຕົ້ົ້ນໄປ.

ຫ້າມລົງໂທດຈຳກັດທີ່ຢູ່ໃສ່ຜູ້ກະທຳຜິດທີ່ມີອາຍຸຕ່ຳກວ່າ ສິບແປດປີ ແລະ ຜູ້ຍິງທີ່ຖືພາ ຫຼື ຜູ້ຍິງທີ່ມີລູກ ຊຶ່ງອາຍຸບໍ່ທັນເຖິງ ແປດປີ ໃນເວລາກະທຳຜິດ.

ໂທດຈຳກັດທີ່ຢູ່ ໄດ້ກຳນົດໄວ້້ໃນພາກສະເພາະຂອງປະມວນກົດໝາຍສະບັບນີ້.

ມາດຕາ 56 ໂທດຟື້ນຟູຄືນ

ໂທດຟື້ນຟູຄືນ ແມ່ນ ໂທດທີ່ລົງໃສ່ຜູ້ກະທຳຜິດ ໃຫ້ຟື້ນຟູ ຫຼື ປັບປຸງສິ່ງແວດລ້ອມ ຫຼື ສິ່ງທີ່ຖືກທຳລາຍຄືນສູ່ສະພາບເດີມ ຫຼື ປົກກະຕິ ເຊັ່ນ ການຟື້ນຟູປ່າ, ນ້ຳ, ດິນ, ກິ່ນ, ອາກາດ.

ມາດຕາ 57 ໂທດຖອນໃບອະນຸຍາດ

ໂທດຖອນໃບອະນຸຍາດ ແມ່ນ ການຖອນໃບອະນຸຍາດຂອງຜູ້ກະທຳຜິດ ເຊັ່ນ ໃບຂັບຂີ່, ໃບອະນຸຍາດລົງທຶນ, ໃບອະນຸຍາດດຳເນີນທຸລະກິດ, ໃບອະນຸຍາດຂຸດຄົ້ນຊັບພະຍາກອນທຳມະຊາດ ຫຼື ໃບອະນຸ ຍາດອື່ນ.

ສຳລັບການຖອນໃບອະນຸຍາດຂັບຂີ່ຍານພາຫະນະ ສານ ຈະຕັດສີນຖອນໃບອະນຸຍາດຂັບຂີ່ ຖ້າຜູ້ ກະທຳຜິດ ຫາກໄດ້ລະເມີດກົດຈະລາຈອນທີ່ພາໃຫ້ເກີດອຸບປະຕິເຫດ ແຕ່ ສາມຄັ້ງ ຂຶ້ນໄປ ຫຼື ເປັນການກະ ທຳຜິດທີ່ສ້າງຄວາມເສຍຫາຍຢ່າງຮ້າຍແຮງ.

ມາດຕາ 58 ໂທດຫ້າມດຳລົງຕຳແໜ່ງ ຫຼື ປະກອບອາຊີບໃດໜຶ່ງ ຫຼື ປົດຫຼຽນ ຫຼື ນາມມະຍົດ

ໂທດຫ້າມດຳລົງຕຳແໜ່ງ ຫຼື ປະກອບອາຊີບໃດໜຶ່ງ ຫຼື ປົດຫຼຽນ ຫຼື ນາມມະຍົດ ແມ່ນ ການ ຫ້າມຜູ້ກະທຳຜິດ ດຳລົງຕຳແໜ່ງ ຫຼື ປະກອບອາຊີບໃດໜຶ່ງ ຫຼື ການປົດຫຼຽນ ຫຼື ນາມມະຍົດຂອງຜູ້ກະ ທຳຜິດ.

ມາດຕາ 59 ໂທດອອກແຮງງານເພື່ອສາທາລະນະ

ໂທດອອກແຮງງານເພື່ອສາທາລະນະ ແມ່ນ ວຽກອອກແຮງງານໃດໜຶ່ງເພື່ອຜົນປະໂຫຍດສາທາ ລະນະ ຊຶ່ງສານວາງໃສ່ຜູ້ກະທຳຜິດໃນຖານໂທສານຸໂທດ ຊຶ່ງກົດໝາຍກຳນົດໂທດຕັດອິດສະລະພາບບໍ່ ເກີນ ສາມປີ. ວຽກອອກແຮງງານເພື່ອຜົນປະໂຫຍດສາທາລະນະນີ້ ຕ້ອງແມ່ນວຽກທີ່ບໍ່ລະເມີດ ຫຼື ຢຽບຢ່ຳ ກຽດສັກສີຂອງມະນຸດ ໂດຍບໍ່ມີຄ່າຕອບແທນ.

ໂທດອອກແຮງງານເພື່ອສາທາລະນະ ທີ່ຈະລົງໃສ່ຜູ້ກະທຳຜິດນັ້ນ ບໍ່ໃຫ້ຫຼຸດ ຫົກສິບຊົ່ວໂມງ ແລະ ບໍ່ໃຫ້ເກີນ ເຈັດຮ້ອຍຫ້າສິບຊົ່ວໂມງ.

ໃນການວາງໂທດອອກແຮງງານເພື່ອສາທາລະນະນັ້ນ ສານຕ້ອງອີງໃສ່ຈຸດປະສົງຂອງການລົງ ໂທດ, ລັກສະນະຂອງການກະທຳຜິດ, ບຸກຄະລິກກະພາບ ແລະ ການເຫັນດີຂອງຜູ້ກະທຳຜິດ. ສານ ອາດ ນຳໃຊ້ໂທດ ອອກແຮງງານເພື່ອສາທາລະນະ ແທນໂທດປັບໃໝ ຫຼື ໂທດຕັດອິດສະລະພາບບໍ່ເກີນ ສາມປີ ຫຼື ນຳໃຊ້ແທນທັງສອງໂທດນັ້ນ ກໍໄດ້.

ໃນກໍລະນີທີ່ຜູ້ກະທຳຜິດ ຫາກບໍ່ປະຕິບັດໂທດອອກແຮງງານເພື່ອສາທາລະນະ ຕາມຄຳຕັດສີນ ຂອງສານນັ້ນ ສານ ຈະຕັດສີນປ່ຽນໂທດນີ້ ມາເປັນໂທດຕັດອິດສະລະພາບທີ່ມີກຳນົດ ໂດຍຄິດໄລ່ທຸກ ແປດຊົ່ວໂມງໃດ ເທົ່າກັບໂທດຕັດອິດສະລະພາບ ໜຶ່ງວັນ.

ມາດຕາ 60 ໂທດຈຳກັດບໍລິເວນ

ໂທດຈຳກັດບໍລິເວນ ແມ່ນ ການຫ້າມຜູ້ຖືກສານຕັດສີນ ອອກຈາກສະຖານທີ່ໃດໜຶ່ງ ຫຼື ບໍລິເວນໃດໜຶ່ງ ຕາມທີ່ກຳນົດໄວ້ໃນຄຳຕັດສີນຂອງສານ. ໃນກໍລະນີມີຄວາມຈຳເປັນ ຕ້ອງໄດ້ຮັບການເຫັນດີຈາກສານ.

ໂທດຈຳກັດບໍລິເວນ ຈະລົງໃສ່ຜູ້ກະທຳຜິດນັ້ນ ສູງສຸດບໍ່ເກີນ ຫົກເດືອນ.

ໂທດຈຳກັດບໍລິເວນ ແມ່ນ ໂທດທາງເລືອກໜຶ່ງ ຊຶ່ງ ສານ ອາດນຳໃຊ້ແທນໂທດປັບໃໝ ຫຼື ໂທດ ຕັດອິດສະລະພາບ ຊຶ່ງກົດໝາຍກຳນົດໂທດຕັດອິດສະລະພາບບໍ່ເກີນ ສາມປີ ຍົກເວັ້ນການກະທຳຜິດທີ່ບໍ່ ເຂັດຫຼາບ ຫຼື ເປັນອາຈິນ ໂດຍອີງຕາມລັກສະນະຂອງການກະທຳຜິດ ແລະ ບຸກຄະລິກກະພາບຂອງຜູ້ກະ ທຳຜິດ.

ໝວດທີ 6

ການວາງໂທດ

ມາດຕາ 61 ຫຼັກການລວມຂອງການວາງໂທດ

ສານ ເປັນຜູ້ວາງໂທດ ໃນຂອບເຂດຂອງມາດຕາກົດໝາຍທີ່ກຳນົດໂທດໃສ່ການກະທຳຜິດນັ້ນ.

ໃນການວາງໂທດນັ້ນ ສານ ຕ້ອງອີງຕາມລັກສະນະ ແລະ ລະດັບຄວາມເປັນອັນຕະລາຍຕໍ່ສັງຄົມຂອງການກະທຳຜິດ, ບຸກຄະລິກກະພາບຂອງຜູ້ກະທຳຜິດ ແລະ ສາເຫດທີ່ພາໃຫ້ມີການຫຼຸດຜ່ອນ ຫຼື ການເພີ່ມຄວາມຮັບຜິດຊອບທາງອາຍາ.

ມາດຕາ 62 ລັກສະນະຄວາມເປັນອັນຕະລາຍຂອງການກະທຳຜິດ

ລັກສະນະຄວາມເປັນອັນຕະລາຍຂອງການກະທຳຜິດ ແມ່ນ ສະຖານການກະທຳຜິດ ແລະ ວິທີ ການກະທຳຜິດ.

ສະຖານການກະທຳຜິດ ແມ່ນ ການກະທຳຜິດໃນສະຖານ ລະຫຸໂທດ, ໂທສານຸໂທດ ແລະ ຄະຣຸ ໂທດ ຕາມທີ່ໄດ້ກຳນົດໄວ້ໃນມາດຕາ 13 ຂອງປະມວນກົດໝາຍສະບັບນີ້.

ວິທີການກະທຳຜິດ ແມ່ນ ວິທີທີ່ນຳໃຊ້ໃນການກະທຳຜິດ ເຊັ່ນ ດ້ວຍວິທີທໍລະມານ, ປະຈານຜູ້ ຖືກເຄາະຮ້າຍ, ດ້ວຍວິທີທີ່ເປັນອັນຕະລາຍຕໍ່ສາທາລະນະ.

ມາດຕາ 63 ລະດັບຄວາມເປັນອັນຕະລາຍຂອງການກະທຳຜິດ

ລະດັບຄວາມເປັນອັນຕະລາຍຂອງການກະທຳຜິດ ຂຶ້ນກັບຜົນເສຍຫາຍຕົວຈິງທາງດ້ານຊີວິດ, ສຸຂະພາບ, ກຽດສັກສີ ແລະ ຊັບສິນ ທີ່ເນື່ອງມາຈາກການກະທຳຜິດໂດຍເຈດຕະນາ ຫຼື ດ້ວຍຄວາມບໍ່ລະ ມັດລະວັງ.

ສຳລັບຜົນເສຍຫາຍທາງດ້ານຊັບສິນນັ້ນ ມີ ສາມລະດັບ ດັ່ງນີ້:

1. ລະດັບຕ່ຳ ຫຼື ເສຍຫາຍໜ້ອຍ: ຕ່ຳກວ່າ 20.000.000 ກີບ;

2. ລະດັບກາງ ຫຼື ເສຍຫາຍຫຼາຍ: ເກີນກວ່າ 20.000.000 ກີບ ຫາ 50.000.000 ກີບ;

3. ລະດັບສູງ ຫຼື ເສຍຫາຍຢ່າງຫຼວງຫຼາຍ: ເກີນກວ່າ 50.000.000 ກີບ.

ມາດຕາ 64 ສາເຫດທີ່ພາໃຫ້ມີການຫຼຸດຜ່ອນຄວາມຮັບຜິດຊອບທາງອາຍາ

ສາເຫດທີ່ພາໃຫ້ມີການຫຼຸດຜ່ອນຄວາມຮັບຜິດຊອບທາງອາຍາ ມີ ດັ່ງນີ້:

1. ຜູ້ກະທຳຜິດມີອາຍຸຕ່ຳກວ່າ ສິບແປດປີ ຫຼື ເກີນກວ່າ ຫົກສິບປີ;

2. ຜູ້ກະທຳຜິດ ແມ່ນຜູ້ຍິງທີ່ຖືພາ ຫຼື ແມ່ທີ່ມີລູກອ່ອນອາຍຸແຕ່ ສາມປີ ລົງມາ;

3. ການປ້ອງກັນຕົວເກີນຂອບເຂດ;

4. ການກະທຳຜິດຍ້ອນຖືກແຕະຕ້ອງທາງດ້ານຈິດໃຈຢ່າງໜັກ ຈົນບໍ່ສາມາດຄຸມສະຕິໄວ້ໄດ້ ດ້ວຍການກະທຳອັນບໍ່ຖືກຕ້ອງຕາມກົດໝາຍຂອງຜູ້ຖືກເຄາະຮ້າຍ;

5. ການກະທຳເກີນກວ່າຄວາມຈຳເປັນ;

6. ການກະທຳຜິດໃນສະຖານຄະຣຸໂທດ ຍ້ອນຖືກບັງຄັບ ຫຼື ຖືກຂົ່ມຂູ່;

7. ຜູ້ກະທຳຜິດຢັບຢັ້ງ ແລະ ແກ້ໄຂຜົນເສຍຫາຍຂອງການກະທຳຜິດທີ່ຕົນໄດ້ກໍ່ຂຶ້ນ ຫຼື ໄດ້ຈິງໃຈໃຊ້ແທນຄ່າເສຍຫາຍໂດຍສະໝັກໃຈແລ້ວ;

8. ການກະທຳຜິດຍ້ອນສະພາບຫຍຸ້ງຍາກໜັກໜ່ວງທາງສ່ວນຕົວ ຫຼື ທາງຄອບຄົວ;

9. ຜູ້ກະທຳຜິດຮູ້ສຶກກິນແໜງ ແລ້ວຈິງໃຈມອບຕົວຕໍ່ເຈົ້ົ້າໜ້າທີ່, ຮັບສາລະພາບ ແລະ ເປີດເຜີຍການກະທຳຜິດຂອງຕົນ ແລະ ການກະທຳຜິດຂອງຜູ້ອື່ນ;

10. ການກະທຳຜິດຄັ້ງທຳອິດ ຖ້າວ່າການກະທຳຜິດດັ່ງກ່າວ ຫາກບໍ່ເປັນອັນຕະລາຍຮ້າຍແຮງຕໍ່ສັງຄົມ;

11. ຜູ້ກະທຳຜິດທີ່ໄດ້ມີຄຸນງາມຄວາມດີຕໍ່ປະເທດຊາດ.

ໃນການວາງໂທດນັ້ນ ສານ ອາດອີງໃສ່ສາເຫດອື່ນ ທີ່ພາໃຫ້ມີການຫຼຸດຜ່ອນຄວາມຮັບຜິດຊອບທາງອາຍາ ທີ່ບໍ່ໄດ້ກຳນົດໄວ້ໃນມາດຕານີ້ ກໍໄດ້.

ມາດຕາ 65 ສາເຫດທີ່ພາໃຫ້ມີການເພີ່ມຄວາມຮັບຜິດຊອບທາງອາຍາ

ສາເຫດທີ່ພາໃຫ້ມີການເພີ່ມຄວາມຮັບຜິດຊອບທາງອາຍາ ມີ ດັ່ງນີ້:

1. ຜູ້ທີ່ເຄີຍໄດ້ກະທຳຜິດມາກ່ອນແລ້ວ ມາກະທຳຜິດເທື່ອໃໝ່ອີກ;

2. ການກະທຳຜິດທີ່ມີການຈັດຕັ້ງເປັນກຸ່ມ;

3. ການກະທຳຜິດຍ້ອນຄວາມໂລບມາກໂລພາ;

4. ການກະທຳຜິດຕໍ່ກຳມະສິດຂອງລັດ;

5. ການກະທຳຜິດຂອງພະນັກງານ-ລັດຖະກອນ ແລະ ເຈົ້າໜ້າທີ່ຂອງລັດ;

6. ການກະທຳຜິດຕໍ່ເດັກທີ່ມີອາຍຸຕ່ຳກວ່າ ສິບແປດປີ, ຜູ້ເຖົ້ົ້າ, ຜູ້ທີ່ບໍ່ສາມາດປ້ອງກັນຕົວໄດ້, ຜູ້ ທີ່ຂຶ້ນກັບຕົນທາງດ້ານວັດຖຸ ຫຼື ດ້ານອື່ນ, ຜູ້ທີ່ຢູ່ໃຕ້ການບັງຄັບບັນຊາຂອງຕົນ;

7. ການຍຸແຍ່ໃຫ້ເດັກທີ່ມີອາຍຸຕ່ຳກວ່າ ສິບແປດປີ ໄປກະທຳຜິດ, ການຂົນຂວາຍເດັກທີ່ີ່ມີອາຍຸຕ່ຳກວ່າ ສິບແປດປີ ໃຫ້ເຂົ້ົ້າຮ່ວມໃນການກະທຳຜິດ;

8. ການກະທຳຜິດແບບໂຫດຮ້າຍປ່າເຖື່ອນ ຫຼື ແບບປະຈານຜູ້ຖືກເຄາະຮ້າຍ;

9. ການກະທຳຜິດທີ່ພາໃຫ້ມີຜົນສະທ້ອນອັນໜັກໜ່ວງ;

10. ການສວຍໂອກາດກະທຳຜິດໃນເວລາເກີດໄພພິບັດ;

11. ການກະທຳຜິດດ້ວຍວິທີທີ່ມີລັກສະນະເປັນອັນຕະລາຍຕໍ່ສາທາລະນະຊົນ;

12. ການກະທຳຜິດຍ້ອນເມົາເຫຼົ້ົ້າ ຫຼື ເມົາສິ່ງເສບຕິດ. ອີງຕາມລັກສະນະຂອງການກະທຳຜິດດັ່ງກ່າວ ສານ ມີສິດຊີ້ຂາດວ່າ ການກະທຳນັ້ນ ບໍ່ເປັນສາເຫດທີ່ພາໃຫ້ມີການເພີ່ມຄວາມຮັບຜິດຊອບທາງອາຍາ;

13. ການໃຫ້ການຊັດທອດຄວາມຜິດໃສ່ຜູ້ທີ່ຕົນຮູ້ແຈ້ງວ່າເປັນຄົນບໍລິສຸດ;

14. ຜູ້ທີ່ໄດ້ກະທຳຜິດ ເພື່ອປົກປິດການກະທຳຜິດອື່ນ ຫຼື ໃຊ້ຄວາມຮຸນແຮງເພື່ອຫຼົບໜີ.

ມາດຕາ 66 ການວາງໂທດໃສ່ການກະທຳຜິດຫຼາຍສະຖານ

ໃນການວາງໂທດໃສ່ການກະທຳຜິດອັນດຽວ ທີ່ຜິດຕໍ່ຫຼາຍມາດຕາ ໃຫ້ເອົາມາດຕາກົດໝາຍທີ່ກຳນົດໂທດໜັກກວ່າໝູ່ ມາວາງໃສ່.

ໃນການວາງໂທດໃສ່ການກະທຳຜິດຫຼາຍອັນທີ່ຜິດຕໍ່ຫຼາຍມາດຕາ ໃຫ້ວາງໂທດໃສ່ແຕ່ລະການກະທຳຜິດ ແລ້ວຈຶ່ງເອົາມາສົມໃສ່ກັນ ແຕ່ໂທດທີ່ມີກຳນົດທີ່ວາງໃສ່ນັ້ນ ສູງສຸດບໍ່ໃຫ້ເກີນ ສິບປີ ສຳລັບສະຖານ ໂທສານຸໂທດ ແລະ ບໍ່ໃຫ້ເກີນ ຊາວປີ ສຳລັບສະຖານຄະຣຸໂທດ. ໃນກໍລະນີການກະທຳຜິດຫຼາຍອັນທີ່ຜິດຕໍ່ຫຼາຍມາດຕາ ໃນສະຖານໂທສານຸໂທດ ແລະ ຄະຣຸໂທດ ໃຫ້ຖືເອົາສະຖານຄະຣຸໂທດ ເປັນຕົ້ນຕໍ.

ສຳລັບການກະທຳຜິດ ໃນສະຖານຄະຣຸໂທດ ທີ່ມີໂທດຕັດອິດສະພາບຕະຫຼອດຊີວິດ ຫຼື ປະຫານ ຊີວິດ ໃຫ້ວາງໂທດຕາມທີ່ກຳນົດໄວ້ໃນມາດຕາ ຫຼື ວັກທີ່ກ່ຽວຂ້ອງ.

ໃນການວາງໂທດໃສ່ການກະທຳຜິດຫຼາຍອັນທີ່ຜິດຕໍ່ຫຼາຍມາດຕາ ທີ່ກົດໝາຍກຳນົດໂທດເທົ່າກັນ ໃຫ້ວາງໂທດໃສ່ແຕ່ລະການກະທຳຜິດ ແລ້ວເອົາບັນດາໂທດທັງໝົດມາສົມໃສ່ກັນ ແຕ່ໂທດທີ່ວາງໃສ່ນັ້ນ ບໍ່ໃຫ້ເກີນໂທດສູງສຸດຂອງການກະທຳຜິດທີ່ກຳນົດໃນມາດຕາທີ່ກ່ຽວຂ້ອງ.

ສານ ອາດຕື່ມໂທດເພີ່ມໃດໜຶ່ງໃສ່ໂທດຕົ້ົ້ນຕໍອີກກໍໄດ້ ໃນກໍລະນີທີ່ໂທດເພີ່ມນັ້ນ ຫາກໄດ້ບົ່ງໄວ້ໃນກົດໝາຍອາຍາ.

ໃນກໍລະນີທີ່ ສານ ຫາກໄດ້ຕັດສີນ ຫຼື ຄຳຕັດສີນໃຊ້ໄດ້ຢ່າງເດັດຂາດ ຫຼື ຜູ້ກະທຳຜິດ ຫາກໄດ້ປະຕິບັດໂທດສ່ວນໃດສ່ວນໜຶ່ງ ຫຼື ທັງໝົດແລ້ວ ຫາກຍັງເຫັນຕື່ມວ່າ ຜູ້ກະທຳຜິດ ໄດ້ກະທຳຜິດມາກ່ອນ ການວາງໂທດ ກໍໃຫ້ປະຕິບັດຕາມວິທີທີ່ໄດ້ກຳນົດໄວ້ໃນວັກເທິງນີ້.

ສຳລັບໂທດປັບໃໝນັ້ນ ໃຫ້ວາງໃສ່ການກະທຳຜິດແຕ່ລະສະຖານ, ຈະເອົາມາສົມໃສ່ກັນ ຫຼື ສົມໃສ່ໂທດປະເພດອື່ນຕາມວິທີກ່າວມາເທິງນັ້ນ ແມ່ນບໍ່ໄດ້.

ມາດຕາ 67 ການວາງໂທດໃສ່ການກະທຳຜິດຊ້ຳ ແລະ ການກະທຳຜິດຊ້ອນ

ໃນການວາງໂທດໃສ່ການກະທຳຜິດຊ້ຳ ແລະ ການກະທຳຜິດຊ້ອນ ໃຫ້ປະຕິບັດເຊັ່ນດຽວກັນກັບການວາງໂທດໃສ່ການກະທຳຜິດຫຼາຍສະຖານ ຕາມທີ່ໄດ້ກຳນົດໄວ້ໃນມາດຕາ 66 ຂອງປະມວນກົດໝາຍ ສະບັບນີ້.

ມາດຕາ 68 ການວາງໂທດໃສ່ການກະທຳຜິດທີ່ບໍ່ເຂັດຫຼາບ

ໃນການວາງໂທດໃສ່ການກະທຳຜິດທີ່ບໍ່ເຂັດຫຼາບ ໃນການກະທຳຜິດຖານໂທສານຸໂທດ ຫຼື ໃນການກະທຳຜິດຫຼາຍສະຖານ ໃຫ້ເອົາໂທດທີ່ສານຈະວາງໃສ່ຜູ້ກະທຳຜິດໃນກໍລະນີທຳມະດາ ມາສົມໃສ່ເຄິ່ງໜຶ່ງຂອງໂທດດັ່ງກ່າວ.

ສ່ວນການກະທຳຜິດທີ່ບໍ່ເຂັດຫຼາບໃນການກະທຳຜິດຖານຄະຣຸໂທດນັ້ນ ເປັນສາເຫດໜຶ່ງທີ່ພາໃຫ້ເພີ່ມຄວາມຮັບຜິດຊອບທາງອາຍາ ຕາມທີ່ໄດ້ກຳນົດໄວ້ໃນມາດຕາ 65 ຂອງປະມວນກົດໝາຍສະບັບນີ້.

ໃນກໍລະນີທີ່ຄຳຕັດສີນໃຊ້ໄດ້ຢ່າງເດັດຂາດແລ້ວ ຫຼື ໃນເວລາປະຕິບັດໂທດຢູ່ນັ້ນ ຖ້າວ່າຜູ້ຖືກຕັດສີນ ຫາກໄດ້ກະທຳຜິດໃໝ່ອີກ ສານ ຈະຕື່ມໂທດເກົ່າທີ່ຍັງບໍ່ທັນໄດ້ປະຕິບັດທັງໝົດ.

ມາດຕາ 69 ການວາງໂທດໃສ່ການກະກຽມໃຫ້ແກ່ການກະທຳຜິດ

ໃນການວາງໂທດໃສ່ການກະກຽມໃຫ້ແກ່ການກະທຳຜິດ ໃຫ້ອີງຕາມລັກສະນະ ແລະ ລະດັບຄວາມເປັນອັນຕະລາຍຕໍ່ສັງຄົມຂອງການກະທຳຜິດ, ຕາມລະດັບການປະຕິບັດ, ເຈດຕະນາຂອງຜູ້ກະທຳຜິດ ແລະ ສາເຫດທີ່ພາໃຫ້ການກະທຳຜິດບໍ່ສຳເລັດ.

ໃນການວາງໂທດໃສ່ການກະກຽມໃຫ້ແກ່ການກະທຳຜິດນັ້ນ ສານ ຈະວາງໂທດຕ່ຳກວ່າທີ່ກົດໝາຍກຳນົດໄວ້ກໍໄດ້.

ມາດຕາ 70 ການວາງໂທດໃສ່ຄວາມພະຍາຍາມກໍ່ການກະທຳຜິດ

ໃນການວາງໂທດໃສ່ຄວາມພະຍາຍາມກໍ່ການກະທຳຜິດ ໃຫ້ອີງຕາມລັກສະນະ ແລະ ລະດັບຄວາມເປັນອັນຕະລາຍຕໍ່ສັງຄົມຂອງການກະທຳຜິດ, ຕາມລະດັບການປະຕິບັດ, ເຈດຕະນາຂອງຜູ້ກະທຳຜິດ ແລະ ສາເຫດທີ່ພາໃຫ້ການກະທຳຜິດບໍ່ສຳເລັດ.

ໃນການວາງໂທດໃສ່ຄວາມພະຍາຍາມກໍ່ການກະທຳຜິດນັ້ນ ສານ ຈະວາງໂທດຕ່ຳກວ່າທີ່ກົດໝາຍກຳນົດໄວ້ກໍໄດ້.

ມາດຕາ 71 ການວາງໂທດໃສ່ຕົວການ

ສານ ຕ້ອງວາງໂທດໃສ່ຜູ້ເຂົ້າຮ່ວມການກະທຳຜິດທີ່ເປັນຕົວການ ຕາມທີ່ກົດໝາຍກຳນົດໄວ້ ສຳ ລັບການກະທຳຜິດນັ້ນ.

ໂທດທີ່ວາງໃສ່ຕົວການນັ້ນ ອາດສູງກວ່າໂທດທີ່ວາງໃສ່ຜູ້ເຂົ້າຮ່ວມອື່ນໃນການກະທຳຜິດ ໂດຍອີງ ຕາມລັກສະນະ ແລະ ລະດັບຄວາມເປັນອັນຕະລາຍຕໍ່ສັງຄົມຂອງການກະທຳຜິດ, ບຸກຄະລິກກະພາບຂອງຕົວການ ແລະ ສາເຫດທີ່ພາໃຫ້ມີການຫຼຸດຜ່ອນ ຫຼື ການເພີ່ມຄວາມຮັບຜິດຊອບທາງອາຍາ.

ມາດຕາ 72 ການວາງໂທດໃສ່ຜູ້ປະຕິບັດ

ສານ ອາດວາງໂທດໃສ່ຜູ້ປະຕິບັດ ເທົ່າກັບຕົວການ ໂດຍອີງຕາມລັກສະນະ ແລະ ລະດັບຄວາມເປັນອັນຕະລາຍຕໍ່ສັງຄົມຂອງການກະທຳຜິດ, ບຸກຄະລິກກະພາບຂອງຜູ້ປະຕິບັດ ແລະ ສາເຫດທີ່ພາໃຫ້ມີການຫຼຸດຜ່ອນ ຫຼື ການເພີ່ມຄວາມຮັບຜິດຊອບທາງອາຍາ.

ມາດຕາ 73 ການວາງໂທດໃສ່ຜູ້ຍຸຍົງ

ສານ ອາດວາງໂທດໃສ່ຜູ້ຍຸຍົງເທົ່າກັບຜູ້ເຂົ້າຮ່ວມອື່ນໃນການກະທຳຜິດ ຫຼື ຕ່ຳກວ່າທີ່ກົດໝາຍກຳນົດໄວ້ກໍໄດ້ ໂດຍອີງຕາມລະດັບ ແລະ ລັກສະນະຂອງການຍຸຍົງ.

ສຳລັບການຍຸຍົງໃນການກະທຳຜິດ ທີ່ກົດໝາຍໄດ້ກຳນົດໂທດຕັດອິດສະລະພາບຕະຫຼອດຊີວິດ ຫຼື ປະຫານຊີວິດນັ້ນ ສານ ອາດຈະຫຼຸດລົງມາເປັນໂທດຕັດອິດສະລະພາບແຕ່ ສິບຫ້າປີ ຫາ ຊາວປີ ກໍໄດ້.

ມາດຕາ 74 ການວາງໂທດໃສ່ຜູ້ສົມຮູ້ຮ່ວມຄິດ

ສານ ອາດວາງໂທດໃສ່ຜູ້ສົມຮູ້ຮ່ວມຄິດເທົ່າກັບຜູ້ເຂົ້າຮ່ວມອື່ນໃນການກະທຳຜິດ ຫຼື ຕ່ຳກວ່າທີ່ກົດໝາຍກຳນົດໄວ້ກໍໄດ້ ໂດຍອີງຕາມລະດັບ ແລະ ລັກສະນະຂອງການສົມຮູ້ຮ່ວມຄິດ.

ສຳລັບການສົມຮູ້ຮ່ວມຄິດໃນການກະທຳຜິດ ທີ່ກົດໝາຍໄດ້ກຳນົດໂທດຕັດອິດສະລະພາບຕະ ຫຼອດຊີວິດ ຫຼື ປະຫານຊີວິດນັ້ນ ສານ ອາດຈະຫຼຸດ ລົງມາເປັນໂທດຕັດອິດສະລະພາບແຕ່ ສິບຫ້າປີ ຫາ ຊາວປີ ກໍໄດ້.

ມາດຕາ 75 ການວາງໂທດໃສ່ການກະທຳຜິດທີ່ເປັນສາເຫດພາໃຫ້ມີການຫຼຸດຜ່ອນຄວາມຮັບຜິດຊອບທາງອາຍາ

ໃນການວາງໂທດໃສ່ການກະທຳຜິດ ທີ່ເປັນສາເຫດພາໃຫ້ມີການຫຼຸດຜ່ອນຄວາມຮັບຜິດຊອບທາງ ອາຍານັ້ນ ໃຫ້ອີງຕາມລັກສະນະ ແລະ ລະດັບຄວາມເປັນອັນຕະລາຍຕໍ່ສັງຄົມຂອງການກະທຳຜິດ, ລະດັບການປະຕິບັດ ແລະ ເຈດຕະນາ, ປະຫວັດ, ບຸກຄະລິກກະພາບຂອງຜູ້ກະທຳຜິດ.

ໃນການວາງໂທດໃສ່ການກະທຳຜິດ ທີ່ເປັນສາເຫດພາໃຫ້ມີການຫຼຸດຜ່ອນຄວາມຮັບຜິດຊອບທາງ ອາຍານັ້ນ ສານ ອາດວາງໂທດຕ່ຳກວ່າທີ່ກົດໝາຍກຳນົດໄວ້ ກໍໄດ້.

ມາດຕາ 76 ການວາງໂທດໃສ່ການກະທຳຜິດທີ່ເປັນສາເຫດພາໃຫ້ມີການເພີ່ມຄວາມຮັບ ຜິດຊອບທາງອາຍາ

ໃນການວາງໂທດໃສ່ການກະທຳຜິດ ທີ່ເປັນສາເຫດພາໃຫ້ມີການເພີ່ມຄວາມຮັບຜິດຊອບທາງອາ ຍານັ້ນ ໃຫ້ອີງຕາມລັກສະນະ ແລະ ລະດັບຄວາມເປັນອັນຕະລາຍຕໍ່ສັງຄົມຂອງການກະທຳຜິດ, ລະດັບການປະຕິບັດ ແລະ ເຈດຕະນາ, ປະຫວັດ, ບຸກຄະລິກກະພາບຂອງຜູ້ກະທຳຜິດ.

ການວາງໂທດໃສ່ການກະທຳຜິດ ທີ່ເປັນສາເຫດພາໃຫ້ມີການເພີ່ມຄວາມຮັບຜິດຊອບ ບໍ່ໃຫ້ເກີນ ຂອບເຂດຂອງມາດຕາທີ່ກ່ຽວຂ້ອງ.

ມາດຕາ 77 ການວາງໂທດໃສ່ການກະທຳຜິດທີ່ເປັນທັງສາເຫດພາໃຫ້ມີການຫຼຸດຜ່ອນ ແລະ ເພີ່ມຄວາມຮັບຜິດ ຊອບທາງອາຍາ

ໃນການວາງໂທດໃສ່ການກະທຳຜິດທີ່ເປັນທັງສາເຫດພາໃຫ້ມີການຫຼຸດຜ່ອນ ແລະ ເພີ່ມຄວາມຮັບ ຜິດຊອບທາງອາຍານັ້ນ ໃຫ້ອີງຕາມລັກສະນະ ແລະ ລະດັບຄວາມເປັນອັນຕະລາຍຕໍ່ສັງຄົມຂອງການກະ ທຳຜິດ, ລະດັບການປະຕິບັດ ແລະ ເຈດຕະນາ, ປະຫວັດ, ບຸກຄະລິກກະພາບຂອງຜູ້ກະທຳຜິດ.

ມາດຕາ 78 ການວາງໂທດຕ່ຳກວ່າທີ່ກົດໝາຍກຳນົດໄວ້

ການວາງໂທດຕ່ຳກວ່າທີ່ກົດໝາຍກຳນົດໄວ້ ແມ່ນ ການວາງໂທດຕ່ຳກວ່າຂອບເຂດຂອງມາດຕາກົດໝາຍ ທີ່ກຳນົດໂທດໃສ່ການກະທຳຜິດນັ້ນ ຍົກເວັ້ນໂທດທີ່ກຳນົດໄວ້ໃນມາດຕາ 73 ວັກ 2, 74 ວັກ 2, ມາດຕາ 86 ວັກ 5 ຂອງປະມວນກົດໝາຍສະບັບນີ້.

ໃນການວາງໂທດຕ່ຳກວ່າທີ່ກົດໝາຍກຳນົດໄວ້ນັ້ນ ສານ ຕ້ອງອີງຕາມລັກສະນະ ແລະ ລະດັບຄວາມເປັນອັນຕະລາຍຕໍ່ສັງຄົມຂອງການກະທຳຜິດ, ບຸກຄະລິກກະພາບຂອງຜູ້ກະທຳຜິດ ແລະ ສາເຫດທີ່ພາໃຫ້ມີການຫຼຸດຜ່ອນຄວາມຮັບຜິດຊອບທາງອາຍາ.

ການວາງໂທດຕ່ຳກວ່າທີ່ກົດໝາຍກຳນົດໄວ້ ໃສ່ການກະທຳຜິດ ບໍ່ໃຫ້ຫຼຸດເຄິ່ງໜຶ່ງຂອງໂທດຕ່ຳສຸດ ທີ່ກົດໝາຍກຳນົດໂທດສຳລັບການກະທຳຜິດດັ່ງກ່າວ.

ໃນກໍລະນີພິເສດ ເມື່ອຜູ້ກະທຳຜິດ ຫາກໄດ້ກະທຳຜິດເພື່ອປົກປ້ອງສັງຄົມ ຫຼື ບຸກຄົນອື່ນ ສານ ອາດລົງໂທດຕ່ຳກວ່າເຄິ່ງໜຶ່ງຂອງໂທດຕ່ຳສຸດ ທີ່ກຳນົດໄວ້ໃນມາດຕາທີ່ກ່ຽວຂ້ອງຂອງກົດໝາຍອາຍາ.

ໃນກໍລະນີທີ່ການກະທຳຜິດອັນດຽວ ຫຼື ຫຼາຍອັນ ທີ່ຜິດຕໍ່ຫຼາຍມາດຕາ ຫຼື ຫຼາຍວັກ ໃນມາດຕາດຽວ ການວາງໂທດຕ່ຳກວ່າທີ່ກົດໝາຍກຳນົດໄວ້ໃສ່ການກະທຳຜິດນັ້ນ ບໍ່ໃຫ້ຫຼຸດເຄິ່ງໜຶ່ງ ຂອງໂທດຕ່ຳສຸດຂອງ ມາດຕາ ຫຼື ວັກ ທີ່ກຳນົດໂທດໜັກກວ່າໝູ່.

ມາດຕາ 79 ການພາກໂທດ

ການພາກໂທດຕັດອິດສະລະພາບທີ່ມີກຳນົດ, ໂທດດັດສ້າງໂດຍບໍ່ຕັດອິດສະລະພາບ ຫຼື ໂທດປັບໃໝທີ່ເປັນໂທດຕົ້ນຕໍ ແມ່ນ ການໂຈະການປະຕິບັດໂທດນີ້ໄວ້ ຫ້າປີ, ຖ້າວ່າພາຍໃນກຳນົດເວລາດັ່ງກ່າວ ຜູ້ຖືກສານຕັດສີນ ຫາກບໍ່ໄດ້ກະທຳຜິດໂດຍເຈດຕະນາອີກ ໂທດທີ່ພາກໄວ້ນັ້ນ ກໍຈະຕົກໄປ. ແຕ່ຖ້າຜູ້ກະທຳຜິດ ຫາກໄດ້ກະທຳຜິດໃໝ່ໂດຍເຈດຕະນາ ແລະ ຖືກສານຕັດສີນລົງໂທດຕັດອິດສະລະພາບທີ່ມີກຳນົດ, ໂທດດັດສ້າງໂດຍບໍ່ຕັດອິດສະລະພາບ ຫຼື ໂທດປັບໃໝທີ່ເປັນໂທດຕົ້ນຕໍນັ້ນ, ເມື່ອຄຳຕັດສີນໃຊ້ໄດ້ຢ່າງເດັດຂາດແລ້ວ ຜູ້ກ່ຽວກໍຈະໄດ້ປະຕິບັດໂທດໃໝ່ ລວມທັງໂທດເກົ່າທີ່ພາກໄວ້ນັ້ນອີກ.

ໃນການພາກໂທດນັ້ນ ຈະພາກທັງໝົດ ຫຼື ພາກສ່ວນໃດສ່ວນໜຶ່ງກໍໄດ້.

ສຳລັບຜູ້ກະທຳຜິດທີ່ບໍ່ເຂັດຫຼາບ, ຜູ້ທີ່ຖືກຕັດສີນລົງໂທດຕັດອິດສະລະພາບແຕ່ ສາມປີ ຂຶ້ນໄປ ຫຼື ຜູ້ທີ່ຖືກສານຕັດສີນລົງໂທດໃນສະຖານຄະຣຸໂທດນັ້ນ ຈະບໍ່ໄດ້ຮັບການພາກໂທດ. ຍົກເວັ້ນກໍລະນີພິ ເສດທີ່ຜູ້ກະທຳຜິດ ຫາກໄດ້ກະທຳລົງໄປເພື່ອປົກປ້ອງສັງຄົມ ຫຼື ບຸກຄົນອື່ນ ສານ ກໍສາມາດພາກໂທດ ເຖິງວ່າຈະເປັນການກະທຳຜິດໃນສະຖານຄະຣຸໂທດ ກໍຕາມ.

ມາດຕາ 80 ການຄິດໄລ່ການກັກຂັງພາງເຂົ້ົ້າໃນການປະຕິບັດໂທດ

ກຳນົດເວລາການກັກຂັງພາງທັງໝົດ ຕ້ອງຄິດໄລ່ເຂົ້ົ້າໃນກຳນົດເວລາການປະຕິບັດໂທດຕັດອິດສະລະພາບ ຫຼື ໂທດດັດສ້າງໂດຍບໍ່ຕັດອິດສະລະພາບ.

ການກັກຂັງພາງ ໜຶ່ງວັນ ເທົ່າກັບໂທດຕັດອິດສະລະພາບ ໜຶ່ງວັນ ຫຼື ເທົ່າກັບໂທດດັດສ້າງໂດຍບໍ່ຕັດອິດສະລະພາບ ສາມວັນ.

ມາດຕາ 81 ການສົ່ງຜູ້ກະທຳຜິດໃຫ້ອົງການປົກຄອງ ຫຼື ອົງການຈັດຕັ້ງທີ່ກ່ຽວຂ້ອງສຶກສາອົບຮົມ

ສຳລັບການກະທຳຜິດໃນສະຖານລະຫຸໂທດ ຖ້າຫາກເຫັນວ່າບຸກຄະລິກກະພາບຂອງຜູ້ກະທຳຜິດ ບໍ່ເປັນອັນຕະລາຍຕໍ່ສັງຄົມ ສານ ອາດສົ່ງຜູ້ກະທຳຜິດໃຫ້ອົງການປົກຄອງທ້ອງຖິ່ນ, ອົງການຈັດຕັ້ງອື່ນຂອງລັດ, ອົງການຈັດຕັ້ງມະຫາຊົນ, ອົງການຈັດຕັ້ງສັງຄົມ ຫຼື ອົງການສາສະໜາ ສຶກສາອົບຮົມ.

ໝວດທີ 7

ມາດຕະການຂອງສານ

ມາດຕາ 82 ມາດຕະການຂອງສານຕໍ່ຄົນເສຍຈິດ

ສຳລັບຜູ້ທີ່ໄດ້ກະທຳຜິດໃນເວລາເສຍຈິດ ຫຼື ໃນເວລາມີສະຕິສົມບູນດີ ແຕ່ໄດ້ເກີດເປັນໂຣກຈິດກ່ອນສານຕັດສີນ ຫຼື ເວລາປະຕິບັດໂທດຢູ່ນັ້ນ ສານ ອາດສົ່ງໄປປິ່ນປົວຢູ່ໂຮງໝໍໂຣກຈິດ ຫຼື ສະຖານທີ່ປິ່ນປົວສະເພາະ.

ພາຍຫຼັງຜູ້ກະທຳຜິດ ໄດ້ຮັບການປິ່ນປົວຫາຍດີແລ້ວ ຕ້ອງນຳເອົາຜູ້ກ່ຽວມາດຳເນີນຄະດີ ຫຼື ມາປະຕິບັດໂທດ ຖ້າວ່າອາຍຸຄວາມໃນການຮ້ອງຟ້ອງ ຫຼື ອາຍຸຄວາມໃນການປະຕິບັດຄຳຕັດສີນ ຂອງສານຫາກຍັງບໍ່ທັນໝົດ.

ກຳນົດເວລາໃນການປິ່ນປົວ ໃຫ້ຄິດໄລ່ເຂົ້າໃນກຳນົດເວລາຂອງການປະຕິບັດໂທດ.

ມາດຕາ 83 ມາດຕະການຂອງສານຕໍ່ຜູ້ຕິດເຫຼົ້າ, ຢາເສບຕິດ ຫຼື ສິ່ງເສບຕິດອື່ນ

ສຳລັບຜູ້ຕິດເຫຼົ້າ, ຢາເສບຕິດ ຫຼື ສິ່ງເສບຕິດອື່ນ ທີ່ໄດ້ກະທຳຜິດ ຊຶ່ງບໍ່ຖືກລົງໂທດຕັດອິດສະລະພາບ ສານ ອາດນຳໃຊ້ມາດຕະການປິ່ນປົວ ໂດຍສົ່ງເຂົ້າໂຮງໝໍ ຫຼື ສະຖານທີ່ປິ່ນປົວສະເພາະ.

ໃນກໍລະນີທີ່ຕັດສີນລົງໂທດຕັດອິດສະລະພາບ ສານຕ້ອງນຳໃຊ້ມາດຕະການປິ່ນປົວໃນໄລຍະການປະຕິບັດໂທດນັ້ນ ແລະ ເມື່ອພົ້ນໂທດແລ້ວ ແຕ່ການປິ່ນປົວຫາກຍັງບໍ່ທັນຫາຍດີ ສານ ອາດຈະນຳໃຊ້ມາດຕະການປິ່ນປົວຕໍ່ ໂດຍສົ່ງເຂົ້າໂຮງໝໍສຳລັບຜູ້ຕິດເຫຼົ້າ ຫຼື ຢາເສບຕິດສະເພາະ ຫຼື ມອບໃຫ້ອົງ ການປົກຄອງທ້ອງຖິ່ນ, ອົງການຈັດຕັ້ງອື່ນຂອງລັດ, ອົງການຈັດຕັ້ງມະຫາຊົນ ຫຼື ອົງການຈັດຕັ້ງສັງຄົມທີ່ ກ່ຽວຂ້ອງ ສືບຕໍ່ສຶກສາອົບຮົມ ແລະ ປິ່ນປົວ.

ພາຍຫຼັງທີ່ໄດ້ປິ່ນປົວແລ້ວ ຕ້ອງນຳເອົາຜູ້ກະທຳຜິດມາດຳເນີນຄະດີ ຫຼື ມາປະຕິບັດໂທດ ຖ້າຫາກຍັງບໍ່ທັນໝົດອາຍຸຄວາມໃນການຮ້ອງຟ້ອງ ຫຼື ອາຍຸຄວາມໃນການປະຕິບັດຄຳຕັດສີນ.

ກຳນົດເວລາໃນການປິ່ນປົວ ໃຫ້ຄິດໄລ່ເຂົ້າໃນກຳນົດເວລາຂອງການປະຕິບັດໂທດ.

ໝວດທີ 8

ການກະທຳຜິດຂອງເດັກ

ມາດຕາ 84 ເດັກກະທຳຜິດ

ເດັກກະທຳຜິດ ແມ່ນ ຜູ້ກະທຳຜິດທີ່ມີອາຍຸ ແຕ່ ສິບຫ້າປີ ຂຶ້ນໄປ ແຕ່ບໍ່ເຖິງ ສິບແປດປີ ຊຶ່ງມີການກະທຳ ຫຼື ການເມີນເສີຍ ທີ່ເປັນອັນຕະລາຍຕໍ່ສັງຄົມ ຊຶ່ງກົດໝາຍກຳນົດໂທດຕັດອິດສະລະພາບ ແຕ່ ສາມ ປີ ຂຶ້ນໄປ ຫຼື ຕ່ຳກວ່າ ສາມປີ ລົງມາ ແຕ່ບໍ່ມີການຮັບສາລະພາບຂອງເດັກ ຫຼື ຄູ່ກໍລະນີບໍ່ຍິນຍອມໃຫ້ໄກ່ ເກ່ຍ; ການກະທຳຜິດທີ່ບໍ່ເຂັດຫຼາບ ແລະ ການກະທຳຜິດເປັນອາຈິນ.

ມາດຕາ 85 ຫຼັກການແກ້ໄຂເດັກກະທຳຜິດ

ຫຼັກການແກ້ໄຂເດັກກະທຳຜິດ ໃຫ້ປະຕິບັດ ດັ່ງນີ້:

1. ການແກ້ໄຂເດັກກະທຳຜິດ ໃຫ້ຖືເອົາການສຶກສາອົບຮົມ, ການຊ່ວຍເຫືຼອເດັກ, ການປົວແປງຄວາມຜິດພາດ, ການພັດທະນາຕົນເອງໃຫ້ກາຍເປັນພົນລະເມືອງດີ, ມີປະໂຫຍດໃຫ້ແກ່ສັງຄົມ;

2. ໃນທຸກກໍລະນີທີ່ມີການສືບສວນ-ສອບສວນ, ການສັ່ງຟ້ອງ ແລະ ການຕັດສີນເດັກກະທຳຜິດ ອົງການຈັດຕັ້ງລັດທີ່ມີສິດອຳນາດ ຕ້ອງຊີ້ໃຫ້ເຫັນຄວາມເປັນອັນຕະລາຍຕໍ່ສັງຄົມ, ສາເຫດ ແລະ ເງື່ອນໄຂຂອງການກະທຳຜິດ;

3. ເດັກກະທຳຜິດ ອາດພ້ົນຈາກຄວາມຮັບຜິດຊອບທາງອາຍາ ຖ້າວ່າຜູ້ກ່ຽວຫາກມີການກະທຳຜິດ ທີ່ເບົາບາງ, ສ້າງຄວາມເສຍຫາຍບໍ່ຫຼວງຫຼາຍ, ມີສາເຫດທີ່ພາໃຫ້ຫຼຸດຜ່ອນຄວາມຮັບຜິດຊອບທາງອາຍາ ແລະ ມີຜູ້ປົກຄອງ ຫຼື ການຈັດຕັ້ງ ຮັບຕິດຕາມ ແລະ ສຶກສາອົບຮົມ.

ໃນເວລາຕັດສີນ ສານ ອາດນຳໃຊ້ໜຶ່ງໃນບັນດາມາດຕະການ ທີ່ໄດ້ກຳນົດໄວ້ໃນມາດຕາ 87 ຂອງປະມວນກົດໝາຍສະບັບນີ້ ຖ້າຫາກເຫັນວ່າບໍ່ຈຳເປັນຕ້ອງວາງໂທດໃສ່ເດັກກະທຳຜິດ.

ມາດຕາ 86 ການວາງໂທດໃສ່ເດັກກະທຳຜິດ

ໃນການວາງໂທດໃສ່ເດັກກະທຳຜິດ ສານ ຕ້ອງອີງຕາມລັກສະນະ ແລະ ລະດັບຄວາມເປັນອັນຕະລາຍຕໍ່ສັງຄົມຂອງການກະທຳຜິດ, ບຸກຄະລິກກະພາບຂອງເດັກ, ຜົນສະທ້ອນ, ສະພາບແວດລ້ອມ, ສາເຫດຈູງໃຈ ແລະ ສາເຫດທີ່ພາໃຫ້ມີການຫຼຸດຜ່ອນ ຫຼື ການເພີ່ມຄວາມຮັບຜິດຊອບທາງອາຍາ.

ການວາງໂທດຕັດອິດສະລະພາບໃສ່ເດັກກະທຳຜິດ ໃຫ້ເປັນມາດຕະການສຸດທ້າຍ ສຳລັບການກະທຳຜິດທີ່ຮ້າຍແຮງເທົ່ານັ້ນ ແລະ ໃນໄລຍະສັ້ນເທົ່າທີ່ຈະເປັນໄປໄດ້.

ໃນກໍລະນີທີ່ມີຄວາມຈຳເປັນ ຕ້ອງໄດ້ລົງໂທດຕັດອິດສະລະພາບໃສ່ເດັກກະທຳຜິດ ສານ ອາດ ວາງໂທດເຄິ່ງໜຶ່ງ ຂອງໂທດທີ່ສານຈະວາງໃສ່ຜູ້ກະທຳຜິດທີ່ມີອາຍຸ ແຕ່ ສິບແປດປີ ຂຶ້ນໄປ ໃນສະຖານ ການກະທຳຜິດນັ້ນ ຫຼື ຕ່ຳກວ່າໂທດທີ່ກົດໝາຍກຳນົດໄວ້ກໍໄດ້.

ຫ້າມລົງໂທດຕັດອິດສະລະພາບຕະຫຼອດຊີວິດ ແລະ ໂທດປະຫານຊີວິດ ໃສ່ເດັກກະທຳຜິດ.

ສຳລັບການກະທຳຜິດຂອງເດັກ ທີ່ກົດໝາຍກຳນົດໂທດຕັດອິດສະລະພາບຕະຫຼອດຊີວິດ ໃຫ້ຫຼຸດ ຜ່ອນມາເປັນໂທດຕັດອິດສະລະພາບ ສິບປີ. ສ່ວນໂທດປະຫານຊີວິດນັ້ນ ໃຫ້ຫຼຸດຜ່ອນມາເປັນໂທດຕັດອິດ ສະລະພາບ ຊາວປີ.

ມາດຕາ 87 ການນຳໃຊ້ມາດຕະການຕໍ່ເດັກ

ສຳລັບເດັກອາຍຸບໍ່ເຖິງ ສິບຫ້າປີ ທີ່ໄດ້ມີການກະທຳ ຊຶ່ງເປັນອັນຕະລາຍຕໍ່ສັງຄົມນັ້ນ ໃຫ້ນຳໃຊ້ ມາດຕະການ ດັ່ງນີ້:

1. ສຶກສາອົບຮົມໃຫ້ເດັກເຂົ້າໃຈຕໍ່ການກະທຳຜິດຂອງຕົນ;

2. ໃຫ້ໄປຂໍອະໄພນຳຜູ້ຖືກເສຍຫາຍດ້ວຍວິທີການອັນເໝາະສົມ;

3. ໃຊ້ແທນຄ່າເສຍຫາຍທາງແພ່ງ ແຕ່ໃຫ້ ພໍ່ ແມ່ ຫຼື ຜູ້ປົກຄອງ ເປັນຜູ້ຮັບຜິດຊອບ;

4. ມອບໃຫ້ ພໍ່ ແມ່, ຜູ້ປົກຄອງ ຫຼື ອົງການຈັດຕັ້ງທີ່ກ່ຽວຂ້ອງ ກ່າວເຕືອນ, ສຶກສາອົບຮົມ ແລະ ຕິດຕາມຢ່າງໃກ້ຊິດ;

5. ໃຫ້ເດັກເຂົ້າມາສະເໜີຕົວຕໍ່ການຈັດຕັ້ງທີ່ກ່ຽວຂ້ອງ ຕາມວັນ, ເວລາ ທີ່ກຳນົດໄວ້;

6. ນຳໃຊ້ມາດຕະການອື່ນທີ່ເໝາະສົມກັບອາຍຸຂອງເດັກ ເຊັ່ນ ການອອກແຮງງານ.

ສຳລັບເດັກທີ່ມີອາຍຸ ແຕ່ ສິບຫ້າປີ ຂຶ້ນໄປ ແຕ່ຕ່ຳກວ່າ ສິບແປດປີ ຫາກໄດ້ກະທຳຜິດທາງອາຍາ ໃນສະຖານລະຫຸໂທດ ແລະ ໂທສານຸໂທດ ຊຶ່ງກົດໝາຍກຳນົດໂທດຕັດອິດສະລະພາບ ຕ່ຳກວ່າ ສາມປີ ນັ້ນ ໃຫ້ນຳໃຊ້ມາດຕະການທີ່ກ່າວມາເທິງນີ້ ກໍໄດ້.

ໝວດທີ 9

ການກະທຳຜິດຂອງນິຕິບຸກຄົນ

ມາດຕາ 88 ການກະທຳຜິດຂອງນິຕິບຸກຄົນ

ການກະທຳຜິດຂອງນິຕິບຸກຄົນ ແມ່ນ ການກະທຳຜິດຂອງການຈັດຕັ້ັ້ງ ຫຼື ຕົວແທນຂອງນິຕິບຸກຄົນ.

ມາດຕາ 89 ຄວາມຮັບຜິດຊອບທາງອາຍາຂອງນິຕິບຸກຄົນ

ນິຕິບຸກຄົນ ຈະມີຄວາມຮັບຜິດຊອບທາງອາຍາຕໍ່ການກະທຳຜິດຂອງຕົນ ໃນກໍລະນີ ດັ່ງນີ້:

1. ການກະທຳຜິດນັ້ນ ເປັນການກະທຳໃນນາມນິຕິບຸກຄົນ;

2. ການກະທຳຜິດນັ້ນ ເປັນການກະທຳເພື່ອຜົນປະໂຫຍດຂອງນິຕິບຸກຄົນ;

3. ການກະທຳຜິດນັ້ນ ເປັນການກະທຳ ພາຍໃຕ້ການຊີ້ນຳ, ການຄຸ້ມຄອງ ແລະ ການຕົກລົງຂອງນິຕິບຸກຄົນເອງ.

ຄວາມຮັບຜິດຊອບທາງອາຍາຂອງນິຕິບຸກຄົນ ຈະບໍ່ພາໃຫ້ຄວາມຮັບຜິດຊອບທາງອາຍາຂອງບຸກ ຄົນ ທີ່ກະທຳຜິດໃນນິຕິບຸກຄົນນັ້ນ ຕົກໄປ.

ມາດຕາ 90 ການວາງໂທດໃສ່ນິຕິບຸກຄົນ

ໂທດທີ່ວາງໃສ່ນິຕິບຸກຄົນ ແມ່ນ ໂທດປັບໃໝ ຊຶ່ງເປັນໂທດຕົ້ນຕໍ.

ໂທດປັບໃໝທີ່ວາງໃສ່ນິຕິບຸກຄົນນັ້ນ ແມ່ນ ສອງເທົ່າຂອງໂທດປັບໃໝທີ່ວາງໃສ່ບຸກຄົນ.

ສຳລັບນິຕິບຸກຄົນ ນອກຈາກໂທດປັບໃໝ ສານ ອາດຕັດສີນໃຫ້ຍົກເລີກທຸລະກິດ, ຫ້າມດຳເນີນທຸ ລະກິດບາງປະເພດ, ຫ້າມລະດົມທຶນ, ການຫ້າມນຳໃຊ້ແຊັກ ຫຼື ບັດເຄຣດິດ, ຮິບວັດຖຸສິ່ງຂອງ ຫຼື ຟື້ນຟູູຄືນ.

ມາດຕາ 91 ການຍົກເລີກທຸລະກິດຂອງນິຕິບຸກຄົນ

ການຍົກເລີກທຸລະກິດຂອງນິຕິບຸກຄົນ ແມ່ນ ມາດຕະການທີ່ສານ ວາງໃສ່ນິຕິບຸກຄົນທີ່ກະທຳຜິດໃຫ້ຢຸດເຊົາປະເພດທຸລະກິດ ຊຶ່ງສານ ເຫັນວ່າຖ້າຫາກປ່ອຍໃຫ້ສືບຕໍ່ດຳເນີນ ຈະສ້າງຄວາມເສຍຫາຍ ແລະ ເປັນອັນຕະລາຍຕໍ່ສັງຄົມ ແລະ ສິ່ງແວດລ້ອມ.

ມາດຕາ 92 ການຫ້າມນິຕິບຸກຄົນດຳເນີນທຸລະກິດບາງປະເພດ

ການຫ້າມນິຕິບຸກຄົນດຳເນີນທຸລະກິດບາງປະເພດ ແມ່ນ ການໃຫ້ຢຸດເຊົາຊົ່ວຄາວປະເພດທຸລະກິດ ທີ່ພົວພັນກັບການກະທຳຜິດຂອງນິຕິບຸກຄົນນັ້ນ ແຕ່ ໜຶ່ງປີ ຫາ ຫ້າປີ.

ມາດຕາ 93 ການຫ້າມລະດົມທຶນ

ການຫ້າມລະດົມທຶນ ແມ່ນ ການຫ້າມລະດົມທຶນຈາກພາຍນອກເປັນເວລາສູງສຸດ ບໍ່ເກີນ ຫ້າປີ ເຊັ່ນ ການກູ້ຢືມເງິນນຳທະນາຄານ, ການຫ້າມຈຳໜ່າຍ ຫຼື ຂາຍຮຸ້ນ, ຫ້າມສ້າງຕັ້ງກອງທຶນ ຫຼື ມູນນິທິ ເພື່ອລະດົມທຶນ.

ມາດຕາ 94 ການຫ້າມນຳໃຊ້ແຊັກ ຫຼື ບັດເຄຣດິດ

ການຫ້າມນຳໃຊ້ແຊັກ ແມ່ນ ການຫ້າມສັ່ງຈ່າຍແຊັກ ຫຼື ນຳໃຊ້ບັດເຄຣດິດ ເປັນເວລາສູງສຸດບໍ່ ເກີນ ຫ້າປີ.

ມາດຕາ 95 ການຮິບວັດຖຸສິ່ງຂອງຂອງນິຕິບຸກຄົນ

ການຮິບວັດຖຸສິ່ງຂອງ ຂອງນິຕິບຸກຄົນ ໃຫ້ປະຕິບັດຕາມບົດບັນຍັດ ທີ່ໄດ້ກຳນົດໄວ້ໃນມາດຕາ 53 ຂອງປະມວນກົດໝາຍສະບັບນີ້.

ມາດຕາ 96 ໂທດຟື້ນຟູຄືນ

ສານ ອາດວາງໂທດຟື້ນຟູຄືນ ຕາມທີ່ໄດ້ກຳນົດໄວ້ໃນມາດຕາ 56 ຂອງປະມວນກົດໝາຍສະບັບນີ້ ຕໍ່ນິຕິບຸກຄົນທີ່ກະທຳຜິດ.

ໝວດທີ 10

ສາເຫດທີ່ພາໃຫ້ການປະຕິບັດໂທດຕົກໄປ, ການໂຈະ

ການປະຕິບັດໂທດຕັດອິດສະລະພາບ ແລະ ການປ່ອຍຕົວກ່ອນກຳນົດໂດຍມີເງື່ອນໄຂ

ມາດຕາ 97 ສາເຫດທີ່ພາໃຫ້ການປະຕິບັດໂທດຕົກໄປ

ການປະຕິບັດໂທດທາງອາຍາຈະຕົກໄປ ຖ້າຫາກມີສາເຫດໃດໜຶ່ງ ດັ່ງນີ້:

1. ຜູ້ຖືກຕັດສີນລົງໂທດໄດ້ເສຍຊີວິດ;

2. ອາຍຸຄວາມໃນການປະຕິບັດຄຳຕັດສີນຂອງສານໝົດໄປ;

3. ຜູ້ຖືກຕັດສີນລົງໂທດ ໄດ້ຮັບອະໄພຍະໂທດ;

4. ໄດ້ມີການໃຫ້ນິລະໂທດກຳ.

ມາດຕາ 98 ການເສຍຊີວິດຂອງຜູ້ຖືກຕັດສີນລົງໂທດ

ການປະຕິບັດໂທດທາງອາຍາຂອງຜູ້ຖືກຕັດສີນລົງໂທດ ຈະຕົກໄປ ຖ້າວ່າຜູ້ກ່ຽວຫາກໄດ້ເສຍຊີ ວິດ.

ມາດຕາ 99 ອາຍຸຄວາມໃນການປະຕິບັດຄຳຕັດສີນຂອງສານ

ໂທດ ທີ່ສານວາງໃສ່ຜູ້ກະທຳຜິດ ຈະບໍ່ສາມາດປະຕິບັດໄດ້ ຖ້າຫາກກາຍກຳນົດເວລາ ດັ່ງນີ້:

1. ໜຶ່ງປີ ສຳລັບການກະທຳຜິດໃນສະຖານລະຫຸໂທດ;

2. ເຈັດປີ ສຳລັບການກະທຳຜິດໃນສະຖານໂທສານຸໂທດ;

3. ສິບຫ້າປີ ສຳລັບການກະທຳຜິດໃນສະຖານຄະຣຸໂທດ.

ອາຍຸຄວາມໃນການປະຕິບັດຄຳຕັດສີນຂອງສານ ໃຫ້ນັບແຕ່ວັນຄຳຕັດສີນໃຊ້ໄດ້ຢ່າງເດັດຂາດເປັນຕົ້ົ້ນໄປ. ໃນກໍລະນີທີ່ໄດ້ກະທຳຜິດເທື່ອໃໝ່ ພາຍໃນກຳນົດອາຍຸຄວາມໃນການປະຕິບັດຄຳຕັດສີນຂອງສານໃສ່ການກະທຳຜິດເທື່ອກ່ອນນັ້ນ ອາຍຸຄວາມດັ່ງກ່າວ ໃຫ້ນັບແຕ່ວັນກະທຳຜິດເທື່ອໃໝ່ ເປັນຕົ້ົ້ນໄປ. ໃນກໍລະນີທີ່ໄດ້ຫຼົບຫຼີກຈາກການປະຕິບັດໂທດ ພາຍໃນກຳນົດອາຍຸຄວາມໃນການປະຕິບັດຄຳຕັດສີນ ອາຍຸຄວາມດັ່ງກ່າວ ໃຫ້ນັບແຕ່ວັນຜູ້ຖືກຕັດສີນເຂົ້ົ້າສະເໜີຕົວ ຫຼື ຖືກຈັບຕົວ ເປັນຕົ້ົ້ນໄປ.

ມາດຕາ 100 ການໃຫ້ອະໄພຍະໂທດ

ການໃຫ້ອະໄພຍະໂທດ ແມ່ນ ການຕົກລົງຂອງປະທານປະເທດ ໃນການຫຼຸດຜ່ອນໂທດ ຫຼື ລົບ ລ້າງໂທດທີ່ຍັງເຫຼືອ ແລ້ວໃຫ້ປ່ອຍຕົວຜູ້ຖືກຕັດສີນລົງໂທດ.

ມາດຕາ 101 ການໃຫ້ນິລະໂທດກຳ

ການໃຫ້ນິລະໂທດກຳ ແມ່ນ ການລົບລ້າງການກະທຳຜິດທາງອາຍາໃດໜຶ່ງ.

ການປະຕິບັດໂທດທາງອາຍາ ສຳລັບການກະທຳຜິດທາງອາຍາໃດໜຶ່ງຈະຕົກໄປ ຖ້າຫາກວ່າສະ ພາແຫ່ງຊາດ ໃຫ້ການຮັບຮອງ ແລະ ປະທານປະເທດ ປະກາດໃຫ້ນິລະໂທດກຳແກ່ການກະທຳຜິດທາງອາ ຍານັ້ນ.

ມາດຕາ 102 ການພົ້ນຈາກການປະຕິບັດຄຳຕັດສີນຂອງສານ

ນັກໂທດ ທີ່ຖືກສານຕັດສີນລົງໂທດດັດສ້າງໂດຍບໍ່ຕັດອິດສະລະພາບ ຫຼື ໂທດຕັດອິດສະລະພາບ ຕ່ຳກວ່າ ສາມປີ ຊຶ່ງຍັງບໍ່ທັນໄດ້ປະຕິບັດໂທດຂອງຕົນ ແຕ່ໄດ້ສ້າງຜົນງານອັນໃຫຍ່ຫຼວງຕໍ່ປະເທດຊາດ ຫຼື ເປັນພະຍາດຮ້າຍແຮງ, ຖ້າວ່າຜູ້ກ່ຽວຫາກບໍ່ເປັນອັນຕະລາຍຕໍ່ສັງຄົມອີກຕໍ່ໄປ ສານ ອາດຕັດສີນໃຫ້ຜູ້ກ່ຽວ ພົ້ນຈາກ ການປະຕິບັດໂທດທັງໝົດ ຕາມການສະເໜີຂອງຫົວໜ້າອົງການໄອຍະການປະຊາຊົນ.

ສຳລັບນັກໂທດໃນສະຖານການກະທຳຜິດເບົາ ທີ່ໄດ້ໂຈະການປະຕິບັດໂທດໄວ້ຊົ່ວຄາວ ຕາມທີ່ໄດ້ກຳນົດໄວ້ໃນມາດຕາ 103 ຂອງປະມວນກົດໝາຍສະບັບນີ້, ຖ້າວ່າພາຍໃນກຳນົດເວລາດັ່ງກ່າວຜູ້ກ່ຽວ ຫາກໄດ້ສ້າງຜົນງານອັນໃຫຍ່ຫຼວງຕໍ່ປະເທດຊາດ ສານ ອາດຕັດສີນໃຫ້ຜູ້ກ່ຽວພົ້ນຈາກການປະຕິບັດໂທດທີ່ຍັງເຫຼືອ ຕາມການສະເໜີຂອງຫົວໜ້າອົງການໄອຍະການປະຊາຊົນ.

ມາດຕາ 103 ການໂຈະການປະຕິບັດໂທດຕັດອິດສະລະພາບ

ສາເຫດທີ່ພາໃຫ້ໂຈະການປະຕິບັດໂທດຕັດອິດສະລະພາບ ມີ ດັ່ງນີ້:

1. ນັກໂທດ ທີ່ເຈັບເປັນຢ່າງໜັກໜ່ວງ ໂດຍມີການຢັ້ງຢືນຈາກຄະນະແພດ, ພາຍຫຼັງທີ່ໄດ້ຮັບການ ປິ່ນປົວດີແລ້ວ ໃຫ້ນຳມາປະຕິບັດໂທດ;

2. ແມ່ຍິງຖືພາ ຫຼື ມີລູກນ້ອຍທີ່ມີອາຍຸຕ່ຳກວ່າ ໜຶ່ງປີ ຈົນກວ່າລູກມີອາຍຸ ແຕ່ ໜຶ່ງປີຂຶ້ນໄປ;

3. ໃນກໍລະນີນັກໂທດຖືກລົງໂທດຕັດອິດສະລະພາບ ຕ່ຳກວ່າ ສາມປີ ແລະ ເປັນແຮງງານຕົ້ນຕໍຂອງຄອບຄົວ ຖ້າຫາກນຳໄປປະຕິບັດໂທດຈະມີຜົນກະທົບຢ່າງໜັກໜ່ວງຕໍ່ຄອບຄົວ ຜູ້ກ່ຽວມີສິດຂໍໂຈະໄດ້ ໜຶ່ງປີ;

4. ໃນກໍລະນີທີ່ນັກໂທດມີຄວາມຈຳເປັນ ຕ້ອງປະຕິບັດໜ້າທີ່ທາງລັດຖະການ ໂດຍໄດ້ຮັບການຢັ້ງ ຢືນຈາກອົງການຈັດຕັ້ງຂອງຜູ້ກ່ຽວ ຍົກເວັ້ນ ການກະທຳຜິດທີ່ເປັນອັນຕະລາຍຮ້າຍແຮງຕໍ່ສັງຄົມ ແລະ ຄວາມໝັ້ນຄົງຂອງຊາດ ຜູ້ກ່ຽວຈະມີສິດຂໍໂຈະໄດ້ ໜຶ່ງປີ.

ໄລຍະເວລາການໂຈະການປະຕິບັດໂທດຕັດອິດສະລະພາບ ໃນກໍລະນີທີ່ກ່າວມາເທິງນີ້ ຈະບໍ່ນັບ ເຂົ້າໃນການປະຕິບັດໂທດ.

ມາດຕາ 104 ການປ່ອຍຕົວກ່ອນກຳນົດໂດຍມີເງື່ອນໄຂ

ການປ່ອຍຕົວກ່ອນກຳນົດໂດຍມີເງື່ອນໄຂ ແມ່ນ ການປ່ອຍຕົວນັກໂທດ ຊຶ່ງໄດ້ປະຕິບັດໂທດສ່ວນ ໃດສ່ວນໜຶ່ງມາແລ້ວ, ມີຄວາມກ້າວໜ້າ, ໄດ້ຝຶກຝົນຫຼໍ່ຫຼອມຕົນເອງ, ເປັນແບບຢ່າງໃນການປະຕິບັດລະ ບຽບຂອງຄ້າຍດັດສ້າງ ແລະ ການອອກແຮງງານ, ໄດ້ມີການປ່ຽນແປງທາງດ້ານທັດສະນະແນວຄິດ ແລະ ໄດ້ມີຄວາມຮູ້ສຶກກິນແໜງ ຕໍ່ການກະທຳທີ່ບໍ່ຖືກຕ້ອງຂອງຕົນໃນໄລຍະຜ່ານມາ.

ນັກໂທດ ທີ່ຈະໄດ້ຮັບການພິຈາລະນາປ່ອຍຕົວກ່ອນກຳນົດ ຕ້ອງແມ່ນນັກໂທດທີ່ໄດ້້ປະຕິບັດໂທດມາແລ້ວ ດັ່ງນີ້:

1. ເຄິ່ງໜຶ່ງ ສຳລັບຜູ້ກະທຳຜິດທີ່ມີອາຍຸ ຕໍ່າກວ່າ ສິບແປດປີ ໃນເວລາກະທຳຜິດ;

2. ສອງສ່ວນສາມ ສຳລັບຜູ້ກະທຳຜິດທີ່ມີອາຍຸ ແຕ່ ສິບແປດປີ ຂຶ້ນໄປ ໃນເວລາກະທຳຜິດ;

3. ສິບຫ້າປີ ສຳລັບຜູ້ກະທຳຜິດທີ່ປະຕິບັດໂທດຕັດອິດສະລະພາບຕະຫຼອດຊີວິດ.

ສຳລັບຜູ້ກະທຳຜິດທີ່ບໍ່ເຂັດຫຼາບ ແລະ ຜູ້ຖືກລົງໂທດປະຫານຊີວິດ ແລ້ວປ່ຽນມາເປັນໂທດຕັດອິດສະລະພາບນັ້ນ ບໍ່ອະນຸຍາດໃຫ້ປ່ອຍຕົວກ່ອນກຳນົດ.

ໝວດທີ 11

ການລຶບຊື່ອອກຈາກບັນຊີຜູ້ຖືກລົງໂທດທາງອາຍາ

ມາດຕາ 105 ການລຶບຊື່ອອກຈາກບັນຊີຜູ້ຖືກລົງໂທດທາງອາຍາ

ບຸກຄົນທີ່ໄດ້ຮັບການລຶບຊື່ອອກຈາກບັນຊີຜູ້ຖືກລົງໂທດທາງອາຍາ ຖືວ່າບໍ່ເຄີຍໄດ້ກະທຳຜິດມາກ່ອນ.

ການລຶບຊື່ອອກຈາກບັນຊີຜູ້ຖືກລົງໂທດທາງອາຍາ ໃຫ້ປະຕິບັດຕາມມາດຕາ 106 ແລະ 107 ຂອງປະມວນກົດໝາຍສະບັບນີ້.

ມາດຕາ 106 ການລຶບຊື່ອອກຈາກບັນຊີຜູ້ຖືກລົງໂທດທາງອາຍາໂດຍອັດຕະໂນມັດ

ບຸກຄົນທີ່ໄດ້ຮັບການລຶບຊື່ອອກຈາກບັນຊີຜູ້ຖືກລົງໂທດທາງອາຍາໂດຍອັດຕະໂນມັດ ໂດຍບໍ່ມີຄຳ ຕັດສີນຂອງສານ ມີ ດັ່ງນີ້:

1. ບຸກຄົນທີ່ພົ້ນຈາກການປະຕິບັດຄຳຕັດສີນຂອງສານ ຕາມທີ່ໄດ້ກຳນົດໄວ້ໃນມາດຕາ 102 ຂອງ ປະມວນກົດໝາຍສະບັບນີ້;

2. ບຸກຄົນທີ່ຖືກຕັດສີນພາກໂທດ ຊຶ່ງບໍ່ໄດ້ກະທຳຜິດເທື່ອໃໝ່ພາຍໃນກຳນົດ ໜຶ່ງປີ ພາຍຫຼັງສິ້ນ ສຸດກຳນົດເວລາພາກໂທດ;

3. ບຸກຄົນທີ່ໄດ້ປະຕິບັດໂທດຕັດອິດສະລະພາບຂອງຕົນສຳເລັດແລ້ວ ຫຼື ຫຼັງຈາກໝົດອາຍຸຄວາມ ໃນການປະຕິບັດຄຳຕັດສີນ ຊຶ່ງບໍ່ໄດ້ກະທຳຜິດເທື່ອໃໝ່ພາຍໃນກຳນົດເວລາ ດັ່ງນີ້:

- ໜຶ່ງປີ ສຳລັບການກະທຳຜິດໃນສະຖານລະຫຸໂທດ;

- ຫ້າປີ ສຳລັບການກະທຳຜິດໃນສະຖານໂທສານຸໂທດ;

- ເຈັດປີ ສຳລັບການກະທຳຜິດໃນສະຖານຄະຣຸໂທດ.

ຖ້າວ່າຜູ້ທີ່ຍັງບໍ່ທັນໄດ້ຖືກລຶບຊື່ອອກຈາກບັນຊີຜູ້ຖືກລົງໂທດທາງອາຍາ ຫາກໄດ້ກະທຳຜິດເທື່ອ ໃໝ່, ກຳນົດເວລາໃນການລຶບຊື່ອອກຈາກບັນຊີເກົ່ານັ້ນ ໃຫ້ນັບແຕ່ວັນປະຕິບັດຄຳຕັດສີນໃໝ່ສຳເລັດ ຫຼື ຫຼັງຈາກໝົດອາຍຸຄວາມໃນການປະຕິບັດຄຳຕັດສີນ ເປັນຕົ້ນໄປ.

ມາດຕາ 107 ການລຶບຊື່ອອກຈາກບັນຊີຜູ້ຖືກລົງໂທດທາງອາຍາຕາມຄຳຕັດສີນຂອງສານ

ສານ ຈະຕັດສີນລຶບຊື່ອອກຈາກບັນຊີຜູ້ຖືກລົງໂທດທາງອາຍາ ສຳລັບຜູ້ກະທຳຜິດທີ່ຖືກຕັດສີນ ກ່ຽວ ກັບການກະທຳຜິດທີ່ໄດ້ກຳນົດໂທດໄວ້ໃນໝວດທີ 1 ພາກທີ II ຂອງປະມວນກົດໝາຍສະບັບນີ້ ໂດຍອີງ ໃສ່ລັກສະນະຂອງການກະທຳຜິດ, ບຸກຄະລິກກະພາບຂອງຜູ້ກະທຳຜິດ, ການປະຕິບັດໂທດ ແລະ ການ ອອກແຮງງານຂອງຜູ້ກະທຳຜິດ.

ສານ ຈະຕັດສີນລຶບຊື່ອອກຈາກບັນຊີຜູ້ຖືກລົງໂທດທາງອາຍາຕາມ ວັກທີໜຶ່ງ ເທິງນີ້ ໃນກໍລະນີ ດັ່ງນີ້:

1. ຜູ້ຖືກສານຕັດສີນລົງໂທດຕັດອິດສາລະພາບຕ່ຳກວ່າ ຫ້າປີ ຊຶ່ງບໍ່ໄດ້ກະທຳຜິດໃໝ່ພາຍໃນ ສາມປີ ຫຼັງຈາກການປະຕິບັດໂທດຂອງຕົນສຳເລັດ ຫຼື ໝົດອາຍຸຄວາມໃນການປະຕິບັດຄຳຕັດສີນຂອງ ສານ ເປັນຕົ້ນໄປ;

2. ຜູ້ຖືກສານຕັດສີນລົງໂທດຕັດອິດສາລະພາບ ແຕ່ ຫ້າປີ ຫາ ສິບຫ້າປີ ຊຶ່ງບໍ່ໄດ້ກະທຳຜິດໃໝ່ ພາຍໃນ ຫ້າປີ ຫຼັງຈາກການປະຕິບັດໂທດຂອງຕົນສຳເລັດ ຫຼື ພາຍຫຼັງໝົດອາຍຸຄວາມໃນການປະຕິບັດຄຳ ຕັດສີນຂອງສານເປັນຕົ້ນໄປ;

3. ຜູ້ຖືກສານຕັດສີນລົງໂທດຕັດອິດສາລະພາບ ແຕ່ ສິບຫ້າປີ ຂຶ້ນໄປ, ຕະຫຼອດຊີວິດ ຫຼື ປະຫານຊີວິດ ທີ່ໄດ້ຮັບການອະໄພຍະໂທດຫຼຸດຜ່ອນໂທດ ຊຶ່ງບໍ່ໄດ້ກະທຳຜິດໃໝ່ ພາຍໃນ ເຈັດປີ ຫຼັງຈາກການປະ ຕິບັດໂທດຂອງຕົນສຳເລັດ ຫຼື ພາຍຫຼັງໝົດອາຍຸຄວາມໃນການປະຕິບັດຄຳຕັດສີນຂອງສານເປັນຕົ້ນໄປ.

ຄຳຮ້ອງຂໍໃຫ້ລຶບຊື່ອອກຈາກບັນຊີຜູ້ຖືກລົງໂທດທາງອາຍາ ຕ້ອງຂຽນດ້ວຍຕົນເອງ ຫຼື ຜູ້ປົກຄອງ ແລ້ວ ຍື່ນຕໍ່ສານທີ່ກ່ຽວຂ້ອງ. ໃນກໍລະນີທີ່ສານ ຫາກປະຕິເສດຄຳຮ້ອງດັ່ງກ່າວຄັ້ງທຳອິດ ກໍສາມາດຍື່ນຄຳ ຮ້ອງໃໝ່ ພາຍຫຼັງ ໜຶ່ງປີ ນັບແຕ່ວັນສານປະຕິເສດຄຳຮ້ອງ, ຖ້າວ່າຄຳຮ້ອງໃໝ່ ຫາກຖືກປະຕິເສດອີກເປັນ ຄັ້ງທີສອງ ສາມາດຍື່ນຄຳຮ້ອງໃໝ່ອີກ ພາຍຫຼັງ ສອງປີ ນັບແຕ່ວັນ ສານ ປະຕິເສດຄຳຮ້ອງຄັ້ງທີສອງ.

ມາດຕາ 108 ການລຶບຊື່ນິຕິບຸກຄົນອອກຈາກບັນຊີຜູ້ຖືກລົງໂທດທາງອາຍາ

ນິຕິບຸກຄົນ ທີ່ຖືກລົງໂທດທາງອາຍາ ຈະຖືກລຶບຊື່ອອກຈາກບັນຊີຜູ້ຖືກລົງໂທດທາງອາຍາໂດຍອັດ ຕະໂນມັດ ຖ້າຫາກບໍ່ໄດ້ກະທຳຜິດໃໝ່ ພາຍໃນກຳນົດເວລາ ໜຶ່ງປີ ພາຍຫຼັງໄດ້ປະຕິບັດໂທດສຳເລັດ.

ມາດຕາ 109 ການລຶບຊື່ເດັກກະທຳຜິດອອກຈາກບັນຊີຜູ້ຖືກລົງໂທດທາງອາຍາ

ກຳນົດເວລາໃນການລຶບຊື່ເດັກກະທຳຜິດ ອອກຈາກບັນຊີຜູ້ຖືກລົງໂທດທາງອາຍາ ແມ່ນ ເຄິ່ງໜຶ່ງ ຂອງກຳນົດເວລາ ຕາມທີ່ໄດ້ກຳນົດໄວ້ໃນມາດຕາ 106 ຂອງປະມວນກົດໝາຍສະບັບນີ້.

ເດັກກະທຳຜິດ ທີ່ຖືກມາດຕະການຂອງສານ ຕາມທີ່ໄດ້ກຳນົດໄວ້ໃນມາດຕາ 87 ຂອງປະມວນ ກົດໝາຍສະບັບນີ້ ໃຫ້ຖືວ່າບໍ່ເຄີຍໄດ້ເປັນຜູ້ກະທຳຜິດມາກ່ອນ.

ພາກທີ II

ພາກສະເພາະ

ໝວດທີ 1

ການກະທຳຜິດຕໍ່ຄວາມສະຫງົບຂອງຊາດ

ມາດຕາ 110 ກາ-ນທໍລະຍົດຕໍ່ຊາດ

ພົນ-ລະເມືອງລາວ ຜູ້ທີ່ໄດ້ເຄື່ອນໄຫວພົວພັ-ນ ແລະ ຮ່ວມມືກັບຄົ-ນຕ່າງປະເທດ ຫຼື ອົງການ-ຈັດຕັ້ງຕ່າງປະເທດ ໂດຍມີເຈດຕະນ-າທຳລາຍຄວາມເປັ-ນເອກະລາດ, ອຳນ-າດອະທິປະໄຕ, ຜື-ນແຜ່-ນດິນ-ອັນຄົບຖ້ວນ-, ຜົນ-ປະໂຫຍດອັນ-ຍິ່ງໃຫຍ່່ທາງດ້ານ-ກາ-ນເມືອງ, ການປ້ອງກັ-ນຊາດ, ປ້ອງກັນ-ຄວາມສະຫງົບ, ເສດຖະກິດ, ວັດທະ-ນະທຳ ແລະ ສັງຄົມ ຂອງ ສາທາລະນະລັດ ປະຊາທິປະໄຕ ປະຊາຊົນລາວ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 10.000.000 ກີບ ຫາ 500.000.000 ກີບ, ອາດຈະຖືກຮິບຊັບ ແລະ ອາດຈະຖືກຈຳກັດທີ່ຢູ່ ຫຼື ຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 50.000.000 ກີບ ຫາ 700.000.000 ກີບ ຫຼື ປະຫາ-ນຊີວິດ.

ການ-ກະກຽມໃຫ້ແກ່ການ-ກະທຳຜິດ, ຄວາມພະຍາຍາມກໍ່ກາ-ນກະທຳຜິດ ກໍຈະຖືກລົງໂທດ.

ພົນ-ລະເມືອງລາວ ຜູ້ທີ່ຖືກຄົ-ນຕ່າງປະເທດ ຫຼື ອົງກາ-ນຈັດຕັ້ງຕ່າງປະເທດ ມອບໝາຍໃຫ້ກະທຳຜິດ ແຕ່ໄດ້ສະໝັກໃຈລາຍງານ-ເຫດການ-ໃຫ້ເຈົ້ົ້າໜ້າທີ່ຮູ້ລ່ວງໜ້າ ແລະ ຍັງບໍ່ທັ-ນໄດ້ລົງມືກະທຳຜິດນັ້ນ-ຈະບໍ່ຖືກລົງໂທດ.

ມາດຕາ 111 ການ-ກະບົດ

ພົນລະເມືອງລາວ-ຜູ້ໃດ ຫາກໄດ້ຈັດຕັ້ງ ຫຼື ເຂົ້າຮ່ວມການ-ເຄື່ອນ-ໄຫວກໍ່ຄວາມວຸ້ນ-ວາຍ ເພື່ອໂຄ່-ນ ລົ້ົ້ມອຳນ-າດການ-ປົກຄອງ ຫຼື ເພື່ອເຮັດໃຫ້ອຳນ-າດກາ-ນປົກຄອງອ່ອນ-ເພຍ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 10.000.000 ກີບ ຫາ 500.000.000 ກີບ, ອາດຈະຖືກຮິບຊັບ ແລະ ອາດຈະຖືກຈຳກັດທີ່ຢູ່ ຫຼື ຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 50.000.000 ກີບ ຫາ 700.000.000 ກີບ ຫຼື ປະຫານ-ຊີວິດ.

ກາ-ນກະກຽມໃຫ້ແກ່ການ-ກະທຳຜິດ, ຄວາມພະຍາຍາມກໍ່ການ-ກະທຳຜິດ ກໍຈະຖືກລົງໂທດ.

ມາດຕາ 112 ກາ-ນເປັ-ນນ-ັກສືບສອດແ-ນມ

ຄົນ-ຕ່າງປະເທດ, ຄົ-ນຕ່າງດ້າວ ຫຼື ຄົນ-ບໍ່ມີສັນ-ຊາດຜູ້ໃດ ຫາກໄດ້ເຄື່ອນ-ໄຫວເກັບກຳຂ່າວ, ຂໍ້ມູນ, ວັດຖຸ, ການດຳເນີນງານ ຫຼື ເອກະສານທາງຄອມພິວເຕີ ຫຼື ເອກະສາ-ນກ່ຽວກັບຄວາມລັບຂອງລັດ ຫຼື ຄວາມລັບທາງລັດຖະການ- ເພື່ອກໍ່ຄວາມເສຍຫາຍ ຫຼື ມ້າງເພ ສາທາລະນະລັດ ປະຊາທິປະໄຕ ປະຊາຊົນລາວ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 5.000.000 ກີບ ຫາ 300.000.000 ກີບ, ອາດຈະຖືກຮິບຊັບ, ຖືກຈຳກັດທີ່ຢູ່ ຫຼື ຖືກເນລະເທດ ຫຼື ຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 30.000.000 ກີບ ຫາ 400.000.000 ກີບ ຫຼື ປະຫານ-ຊີວິດ.

ບຸກຄົ-ນໃດ ຫາກໄດ້ເຄື່ອນ-ໄຫວເກັບກຳຂ່າວ, ຂໍ້ມູນ, ວັດຖຸ, ການດຳເນີນງານ ຫຼື ເອກະສານທາງ ຄອມພິວເຕີ ຫຼື ເອກະສາ-ນກ່ຽວກັບຄວາມລັບຂອງລັດ ຫຼື ຄວາມລັບທາງລັດຖະການ- ສົ່ງໃຫ້ພວກທໍລະຍົດ ຫຼື ກະບົດຕໍ່ຊາດ ເພື່ອມ້າງເພ ສາທາລະນະລັດ ປະຊາທິປະໄຕ ປະຊາຊົນລາວ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 200.000.000 ກີບ, ອາດຈະຖືກຮິບຊັບ ແລະ ອາດຈະຖືກຈຳກັດທີ່ຢູ່.

ພົນ-ລະເມືອງລາວຜູ້ໃດ ທີ່ໄດ້ເຄື່ອນ-ໄຫວເກັບກຳຂ່າວ, ຂໍ້ມູນ, ວັດຖຸ, ການດຳເນີນງານ ຫຼື ເອກະ ສານທາງຄອມພິວເຕີ ຫຼື ເອກະສານ-ກ່ຽວກັບຄວາມລັບຂອງລັດ ຫຼື ຄວາມລັບທາງລັດຖະກາ-ນ ສົ່ງໃຫ້ຄົນ-ຕ່າງປະເທດ ຫຼື ອົງກາ-ນຈັດຕັ້ງຕ່າງປະເທດ ເພື່ອໃຊ້ເປັນ-ຂໍ້ມູນກໍ່ຄວາມເສຍຫາຍ ຫຼື ມ້າງເພ ສາທາລະນະລັດ ປະຊາທິປະໄຕ ປະຊາຊົນລາວ ຈະຖືວ່າໄດ້ກະທຳຜິດໃ-ນສະຖາ-ນທໍລະຍົດຕໍ່ຊາດ ແລະ ຈະຖືກລົງໂທດຕາມມາດຕາ 110 ຂອງປະມວນກົດໝາຍສະບັບນ-ີ້.

ການ-ກະກຽມໃຫ້ແກ່ການ-ກະທຳຜິດ, ຄວາມພະຍາຍາມກໍ່ກາ-ນກະທຳຜິດ ກໍຈະຖືກລົງໂທດ.

ມາດຕາ 113 ກາ-ນລ່ວງລະເມີດດິນ-ແດນ-ຊຶ່ງແຕະຕ້ອງເຖິງຄວາມສະຫງົບຂອງຊາດ

ບຸກຄົນ-ໃດ ທີ່ຖືອາວຸດ ຫາກໄດ້ລ່ວງລະເມີດດິນ-ແດນ-ຂອງ ສາທາລະນະລັດ ປະຊາທິປະໄຕ ປະຊາ ຊົນລາວ ຊຶ່ງເປັນ-ການ-ແຕະຕ້ອງເຖິງຄວາມສະຫງົບຂອງຊາດ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 150.000.000 ກີບ.

ຄວາມພະຍາຍາມກໍ່ກາ-ນກະທຳຜິດ ກໍຈະຖືກລົງໂທດ.

ມາດຕາ 114 ກາ-ນປອງຮ້າຍ

ບຸກຄົນ-ໃດ ຫາກໄດ້ທຳຮ້າຍຮ່າງກາຍຜູ້ນຳຂອງ ສາທາລະນະລັດ ປະຊາທິປະໄຕ ປະຊາຊົນລາວ ແນ-ໃສ່ທຳລາຍມ້າງເພອຳ-ນາດແຫ່ງລັດ ຫຼື ເຮັດໃຫ້ອຳນ-າດແຫ່ງລັດອ່ອນ-ເພຍ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 10.000.000 ກີບ ຫາ 150.000.000 ກີບ.

ໃ-ນກໍລະນ-ີທີ່ການ-ປອງຮ້າຍນ-ັ້ນ- ຫາກໄດ້ເຮັດໃຫ້ເສຍຊີວິດ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 150.000.000 ກີບ ຫາ 1.000.000.000 ກີບ ຫຼື ປະຫາ-ນຊີວິດ.

ບຸກຄົນ-ໃດ ຫາກໄດ້ທຳຮ້າຍຮ່າງກາຍຜູ້ຕາງໜ້າອຳນ-າດແຫ່ງລັດ, ພະ-ນັກງານ-, ບຸກຄົນ-ທີ່ເຄື່ອນ-ໄຫວວຽກງານ-ຂອງອົງການ-ຈັດຕັ້ງຂອງລັດ ຫຼື ຂອງສັງຄົມ ແນ-ໃສ່ເຮັດໃຫ້ອຳນ-າດແຫ່ງລັດອ່ອນເພຍ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ໃ-ນກໍລະນ-ີທີ່ການ-ປອງຮ້າຍນ-ັ້ນ- ຫາກໄດ້ເຮັດໃຫ້ເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີີ ແລະ ຈະຖືກປັບໃໝ ແຕ່ 10.000.000 ກີບ ຫາ 100.000.000 ກີບ ຫຼື ຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 150.000.000 ກີບ ຫາ 500.000.000 ກີບ ຫຼື ປະຫານ-ຊີວິດ.

ບຸກຄົ-ນໃດ ຫາກໄດ້ທຳຮ້າຍຮ່າງກາຍຜູ້ນຳ, ສະມາຊິກຄອບຄົວ ຫຼື ຄະນ-ະຕິດຕາມທີ່ມາຢ້ຽມຢາມ ສາທາລະນະລັດ ປະຊາທິປະໄຕ ປະຊາຊົນລາວ ຫຼື ຜູ້ຕາງໜ້າຂອງລັດຕ່າງປະເທດ ຫຼື ຂອງອົງກາ-ນຈັດຕັ້ງ ສາກົ-ນ ຫຼື ສະມາຊິກຄອບຄົວ ທີ່ເຮັດວຽກຢູ່ ສາທາລະນະລັດ ປະຊາທິປະໄຕ ປະຊາຊົນລາວ ແນ-ໃສ່ແບ່ງ ແຍກ, ທຳລາຍສາຍພົວພັນ-ລະຫວ່າງຊາດ ຫຼື ກໍ່ໃຫ້ເກີດສົງຄາມ ຈະຖືກລົງໂທດຕັດອິດສະລະພາບ ແຕ່ ຫ້າ ປີ ຫາ ສິບຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 150.000.000 ກີບ.

ໃນ-ກໍລະນ-ີທີ່ກາ-ນປອງຮ້າຍ-ນັ້-ນ ຫາກໄດ້ເຮັດໃຫ້ເສຍຊີວິດ ຈະຖືກລົງໂທດຕັດອິດສະລະພາບຕະ ຫຼອດຊີວິດ ແລະ ຈະຖືກປັບໃໝ ແຕ່ 150.000.000 ກີບ ຫາ 1.000.000.000 ກີບ ຫຼື ປະຫານ-ຊີວິດ.

-ນອກຈາກໂທດທີ່ກ່າວມາເທິງນ-ີ້ແລ້ວ ຍັງອາດຈະຖືກຮິບຊັບ ແລະ ອາດຈະຖືກຈຳກັດທີ່ຢູ່.

ກາ-ນກະກຽມໃຫ້ແກ່ກາ-ນກະທຳຜິດ, ຄວາມພະຍາຍາມກໍ່ການ-ກະທຳຜິດ ກໍຈະຖືກລົງໂທດ.

ມາດຕາ 115 ກາ-ນທຳລາຍມ້າງເພ

ບຸກຄົ-ນໃດ ຫາກໄດ້ທຳລາຍ, ມ້າງເພ, ຈູດ ເຜົາ ໂຮງຈັກໂຮງງານ-, ສຳ-ນັກງານ-, ອົງການ-, ເສັ້ນ-ທາງ, ພາຫະ-ນະຄົມມະນ-າຄົມຂົ-ນສົ່ງ, ພາຫະນະສື່ສານ- ແລະ ພື້ນ-ຖານ-ເສດຖະກິດອື່ນ-ທີ່ສຳຄັ-ນ ແນ-ໃສ່ເຮັດໃຫ້ລັດອ່ອນ-ເພຍ ແລະ ເສດຖະກິດແຫ່ງຊາດຊຸດໂຊມ, ໄດ້ຫວ່ານ -ຢາພິດ, ສານເຄມີ ຫຼື ປ່ອຍເຊື້ອພະຍາດໃສ່ໝູ່ຄົນ- ຫຼື ຝູງສັດ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 50.000.000 ກີບ ຫາ 500.000.000 ກີບ, ອາດຈະຖືກຮິບຊັບ ແລະ ອາດຈະຖືກຈຳກັດທີ່ຢູ່ ຫຼື ຕັດອິດສະລະພາບຕະຫຼອດຊີວິດ.

ກາ-ນກະກຽມໃຫ້ແກ່ການ-ກະທຳຜິດ, ຄວາມພະຍາຍາມກໍ່ກາ-ນກະທຳຜິດ ກໍຈະຖືກລົງໂທດ.

ມາດຕາ 116 ກາ-ນທຳລາຍກິດຈະກາ-ນຂອງລັດ ຫຼື ຂອງສັງຄົມ

ບຸກຄົນ-ໃດ ຫາກໄດ້ເຄື່ອນ-ໄຫວທຳລາຍກິດຈະກາ-ນດ້ານ-ກະສິກຳ, ອຸດສາຫະກຳ, ການ-ຄ້າ, ການຂົ-ນ ສົ່ງ, ການ-ເງິນ-, ພື້-ນຖານ-ເສດຖະກິດ, ການ-ເຄື່ອ-ນໄຫວວຽກງາ-ນຂອງອົງກາ-ນຈັດຕັ້ງຂອງລັດ ແລະ ສັງຄົມ ດ້ວຍການ-ກະທຳ ຫຼື ການ-ເມີນ-ເສີຍ ຫຼື ດ້ວຍການ-ຍຸແຍ່, ປັ່-ນປ່ວນ-ພາຍໃ-ນໃຫ້ມີຄວາມແຕກແຍກໂດຍສວຍໃຊ້ໜ້າທີ່ຮັບຜິດຊອບຂອງຕົນ- ເພື່ອເຮັດໃຫ້ລັດອ່ອ-ນເພຍ ແລະ ເສດຖະກິດແຫ່ງຊາດຊຸດໂຊມ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 50.000.000 ກີບ ຫາ 500.000.000 ກີບ, ອາດຈະຖືກຮິບຊັບ ແລະ ອາດຈະຖືກຈຳກັດທີ່ຢູ່ ຫຼື ຕັດອິດສະລະພາບຕະຫຼອດຊີວິດ.

ການ-ກະກຽມໃຫ້ແກ່ການ-ກະທຳຜິດ, ຄວາມພະຍາຍາມກໍ່ກາ-ນກະທຳຜິດ ກໍຈະຖືກລົງໂທດ.

ມາດຕາ 117 ກາ-ນໂຄສະ-ນາຕ້ານ- ສປປ ລາວ

ບຸກຄົນ-ໃດ ຫາກໄດ້ໂຄສະ-ນາໃສ່ຮ້າຍປ້າຍສີ ສາທາລະນະລັດ ປະຊາທິປະໄຕ ປະຊາຊົນລາວ, ບິດເບືອ-ນແ-ນວທາງຂອງພັກ ແລະ -ນະໂຍບາຍຂອງລັດ, ປ່າວຂ່າວອະກຸສົ-ນ, ເຮັດໃຫ້ມີຄວາມວຸ້-ນວາຍ ດ້ວຍການ-ເວົ້ົ້າ, ກາ-ນຂຽນ-, ການພິມ, ໜັງສືພິມ, ຮູບເງົາ, ວີດີໂອ, ຮູບພາບ, ເອກະສານ-, ສື່ທາງເອເລັກໂຕຣນິກ ຫຼື ດ້ວຍຮູບກາ-ນອື່ນ ທີ່ມີເນ-ື້ອໃ-ນຕ້ານ -ສາທາລະນະລັດ ປະຊາທິປະໄຕ ປະຊາຊົນລາວ ເພື່ອເຮັດໃຫ້ອຳນາດແຫ່ງລັດອ່ອນ-ເພຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປິີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 118 ກາ-ນແບ່ງແຍກຄວາມສາມັກຄີ

ບຸກຄົ-ນໃດ ຫາກໄດ້ກໍ່ຄວາມແບ່ງແຍກ ຫຼື ກໍ່ຄວາມອາຄາດບາດໝາງລະຫວ່າງ ຊົນເຜົ່າ-, ຊັ້ນ-ຄົນ, ສາສະໜາ ເພື່ອທຳລາຍຄວາມສາມັກຄີປວງຊົນ- ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 119 ການ-ໂຈລະກຳ

ບຸກຄົ-ນໃດ ຫາກໄດ້ເຂົ້ົ້າໃ-ນການ-ຈັດຕັ້ງເປັນ-ກຸ່ມປະກອບອາວຸດ ແລ້ວໂຈມຕີ, ທຳລາຍໂຮງຈັກໂຮງງານ-, ສຳນັກງາ-ນ, ອົງການ-ຈັດຕັ້ງສັງຄົມ ຫຼື ຈັບ ຫຼື ຂ້າພະນ-ັກງານ-, ປະຊາຊົ-ນ ຫຼື ປຸ້ນ-ເອົາຊັບສົມບັດຂອງລັດ, ຂອງລວມໝູ່, ຂອງບຸກຄົນ- ເພື່ອທຳລາຍພື້-ນຖານ-ຄວາມເປັ-ນລະບຽບຂອງສັງຄົມ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ຊາວປີ ແລະ ຈະຖືກປັບໃໝ ແຕ່ 50.000.000 ກີບ ຫາ 500.000.000 ກີບ, ອາດຈະຖືກຮິບຊັບ ແລະ ອາດຈະຖືກຈຳກັດທີ່ຢູ່ ຫຼື ຕັດອິດສະລະພາບຕະຫຼອດຊີວິດ ຫຼື ປະຫານ-ຊີວິດ.

ກາ-ນກະກຽມໃຫ້ແກ່ການ-ກະທຳຜິດ, ຄວາມພະຍາຍາມກໍ່ກາ-ນກະທຳຜິດ ກໍຈະຖືກລົງໂທດ.

ມາດຕາ 120 ການກໍ່ການຮ້າຍ

ການກໍ່ການຮ້າຍ ແມ່ນ ການກະທຳຂອງ ບຸກຄົນ, ກຸ່ມຄົນ ຫຼື ການຈັດຕັ້ງໃນ ຫຼື ນອກດິນແດນ ສປປ ລາວ ດັ່ງນີ້:

1. ການກະທຳທີ່ສ້າງຜົນສະທ້ອນຕໍ່ ຄວາມໝັ້ນຄົງ, ພື້ນຖານເສດຖະກິດ-ສັງຄົມຂອງຊາດ, ອົງ ການຈັດຕັ້ງຕ່າງປະເທດ, ອົງການສາກົນ, ສ້າງຄວາມຫຍຸ້ງຍາກຕໍ່ການພົວພັນສາກົນຂອງ ສປປ ລາວ ຫຼື ສ້າງຄວາມວຸ້ນວາຍໃຫ້ແກ່ປະຊາຊົນໃນສັງຄົມ;

2. ການກະທຳຮຸນແຮງ ທີ່ແຕະຕ້ອງເຖິງ ຊີວິດ, ສຸຂະພາບ, ສິດເສລີພາບ ຫຼື ການບັງຄັບ, ການ ນາບຂູ່ທາງດ້ານຮ່າງກາຍ ແລະ ຈິດໃຈ;

3. ການ ຍຶດ, ທຳລາຍຊັບສິນ, ບຸກລຸກ, ໂຈມຕີ, ຂັດຂວາງ, ສ້າງຄວາມເສຍຫາຍ ແລະ ສ້າງຄວາມ ວຸ້ນວາຍໃຫ້ແກ່ລະບົບຄອມພິວເຕີ, ລະບົບຄົມມະນາຄົມ, ລະບົບອິນເຕີເນັດ ຫຼື ເຄື່ອງມືດີຈີຕອນຂອງອົງ ການຈັດຕັ້ງລັດ, ນິຕິບຸກຄົນ, ການຈັດຕັ້ງ ແລະ ບຸກຄົນ;

4. ການ ປຸງແຕ່ງ, ຜະລິດ, ນຳໃຊ້, ບັນຈຸ, ຂົນສົ່ງ, ຮິບໂຮມ, ຈັດຫາວັດຖຸລະເບີດ, ສານກຳມັນຕະ ພາບລັງສີ, ສານພິິດ, ວັດຖຸໄວໄຟ ແລະ ຊື້-ຂາຍອາວຸດ, ອຸປະກອນ, ຍານພາຫະນະ ລວມທັງການແນະນຳ ໃຫ້ກະທຳການໃດໜຶ່ງ ໂດຍມີຈຸດປະສົງຕາມທີ່ໄດ້ກຳນົດໄວ້ໃນ ຂໍ້ 1, 2 ແລະ 3 ຂອງມາດຕານີ້;

5. ການ ເຜີຍແຜ່, ຊັກຊວນ, ຊຸກຍູ້, ບັງຄັບ, ນາບຂູ່, ວ່າຈ້າງ ຫຼື ສ້າງເງື່ອນໄຂ, ຊ່ວຍເຫຼືອໃຫ້ມີການກະທຳ ຕາມທີ່ໄດ້ກຳນົດໄວ້ໃນຂໍ້ 1, 2, 3 ແລະ 4 ຂອງມາດຕານີ້;

6. ການກະທຳຜິດອື່ນ ທີ່ຖືວ່າເປັນການກໍ່ການຮ້າຍ ຕາມທີ່ໄດ້ກຳນົດໄວ້ໃນກົດໝາຍ, ສົນທິສັນ ຍາ ຫຼື ສັນຍາສາກົນ ທີ່ ສປປ ລາວ ເປັນພາຄີ.

ບຸກຄົນໃດ ຫາກໄດ້ກະທຳຜິດໃນສະຖານການກໍ່ການຮ້າຍ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ຊາວປີ ແລະ ຈະຖືກປັບໃໝ ແຕ່ 1.000.000.000 ກີບ ຫາ 5.000.000.000 ກີບ.

ໃນກໍລະນີທີ່ມີການຈັດຕັ້ງເປັນກຸ່ມ ຫຼື ສ້າງຄວາມເສຍຫາຍຢ່າງຫຼວງຫຼາຍ ແລະ ໜັກໜ່ວງ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຕະຫຼອດຊີວິດ ແລະ ຈະຖືກປັບໃໝ ແຕ່ 5.000.000.000 ກີບ ຫາ 7.000.000.000 ກີບ ແລະ ຈະຖືກຮິບຊັບ ຫຼື ປະຫານຊີວິດ.

ກາ-ນກະກຽມໃຫ້ແກ່ການ-ກະທຳຜິດ, ຄວາມພະຍາຍາມກໍ່ກາ-ນກະທຳຜິດ ກໍຈະຖືກລົງໂທດ.

ມາດຕາ 121 ການ-ທຳລາຍມ້າງເພ ຫຼື ການ-ບຸກລຸກຄ້າຍກັກຂັງຊົ່ວຄາວ, ຄ້າຍຄຸມຂັງ, ຄ້າຍດັດສ້າງ

ບຸກຄົນ-ໃດ ຫາກໄດ້ໃຊ້ກຳລັງທຳລາຍມ້າງເພ ຫຼື ບຸກລຸກຄ້າຍກັກຂັງຊົ່ວຄາວ, ຄ້າຍຄຸມຂັງ, ຄ້າຍດັດສ້າງ ເພື່ອປຸ້ນເອົາ ຫຼື ຍາດເອົາ ຫຼື ປ່ອຍຕົວຜູ້ຖືກຫາ,- ນັກໂທດ, ຜູ້ຖືກດັດສ້າງ ໃນ-ຄ້າຍກັກຂັງຊົ່ວຄາວ, ຄ້າຍ ຄຸມຂັງ, ຄ້າຍດັດສ້າງ ຫຼື ໃຊ້ກຳລັງປຸ້-ນເອົາຜູ້ຖືກຫາ ຫຼື ນ-ັກໂທດ ໃນ-ເວລາໂຍກຍ້າຍໄປ ມາ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ຊາວປີ ແລະ ຈະຖືກປັບໃໝ ແຕ່ 50.000.000 ກີບ ຫາ 500.000.000 ກີບ, ອາດຈະຖືກຈຳກັດທີ່ຢູ່ ຫຼື ຕັດອິດສະລະພາບຕະຫຼອດຊີວິດ.

ບຸກຄົນ-ໃດ ຫາກໄດ້ກໍ່ຄວາມປັ່-ນປ່ວນ-, ທຳລາຍລະບຽບພາຍໃ-ນຂອງຄ້າຍກັກຂັງຊົ່ວຄາວ, ຄ້າຍຄຸມຂັງ, ຄ້າຍດັດສ້າງ ຫຼື ຊັກຊວນ -ຍຸແຍ່ໃຫ້ຜູ້ຖືກຫາ, ນ-ັກໂທດ, ຜູ້ຖືກດັດສ້າງໂຕ-ນໜີ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ການ-ກະກຽມໃຫ້ແກ່ການ-ກະທຳຜິດ, ຄວາມພະຍາຍາມກໍ່ການ-ກະທຳຜິດ ກໍຈະຖືກລົງໂທດ.

ມາດຕາ 122 ການ-ໂຕນ-ໜີໄປຫາສັດຕູ, ກາ-ນລ້ຽງດູບຸກຄົ-ນທີ່ເຄື່ອນ-ໄຫວຕ້ານ -ສປປ ລາວ

ບຸກຄົນ-ໃດ ຫາກໄດ້ໂຕນ-ໜີໄປຮ່ວມມືກັບສັດຕູ ເພື່ອຕ້ານ- ສາທາລະນະລັດ ປະຊາທິປະໄຕ ປະຊາ ຊົນລາວ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ບຸກຄົ-ນໃດ ຫາກໄດ້ປິດບັງ, ຊຸກເຊື່ອງ, ລ້ຽງດູ ຫຼື ຊ່ວຍເຫຼືອບຸກຄົນ-ທີ່ເຄື່ອ-ນໄຫວຕ້ານ- ສາທາລະນະລັດ ປະຊາທິປະໄຕ ປະຊາຊົນລາວ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 123 ການ-ເປິີດເຜີຍຄວາມລັບຂອງລັດ ຫຼື ຄວາມລັບທາງລັດຖະກາ-ນ

ບຸກຄົນ-ໃດ ທີ່ມີໜ້າທີ່ຮັບຜິດຊອບໃນ-ການ-ເກັບມ້ຽນ-, ຮັກສາ, -ນຳໃຊ້ເອກະສານ-ກ່ຽວກັບຄວາມລັບຂອງລັດ ຫາກໄດ້ເປີດເຜີຍຄວາມລັບ ຫຼື ເຮັດໃຫ້ເສຍຄວາມລັບ ຫຼື ເຮັດໃຫ້ເອກະສານ-ລັບດັ່ງກ່າວເສຍ ຫາຍ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ຫ້າປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ຖ້າແມ່ນ-ຄວາມລັບທາງລັດຖະກາ-ນ ກໍຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 20.000.000 ກີບ.

ມາດຕາ 124 ການ-ເຕົ້ົ້າໂຮມກຸ່ມຄົນ-ເພື່ອສ້າງຄວາມປັ່ນ-ປ່ວນ-

ບຸກຄົນ-ໃດ ຫາກໄດ້ຈັດຕັ້ງ ຫຼື ເຂົ້ົ້າຮ່ວມໃນ-ກາ-ນຈັດຕັ້ງເຕົ້ົ້າໂຮມກຸ່ມຄົນ- ເພື່ອທຳການ-ປະທ້ວງ, ເດີ-ນ ຂະບວນ- ແລະ ຮູບການອື່-ນ ເພື່ອສ້າງຄວາມປັ່ນ-ປ່ວນ- ຊຶ່ງໄດ້ກໍ່ຄວາມເສຍຫາຍແກ່ສັງຄົມ ຈະຖືກລົງໂທດຕັດອິດສະລະພາບ ແຕ່ ໜຶ່ງປີິ ຫາ ຫ້າປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ການ-ກະກຽມໃຫ້ແກ່ການ-ກະທຳຜິດ, ຄວາມພະຍາຍາມກໍ່ການ-ກະທຳຜິດ ກໍຈະຖືກລົງໂທດ.

ມາດຕາ 125 ການ-ທຳລາຍ, ການ-ເຄື່ອ-ນຍ້າຍຫຼັກໝາຍຊາຍແດນ-

ບຸກຄົນ-ໃດ ຫາກໄດ້ທຳລາຍ ຫຼື ໄດ້ເຮັດໃຫ້ຫຼັກໝາຍຊາຍແດນ-ເປ່ເພໂດຍເຈດຕະ-ນາ ຫຼື ໄດ້ເຄື່ອນ-ຍ້າຍຫຼັກໝາຍຊາຍແດ-ນໂດຍບໍ່ຖືກຕ້ອງຕາມກົດໝາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ- ຫາ ສາມປີິ ແລະ ຈະຖືກປັບໃໝ ແຕ່ 20.000.000 ກີບ ຫາ 100.000.000 ກີບ.

ມາດຕາ 126 ການ-ທຳລາຍ, ກາ-ນໝິ່ນ-ປະໝາດເຄື່ອງໝາຍຊາດ ຫຼື ທຸງຊາດ

ບຸກຄົ-ນໃດ ຫາກໄດ້ທຳລາຍ, ໝິ່-ນປະໝາດເຄື່ອງໝາຍຊາດ ຫຼື ທຸງຊາດ ທີ່ເປັ-ນກາ-ນແຕະຕ້ອງເຖິງກຽດ ແລະ ສັກສີຂອງ ສາທາລະນະລັດ ປະຊາທິປະໄຕ ປະຊາຊົນລາວ ຈະຖືກລົງໂທດຕັດອິດສະລະພາບ ແຕ່ ສາມເດືອ-ນ ຫາ ສອງປີິ ແລະ ຈະຖືກປັບໃໝ ແ ຕ່ 5.000.000 ກີບ ຫາ 20.000.000 ກີບ.

ມາດຕາ 127 ການ-ທຳລາຍ, ກາ-ນໝິ່ນ-ປະໝາດຮູບຜູ້ນຳຂັ້ນສູງ, ບັນພະບູລຸດຂອງຊາດ

ບຸກຄົ-ນໃດ ຫາກໄດ້ທຳລາຍ, ໝິ່-ນປະໝາດຮູບປັ້ນ, ຮູບຫຼໍ່, ຮູບພາບ, ຮູບຄວັດ ລວມທັງເຄື່ອງໝາຍອື່ນຂອງຜູ້ນຳຂັ້ນສູງ, ບັນພະບູລຸດຂອງຊາດ ຊຶ່ງເປັ-ນກາ-ນແຕະຕ້ອງເຖິງກຽດ ແລະ ສັກສີ ຂອງສາທາລະນະລັດ ປະຊາທິປະໄຕ ປະຊາຊົນລາວ ຈະຖືກລົງໂທດຕັດອິດສະລະພາບ ແຕ່ ສາມເດືອ-ນ ຫາ ສອງປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 128 ການ-ຂົ-ນຂວາຍສົ່ງຄົນ-ອອກ ຫຼື ກາ-ນເອົາຄົນ-ເຂົ້ົ້າປະເທດຢ່າງຜິດກົດໝາຍ

ບຸກຄົນ-ໃດ ຫາກໄດ້ໂຄສະນ-າຊວນ-ເຊື່ອ, ຕົວະຍົວະຫຼອກລວງ ໃຫ້ຄົ-ນໂຕ-ນໜີໄປຕ່າງປະເທດ, ສົ່ງຄົນ-ອອກ ຫຼື ເອົາຄົ-ນເຂົ້ົ້າປະເທດຢ່າງຜິດກົດໝາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ- ຫາ ສາມປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ໃ-ນກໍລະ-ນີໜັກ ຫຼື ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ຫ້າປີ ແລະ ຈະຖືກປັບໃໝ ແຕ່ 50.000.000 ກີບ ຫາ 500.000.000 ກີບ.

ມາດຕາ 129 ກາ-ນປອມແປງເງິ-ນ ຫຼື ກາ-ນໃຊ້ເງິ-ນປອມ

ບຸກຄົນ-ໃດ ຫາກໄດ້ໃຊ້ເຄື່ອງພິມ ຫຼື ໃຊ້ວິທີການ-ອື່-ນ ປອມແປງເງິນກີບ-, ເງິນ-ຕາຕ່າງປະເທດ ຫຼື ນຳເອົາເງິ-ນປອມຈາກຕ່າງປະເທດ ເຂົ້ົ້າມາ, ຈຳໜ່າຍ ຫຼື ຈໍລະຈອນ ຢູ່ ສາທາລະນະລັດ ປະຊາທິປະໄຕ ປະຊາ ຊົນລາວ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບຫ້າປິີ ແລະ ຈະຖືກປັບໃໝ ແຕ່ 50.000.000 ກີບ ຫາ 500.000.000 ກີບ.

ໃ-ນກໍລະນ-ີທີ່ຜູ້ກະທຳຜິດ ຫາກໄດ້ປອມແປງເງິ-ນ ຫຼື ໄດ້ນ-ຳເອົາເງິນ-ປອມເຂົ້ົ້າມາ ຢ່າງຫຼວງຫຼາຍ ຫຼື ໂດຍມີການ-ຈັດຕັ້ງ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວ ປີ ແລະ ຈະຖືກປັບໃໝ ແຕ່ 200.000.000 ກີບ ຫາ 700.000.000 ກີບ.

ການ-ກະກຽມໃຫ້ແກ່ກາ-ນກະທຳຜິດ, ຄວາມພະຍາຍາມກໍ່ການ-ກະທຳຜິດ ກໍຈະຖືກລົງໂທດ.

ບຸກຄົນ-ໃດ ຫາກຮູ້ວ່າແມ່ນ-ເງິນ-ປອມ ແຕ່ຍັງນ-ຳອອກໃຊ້ ຈະຖືກລົງໂທດຕັດອິດສະລະພາບ ແຕ່ ສາມເດືອ-ນ ຫາ ຫ້າປີ ແລະ ຈະຖືກປັບໃໝ ແຕ່ 2.000.000 ກີບ ຫາ 5.000.000 ກີບ.

ບຸກຄົ-ນໃດ ຫາກຮູ້ວ່າຕົ-ນມີເງິ-ນປອມຢູ່ໃ-ນຄອບຄອງ ແຕ່ບໍ່ໄດ້ແຈ້ງຕໍ່ເຈົ້ົ້າໜ້າທີ່ ຈະຖືກລົງໂທດຕັດອິດສະລະພາບ ແຕ່ ສາມເດືອນ- ຫາ ສອງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 130 ກາ-ນຟອກເງິ-ນ

ການຟອກເງິນ ແມ່ນ ການປ່ຽນຮູບ, ນຳໃຊ້, ເຄື່ອນຍ້າຍ, ແລກປ່ຽນ, ໄດ້ມາ, ຄອບຄອງ, ໂອນກຳ ມະສິດທີ່ແທ້ຈິງ ຂອງເງິນ ຫຼື ຊັບສິນອື່ນ ທີ່ບຸກຄົນ, ນິຕິບຸກຄົນ ຫຼື ການຈັດຕັ້ງ ໂດຍທີ່ຮູ້, ໄດ້ຮູ້ ຫຼື ສົງໄສວ່າ ເງິນ ຫຼື ຊັບສິນນັ້ນ ມາຈາກການກະທຳຜິດຕົ້ນ ເພື່ອປົກປິດ ຫຼື ຊຸກເຊື່ອງ ຄຸນລັກສະນະ, ທີ່ມາຂອງເງິນ, ທີ່ ຕັ້ງຂອງຊັບສິນ ເພື່ອເຮັດໃຫ້ເງິນ ຫຼື ຊັບສິນດັ່ງກ່າວ ຖືກຕ້ອງຕາມກົດໝາຍ.

ບຸກຄົນທີ່ໄດ້ກະທຳຜິດໃນສະຖານຟອກເງິນ ທີ່ມີມູນຄ່າ ຕ່ຳກວ່າ 1.000.000.000 ກີບ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດປີ ແລະ ຈະຖືກປັບໃໝ ແຕ່ 300.000.000 ກີບ ຫາ 500.000.000 ກີບ ແລະ ຈະຖືກຮິບຊັບ.

ໃນກໍລະນີທີ່ໄດ້ກະທຳຜິດ ຊຶ່ງມີມູນຄ່າ ແຕ່ 1.000.000.000 ກີບ ຂຶ້ນໄປ ຈະຖືກລົງໂທດຕັດອິດສະ ລະພາບ ແຕ່ ເຈັດປີ ຫາ ສິບປີ ແລະ ຈະຖືກປັບໃໝ ແຕ່ 500.000.000 ກີບ ຫາ 700.000.000 ກີບ ແລະ ຈະຖືກຮິບຊັບ.

ໃນກໍລະນີມີການຈັດຕັ້ງເປັນກຸ່ມ ຫຼື ມີການກະທຳຜິດເປັນອາຈິນ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ສິບຫ້າປີ ແລະ ຈະຖືກປັບໃໝ ແຕ່ 700.000.000 ກີບ ຫາ 900.000.000 ກີບ ແລະ ຈະຖືກຮິບຊັບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 131 ການສະໜອງທຶນໃຫ້ແກ່ການກໍ່ການຮ້າຍ

ການສະໜອງທຶນໃຫ້ແກ່ການກໍ່ການຮ້າຍ ແມ່ນ ການເຄື່ອນໄຫວໂດຍເຈດຕະນາ ທັງທາງກົງ ແລະ ທາງອ້ອມ ຂອງບຸກຄົນ, ນິຕິບຸກຄົນ ຫຼື ການຈັດຕັ້ງ ທີ່ພະຍາຍາມ ໃຫ້, ຮິບໂຮມ, ຈັດຫາທຶນທີ່ຖືກຕ້ອງ ຫຼື ບໍ່ ຖືກຕ້ອງ, ທັງໝົດ ຫຼື ບາງສ່ວນ ເພື່ອສະໜອງໃຫ້ແກ່ການກໍ່ການຮ້າຍ ເຖິງວ່າທຶນນັ້ນຈະຖືກນຳໃຊ້ ຫຼື ບໍ່ນຳໃຊ້ເຂົ້າໃນການກະທຳຕົວຈິງກໍຕາມ.

ບຸກຄົນ ທີ່ໄດ້ກະທຳຜິດໃນສະຖານການສະໜອງທຶນໃຫ້ແກ່ການກໍ່ການຮ້າຍ ທີ່ມີມູນຄ່າຕ່ຳກວ່າ 1.000.000.000 ກີບ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ແປດປີ ແລະ ຈະຖືກປັບໃໝ ແຕ່ 500.000.000 ກີບ ຫາ 800.000.000 ກີບ ແລະ ຈະຖືກຮິບຊັບ.

ໃນກໍລະນີທີ່ມີມູນຄ່າ ແຕ່ 1.000.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ແປດປີ ຫາ ສິບສອງປີ ແລະ ຈະຖືກປັບໃໝ ແຕ່ 800.000.000 ກີບ ຫາ 1.000.000.000 ກີບ ແລະ ຈະຖືກຮິບຊັບ.

ໃນກໍລະນີທີ່ມີການຈັດຕັ້ງເປັນກຸ່ມ ຫຼື ເປັນອາຈິນ ຈະຖືກລົງໂທດຕັດອິດສະລະພາບ ແຕ່ ສິບຫ້າປີ ຫາ ຊາວປີ ແລະ ຈະຖືກປັບໃໝ ແຕ່ 800.000.000 ກີບ ຫາ 1.000.000.000 ກີບ ແລະ ຈະຖືກຮິບຊັບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 132 ການ-ຜະລິດ, ການ-ມີໄວ້ໃນ-ຄອບຄອງ, ກາ-ນໃຊ້ອາວຸດເສິກ ຫຼື ວັດຖຸລະເບີດໂດຍບໍ່ຖືກຕ້ອງຕາມກົດໝາຍ

ບຸກຄົ-ນໃດ ຫາກໄດ້ຜະລິດ, ມີໄວ້ໃ-ນຄອບຄອງ, ຮັກສາ, ໃຊ້ອາວຸດເສິກ ຫຼື ວັດຖຸລະເບີດ ລວມທັງ ຊິ້ນສ່ວນຂອງອາວຸດເສິກ ຫຼື ວັດຖຸລະເບີດ ໂດຍບໍ່ຖືກຕ້ອງຕາມກົດໝາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ- ຫາ ຫ້າປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 133 ການ-ຊື້, ຂາຍ, ນຳເຂົ້າອາວຸດເສິກ ຫຼື ວັດຖຸລະເບີດ ໂດຍບໍ່ຖືກຕ້ອງຕາມກົດໝາຍ

ບຸກຄົ-ນໃດ ຫາກໄດ້ ຊື້, ຂາຍ, ນຳເຂົ້າ ອາວຸດເສິກ ຫຼື ວັດຖຸລະເບີດ ລວມທັງສານເຄມີທີ່ໃຊ້ ເພື່ອ ຜະລິດລະເບີດ ໂດຍບໍ່ຖືກຕ້ອງຕາມກົດໝາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ- ຫາ ຫ້າປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ໃນ-ກໍລະນ-ີິທີ່ຜູ້ກະທຳຜິດ ຫາກໄດ້ຖືເອົາການ-ຊື້, ການ-ຂາຍ, ການນຳເຂົ້າອາວຸດເສິກ ຫຼື ວັດຖຸລະເບີດ ລວມທັງສານເຄມີທີ່ໃຊ້ເພື່ອຜະລິດລະເບີດ ເປັ-ນອາຈິນ-, ມີກາ-ນຈັດຕັ້ງເປັ-ນກຸ່ມ ຫຼື ໃ-ນກໍລະນ-ີິທີ່ໄດ້ຊື້, ຂາຍວັດຖຸດັ່ງກ່າວ ເປັ-ນຈຳ-ນວນ-ຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ຫ້າປີິ ຫາ ສິບປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 100.000.000 ກີບ.

ມາດຕາ 134 ການ-ລັກ, ການ-ຍັກຍອກ, ການ-ປຸ້ນ-ເອົາອາວຸດເສິກ ຫຼື ວັດຖຸລະເບີດ

ບຸກຄົນໃດ ຫາກໄດ້ລັກ, ຍັກຍອກ, ປຸ້ນເອົາອາວຸດເສິກ ຫຼື ວັດຖຸລະເບີດ ຈະຖືກລົງໂທດຕັດອິດສະລະພາບ ແຕ່ ສອງປີິ ຫາ ຫ້າປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ໃນກໍລະນີິທີ່ຜູ້ກະທຳຜິດ ຫາກໄດ້ຖືເອົາການລັກ, ຍັກຍອກອາວຸດເສິກ ຫຼື ວັດຖຸລະເບີດເປັນອາຈິນ, ມີການຈັດຕັ້ງເປັນກຸ່ມ ຫຼື ໄດ້ລັກ, ຍັກຍອກເອົາອາວຸດດັ່ງກ່າວເປັນຈຳນວນຫຼວງຫຼາຍ ຫຼື ໄດ້ປຸ້ນເອົາອາວຸດດັ່ງກ່າວ ຈະຖືກລົງໂທດຕັດອິດສະລະພາບ ແຕ່ ຫ້າປິີ ຫາ ສິບປິີ ແລະ ຈະຖືກປັບໃໝ ແຕ່ 10.000.000 ກີບ ຫາ 100.000.000 ກີບ.

ມາດຕາ 135 ການທຳລາຍສາງອາວຸດ

ບຸກຄົນໃດ ຫາກໄດ້ທຳລາຍ, ມ້າງເພ ຫຼື ຈູດເຜົາສາງອາວຸດ ຈະຖືກລົງໂທດຕັດອິດສະລະພາບ ແຕ່ ແປດປີ ຫາ ຊາວປີ ແລະ ຈະຖືກປັບໃໝ ແຕ່ 5.000.000 ກີບ ຫາ 100.000.000 ກີບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 136 ການ-ເຮັດໃຫ້ອາວຸດເສິກ ຫຼື ວັດຖຸລະເບີດຂອງລັດເສຍຫາຍ

ບຸກຄົນ-ໃດ ຫາກໄດ້ເຮັດໃຫ້ອາວຸດເສິກ ຫຼື ວັດຖຸລະເບີດຂອງລັດເສຍຫາຍ ດ້ວຍຄວາມບໍ່ລະມັດລະວັງ ຈະຖືກລົງໂທດຕັດອິດສະລະພາບ ແຕ່ ສາມເດືອນ- ຫາ ສາມປີິ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 137 ການ-ກະທຳຜິດກ່ຽວກັບອາວຸດເຄມີ

ອາວຸດເຄມີ ແມ່ນ- ອາວຸດທີ່ປະກອບດ້ວຍທາດພິດ, ທາດເບື່ອ ຊຶ່ງ-ນຳໃຊ້ເພື່ອທຳລາຍລ້າງຜາ-ນມະ ນ-ຸດ.

ບຸກຄົນ-ໃດ ຫາກໄດ້ ຜະລິດ, ຊື້, ຂາຍ, ມອບ, ແລກປ່ຽນ-, ມີໄວ້ໃ-ນຄອບຄອງ ຫຼື ຂົ-ນສົ່ງ ສານ-ເຄ ມີ ເພື່ອຜະລິດອາວຸດເຄມີ ຈະຖືກລົງໂທດ ດັ່ງນີ້:

 ແຕ່ຫ້າພັ-ນກຣາມລົງມາ ຈະຖືກຕັດອິດສະລະພາບ ແຕ່ ຫ້າປີ ຫາ ຫົກປີ ແລະ ຈະຖືກປັບໃໝ ແຕ່ 5.000.000 ກີບ ຫາ 6.000.000 ກີບ;

 ເກີ-ນກວ່າຫ້າພັ-ນກຣາມ ຫາ ສິບພັ-ນກຣາມ ຈະຖືກຕັດອິດສະລະພາບເກີ-ນກວ່າ ຫົກປີ ຫາ ແປດປີ ແລະ ຈະຖືກປັບໃໝ ເກີນ-ກວ່າ 6.000.000 ກີບ ຫາ 8.000.000 ກີບ;

 ເກີ-ນກວ່າສິບພັ-ນກຣາມ ຈະຖືກຕັດອິດສະລະພາບເກີ-ນກວ່າ ແປດປີ ຫາ ສິບປີ ແລະ ຈະຖືກ ປັບໃໝ ເກີ-ນກວ່າ 8.000.000 ກີບ ຫາ 10.000.000 ກີບ.

ບຸກຄົນ-ໃດ ຫາກໄດ້ຜະລິດ, ຊື້, ຂາຍ, ມອບ, ແລກປ່ຽນ-, ມີໄວ້ໃນ-ຄອບຄອງ, ຂົນ-ສົ່ງ ຫຼື ຍຸຍົງສົ່ງ ເສີມກາ--ນນຳໃຊ້ອາວຸດເຄມີ ຈະຖືກລົງໂທດ ດັ່ງນ-ີ້:

 ແຕ່ຫ້າພັນ-ກຣາມລົງມາ ຈະຖືກຕັດອິດສະລະພາບ ແຕ່ ເຈັດປີ ຫາ ແປດປີ ແລະ ຈະຖືກປັບໃໝ ແຕ່ 100.000.000 ກີບ ຫາ 200.000.000 ກີບ;

 ເກີນ-ກວ່າຫ້າພັ-ນກຣາມ ຫາ ສິບພັນກຣາມ ຈະຖືກຕັດອິດສະລະພາບເກີນ-ກວ່າ ແປດປີ ຫາ ສິບປີ ແລະ ຈະຖືກ ປັບ ໃໝເກີ-ນກວ່າ 200.000.000 ກີບ ຫາ 300.000.000 ກີບ;

 ເກີ-ນກວ່າສິບພັນ-ກຣາມ ຈະຖືກຕັດອິດສະລະພາບເກີ-ນກວ່າ ສິບປີ ຫາ ສິບສອງປີ ແລະ ຈະ ຖືກປັບໃໝ ເກີນ-ກວ່າ 300.000.000 ກີບ ຫາ 500.000.000 ກີບ.

ບຸກຄົ-ນໃດ ຫາກໄດ້ນຳໃຊ້ອາວຸດເຄມີ ຈະຖືກລົງໂທດ ດັ່ງນີ້:

 ຖ້າຜົ-ນເສຍຫາຍບໍ່ຫຼວງຫຼາຍ ຈະຖືກຕັດອິດສະລະພາບ ແຕ່ ສິບປີ ຫາ ສິບຫ້າປີ ແລະ ຈະຖືກ ປັບໃໝ ແຕ່່ 700.000.000 ກີບ ຫາ 1.500.000.000 ກີບ;

 ຖ້າຜົ-ນເສຍຫາຍຢ່າງຫຼວງຫຼາຍ ຈະຖືກຕັດອິດສະລະພາບຕະຫຼອດຊີວິດ ແລະ ຈະຖືກປັບ ໃໝ ແຕ່ 2.000.000.000 ກີບ ຫາ 5.000.000.000 ກີບ.

ກາ-ນກະກຽມໃຫ້ແກ່ການ-ກະທຳຜິດ, ຄວາມພະຍາຍາມກໍ່ການ-ກະທຳຜິດ ກໍຈະຖືກລົງໂທດ.

ມາດຕາ 138 ກາ-ນຜະລິດ, ການ-ມີໄວ້ໃນ-ຄອບຄອງເຄື່ອງວິທະຍຸສື່ສານ- ໂດຍບໍ່ຖືກຕ້ອງຕາມກົດໝາຍ

ບຸກຄົນ-ໃດ ຫາກໄດ້ຜະລິດ, ມີໄວ້ຄອບຄອງ ຫຼື ໄດ້ຕິດຕັ້ງເຄື່ອງວິທະຍຸສື່ສານ- ໂດຍບໍ່ຖືກຕ້ອງຕາມກົດໝາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ- ຫາ ສາມປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 139 ການສ້າງຕັ້ງກຳລັງປ້ອງກັນຕົວ ແລະ ກຳລັງຮັກສາຄວາມປອດໄພໂດຍບໍ່ໄດ້ຮັບອະນຸຍາດ

ບຸກຄົນ-ໃດ ຫາກໄດ້ສ້າງຕັ້ງກຳລັງປ້ອງກັນຕົວ ແລະ ກຳລັງຮັກສາຄວາມປອດໄພໂດຍບໍ່ໄດ້ຮັບ ອະນຸຍາດ ຈະຖືກລົງໂທດຕັດອິດສະລະພາບ ແຕ່ ສາມປີ- ຫາ ຫ້າປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 70.000.000 ກີບ.

ໝວດທີ 2

ການກະທຳຜິດກ່ຽວກັບຄວາມປອດໄພ

ແລະ ຄວາມເປັນລະບຽບຮຽບຮ້ອຍຂອງສັງຄົມ

ມາດຕາ 140 ການ-ເປັ-ນແພດເຖື່ອນ-

ບຸກຄົນ-ໃດ ທີ່ບໍ່ໄດ້ຮັບອະນ-ຸຍາດປິ່-ນປົວຢ່າງຖືກຕ້ອງຕາມກົດໝາຍ ຫາກໄດ້ປິ່-ນປົວຄົນເຈັບ ເພື່ອຫາລາຍໄດ້ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃ-ນກໍລະນ-ີິທີ່ຜູ້ກະທຳຜິດ ຫາກໄດ້ເຮັດໃຫ້ຄົນ-ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ຫົກເດືອນ- ຫາ ສາມປີ ແລະ ຈະຖືກປັບໃໝ ແຕ່ 1.000.000 ກີບ ຫາ 20.000.000 ກີບ.

ໃ-ນກໍລະນ-ີິທີ່ຜູ້ກະທຳຜິດ ຫາກໄດ້ເຮັດໃຫ້ຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ- ຫາ ຫ້າປີິ ແລະ ຈະຖືກປັບໃໝ ແຕ່ 2.000.000 ກີບ ຫາ 50.000.000 ກີບ.

ມາດຕາ 141 ການ-ຫຼິ້ນການ-ພະນ-ັນ-ທີ່ຕ້ອງຫ້າມ

ບຸກຄົນໃດ ຫາກໄດ້ຫຼິ້ນການພະນັນທີ່ຕ້ອງຫ້າມ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ບຸກຄົນໃດ ຫາກໄດ້ສົມຍອມໃຫ້ຫຼິ້ນການພະນັນທີ່ຕ້ອງຫ້າມຢູ່ໃນເຮືອນຂອງຕົນ ຫຼື ເປັນເຈົ້ົ້າມື ຫຼື ເປັນຜູ້ກະທຳຜິດທີ່ບໍ່ເຂັດຫຼາບ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ມາດຕາ 142 ກາ-ນເປັ--ັນນັກເລງອັ-ນທະພານ-

ບຸກຄົນໃດ ທີ່ບໍ່ເຄົາລົບນັບຖືລະບຽບວິໄນຂອງການດຳລົງຊີວິດຂອງສັງຄົມ ຫາກໄດ້ໃຊ້ຄວາມຮຸນແຮງ, ໃຊ້ການນາບຂູ່, ໃຊ້ຄວາມຫຍາບຊ້າ ຫຼື ໄດ້ມີການກະທຳອື່ນ ຊຶ່ງຝືນຕໍ່ຄວາມເປັນລະບຽບຮຽບຮ້ອຍຂອງສັງຄົມ ຈະຖືກຕຳນິວິຈານ ແລະ ຈະຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີິມີການຈັດຕັ້ງເປັນກຸ່ມ ຫຼື ເປັນອາຈິນ ຈະຖືກລົງໂທດຕັດອິດສະລະພາບ ແຕ່ ສາມ ເດືອນ ຫາ ໜຶ່ງປີິ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ມາດຕາ 143 ການ-ກະທຳຜິດຕໍ່ຄວາມປອດໄພຂອງກາ-ນຈະລາຈອ-ນທາງບົກ

ບຸກຄົນໃດ ໂດຍເຈດຕະນາ ຫາກໄດ້ເຮັດໃຫ້ຖະໜົນຫົນທາງເສຍຫາຍ, ປ່ຽນແປງ ຫຼື ເຮັດໃຫ້ລະ ບົບສັນຍານຈະລາຈອນ ເປັນຕົ້ນ ປ້າຍຈະລາຈອນ ຫຼື ປ້າຍສັນຍານ, ໄຟອຳນາດ, ກ້ອງວົງຈອນປິດ, ຫຼັກໝາຍກິໂລແມັດ ເສຍຫາຍ; ໄດ້ໃຊ້ຄວາມຮຸນແຮງ ຫຼື ນາບຂູ່ຜູ້ຂັບຂີ່ຍານພາຫະນະ ຊຶ່ງພາໃຫ້ເກີດອຸບປະຕິເຫດໃນການຈະລາຈອນ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີິ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບແຕ່ ຫົກປີ ຫາ ສິບປີິ ແລະ ຈະຖືກປັບໃໝ ແຕ່ 7.000.000 ກີບ ຫາ 30.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດແແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ແປດປີ ຫາ ສິບຫ້າປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ໃນກໍລະນິີທີ່ເປັນການກະທຳຜິດດ້ວຍຄວາມບໍ່ລະມັດລະວັງ ແລະ ສ້າງຄວາມເສຍຫາຍ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນກໍລະນີິທີ່ເປັນການກະທຳຜິດດ້ວຍຄວາມບໍ່ລະມັດລະວັງ ແລ້ວພາໃຫ້ມີຄົນບາດເຈັບສາຫັດ, ເຈັບຫຼາຍຄົນ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປິີ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ໃນກໍລະນີິທີ່ີ່ເປັນການກະທຳຜິດດ້ວຍຄວາມບໍ່ລະມັດລະວັງ ແລ້ວພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສອງປີິ ຫາ ຫ້າປີິ ແລະ ຈະຖືກປັບໃໝ ແຕ່ 2.000.000 ກີບ ຫາ 10.000.000 ກີບ.

ໃນກໍລະນີິທີ່ເປັນການກະທຳຜິດດ້ວຍຄວາມບໍ່ລະມັດລະວັງ ແລ້ວພາໃຫ້ມີຄົນເສຍຊີວິດແຕ່ ສອງ ຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີິ ຫາ ແປດປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 30.000.000 ກີບ.

ມາດຕາ 144 ກາ-ນກີດຂວາງການ-ຈະລາຈອນທາງບົກ

ບຸກຄົນໃດ ຫາກໄດ້ກີດຂວາງການຈະລາຈອນທາງບົກ ດ້ວຍກາ-ນ ຂຸດ, ເຈາະ ຫຼື ຕັດ, ວາງສິ່ງກີດ ຂວາງ, ມ້າງ, ຮື້ຖອນ-, ຍົກຍ້າຍ, ເຮັດໃຫ້ຫຍຸ້ງຍາກ ໂດຍບໍ່ຖືກຕ້ອງຕາມກົດໝາຍ ຈະຖືກລົງໂທດຕັດອິດສະ ລະພາບ ແຕ່ ສາມເດືອນ- ຫາ ສອງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນກໍລະນີເປັນການກະທຳຜິດ ທີ່ພາໃຫ້ເກີດອຸບປະຕິເຫດໃນການຈະລາຈອນ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີິ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີິທີ່ການກະທຳຜິດ ຫາກໄດ້ພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບແຕ່ ຫົກປີ ຫາ ສິບປີິ ແລະ ຈະຖືກປັບໃໝ ແຕ່ 7.000.000 ກີບ ຫາ 30.000.000 ກີບ.

ໃນກໍລະນີິທີ່ການກະທຳຜິດ ຫາກໄດ້ພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ແປດປີ ຫາ ສິບຫ້າປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 145 ກາ-ນລະເມີດກົດຈະລາຈອ-ນທີ່ພາໃຫ້ເກີດອຸບປະຕິເຫດ

ບຸກຄົນໃດ ຫາກໄດ້ລະເມີດກົດຈະລາຈອນ ແລ້ວພາໃຫ້ເກີດອຸບປະຕິເຫດ ແລະ ເຮັດໃຫ້ຜູ້ອື່ນຖືກບາດເຈັບ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນກໍລະນິີທີ່ການກະທຳຜິດ ຫາກພາໃຫ້ມີຄົນບາດເຈັບສາຫັດ, ເຈັບຫຼາຍຄົນ, ເສຍອົງຄະ ຫຼື ພິ ການ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີິ ແລະ ຈະຖືກປັບໃໝ ແຕ່ 4.000.000 ກີບ ຫາ 15.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີິ ຫາ ສິບປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 146 ກາ-ນຫຼົບໜີຈາກອຸບປະຕິເຫດ

ບຸກຄົນໃດ ຫາກໄດ້ເຮັດໃຫ້ອຸບປະຕິເຫດເກີດຂຶ້ນ ຫຼື ມີສ່ວນພົວພັນໂດຍກົງກັບອຸບປະຕິເຫດແລ້ວຫຼົບໜີ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີິ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 147 ກາ--ນນຳໃຊ້ພາຫະນ-ະທີ່ບໍ່ໄດ້ມາດຕະຖານ-ເຕັກນິກ

ບຸກຄົ-ນໃດ ຫາກນ-ຳໃຊ້ພາຫະ-ນະທີ່ບໍ່ໄດ້ມາດຕະຖາ-ນເຕັກນິກ ແລ້ວພາໃຫ້ເກີດອຸບປະຕິເຫດ ແລະ ເຮັດໃຫ້ບຸກຄົນອື່ນໄດ້ຮັບບາດເຈັບ ຈະຖືກລົງໂທດຕັດອິດສະລະພາບ ແຕ່ ສາມເດືອນ- ຫາ ສອງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ໃນກໍລະນີທີ່ການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ຫົກປີ ຫາ ສິບປີິ ແລະ ຈະຖືກປັບໃໝ ແຕ່ 7.000.000 ກີບ ຫາ 30.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ແປດປີ ຫາ ສິບຫ້າປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 148 ການ-ມອບໝາຍໃຫ້ບຸກຄົ-ນທີ່ບໍ່ມີເງື່ອນໄຂຂັບຂີ່ພາຫະ-ນະບົນ-ທ້ອງຖະໜົ-ນ

ບຸກຄົ-ນໃດ ຫາກໄດ້ມອບໝາຍໃຫ້ບຸກຄົ-ນທີ່ບໍ່ອະນ-ຸຍາດໃຫ້ຂັບຂີ່ ຫຼື ບໍ່ມີໃບອະນ-ຸຍາດຂັບຂີ່ ຫຼື ບໍ່ມີ ເງື່ອນ-ໄຂຄົບຖ້ວນ-ຕາມກົດໝາຍ ເພື່ອຂັບຂີ່ພາຫະ-ນະບົ-ນທ້ອງຖະໜົນ ຊຶ່ງພາໃຫ້ເກີດອຸບປະຕິເຫດເຮັດໃຫ້ ບຸກຄົນອື່ນໄດ້ຮັບບາດເຈັບ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ໃນກໍລະນີທີ່ການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີິ ແລະ ຈະຖືກປັບໃໝ ແຕ່ 7.000.000 ກີບ ຫາ 30.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 149 ການ-ແຂ່ງລົດໂດຍບໍ່ຖືກຕ້ອງຕາມກົດໝາຍ

ບຸກຄົ-ນໃດ ຫາກເຂົ້າຮ່ວມໃ-ນການ-ແຂ່ງ ລົດໃຫຍ່, ລົດຈັກ ຫຼື ພາຫະນ-ະອື່-ນ ທີ່ແລ່-ນດ້ວຍເຄື່ອງຈັກ ໂດຍບໍ່ຖືກຕ້ອງຕາມກົດໝາຍ ຈະຖືກປັບໃໝ ແຕ່່ 5.000.000 ກີບ ຫາ 20.000.000 ກີບ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ໃນກໍລະນີີທີ່ການກະທຳຜິດ ຫາກພາໃຫ້ເກີດອຸບປະຕິເຫດ ແລະ ເຮັດໃຫ້ບຸກຄົນອື່ນໄດ້ຮັບບາດ ເຈັບ ຈະຖືກລົງໂທດຕັດອິດສະ ລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 7.000.000 ກີບ ຫາ 25.000.000 ກີບ.

ໃນກໍລະນີທີ່ການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ຫົກປີິ ແລະ ຈະຖືກປັບໃໝ ແຕ່ 15.000.000 ກີບ ຫາ 50.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ແປດປີິ ແລະ ຈະຖືກປັບໃໝ ແຕ່ 20.000.000 ກີບ ຫາ 70.000.000 ກີບ.

ມາດຕາ 150 ການ-ຈັດຕັ້ງແຂ່ງລົດໂດຍບໍ່ຖືກຕ້ອງຕາມກົດໝາຍ

ບຸກຄົ-ນໃດ ຫາກຈັດຕັ້ງໃຫ້ມີການ-ແຂ່ງ ລົດໃຫຍ່, ລົດຈັກ ຫຼື ພາຫະນ-ະອື່-ນ ທີ່ແລ່-ນດ້ວຍເຄື່ອງຈັກ ໂດຍບໍ່ຖືກຕ້ອງຕາມກົດໝາຍ ຈະຖືກປັບໃໝ 10.000.000 ກີບ ຫາ 50.000.000 ກີບ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີທີ່ການກະທຳຜິດ ຫາກພາໃຫ້ເກີດອຸບປະຕິເຫດ ແລະ ມີການບາດເຈັບ ຈະຖືກລົງໂທດ ຕັດອິດສະລະພາບ ແຕ່ ຫົກ ເດືອນ ຫາ ສາມປີ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ໃນກໍລະນີທີ່ການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 15.000.000 ກີບ ຫາ 50.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ຫ້າ ປີ ຫາ ເຈັດປີິ ແລະ ຈະຖືກປັບໃໝ ແຕ່ 20.000.000 ກີບ ຫາ 70.000.000 ກີບ.

ໃນກໍລະນີິທີ່ການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ເຈັດປີ ຫາ ສິບປີິ ແລະ ຈະຖືກປັບໃໝ ແຕ່ 30.000.000 ກີບ ຫາ 100.000.000 ກີບ.

ມາດຕາ 151 ການ-ລະເມີດລະບຽບການ-ກ່ຽວກັບກາ-ນຈະລາຈອ-ນທາງລົດໄຟ

ບຸກຄົ-ນໃດ ຫາກໄດ້ລະເມີດລະບຽບການ -ກ່ຽວກັບຄວາມປອດໄພໃນກາ-ນຈະລາຈອ-ນທາງລົດໄຟ ແລ້ວພາໃຫ້ເກີດອຸບປະຕິເຫດ ແລະ ເຮັດໃຫ້ມີຄົນບາດເຈັບ ຫຼື ເສຍຊີວິດ ຈະຖືກລົງໂທດຕັດອິດສະລະ ພາບ ແຕ່ ຫົກເດືອນ ຫາ ສິບຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 100.000.000 ກີບ.

ມາດຕາ 152 ການລະເມີດລະບຽບການກ່ຽວກັບຄວາມປອດໄພໃນການຈະລາຈອນທາງນ້ຳ

ບຸກຄົ-ນໃດ ຫາກໄດ້ລະເມີດລະບຽບການ -ກ່ຽວກັບຄວາມປອດໄພໃນກາ-ນຈະລາຈອ-ນທາງນ້ຳ ແລ້ວ ພາໃຫ້ເກີດອຸບປະຕິເຫດ ແລະ ເຮັດໃຫ້ມີຄົນບາດເຈັບ ຫຼື ເສຍຊີວິດ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສິບຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 100.000.000 ກີບ.

ມາດຕາ 153 ການລະເມີດລະບຽບການກ່ຽວກັບຄວາມປອດໄພຂອງການບິນ

ບຸກຄົນໃດ ຫາກໄດ້ສັ່ງ ຫຼື ດຳເນີນງານກ່ຽວກັບການບິນ ໂດຍລະເມີດລະບຽບການກ່ຽວກັບຄວາມ ປອດໄພໃນການຈະລາຈອນທາງອາກາດ ຊຶ່ງເຮັດໃຫ້ຄົນອື່ນໄດ້ຮັບບາດເຈັບ ຫຼື ເສຍຊີວິດ ຫຼື ມີຄວາມເສຍ ຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສິບຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 100.000.000 ກີບ.

ມາດຕາ 154 ການນຳໃຊ້ອຸປະກອນກ່ຽວກັບເຮືອບິນທີ່ບໍ່ໄດ້ມາດຕະຖານຄວາມປອດໄພ

ບຸກຄົນໃດ ທີ່ຮັບຜິດຊອບໂດຍກົງກ່ຽວກັບສະພາບເຄື່ອງຈັກ, ເຕັກນິກຂອງເຮືອບິນ ແຕ່ອະນຸຍາດ ໃຫ້ນຳໃຊ້ເຮືອບິນ ຊຶ່ງບໍ່ຕອບສະໜອງມາດຕະຖານຄວາມປອດໄພຢ່າງຈະແຈ້ງ ຈະຖືກລົງໂທດຕັດອິດສະ ລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ໃນກໍລະນີທີ່ການກະທຳຜິດ ຫາກພາໃຫ້ຄົນອື່ນບາດເຈັບສາຫັດ ຫຼື ເສຍຊີວິດ ຫຼື ໃນກໍລະນີທີ່ມີ ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ສິບປີ ແລະ ຈະຖືກປັບໃໝ ແຕ່ 20.000.000 ກີບ ຫາ 100.000.000 ກີບ.

ມາດຕາ 155 ການລະເມີດລະບຽບການກ່ຽວກັບການຮັກສາ, ສ້ອມແປງ ຫຼື ຄຸ້ມຄອງວຽກງານການຈະລາຈອນ

ບຸກຄົນໃດ ທີ່ຮັບຜິດຊອບໂດຍກົງກ່ຽວກັບການຮັກສາ, ສ້ອມແປງ ຫຼື ຄຸ້ມຄອງວຽກງານການຈະລາ ຈອນທາງບົກ, ທາງນ້ຳ, ທາງອາກາດ ຫຼື ທາງລົດໄຟ ແຕ່ໄດ້ລະເມີດລະບຽບການເຫຼົ່ານັ້ນ ຊຶ່ງເຮັດໃຫ້ຄົນ ອື່ນ ບາດເຈັບສາຫັດ ຫຼື ເສຍຊີວິດ ຫຼື ໃນກໍລະນີທີ່ມີຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ມາດຕາ 156 ການກະທຳທີ່ເປັນອັນຕະລາຍຕໍ່ຄວາມປອດໄພຂອງເຮືອ, ເຮືອບິນ, ກຳປັ່ນ, ລົດໄຟ, ລົດ,

ສະໜາມບິນ, ທ່າກຳປັ່ນ, ສະຖານີລົດໄຟ ຫຼື ສະຖານີລົດ

ບຸກຄົນໃດ ຫາກມີການກະທຳທີ່ເປັນການລະເມີດລະບຽບ ແລະ ເປັນອັນຕະລາຍຕໍ່ຄວາມປອດໄພ ຂອງ ເຮືອ, ເຮືອບິນ, ກຳປັ່ນ, ລົດໄຟ, ລົດ, ສະໜາມບິນ, ທ່າກຳປັ່ນ, ສະຖານີລົດໄຟ ຫຼື ສະຖານີລົດ ຊຶ່ງ ໄດ້ສ້າງຄວາມເສຍຫາຍຫຼາຍ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກ ປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີທີ່ການກະທຳຜິດນັ້ນ ຫາກໄດ້ສ້າງຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດ ສະລະພາບແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 15.000.000 ກີບ ຫາ 50.000.000 ກີບ ຫຼື ຈະ ຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 50.000.000 ກີບ ຫາ 150.000.000 ກີບ.

ມາດຕາ 157 ການຈີ້ ລົດ, ເຮືອ, ເຮືອບິນ

ບຸກຄົນໃດ ຫາກໄດ້ໃຊ້ອາວຸດ ຫຼື ຄວາມຮຸນແຮງ ເພື່ອ ຈີ້, ຄວບຄຸມ ຫຼື ຍຶດ ລົດ, ລົດໄຟ, ເຮືອ ຈະຖືກລົງໂທດຕັດອິດສະລະພາບ ແຕ່ ເຈັດປີ ຫາ ສິບຫ້າປີ ແລະ ຈະຖືກປັບໃໝ ແຕ່ 70.000.000 ກີບ ຫາ 300.000.000 ກີບ.

ບຸກຄົນໃດ ຫາກໄດ້ໃຊ້ອາວຸດ ຫຼື ຄວາມຮຸນແຮງ ເພື່ອ ຈີ້, ຄວບຄຸມ ຫຼື ຍຶດ ເຮືອບິນ, ກຳປັ່ນ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 100.000.000 ກີບ ຫາ 500.000.000 ກີບ.

ໃນກໍລະນີທີ່ການກະທຳຜິດດັ່ງກ່າວ ຫາກໄດ້ກໍ່ຄວາມເສຍຫາຍຕໍ່ ຊີວິດ, ສຸຂະພາບ ຫຼື ຊັບສິນຢ່າງຫຼວງຫຼາຍ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 1.000.000.000 ກີບ ຫາ 10.000.000.000 ກີບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 158 ການທຳລາຍເຮືອບິນ, ສະໜາມບິນ, ສະຖານີລົດໄຟ, ສະຖານີຂົນສົ່ງ, ທ່າເຮືອ ຫຼື ທ່າກຳປັ່ນ

ບຸກຄົນໃດ ຫາກໄດ້ທຳລາຍເຮືອບິນ, ສະໜາມບິນ, ສະຖານີລົດໄຟ, ສະຖານີຂົນສົ່ງ, ທ່າເຮືອ ຫຼື ທ່າກຳປັ່ນ, ລົດໄຟ ຈະດ້ວຍວິທີໃດກໍຕາມ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 500.000.000 ກີບ ຫາ 3.000.000.000 ກີບ.

ໃນກໍລະນີທີ່ການກະທຳຜິດນັ້ນ ຫາກໄດ້ສ້າງຄວາມເສຍຫາຍຕໍ່ ຊີວິດ, ສຸຂະພາບ ຫຼື ຊັບສິນຢ່າງຫຼວງຫຼາຍ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 3.000.000.000 ກີບ ຫາ 20.000.000.000 ກີບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 159 ການປຸ້ນຢູ່ທະເລ

ບຸກຄົນໃດ ຫາກໄດ້ໂຈມຕີ, ປຸ້ນ, ທຳລາຍຊັບສິນເທິງກຳປັ່ນ, ຍານພາຫະນະບິນ ຫຼື ຍານພາຫະນະອື່ນທາງທະເລຢູ່ທະເລ ຫຼື ບ່ອນທີ່ບໍ່ຢູ່ໃນເຂດອຳນາດຕັດສີນຂອງປະເທດໃດໜຶ່ງ ຈະຖືກລົງໂທດຕັດອິດສະລະພາບ ແຕ່ ເຈັດປີ ຫາ ສິບຫ້າປີ ແລະ ຈະຖືກປັບໃໝ ແຕ່ 70.000.000 ກີບ ຫາ 300.000.000 ກີບ.

ໃນກໍລະນີທີ່ການກະທຳຜິດດັ່ງກ່າວ ຫາກໄດ້ກໍ່ຄວາມເສຍຫາຍຕໍ່ຊີວິດ, ສຸຂະພາບ ຫຼື ຊັບສິນຢ່າງຫຼວງຫຼາຍ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 1.000.000.000 ກີບ ຫາ 10.000.000.000 ກີບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 160 ການບຸກລຸກເຮືອບິນ, ສະໜາມບິນ ຫຼື ເຂດຕິດຕັ້ງອຸປະກອນອຳນວຍຄວາມສະດວກການບິນ

ບຸກຄົນໃດ ຫາກໄດ້ໃຊ້ກຳລັງ ຫຼື ອາວຸດ ບຸກລຸກເຮືອບິນ, ສະໜາມບິນ ຫຼື ເຂດຕິດຕັ້ງອຸປະກອນ ອຳນວຍຄວາມສະດວກການບິນ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 100.000.000 ກີບ ຫາ 500.000.000 ກີບ.

ໃນກໍລະນີທີ່ການກະທຳຜິດນັ້ນ ຫາກໄດ້ສ້າງຄວາມເສຍຫາຍຕໍ່ ຊີວິດ, ສຸຂະພາບ ຫຼື ຊັບສິນຢ່າງຫຼວງຫຼາຍ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 500.000.000 ກີບ ຫາ 1.000.000.000 ກີບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 161 ການນຳເອົາອາວຸດ, ວັດຖຸລະເບີດ ຫຼື ທາດເຄມີອັນຕະລາຍ ຂຶ້ນເທິງເຮືອບິນ ຫຼື

ເຂົ້າໃນສະໜາມບິນ ຫຼື ເຂດຕິດຕັ້ງອຸປະກອນອຳນວຍຄວາມສະດວກການບິນ

ບຸກຄົນໃດ ຫາກນຳເອົາອາວຸດ, ວັດຖຸອັນຕະລາຍ ຫຼື ວັດຖຸໃດໜຶ່ງ ທີ່ສາມາດກໍ່ໃຫ້ເກີດຄວາມເສຍ ຫາຍຂຶ້ນເທິງເຮືອບິນ ຫຼື ເຂົ້າໃນສະໜາມບິນ ຫຼື ເຂົ້າໃນເຂດຕິດຕັ້ງອຸປະກອນອຳນວຍຄວາມສະດວກການ ບິນ ໂດຍບໍ່ຖືກຕ້ອງ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 100.000.000 ກີບ ຫາ 500.000.000 ກີບ.

ໃນກໍລະນີທີ່ການກະທຳຜິດນັ້ນ ຫາກໄດ້ສ້າງຄວາມເສຍຫາຍຕໍ່ ຊີວິດ, ສຸຂະພາບ ຫຼື ຊັບສິນຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ຫຼື ຕັດອິດສະລະພາບຕະຫຼອດຊີວິດແລະ ຈະຖືກປັບໃໝ ແຕ່ 500.000.000 ກີບ ຫາ 1.000.000.000 ກີບ.

ມາດຕາ 162 ການເຜີຍແຜ່ຂໍ້ມູນ ຂ່າວສານທີ່ບໍ່ຖືກຕ້ອງກ່ຽວກັບການບິນ

ບຸກຄົນໃດ ຫາກເຜີຍແຜ່ຂໍ້ມູນ ຂ່າວສານທີ່ບໍ່ຖືກຕ້ອງ ກ່ຽວກັບການບິນພົນລະເຮືອນ ເຊັ່ນ ການ ໂຄສະນາທີ່ເປັນການຂົ່ມຂູ່ ຕໍ່ຄວາມປອດໄພ ແລະ ການຮັກສາຄວາມປອດໄພ ຂອງເຮືອບິນ, ສະໜາມບິນ ຫຼື ອຸປະກອນອຳນວຍຄວາມສະດວກການບິນ, ພະນັກງານຜູ້ໃຫ້ບໍລິການເທິງເຮືອບິນ ຫຼື ພາກພື້ນດິນ, ຈຸບິນ, ຜູ້ໂດຍສານ ຫຼື ສາທາລະນະຊົນທົ່ວໄປທີ່ຢູ່ໃນສະໜາມບິນ, ອ້ອມຂ້າງສະໜາມບິນ ຫຼື ຂອບເຂດທີ່ໄດ້ຮັບ ຜົນກະທົບຈາກການບິນພົນລະເຮືອນ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ໃນກໍລະນີການກະທຳຜິດນັ້ນ ຫາກໄດ້ສ້າງຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 50.000. 000 ກີບ ຫາ 100.000.000 ກີບ.

ມາດຕາ 163 ການຂັບເຮືອບິນທີ່ຂັດກັບລະບຽບການບິນຂອງ ສປປ ລາວ

ບຸກຄົນໃດ ຫາກໄດ້ຂັບເຮືອບິນ ເຂົ້າ ຫຼື ອອກຈາກ ສາທາລະນະລັດ ປະຊາທິປະໄຕ ປະຊາຊົນລາວ ທີ່ລະເມີດລະບຽບການກ່ຽວກັບການບິນ ຂອງ ສາທາລະນະລັດ ປະຊາທິປະໄຕ ປະຊາຊົນລາວ ຈະຖືກປັບ ໃໝ ແຕ່ 10.000.000 ກີບ ຫາ 20.000.000 ກີບ.

ໃນກໍລະນີທີ່ມີຄວາມເສຍຫາຍຢ່າງຫຼວງຫຼາຍ ຈະຖືກປັບໃໝ ແຕ່ 50.000.000 ກີບ ຫາ 100.000.000 ກີບ.

ມາດຕາ 164 ການເປີດເຜີຍມາດຕະການປ້ອງກັນການເຂົ້າເຖິງລະບົບຄອມພິວເຕີ

ບຸກຄົນໃດ ຫາກໄດ້ນຳເອົາມາດຕະການປ້ອງກັນສະເພາະ ໄປເປີດເຜີຍໂດຍບໍ່ໄດ້ຮັບອະນຸຍາດ ຊຶ່ງ ສ້າງຄວາມເສຍຫາຍໃຫ້ແກ່ ລັດ, ບຸກຄົນ, ນິຕິບຸກຄົນ, ການຈັດຕັ້ງ ແລະ ສັງຄົມ ຈະຖືກລົງໂທດຕັດອິດສະ ລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 4.000.000 ກີບ.

ມາດຕາ 165 ການເຂົ້າເຖິງລະບົບຄອມພິວເຕີ ໂດຍບໍ່ໄດ້ຮັບອະນຸຍາດ

ບຸກຄົນໃດ ຫາກໄດ້ນໍາໃຊ້ອຸປະກອນເອເລັກໂຕຣນິກ ເຂົ້າໃນລະບົບຄອມພິວເຕີທີ່ມີມາດຕະການ ປ້ອງກັນສະເພາະ ຫຼື ເພື່ອລັກເອົາຂໍ້ມູນທາງດ້ານການຄ້າ, ດ້ານການເງິນ, ຄວາມລັບ ແລະ ຂໍ້ມູນອື່ນຂອງ ບຸກຄົນ, ນິຕິບຸກຄົນ, ການຈັດຕັ້ງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະ ຖືກປັບໃໝ ແຕ່ 2.000.000 ກີບ ຫາ 5.000.000 ກີບ.

ມາດຕາ 166 ການຕັດຕໍ່ເນື້ອໃນ, ຮູບ, ພາບເຄື່ອນໄຫວ, ສຽງ ແລະ ວິດີໂອ ໂດຍບໍ່ໄດ້ຮັບອະນຸຍາດ

ບຸກຄົນໃດ ຫາກໄດ້ສ້າງຂຶ້ນໃໝ່, ການເພີ່ມເຕີມ ຫຼື ການດັດແປງຈາກສະບັບຕົ້ນ ດ້ວຍວິທີການ ທາງເອເລັກໂຕຣນິກ ຫຼື ວິທີການອື່ນ ເພື່ອເຜີຍແຜ່ ຜ່ານລະບົບຄອມພິວເຕີ ຊຶ່ງສ້າງຄວາມເສຍຫາຍໃຫ້ ແກ່ ບຸກຄົນ, ນິຕິບຸກຄົນ ແລະ ການຈັດຕັ້ງທີ່ກ່ຽວຂ້ອງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 167 ການລັດເອົາຂໍ້ມູນໃນລະບົບຄອມພິວເຕີ ໂດຍບໍ່ໄດ້ຮັບອະນຸຍາດ

ບຸກຄົນໃດ ຫາກໄດ້ລັດເອົາຂໍ້ມູນທີ່ກຳລັງຮັບ ຫຼື ສົ່ງຜ່ານລະບົບຄອມພິວເຕີ ດ້ວຍການນຳໃຊ້ ເຄື່ອງມືທາງດ້ານເອເລັກໂຕຣນິກ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ແລະ ຈະຖືກປັບໃໝ ແຕ່ 4.000.000 ກີບ ຫາ 20.000.000 ກີບ.

ມາດຕາ 168 ການສ້າງຄວາມເສຍຫາຍຜ່ານສື່ສັງຄົມອອນລາຍ

ບຸກຄົນໃດ ຫາກໄດ້ສ້າງຄວາມເສຍຫາຍຜ່ານສື່ສັງຄົມອອນລາຍ ຈະຖືກລົງໂທດຕັດອິດສະລະ ພາບ ແຕ່ ສາມເດືອນ ຫາ ສາມປີ ແລະ ຈະຖືກປັບໃໝ ແຕ່ 4.000.000 ກີບ ຫາ 20.000.000 ກີບ.

ມາດຕາ 169 ການເຜີຍແຜ່ສິ່ງລາມົກຜ່ານລະບົບຄອມພິວເຕີ

ບຸກຄົນໃດ ຫາກໄດ້ເຜີຍແຜ່ຂໍ້ມູນ ທີ່ມີເນື້ອໃນ ສະແດງອອກຢ່າງຈະແຈ້ງ ເປັນຕົ້ນ ຮູບ, ພາບ ເຄື່ອນໄຫວ, ສຽງ ແລະ ວິດີໂອ ກ່ຽວກັບອະໄວຍະເພດ ແລະ ພຶດຕິກຳທາງເພດຂອງຄົນ ຜ່ານລະບົບຄອມພິວເຕີ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 30.000.000 ກີບ.

ມາດຕາ 170 ການລົບກວນລະບົບຄອມພິວເຕີ

ບຸກຄົນໃດ ຫາກໄດ້ນຳໃຊ້ໂປຣແກຣມຄອມພິວເຕີ, ໄວຣັດ ຫຼື ເຄື່ອງມືອື່ນ ເພື່ອຂັດຂວາງ ຫຼື ທຳ ລາຍການປະຕິບັດງານຂອງລະບົບຄອມພີວເຕີ, ໄດ້ສົ່ງຂໍ້ມູນລະບົບຄອມພິວເຕີ ຫຼື ຈົດໝາຍທາງເອເລັກ ໂຕຣນິກ ໂດຍມີການປົກປິດທີ່ຢູ່ ຫຼື ແຫຼ່ງທີ່ມາຂອງຜູ້ສົ່ງ ເພື່ອລົບກວນ ແລະ/ຫຼື ທຳລາຍການປະຕິບັດ ງານຂອງລະບົບຄອມພິວເຕີ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບ ໃໝ ແຕ່ 5.000.000 ກີບ ຫາ 30.000.000 ກີບ.

ມາດຕາ 171 ການປອມແປງຂໍ້ມູນຄອມພິວເຕີ

ບຸກຄົນໃດ ຫາກໄດ້ນຳໃຊ້ຄອມພິວເຕີ ຫຼື ລະບົບຄອມພິວເຕີ ແລະ ອຸປະກອນເອເລັກໂຕຣນິກ ເພື່ອປ່ຽນແປງຂໍ້ມູນຄອມພິວເຕີ ດ້ວຍການປ້ອນຂໍ້ມູນ, ການປ່ຽນແປງຂໍ້ມູນ, ການປອມທີ່ຢູ່ທາງເອເລັກ ໂຕຣນິກ ຫຼື ການລຶບຂໍ້ມູນໃນລະບົບຄອມພິວເຕີ ທີ່ສົ່ງຜົນໃຫ້ຂ້ໍມູນທາງລະບົບຄອມພິວເຕີໃດໜຶ່ງ ປ່ຽນແປງ ຈາກຂໍ້ມູນ ເດີມໂດຍເຈດຕະນາ, ປ້ອນ ແລະ ການປ່ຽນແປງຂໍ້ມູນທຸລະກຳທາງການເງິນ, ທາງການຄ້າ, ຄວາມລັບ ແລະ ຂໍ້ມູນອື່ນ ຂອງບຸກຄົນ, ນິຕິບຸກຄົນ, ການຈັດຕັ້ງ ໂດຍບໍ່ໄດ້ຮັບອະນຸຍາດ ຫຼື ດ້ວຍການ ສ້າງເວັບໄຊປອມ ເພື່ອຫຼອກລວງ, ການຫຼອກລວງໃຫ້ຜູ້ນຳໃຊ້ລະບົບຄອມພິວເຕີ ຫຼື ອິນເຕີເນັດປ້ອນຂໍ້ມູນບັນຊີເງິນຝາກ, ລະຫັດບັດເຄຣດິດ, ລະຫັດນຳໃຊ້ອິນເຕີເນັດ ແລະ ຂໍ້ມູນອື່ນ ຈະຖືກລົງໂທດຕັດອິດສະລະ ພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 30.000.000 ກີບ.

ມາດຕາ 172 ການທຳລາຍຂໍ້ມູນລະບົບຄອມພິວເຕີ

ບຸກຄົນໃດ ຫາກໄດ້ລຶບ, ດັດແກ້ ແລະ/ຫຼື ປ່ຽນແປງຂໍ້ມູນຄອມພິວເຕີ ຫຼື ຂໍ້ມູນໃນລະບົບຄອມພິວເຕີ ເພື່ອເຮັດໃຫ້ຂໍ້ມູນ ຫຼື ລະບົບຄອມພິວເຕີນັ້ນ ເສຍຫາຍ ແລະ ຜິດແປກຈາກຂໍ້ມູນເດີມ ຈະຖືກລົງໂທດຕັດ ອິດສະລະພາບ ແຕ່ ສາມປີ ຫາ ຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 173 ການດຳເນີນກິດຈະການກ່ຽວກັບເຄື່ອງມືອາຊະຍາກຳທາງລະບົບຄອມພິວເຕີ

ບຸກຄົນໃດ ຫາກໄດ້ສ້າງໂປຣແກຣມໃໝ່ສະເພາະ, ການຜະລິດ, ການນຳເຂົ້າ, ມີໄວ້ໃນຄອບຄອງ, ການຊື້ຂາຍ, ການຈຳໜ່າຍ, ການໂຄສະນາ ເຜີຍແຜ່ ຫຼື ແນະນຳເຄື່ອງມືດັ່ງກ່າວ ເປັນຕົ້ນ ໂປຣແກຣມ ຄອມພິວເຕີ ຫຼື ການອອກແບບຂໍ້ມູນຄອມພິວເຕີ ເພື່ອກໍ່ອາຊະຍາກຳທາງລະບົບຄອມພິວເຕີ ຈະຖືກລົງ ໂທດຕັດອິດສະລະພາບ ແຕ່ ສາມປີ ຫາ ຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 174 ການກະທຳຜິດທາງລະບົບໂທລະຄົມມະນາຄົມ

ບຸກຄົນໃດ ຫາກໄດ້ດັດປັບຄື້ນຄວາມຖີ່ ຫຼື ນຳໃຊ້ອຸປະກອນ, ເຄືອຂ່າຍໂທລະຄົມມະນາຄົມຂອງຕົນ ເຂົ້າໃສ່ຄື້ນຄວາມຖີ່ ຫຼື ອຸປະກອນ, ເຄືອຂ່າຍໂທລະຄົມມະນາຄົມຂອງຜູ້ອື່ນ ເພື່ອສະກັດກັ້ນ, ລົບກວນ, ບຸກລຸກ, ທຳລາຍ, ປ່ຽນແປງ, ລຶບ, ລັກຕໍ່, ລັກຟັງ, ລັກ ຫຼື ກັ່ນກອງເອົາຂໍ້ມູນ ຂ່າວສານ ຂອງຜູ້ອື່ນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ຫົກເດືອນ ແລະ ຈະຖືກປັບໃໝ ແຕ່ 500.000 ກີບ ຫາ 5.000.000 ກີບ.

ໃນກໍລະນີທີ່ການກະທຳຜິດເປັນອາຈິນ, ມີການຈັດຕັ້ງເປັນກຸ່ມ ຈະຖືກລົງໂທດຕັດອິດສະລະພາບ ແຕ່ ໜຶ່ງ ປີ ຫາ ສາມ ປີ ແລະ ຈະຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ມາດຕາ 175 ການລະເມີດລະບຽບການກ່ຽວກັບຄວາມປອດໄພດ້ານແຮງງານ, ສຸຂານາໄມ ແລະ

ຄວາມປອດໄພໃນຫົວໜ່ວຍແຮງງານ

ບຸກຄົນໃດ ຫາກໄດ້ລະເມີດລະບຽບການກ່ຽວກັບຄວາມປອດໄພດ້ານແຮງງານ, ສຸຂານາໄມ ແລະ ຄວາມປອດໄພໃນຫົວໜ່ວຍແຮງງານ ຊຶ່ງພາໃຫ້ມີຄວາມເປັນອັນຕະລາຍຕໍ່ສຸຂະພາບ ຫຼື ຊັບສິນຂອງບຸກ ຄົນອື່ນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີການກະທຳຜິດ ຫາກພາໃຫ້ເກີດອຸບປະຕິເຫດ ຊຶ່ງພາໃຫ້ມີຄົນບາດເຈັບ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 2.000.000 ກີບ ຫາ 15.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສີ່ປີ ແລະ ຈະຖືກປັບໃໝ ແຕ່ 3.000.000 ກີບ ຫາ 20.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສອງ ປີ ຫາ ຫ້າປີ ແລະ ຈະຖືກປັບໃໝ ແຕ່ 4.000.000 ກີບ ຫາ 35.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 176 ການໃຊ້ແຮງງານໄວໜຸ່ມ

ບຸກຄົນໃດ ຫາກໄດ້ຮັບເອົາເດັກ ອາຍຸແຕ່ ສິບສີ່ປີ ຫາ ຕ່ຳກວ່າ ສິບແປດປີ ເຂົ້າເຮັດວຽກ, ໃຫ້ເຮັດ ວຽກໜັກ ຫຼື ວຽກທີ່ເປັນອັນຕະລາຍ ຫຼື ວຽກຢູ່ສະຖານທີ່ ທີ່ເປັນອັນຕະລາຍ, ໃຫ້ເດັກເຮັດວຽກເກີນເວລາ ຕາມທີ່ໄດ້ກຳນົດໄວ້ໃນກົດໝາຍວ່າດ້ວຍແຮງງານ ແລະ ລະບຽບການທີ່ກ່ຽວຂ້ອງ ຫຼື ໃຊ້ເດັກ ໃນການສູ້ຮົບ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນບາດເຈັບສາຫັດ, ບາດເຈັບຫຼາຍຄົນ, ເສຍອົງຄະ ຫຼື ພິ ການ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 7.000.000 ກີບ ຫາ 30.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ຫ້າ ປີ ຫາ ສິບປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດ ສະລະພາບ ແຕ່ ແປດປີ ຫາ ສິບຫ້າປີ ແລະ ຈະຖືກປັບໃໝ ແຕ່ 20.000.000 ກີບ ຫາ 100.000.000 ກີບ.

ມາດຕາ 177 ການລະເມີດລະບຽບການກ່ຽວກັບການກໍ່ສ້າງ

ບຸກຄົນໃດ ຫາກລະເມີດລະບຽບການກ່ຽວກັບການກໍ່ສ້າງ, ການສ້ອມແປງ, ການຕໍ່ເຕີມ, ການທັບ ມ້າງ, ການຂົນສົ່ງ, ການນຳໃຊ້ ແລະ ການທົດລອງວັດສະດຸກໍ່ສ້າງ, ການນຳໃຊ້ກົນຈັກ ຫຼື ວັດຖູປະກອນ ກໍ່ສ້າງ ແລະ ການຄວບຄຸມການກໍ່ສ້າງ ຊຶ່ງເຮັດໃຫ້ບຸກຄົນອື່ນໄດ້ຮັບບາດເຈັບ ຫຼື ສ້າງຄວາມເສຍຫາຍຢ່າງຫຼວງຫຼາຍຕໍ່ຊັບສິນຂອງບຸກຄົນອື່ນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງ ປີ ແລະ ຈະ ຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີການກະທຳຜິດ ຫາກພາໃຫ້ເກີດອຸບປະຕິເຫດ ຊຶ່ງພາໃຫ້ມີຄົນບາດເຈັບ ຈະຖືກລົງໂທດຕັດອິດສະລະພາບແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 2.000.000 ກີບ ຫາ 15.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສີ່ປີ ແລະ ຈະຖືກປັບໃໝ ແຕ່ 3.000.000 ກີບ ຫາ 20.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 4.000.000 ກີບ ຫາ 35.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 178 ການລະເມີດລະບຽບການກ່ຽວກັບການຄຸ້ມຄອງວັດຖຸກຳມັນຕະພາບລັງສີ

ບຸກຄົນໃດ ຫາກລະເມີດລະບຽບການກ່ຽວກັບການຄຸ້ມຄອງການຜະລິດ, ການສ້ອມແປງ, ການສະ ໜອງ, ການນຳໃຊ້, ການບຳລຸງຮັກສາ, ການເກັບຮັກສາ, ຊື້, ຂາຍ, ມອບ, ແລກປ່ຽນ, ມີໄວ້ໃນຄອບຄອງ ຫຼື ຂົນສົ່ງ ວັດຖຸກຳມັນຕະພາບລັງສີ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະ ຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນກໍລະນີທີ່ການກະທຳຜິດ ຫາກສ້າງຄວາມເສຍຫາຍຕໍ່ສຸຂະພາບ ຫຼື ຊັບສິນຂອງບຸກຄົນອື່ນ ຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 2.000.000 ກີບ ຫາ 10.000.000 ກີບ.

ໃນກໍລະນີການກະທຳຜິດ ຫາກພາໃຫ້ເກີດອຸບປະຕິເຫດ ຊຶ່ງພາໃຫ້ມີຄົນບາດເຈັບ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດປີ ແລະ ຈະຖືກປັບໃໝ ແຕ່ 4.000.000 ກີບ ຫາ 25.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 35.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ເຈັດປີ ຫາ ສິບຫ້າປີ ແລະ ຈະຖືກປັບໃໝ ແຕ່ 6.000.000 ກີບ ຫາ 50.000.000 ກີບ.

ມາດຕາ 179 ການລະເມີດລະບຽບການກ່ຽວກັບການຄຸ້ມຄອງວັດຖຸໄວໄຟ, ທາດເບື່ອ

ບຸກຄົນໃດ ຫາກລະເມີດລະບຽບການກ່ຽວກັບການຄຸ້ມຄອງການຜະລິດ, ການເກັບຮັກສາ, ການຂົນ ສົ່ງ, ການນຳໃຊ້ ຫຼື ການຄ້າຂາຍ ວັດຖຸໄວໄຟ, ທາດເບື່ອ ທີ່ສ້າງຄວາມເສຍຫາຍຢ່າງຫຼວງຫຼາຍ ຈະຖືກລົງ ໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີການກະທຳຜິດ ຫາກພາໃຫ້ເກີດອຸບປະຕິເຫດ ຊຶ່ງພາໃຫ້ມີຄົນບາດເຈັບ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 2.000.000 ກີບ ຫາ 15.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສີ່ປີ ແລະ ຈະຖືກປັບໃໝ ແຕ່ 3.000.000 ກີບ ຫາ 20.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 4.000.000 ກີບ ຫາ 35.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 180 ການລະເມີດລະບຽບການກ່ຽວກັບຄວາມປອດໄພໃນການນຳໃຊ້ລະບົບໄຟຟ້າ

ບຸກຄົນໃດ ຫາກໄດ້ລະເມີດລະບຽບການກ່ຽວກັບຄວາມປອດໄພ ໃນການນຳໃຊ້ລະບົບໄຟຟ້າ ດ້ວຍ ການອະນຸຍາດໃຫ້ດຳເນີນການກໍ່ສ້າງ ຫຼື ດຳເນີນການກໍ່ສ້າງໂດຍບໍ່ຖືກຕ້ອງ ຊຶ່ງລວມມີລະບົບຄວາມປອດ ໄພໃນການກໍ່ສ້າງເຮືອນ ແລະ ການຕິດຕັ້ງລະບົບເຊື່ອມໄຟຟ້າ ທີ່ກໍ່ໃຫ້ເກີດການລະເບີດ, ແປວໄຟ; ການ ຈູດປ່າເພື່ອເປີດແລວທາງ, ຕັດຕົ້ນໄມ້ທີ່ສົ່ງຜົນກະທົບຕໍ່ຄວາມປອດໄພຂອງລະບົບໄຟຟ້າ; ການຂຸດ, ເຈາະ, ຕອກເສົາເຂັມ ຫຼື ກໍ່ສ້າງເຮືອນໃກ້ບໍລິເວນຈຸດເຊື່ອມຕໍ່ ທີ່ຖືກກຳນົດ ແລະ ອອກແບບ ເພື່ອປ້ອງກັນລະບົບ ສາຍໄຟຟ້າ ທີ່ຈັດວາງຢູ່ໃຕ້ດິນ ຈະຖືກລົງໂທດຕັດອິດສະລະພາບ ແຕ່ ສາມ ເດືອນ ຫາ ສອງປີ ແລະ ຈະຖືກ ປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີການກະທຳຜິດ ຫາກພາໃຫ້ເກີດອຸບປະຕິເຫດ ຊຶ່ງພາໃຫ້ມີຄົນບາດເຈັບ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 2.000.000 ກີບ ຫາ 15.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສີ່ປີ ແລະ ຈະຖືກປັບໃໝ ແຕ່ 3.000.000 ກີບ ຫາ 20.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 4.000.000 ກີບ ຫາ 35.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 181 ການລະເມີດລະບຽບການກ່ຽວກັບການປິ່ນປົວ ແລະ ການບໍລິການດ້ານການແພດ

ບຸກຄົນໃດ ຫາກໄດ້ລະເມີດລະບຽບການກ່ຽວກັບການປິ່ນປົວ ແລະ ການກວດກາສຸຂະພາບ, ການ ຜະລິດຢາ, ການຈ່າຍຢາ, ການຂາຍຢາ ແລະ ການບໍລິການດ້ານການແພດ ທີ່ສ້າງຄວາມເສຍຫາຍຕໍ່ສຸຂະ ພາບຂອງບຸກຄົນອື່ນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 20.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 4.000.000 ກີບ ຫາ 35.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 182 ການລະເມີດມາດຕະການຄວາມປອດໄພໂຮງງານ

ບຸກຄົນໃດ ຫາກບໍ່ປະຕິບັດມາດຕະການທີ່ຮັບປະກັນຄວາມປອດໄພໂຮງງານ ຊຶ່ງສ້າງຄວາມເສຍ ຫາຍຕໍ່ສຸຂະພາບຂອງບຸກຄົນອື່ນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະ ຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 20.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 4.000.000 ກີບ ຫາ 35.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 183 ການລະເມີດລະບຽບການກ່ຽວກັບຄວາມປອດໄພຂອງອາຫານ ແລະ ສຸຂານາໄມ

ບຸກຄົນໃດ ຫາກລະເມີດລະບຽບການກ່ຽວກັບຄວາມປອດໄພຂອງອາຫານ ແລະ ສຸຂານາໄມ ຊຶ່ງ ສ້າງຄວາມເສຍຫາຍຕໍ່ສຸຂະພາບຂອງບຸກຄົນອື່ນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 20.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 4.000.000 ກີບ ຫາ 35.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 184 ການເຄື່ອນໄຫວກ່ຽວກັບໄສຍະສາດ

ບຸກຄົນໃດ ຫາກເປັນໝໍດູ, ເປັນນາງທຽມ ຫຼື ທຳການເຄື່ອນໄຫວດ້ານໄສຍະສາດ ແລ້ວສວຍໃຊ້ຄວາມເຊື່ອຂອງຜູ້ອື່ນ ຊຶ່ງສ້າງຄວາມເສຍຫາຍຕໍ່ຊັບສິນ ຫຼື ສຸຂະພາບຂອງບຸກຄົນອື່ນ ຈະຖືກລົງໂທດ ຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບ ໃໝ ແຕ່ 5.000.000 ກີບ ຫາ 10.000.000 ກີບ.

ໃນກໍລະນີທີ່ມີຄວາມເສຍຫາຍຢ່າງຫຼວງຫຼາຍ ຫຼື ມີການເສຍອົງຄະ, ພິການ ຫຼື ເສຍຊີວິດ ຈະຖືກ ລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ມາດຕາ 185 ການຫຼອກລວງ, ການບັງຄັບເດັກໃຫ້ກະທຳຜິດ ຫຼື ຊຸກເຊື່ອງເດັກກະທຳຜິດ

ບຸກຄົນໃດ ຫາກຫຼອກລວງ ຫຼື ບັງຄັບເດັກໃຫ້ກະທຳຜິດ ຫຼື ໃຫ້ກະທຳສິ່ງທີ່ບໍ່ດີ ຫຼື ຊຸກເຊື່ອງເດັກ ກະທຳຜິດ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 186 ການເຂົ້າຮ່ວມໃນກຸ່ມອົງການອາຊະຍາກຳ ຫຼື ກຸ່ມຄົນທີ່ເກັບຄ່າຄຸ້ມຄອງ

ບຸກຄົນໃດ ຫາກໄດ້ເຂົ້າຮ່ວມໃນກຸ່ມອົງການອາຊະຍາກຳ ຫຼື ກຸ່ມຄົນທີ່ເກັບຄ່າຄຸ້ມຄອງ ຈະຖືກລົງ ໂທດຕັດອິດສະລະພາບ ແຕ່ ສາມປີ ຫາ ຫົກປີ ແລະ ຈະຖືກປັບໃໝ ແຕ່ 30.000.000 ກີບ ຫາ 60.000.000 ກີບ ແລະ ຈະຖືກຮິບຊັບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 187 ການແຈ້ງເຫດການເທັດ

ບຸກຄົນໃດ ໂດຍເຈດຕະນາ ຫາກໄດ້ແຈ້ງກ່ຽວກັບເຫດການທີ່ບໍ່ມີຈິງ ຕໍ່ເຈົ້າໜ້າທີ່ ຫຼື ຜູ້ທີ່ກ່ຽວ ຂ້ອງ ເພື່ອໃຫ້ດຳເນີນການໃດໜຶ່ງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດ ສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໝວດທີ 3

ການກະທຳຜິດຕໍ່ຊີວິດ, ສຸຂະພາບ ແລະ ກຽດສັກສີຂອງບຸກຄົນ

ມາດຕາ 188 ການຄາດຕະກຳ

ບຸກຄົນໃດ ຫາກໄດ້ເຮັດໃຫ້ຜູ້ອື່ນເສຍຊີວິິດໂດຍເຈດຕະນາ ຈະຖືກລົງໂທດຕັດອິດສະລະພາບແຕ່ ສິບປີິ ຫາ ສິບຫ້າປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ໃນກໍລະນີິທີ່ຜູ້ກະທຳຜິດ ຫາກໄດ້ເອົາການຄາດຕະກຳເປັນອາຈິນ, ມີການຈັດຕັ້ງເປັນກຸ່ມ, ຂ້າຄົນໂດຍມີແຜນການ, ຂ້າຄົນຢ່າງໂຫດຮ້າຍປ່າເຖື່ອນ, ຂ້າພະນັກງານທີ່ກຳລັງປະຕິບັດໜ້າທີ່, ຂ້າຫຼາຍຄົນ, ຂ້າຜູ້ຍິງຖືພາ, ຂ້າເດັກ, ຂ້າເມຍ ຫຼື ຜົວ, ຂ້າຍາດໃກ້ຊິດ, ຂ້າຄົນທີ່ບໍ່ສາມາດຊ່ວຍເຫຼືອຕົນເອງໄດ້ ຫຼື ຢູ່ໃນສະພາບອ່ອນແອ, ຂ້າຄົນເພື່ອເອົາອະໄວຍະວະ, ຂ້າຄົນເພື່ອປິດບັງການກະທຳຜິດອື່ນ ຈະຖືກລົງໂທດຕັດອິດສະລະພາບ ແຕ່ ສິບຫ້າປິີ ຫາ ຊາວປີິ ແລະ ຈະຖືກປັບໃໝ ແຕ່ 10.000.000 ກີບຫາ 100.000.000 ກີບ, ອາດຈະຖືກຈຳກັດທີ່ຢູູ່່ ຫຼື ຕັດອິດສະລະພາບຕະຫຼອດຊີວິດ ຫຼື ປະຫານຊີວິດ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 189 ການຈ້າງໃຫ້ຄາດຕະກຳ

ບຸກຄົນໃດ ຫາກໄດ້ຈ້າງບຸກຄົນໃດໜຶ່ງ ໃຫ້ຄາດຕະກຳຜູ້ອື່ນຈະຖືກລົງໂທດຕັດອິດສະລະພາບແຕ່ ສິບຫ້າປີ ຫາ ຊາວປີ ແລະ ຈະຖືກປັບໃໝ ແຕ່ 15.000.000 ກີບ ຫາ 100.000.000 ກີບ.

ໃນກໍລະນີ ຫາກໄດ້ຈ້າງໃຫ້ຄາດຕະກຳແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບຕະ ຫຼອດຊີວິດ ແລະ ຈະຖືກປັບໃໝ ແຕ່ 20.000.000 ກີບ ຫາ 200.000.000 ກີບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 190 ການຄາດຕະກຳຍ້ອນຖືກກະທົບທາງດ້ານຈິດໃຈ

ບຸກຄົນໃດ ຫາກໄດ້ເຮັດໃຫ້ຜູ້ອື່ນເສຍຊີວິດໂດຍເຈດຕະນາ ຍ້ອນຖືກກະທົບທາງດ້ານຈິດໃຈຢ່າງຮຸນແຮງ ຫຼື ຍ້ອນການເກາະຜິດ ຊຶ່ງເຮັດໃຫ້ບໍ່ສາມາດຈະຄຸມສະຕິໄວ້ໄດ້ ດ້ວຍການກະທຳອັນບໍ່ຖືກຕ້ອງຕາມ ກົດໝາຍຂອງຜູ້ຖືກເຄາະຮ້າຍ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ໃນກໍລະນີການກະທຳຜິດ ຫາກພາໃຫ້ມີຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ເຈັດປີ ແລະ ຈະຖືກປັບໃໝ ແຕ່ 5.000.000 ກີບ ຫາ 30.000.000 ກີບ.

ຄວາມພະຍາຍາມກໍ່ການກະທຳຜິດກໍຈະຖືກລົງໂທດ.

ມາດຕາ 191 ການຄາດຕະກຳ ຫຼື ການປະຖິ້ມລູກທີ່ຫາກໍ່ເກີດ

ແມ່ຜູ້ໃດ ຫາກໄດ້ຄາດຕະກຳ ຫຼື ປະຖິ້ມລູກທີ່ຫາກໍ່ເກີດຂອງຕົນໃຫ້ເສຍຊີວິດ ຈະດ້ວຍເຫດຜົນ ໃດກໍຕາມ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ.

ໃນກໍລະນີ ການຄາດຕະກຳ ຫຼື ການປະຖິ້ມລູກທີ່ຫາກໍ່ເກີດຂອງຕົນໃຫ້ເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ເຈັດປີ.

ມາດຕາ 192 ການເຮັດໃຫ້ຜູ້ອື່ນເສຍຊີວິດຍ້ອນການປ້ອງກັນຕົວເກີນຂອບເຂດ

ບຸກຄົນໃດ ຫາກໄດ້ປ້ອງກັນຕົວເກີນຂອບເຂດ ຊຶ່ງເຮັດໃຫ້ຜູ້ອື່ນເສຍຊີວິດຈະຖືກລົງໂທດຕັດອິດ ສະລະພາບ ແຕ່ ໜຶ່ງປີ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ໃນກໍລະນີເຮັດໃຫ້ເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 193 ກາ-ນເຮັດໃຫ້ຜູ້ອື່-ນເສຍຊີວິດໂດຍບໍ່ເຈດຕະນາ ໃນ-ເວລາປະຕິບັດໜ້າທີ່ທາງການ-

ບຸກຄົນໃດ ຫາກໄດ້ເຮັດໃຫ້ຜູ້ອື່ນເສຍຊີວິດໂດຍບໍ່ເຈດຕະນາໃນເວລາປະຕິບັດໜ້າທີ່ທາງການຂອງ ຕົນ ຍ້ອນການໃຊ້ຄວາມຮຸນແຮງນອກຂອບເຂດທີ່ກົດໝາຍອະນຸຍາດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີເຮັດໃຫ້ເສຍຊີວິດແຕ່ ສອງຄົນ ຂຶ້ນໄປ ຫຼື ໃນກໍລະນີຮ້າຍແຮງ ຈະຖືກລົງໂທດຕັດອິດ ສະລະພາບ ແຕ່ ເຈັດປີ ຫາ ສິບຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 194 ກາ-ນທຳຮ້າຍຮ່າງກາຍ

ບຸກຄົນໃດ ຫາກເຮັດໃຫ້ຜູ້ອື່ນໄດ້ຮັບບາດເຈັບໂດຍເຈດຕະນາ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ມີການຫຸ້ມຕີ ຫຼື ໃນກໍລະນີທີ່ການກະທຳຜິດດັ່ງກ່າວ ຫາກໄດ້ເຮັດໃຫ້ມີການບາດເຈັບສາຫັດ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ໃນກໍລະນີການກະທຳຜິດ ຫາກໄດ້ເຮັດໃຫ້ເສຍອົງຄະ, ພິການ ຫຼື ເສຍຊີວິດ ຈະຖືກລົງໂທດຕັດອິດສະລະພາບ ແຕ່ ເຈັດປີິ ຫາ ສິບຫ້າປີິ ແລະ ຈະຖືກປັບໃໝ ແຕ່ 30.000.000 ກີບ ຫາ 50.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 195 ການເຮັດໃຫ້ຜູ້ອື່ນໄດ້ຮັບບາດເຈັບໃນເວລາປະຕິບັດໜ້າທີ່ທາງການ

ບຸກຄົນໃດ ໃນເວລາປະຕິບັດໜ້າທີ່ທາງການ ຫາກໄດ້ໃຊ້ຄວາມຮຸນແຮງນອກຂອບເຂດທີ່ກົດໝາຍ ອະນຸຍາດ ຊຶ່ງເຮັັດໃຫ້ຜູ້ອື່ນໄດ້ຮັບບາດເຈັບ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 3.000.000 ຫາ 10.000.000 ກີບ.

ໃນກໍລະນີ ມີການບາດເຈັບແຕ່ ສອງຄົນ ຂຶ້ນໄປ ຫຼື ບາດເຈັບສາຫັດ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 5.000.000 ຫາ 15.000.000 ກີບ.

ໃນກໍລະນີການກະທຳຜິດ ຫາກພາໃຫ້ ເສຍອົງຄະ, ພິການ ຫຼື ເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ຫ້າປີ ແລະ ຈະຖືກປັບໃໝ ແຕ່ 7.000.000 ຫາ 30.000.000 ກີບ.

ໃນກໍລະນີການກະທຳຜິດ ຫາກພາໃຫ້ເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ເຈັດປີ ແລະ ຈະຖືກປັບໃໝ ແຕ່ 10.000.000 ຫາ 50.000.000 ກີບ.

ມາດຕາ 196 ການເຮັດໃຫ້ຜູ້ອື່ນໄດ້ຮັບບາດເຈັບຍ້ອນການປ້ອງກັນຕົວເກີນຂອບເຂດ

ບຸກຄົນໃດ ຫາກໄດ້ເຮັດໃຫ້ບຸກຄົນອື່ນໄດ້ຮັບບາດເຈັບຍ້ອນການປ້ອງກັນຕົວເກີນຂອບເຂດ ຈະຖືກດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ຫາ 5.000.000 ກີບ.

ໃນກໍລະນີ ມີການບາດເຈັບແຕ່ ສອງຄົນ ຂຶ້ນໄປ ຫຼື ບາດເຈັບສາຫັດ ຈະຖືກລົງໂທດຕັດອິດສະ ລະພາບ ແຕ່ ຫົກເດືອນ ຫາ ສອງປີ ແລະ ຈະຖືກປັບໃໝ ແຕ່ 5.000.000 ຫາ 15.000.000 ກີບ.

ໃນກໍລະນີການກະທຳຜິດ ຫາກພາໃຫ້ເສຍອົງຄະ, ພິການ ຫຼື ເສຍຊີວິດ ຈະຖືກລົງໂທດຕັດອິດສະ ລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 7.000.000 ຫາ 30.000.000 ກີບ.

ໃນກໍລະນີການກະທຳຜິດ ຫາກພາໃຫ້ເສຍຊີວິດ ແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະ ລະພາບ ແຕ່ ຫ້າປີ ຫາ ເຈັດປີ ແລະ ຈະຖືກປັບໃໝ ແຕ່ 10.000.000 ຫາ 50.000.000 ກີບ.

ມາດຕາ 197 ການ-ເຮັດໃຫ້ຜູ້ອື່ນຂ້າຕົວຕາຍ

ບຸກຄົນໃດ ຫາກໄດ້ປະພຶດຢ່າງປ່າເຖື່ອນ, ເຮັດໃຫ້ມີຄວາມຢ້ານກົວຢ່າງຕໍ່ເນື່ອງ, ປະຕິບັດໂດຍບໍ່ ຖືກຕ້ອງ ຫຼື ແບບຕ່ຳຕ້ອຍ ຕໍ່ຜູ້ອື່ນທີ່ຢູ່ໃຕ້ການເບິ່ງແຍງດູແລຂອງຕົນ ຊຶ່ງເປັນເຫດໃຫ້ຜູ້ກ່ຽວຂ້າຕົວຕາຍ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີເຮັດໃຫ້ມີການຂ້າຕົວຕາຍແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບຫ້າປີ ແລະ ຈະຖືກປັບ ແຕ່ 10.000.000 ກີບ ຫາ 50.000.000 ກີບ.

ມາດຕາ 198 ການຊ່ວຍເຫຼືອຜູ້ອື່ນໃຫ້ຂ້າຕົວຕາຍ

ບຸກຄົນໃດ ຫາກໄດ້ຊຸກຍູ້, ຊ່ວຍເຫຼືອ, ສົ່ງເສີມ, ສ້າງເງື່ອນໄຂ ທາງດ້ານວັດຖຸ ຫຼື ຈິດໃຈ ໃຫ້ຜູ້ອື່ນ ຂ້າຕົວຕາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະ ລະພາບ.

ໃນກໍລະນີຊ່ວຍເຫຼືອຜູ້ອື່ນ ໃຫ້ຂ້າຕົວຕາຍແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ.

ມາດຕາ 199 ການ-ແພ່ເຊື້ອພະຍາດທີ່ຮ້າຍແຮງ

ຜູ້ຕິດເຊື້ອພະຍາດທີ່ຮ້າຍແຮງ ຫາກນຳເອົາເຊື້ອພະຍາດນັ້ນ ໄປແພ່ຂະຫຍາຍສູ່ບຸກຄົນອື່ນໂດຍ ເຈດຕະນາ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝແຕ່ 10.000.000 ກີບ ຫາ 50.000.000 ກີບ.

ບຸກຄົນໃດ ໂດຍເຈດຕະນາ ຫາກນຳເອົາ ເຊື້ອພະຍາດທີ່ຮ້າຍແຮງ ໄປແພ່ຂະຫຍາຍສູ່ບຸກຄົນອື່ນ ຈະຖືກລົງໂທດຕັດອິດສະລະພາບແຕ່ ຫ້າປີ ຫາ ສິບປີ ແລະ ຈະຖືກປັບໃໝ 30.000.000 ກີບ 70.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ນຳເອົາເຊື້ອພະຍາດທີ່ຮ້າຍແຮງ ໄປແພ່ຂະຫຍາຍສູ່ບຸກຄົນອື່ນ ເປັນອາຈິນ ຫຼື ມີການຈັດຕັ້ງເປັນກຸ່ມ ຈະຖືກລົງໂທດຕັດອິດສະລະພາບ ແຕ່ ເຈັດປີ ຫາ ສິບຫ້າປີ ແລະ ຈະຖືກປັບໃໝ ແຕ່ 50.000.000 ກີບ ຫາ 70.000.000 ກີບ.

ມາດຕາ 200 ກາ-ນເຮັດໃຫ້ຜູ້ອື່-ນທີ່ຢູ່ໃນການຄຸ້ມຄອງຂອງຕົນໄດ້ຮັບບາດເຈັບ

ບຸກຄົນໃດ ຫາກໄດ້ປະຕິບັດຕໍ່ບຸກຄົນອື່ນ ທີ່ຢູ່ໃນການຄຸ້ມຄອງຂອງຕົນ ຢ່າງປ່າເຖື່ອນ ຫຼື ເຮັດໃຫ້ ໄດ້ຮັບບາດເຈັບໂດຍເຈດຕະນາ ຈະຖືກຕຳນິວິຈານ ຫຼື ດັດສ້າງໂດຍບໍ່ຕັດອິດສະລະພາບ ຫຼື ລົງໂທດຕັດ ອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 500.000 ກີບ ຫາ 1.500.000 ກີບ.

ໃນກໍລະນີີທີ່ການກະທຳຜິດດັ່ງກ່າວ ຫາກໄດ້ເຮັດໃຫ້ມີການບາດເຈັບສາຫັດ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີິ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 201 ການຫຼຸລູກໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກໄດ້ທຳການຫຼຸລູກໃຫ້ຜູ້ອື່ນຢ່າງຜິດກົດໝາຍ ຈະຖືກລົງໂທດຕັດອິດສະລະພາບແຕ່ ໜຶ່ງປີິ ຫາ ສາມປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ທຳການຫຼຸລູກໃຫ້ຜູ້ອື່ນເປັນອາຈິນ ຫຼື ໃນກໍລະນີທີ່ການຫຼຸລູູກໂດຍບໍ່ຖືກຕ້ອງຕາມກົດໝາຍນັ້ນ ຫາກເຮັດໃຫ້ສຸຂະພາບຂອງແມ່ຊຸດໂຊມ ຫຼື ເຮັດໃຫ້ແມ່ເສຍຊີວິດ ຈະຖືກລົງໂທດຕັດອິດສະລະພາບ ແຕ່ ຫ້າປີິ ຫາ ເຈັດປີ ແລະ ຈະຖືກປັບໃໝແຕ່ 7.000.000 ກີບ ຫາ 20.000.000 ກີບ.

ຜູ້ຍິງໃດ ຫາກໄດ້ທຳການຫຼຸລູກດ້ວຍຕົນເອງ ຫຼື ໃຊ້ຜູ້ອື່ນເຮັດໃຫ້ ໂດຍບໍ່ຖືກຕ້ອງຕາມກົດໝາຍ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີິ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 202 ກາ-ນບໍ່ໃຫ້ຄວາມຊ່ວຍເຫຼືອແກ່ຜູ້ອື່ນ-ໃ-ນເວລາຕົກຢູ່ໃນ-ໄພອັນ-ຕະລາຍ

ບຸກຄົນໃດ ຫາກໄດ້ພົບເຫັນຜູ້ອື່ນຕົກຢູ່ໃນໄພອັນຕະລາຍແກ່ຊີວິດ ຫຼື ສຸຂະພາບ ແຕ່ບໍ່ໃຫ້ຄວາມຊ່ວຍເຫຼືອທັງໆ ທີ່ຕົນເອງກໍມີເງື່ອນໄຂພໍຊ່ວຍເຫຼືອໄດ້ ຫຼື ບອກຄົນອື່ນໃຫ້ຊ່ວຍເຫຼືອ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີິ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ບຸກຄົນໃດ ທີ່ມີໜ້າທີ່ຊ່ວຍເຫຼືອ ແຕ່ບໍ່ໄດ້ປະຕິບັດໜ້າທີ່ຂອງຕົນໃນການຊ່ວຍເຫຼືອຜູ້ທີ່ຕົກຢູ່ໃນໄພອັນຕະລາຍແກ່ຊີວິດ ຫຼື ສຸຂະພາບ ຈະຖືກລົງໂທດຕັດອິດສະລະພາບ ແຕ່ ໜຶ່ງປີິ ຫາ ສາມປີິ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ມາດຕາ 203 ກາ--ນຂູ່ຈະຄາດຕະກຳ

ບຸກຄົນໃດ ຫາກຂູ່ວ່າຈະຄາດຕະກຳບຸກຄົນອື່ນດ້ວຍວິທີໃດກໍຕາມ ໂດຍໄດ້ເຮັດໃຫ້ບຸກຄົນດັ່ງກ່າວ ເຊື່ອວ່າການຂູ່ນັ້ນ ຈະເປັນຈິງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ຫຼື ດັດສ້າງ ໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 500.000 ກີບ ຫາ 1.500.000 ກີບ.

ໃນກໍລະນີມີການຂູ່ຈະຄາດຕະກຳ ແຕ່ ສອງຄົນ ຂຶ້ນໄປ, ມີການສວຍໃຊ້ໜ້າທີ່, ຕຳແໜ່ງ, ມີການ ຈັດຕັ້ງເປັນກຸ່ມ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 204 ການ-ໝິ່ນ-ປະໝາດຊາກສົບ ຫຼື ຊື່ສຽງຂອງຜູ້ຕາຍ

ບຸກຄົນໃດ ຫາກໄດ້ກະທຳ ຫຼື ໃຊ້ວາຈາຢ່າງຫຍາບຊ້າ ຕໍ່ຊາກສົບ, ຊື່ສຽງ, ບ່ອນຝັງສົບ ຫຼື ທາດຂອງຜູ້ຕາຍ ຊຶ່ງເປັນການແຕະຕ້ອງຈິດໃຈຂອງມະຫາຊົນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 205 ການນິນ-ທາ ແລະ ກາ-ນໃສ່ຮ້າຍ

ບຸກຄົນໃດ ຫາກໄດ້ເຮັດໃຫ້ຜູ້ອື່ນເສື່ອມເສຍກຽດສັກສີຢ່າງຮ້າຍແຮງ ດ້ວຍການຂຽນ, ການເວົ້າ ຫຼື ດ້ວຍຮູບການອື່ນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີິ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ບຸກຄົນໃດ ຫາກໄດ້ໃສ່ຮ້າຍປ້າຍສີຜູ້ອື່ນ ໂດຍບໍ່ມີຄວາມຈິງ ດ້ວຍການຂຽນ, ການເວົ້າ ຫຼື ດ້ວຍຮູບການອື່ນ ຊຶ່ງເຮັດໃຫ້ເສື່ອມເສຍກຽດສັກສີຢ່າງຮ້າຍແຮງ ຈະຖືກລົງໂທດຕັດອິດສະລະພາບແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 206 ການເຮັດໃຫ້ບຸກຄົນອື່ນອັບອາຍ

ບຸກຄົນໃດ ຫາກລະເມີດກຽດສັກສີຂອງບຸກຄົນອື່ນ ແລະ ເຮັດໃຫ້ໄດ້ຮັບຄວາມອັບອາຍ ຈະຖືກຕຳນິວິຈານ ຫຼື ດັດສ້າງໂດຍບໍ່ຕັດອິດສະລະພາບ ຫຼື ລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 207 ການ-ປ້ອຍດ່າ

ບຸກຄົນໃດ ຫາກໄດ້ໃຊ້ວາຈາ, ຂຽນ ຫຼື ກະທຳແນວຫຍາບຊ້າໃສ່ຜູ້ອື່ນ ເພື່ອໃຫ້ເສື່ອມເສຍກຽດສັກສີຢ່າງຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດ ອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 208 ການ-ເຮັດໃຫ້ຜູ້ອື່ນ-ເສຍຊີວິດດ້ວຍຄວາມບໍ່ລະມັດລະວັງ

ບຸກຄົນໃດ ຫາກໄດ້ເຮັດໃຫ້ຜູ້ອື່ນເສຍຊີວິດດ້ວຍຄວາມປະໝາດ, ຄວາມເລິ່ນເລີ້ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ຫ້າປີິ ແລະ ຈະຖືກປັບໃໝ ແຕ່ 2.000.000 ກີບ ຫາ 10.000.000 ກີບ.

ໃນກໍລະນີ ການກະທຳຜິດຫາກໄດ້ເຮັດໃຫ້ຄົນເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ສາມປິີ ຫາ ສິບປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ມາດຕາ 209 ກາ-ນເຮັດໃຫ້ຜູ້ອື່ນ-ໄດ້ຮັບບາດເຈັບດ້ວຍຄວາມບໍ່ລະມັດລະວັງ

ບຸກຄົນໃດ ຫາກເຮັດໃຫ້ຜູ້ອື່ນໄດ້ຮັບບາດເຈັບດ້ວຍຄວາມປະໝາດ, ຄວາມເລິ່ນເລີ້ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນກໍລະນີິການກະທຳຜິດ ຫາກໄດ້ເຮັດໃຫ້ມີບາດເຈັບສາຫັດ, ບາດເຈັບຫຼາຍຄົນ, ເສຍອົງຄະ ຫຼື ພິການ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝແຕ່ 3.000.000 ກີບ ຫາ 15.000.000 ກີບ.

ໝວດທີ 4

ການກະທຳຜິດຕໍ່ສິດ ແລະ ເສລີພາບຂອງພົນລະເມືອງ

ມາດຕາ 210 ການດັບສູນເຊື້ອຊາດ

ບຸກຄົນໃດ ໂດຍເຈດຕະນາ ຫາກໄດ້ ຂ້າ, ລ້າງຜານສະມາຊິກຈຳນວນຫຼາຍຂອງຊົນຊາດ, ເຜົ່າ, ເຊື້ອ ຊາດ ຫຼື ສາສະໜາໃດໜຶ່ງ ທັງໝົດ ຫຼື ບາງສ່ວນ ຫຼື ໄດ້ສ້າງຄວາມເສຍຫາຍຢ່າງຮ້າຍແຮງທາງຮ່າງ ກາຍ ແລະ ຈິດໃຈ ຂອງສະມາຊິກຈຳນວນຫຼາຍຂອງກຸ່ມ ຫຼື ໄດ້ນຳໃຊ້ມາດຕະການບໍ່ໃຫ້ມີການກຳເນີດເດັກ ພາຍໃນກຸ່ມ ເພື່ອຈຸດປະສົງດັບສູນເຊື້ອຊາດ ຈະຖືກລົງໂທດຕັດອິດສະລະພາບ ສິບປີ ຫາ ຊາວປີ ຫຼື ຕັດ ອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 1.000.000.000 ກີບ ຫາ 100.000.000.000 ກີບ ຫຼື ປະຫານຊີວິດ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 211 ການຈັບເປັນຕົວປະກັນ

ບຸກຄົນໃດ ຫາກໄດ້ບັງຄັບ, ຈັບຕົວ, ກັກຂັງບຸກຄົນໃດໜຶ່ງເປັນຕົວປະກັນ ແລະ ຂົ່ມຂູ່ວ່າຈະຂ້າ, ທຸບຕີ ຫຼື ສືບຕໍ່ກັກຂັງຜູ້ນີ້ ເພື່ອບັງຄັບຜູ້ອື່ນ ເຊັ່ນ ບຸກຄົນ ຫຼື ການຈັດຕັ້ງ ໃຫ້ກະທຳ ຫຼື ບໍ່ກະທຳ ສິ່ງໃດໜຶ່ງ ທີ່ເປັນເງື່ອນໄຂໃຫ້ແກ່່ການປ່ອຍຕົວປະກັນ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 20.000.000 ກີບ ຫາ 150.000.000 ກີບ.

ໃນກໍລະນີມີການຈັບຕົວປະກັນ ເທິງເຮືອບິນ ຫຼື ໃນສະໜາມບິນ ຫຼື ຈັບຕົວປະກັນແຕ່ ສອງຄົນ ຂຶ້ນໄປ, ທໍລະມານ, ທຳຮ້າຍຮ່າງກາຍ ຫຼື ເຮັດໃຫ້ຕົວປະກັນເສຍຊີວິດ ຈະຖືກລົງໂທດຕັດອິດສະລະພາບ ຕະຫຼອດຊີວິດ ແລະ ຈະຖືກປັບໃໝ ແຕ່ 150.000.000 ກີບ ຫາ 500.000.000 ກີບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 212 ການທໍລະມານ

ບຸກຄົນໃດ ຫາກມີການກະທຳໃດໜຶ່ງໂດຍເຈດຕະນາ ຈະແມ່ນໃນການປະຕິບັດໜ້າທີ່ທາງການ ຫຼື ບໍ່ ກໍຕາມ ຊຶ່ງກໍ່ໃຫ້ເກີດຄວາມເຈັບປວດ ຫຼື ບວບຊ້ຳອັນສາຫັດທາງຮ່າງກາຍ ຫຼື ຈິດໃຈແກ່ບຸກຄົນອື່ນ ເພື່ອ ໃຫ້ຜູ້ກ່ຽວ ຫຼື ບຸກຄົນທີສາມ ບອກຂໍ້ມູນ ຂ່າວສານ ຫຼື ຮັບສາລະພາບ, ເພື່ອລົງໂທດຜູ້ກ່ຽວນັ້ນ ຍ້ອນການ ກະທຳຂອງຜູ້ກ່ຽວ ຫຼື ຂອງບຸກຄົນທີສາມ ຫຼື ຍ້ອນສົງໄສວ່າ ຜູ້ກ່ຽວ ຫຼື ບຸກຄົນທີສາມ ໄດ້ມີການກະທຳນັ້ນ ຫຼື ຂົ່ມຂູ່ ຫຼື ບັງຄັບຜູ້ກ່ຽວ ຫຼື ບຸກຄົນທີສາມ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີການກະທຳຜິດ ຫາກໄດ້ເຮັດໃຫ້ເສຍອົງຄະ, ພິການ ຫຼື ເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສິບປີິ ຫາ ສິບຫ້າປີິ ແລະ ຈະຖືກປັບໃໝ ແຕ່ 15.000.000 ກີບ ຫາ 50.000.000 ກີບ.

ໃນກໍລະນີການກະທຳຜິດ ຫາກພາໃຫ້ເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ສິບຫ້າປີ ຫາ ຊາວປີ ແລະ ຈະຖືກປັບໃໝ ແຕ່ 30.000.000 ກີບ 100.000.000 ກີບ.

ຄວາມເຈັບປວດ ຫຼື ຄວາມບວບຊ້ຳ ທີ່ເນື່ອງມາຈາກການລົງໂທດທີ່ຖືກຕ້ອງຕາມກົດໝາຍ ຫຼື ເກີດຂຶ້ນໂດຍບໍ່ເຈດຕະນາຈາກການລົງໂທດດັ່ງກ່າວ ຈະບໍ່ຖືວ່າເປັນການທໍລະມານ.

ມາດຕາ 213 ການຂາຍຄົນ

ບຸກຄົນໃດ ຫາກໄດ້ຂາຍຄົນ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 30.000.000 ກີບ ຫາ 70.000.000 ກີບ.

ໃນກໍລະນີທີ່ມີການຂາຍ ແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 50.000.000 ກີບ 100.000.000 ກີບ.

ຜູ້ຊື້ ກໍຈະຖືກລົງໂທດໃນສະຖານດຽວກັນ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 214 ການຂາຍ ຫຼື ລັກອະໄວຍະວະ ຫຼື ເນື້ອເຫຍື່ອ ຂອງຄົນ

ບຸກຄົນໃດ ຫາກໄດ້ຂາຍອະໄວຍະວະ ຫຼື ເນື້ອເຫຍື່ອ ຂອງຄົນ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ບຸກຄົນໃດ ຫາກໄດ້ລັກອະໄວຍະວະ ຫຼື ເນື້ອເຫຍື່ອ ຂອງຄົນ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 20.000.000 ກີບ ຫາ 70.000.000 ກີບ.

ບຸກຄົນໃດ ຫາກໄດ້ເອົາການຂາຍ ຫຼື ການລັກອະໄວຍະວະ ຫຼື ເນື້ອເຫຍື່ອ ຂອງຄົນ ເປັນອາຈິນ ຫຼື ມີການຈັດຕັ້ງເປັນກຸ່ມ ຫຼື ສ້າງຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ເຈັດປີ ຫາ ສິບສອງປີ ແລະ ຈະຖືກປັບໃໝ ແຕ່ 30.000.000 ກີບ ຫາ 100.000.000 ກີບ.

ຜູ້ຊື້, ຜູ້ຂົນສົ່ງ ກໍຈະຖືກລົງໂທດໃນສະຖານດຽວກັນ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 215 ການຄ້າມະນຸດ

ການຄ້າມະນຸດ ແມ່ນ ການຊອກຫາ, ລັກພາຕົວ, ການເຄື່ອນຍ້າຍ, ການຂົນສົ່ງ ຫຼື ນຳສົ່ງ, ຮັບເອົາ ຄົນ ຢູ່ພາຍໃນ ຫຼື ຕ່າງປະເທດ, ການໃຫ້ບ່ອນພັກເຊົາ ຫຼື ລີ້ຊ່ອນ ດ້ວຍການ ຂົນຂວາຍ, ແນະນຳ, ຕົວະຍົວະ ຫຼອກລວງ, ຊື້ຈ້າງ, ຈອບອອຍ, ຍຸຍົງ, ສວຍໃຊ້ອຳນາດ, ບັງຄັບ, ນາບຂູ່, ຜູກມັດດ້ວຍໜີ້ສິນ, ການເອົາ ເດັກໄປລ້ຽງ ຫຼື ເອົາເດັກເປັນລູກລ້ຽງແອບແຝງ, ໝັ້ນໝາຍແອບແຝງ, ແຕ່ງດອງແອບແຝງ, ການໃຫ້ຖືພາ, ຂໍທານ ແລະ ການຖ່າຍຮູບພາບ, ສະແດງ, ເຜີຍແຜ່ສິ່ງລາມົກ ຫຼື ດ້ວຍຮູບການອື່ນ ເພື່ອຂູດຮີດແຮງງານ, ຂູດຮີດທາງເພດ, ເປັນຂ້າທາດ, ຄ້າປະເວນີຂອງຜູ້ອື່ນ, ບັງຄັບໃຫ້ເປັນໂສເພນີ, ເອົາອະໄວຍະວະຕ່າງໆ ຂອງຮ່າງກາຍໄປຂາຍ ແລະ ສິ່ງອື່ນ ທີ່ຂັດກັບກົດໝາຍ ແລະ ວັດທະນະທຳອັນດີງາມຂອງຊາດ ຫຼື ຈຸດປະ ສົງອື່ນ ເພື່ອຫາຜົນປະໂຫຍດ.

ບຸກຄົນໃດ ຫາກໄດ້ກະທຳຜິດໃນສະຖານການຄ້າມະນຸດ ຈະຖືກລົງໂທດຕາມກໍລະນີ ດັ່ງນີ້:

1. ການຊອກຫາ, ລັກພາຕົວ ຈະຖືກລົງໂທດຕັດອິດສະລະພາບແຕ່ ຫ້າປີ ຫາ ສິບຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 100.000.000 ກີບ;

2. ການເຄື່ອນຍ້າຍ, ການຂົນສົ່ງ ຫຼື ນຳສົ່ງ ຈະຖືກລົງໂທດຕັດອິດສະລະພາບແຕ່ ຫ້າປີ ຫາ ສິບ ສອງປີ ແລະ ຈະຖືກປັບໃໝ ແຕ່ 10.000.000 ກີບ ຫາ 70.000.000 ກີບ;

3. ການຮັບເອົາຄົນ ຢູ່ພາຍໃນ ຫຼື ຕ່າງປະເທດ, ການໃຫ້ບ່ອນພັກເຊົາ ຫຼື ລີ້ຊ່ອນ ຈະຖືກລົງໂທດ ຕັດອິດສະລະພາບແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ສຳລັບການກະທຳຜິດຕໍ່ເດັກທີ່ມີອາຍຸຕ່ຳກວ່າ ສິບແປດປີ ພຽງແຕ່ມີການກະທຳ ແລະ ຈຸດປະສົງ ຕາມທີ່ໄດ້ກຳນົດໄວ້ໃນວັກໜຶ່ງ ຂອງມາດຕານີ້ ເຖິງວ່າຈະມີການຍິນຍອມ ຫຼື ມີຄວາມສະໝັກໃຈ ກໍຕາມ ຈະຖືກລົງໂທດຕັດອິດສະລະພາບແຕ່ ສິບຫ້າປີ ຫາ ຊາວປີ ແລະ ຈະຖືກປັບໃໝ ແຕ່ 100.000.000 ກີບ ຫາ 500.000.000 ກີບ.

ບຸກຄົນໃດ ຫາກໄດ້ກະທຳຜິດໃນສະຖານການຄ້າປະເວນີ ເຖິງວ່າຜູ້ຖືກເຄາະຮ້າຍ ຈະມີການຍິນ ຍອມ ຫຼື ມີຄວາມສະໝັກໃຈ ແຕ່ຖ້າຫາກຖືກນຳໃຊ້ເພື່ອຈຸດປະສົງໃດໜຶ່ງ ຕາມທີ່ໄດ້ກຳນົດໄວ້ໃນວັກໜຶ່ງ ຂອງມາດຕານີ້ ຖືວ່າເປັນການຄ້າມະນຸດ ແລະ ຈະຖືກລົງໂທດຕັດອິດສະລະພາບແຕ່ ຫ້າປີ ຫາ ສິບຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 100.000.000 ກີບ.

ໃນກໍລະນີການກະທຳຜິດ ຫາກເປັນອາຈິນ, ມີການຈັດຕັ້ງເປັນກຸ່ມ, ຜູ້ຖືກເຄາະຮ້າຍເປັນເດັກ, ຜູ້ ຖືກເຄາະຮ້າຍມີຈຳນວນແຕ່ ສອງຄົນ ຂຶ້ນໄປ, ເປັນຍາດໃກ້ຊິດຂອງຜູ້ກະທຳຜິດ, ຜູ້ຖືກເຄາະຮ້າຍໄດ້ຮັບບາດ ເຈັບສາຫັດ, ເສຍອົງຄະ, ພິການ ຫຼື ເສຍຈິດ ຈະຖືກລົງໂທດຕັດອິດສະລະພາບ ແຕ່ ສິບຫ້າປີ ຫາ ຊາວ ປີ ແລະ ຈະຖືກປັບໃໝ ແຕ່ 100.000.000 ກີບ ຫາ 500.000.000 ກີບ ແລະ ຈະຖືກຮິບຊັບ.

ໃນກໍລະນີການກະທຳຜິດ ຫາກໄດ້ເຮັດໃຫ້ຜູ້ຖືກເຄາະຮ້າຍ ພິການຕະຫຼອດຊີວິດ, ຕິດເຊື້ອເຮສໄອ ວີ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 500.000.000 ກີບ ຫາ 1.000.000.000 ກີບ ແລະ ຈະຖືກຮິບຊັບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 216 ການລັກພາຕົວ

ບຸກຄົນໃດ ຫາກໄດ້ລັກເອົາຕົວຄົນໄປເພື່ອຮຽກຄ່າໄຖ່ ຫຼື ເພື່ອຈຸດປະສົງອື່ນ ຈະຖືກລົງໂທດຕັດອິດສະລະພາບ ແຕ່ ເຈັດປີ ຫາ ສິບຫ້າປີ ແລະ ຈະຖືກປັບໃໝແຕ່ 30.000.000 ກີບ ຫາ 100.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 217 ການຈັບຕົວ, ການກັກຕົວ ຫຼື ການກັກຂັງ ໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກຈັບຕົວ, ກັກຕົວ ຫຼື ກັກຂັງບຸກຄົນອື່ນ ໂດຍບໍ່ຖືກຕ້ອງຕາມກົດໝາຍ ຈະຖືກລົງ ໂທດຕຳນິວິຈານຕໍ່ໜ້າມະຫາຊົນ ຫຼື ດັດສ້າງໂດຍບໍ່ຕັດອິດສະລະພາບ ຫຼື ລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ໃນກໍລະນີທີ່ການກະທຳຜິດມີການຈັດຕັ້ງເປັນກຸ່ມ, ມີການສວຍໃຊ້ໜ້າທີ່ຕຳແໜ່ງ, ກະທຳຜິດຫຼາຍ ກວ່າໜຶ່ງຄັ້ງ, ກະທຳຜິດຕໍ່ຫຼາຍກວ່າໜຶ່ງຄົນ ຫຼື ຕໍ່ບຸກຄົນທີ່ກຳລັງປະຕິບັດໜ້າທີ່ທາງການ ຈະຖືກລົງໂທດ ຕັດອິດສະລະພາບແຕ່ ສາມປີ ຫາ ຫ້າປີ ແລະ ຈະຖືກປັບໃໝແຕ່ 5.000.000 ກີບ ຫາ 20.000.000 ກີບ.

ມາດຕາ 218 ການບັງຄັບ

ບຸກຄົນໃດ ຫາກໄດ້ບັງຄັບຜູ້ອື່ນ ດ້ວຍການໃຊ້ກຳລັງ ຫຼື ອາວຸດ ຫຼື ການນາບຂູ່ ເພື່ອໃຫ້ກະທຳ ຫຼື ບໍ່ໃຫ້ກະທຳສິ່ງໃດສິ່ງໜຶ່ງ ທີ່ຕົນຕ້ອງການ ຊຶ່ງເປັນການຂັດກັບຈຸດປະສົງຂອງຜູ້ຖືກບັງຄັບ ແລະ ກໍ່ຄວາມເສຍຫາຍແກ່ຜູ້ກ່ຽວ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 219 ການຂັດຂວາງສິດໃນການເລືອກຕັ້ງ ແລະ ການສະໝັກຮັບເລືອກຕັ້ງ

ບຸກຄົນໃດ ຫາກໄດ້ຂັດຂວາງສິດໃນການເລືອກຕັ້ງ ຫຼື ການສະໝັກຮັບເລືອກຕັ້ງຂອງພົນລະເມືອງ ເຂົ້ົ້າໃນສະພາແຫ່ງຊາດ ຫຼື ສະພາປະຊາຊົນທ້ອງຖິ່ນ ດ້ວຍການນາບຂູ່, ການຊື້ຈ້າງ ຫຼື ການຕົວະຍົວະ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ມາດຕາ 220 ການປອມແປງ ຫຼື ການທຳລາຍເອກະສານໃນການເລືອກຕັ້ງ

ບຸກຄົນໃດ ຫາກໄດ້ປອມແປງ ຫຼື ທຳລາຍເອກະສານໃນການເລືອກຕັ້ງ, ໄດ້ປອມແປງ ຫຼື ທຳລາຍຄະແນນສຽງ ຫຼື ຜົນຂອງການເລືອກຕັ້ງເຂົ້ົ້າໃນສະພາແຫ່ງຊາດ ຫຼື ສະພາປະຊາຊົນທ້ອງຖິ່ນ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ຫ້າປີ ແລະ ຈະຖືກປັບໃໝ ແຕ່ 7.000.000 ກີບ ຫາ 20.000.000 ກີບ.

ມາດຕາ 221 ການລ່ວງລະເມີດເສລີພາບຂອງບຸກຄົນ

ບຸກຄົນໃດ ຫາກໄດ້ລ່ວງລະເມີດເສລີພາບຂອງບຸກຄົນອື່ນ ໃນການປາກເວົ້ົ້າ, ການຂີດຂຽນ, ການໂຮມຊຸມນຸມ, ມິດຕິງ ແລະ ອື່ນໆ ທີ່ຖືກຕ້ອງຕາມກົດໝາຍ ຈະຖືກລົງໂທດຕັດອິດສະລະພາບແຕ່ ໜຶ່ງປີ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 222 ການລ່ວງລະເມີດເຄຫະສະຖານ

ບຸກຄົນໃດ ຫາກລ່ວງເຂົ້ົ້າເຄຫະສະຖານຜູ້ອື່ນ ໂດຍບໍ່ຖືກຕ້ອງຕາມກົດໝາຍ ດ້ວຍການໃຊ້ຄວາມຮຸນແຮງ, ການນາບຂູ່, ການໃຊ້ເອກະສານປອມ, ການປອມແປງເປັນເຈົ້ົ້າໜ້າທີ່ ຫຼື ດ້ວຍວິທີການອື່ນ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກ ປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 223 ການບັງຄັບໃຫ້ກຳມະກອນ, ພະນັກງານປະລະວຽກງານຢ່າງຜິດກົດໝາຍ

ບຸກຄົນໃດ ຫາກໄດ້ບັງຄັບໃຫ້ກຳມະກອນ, ພະນັກງານ ປະລະວຽກງານຢ່າງຜິດກົດໝາຍ ເພື່ອຜົນ ປະໂຫຍດຂອງຕົນ ຊຶ່ງໄດ້ກໍ່ຄວາມເສຍຫາຍ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ ຫຼື ດັດສ້າງ ໂດຍບໍ່ຕັດອິດສະລະພາບ ຫຼື ລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກ ປັບໃໝ ແຕ່ 5.000.000 ກີບ ຫາ 15.000.000 ກີບ.

ມາດຕາ 224 ການຈຳແນກເພດຍິງ

ບຸກຄົນໃດ ຫາກໄດ້ຈຳແນກ, ແບ່ງແຍກ, ກີດກັ້ນ, ຈຳກັດແມ່ຍິງ ໃນການເຄື່ອນໄຫວທາງດ້ານ ການເມືອງ, ເສດຖະກິດ, ວິທະຍາສາດ, ວັດທະນະທຳ, ສັງຄົມ ແລະ ຄອບຄົວ ເນື່ອງຈາກເຫດຜົນທາງເພດ ຈະຖືກຕຳນິວິຈານ ຫຼື ດັດສ້າງໂດຍບໍ່ຕັດອິດສະລະພາບ ຫຼື ລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 225 ການຈຳແນກຄົນພິການ

ບຸກຄົນໃດ ຫາກໄດ້ຈຳແນກ, ແບ່ງແຍກ, ກີດກັ້ນ, ຈຳກັດ ຄົນພິການ ໃນການເຄື່ອນໄຫທາງດ້ານ ການເມືອງ, ເສດຖະກິດ, ວິທະຍາສາດ, ວັດທະນະທຳ, ສັງຄົມ ແລະ ຄອບຄົວ ຍ້ອນເຫດຜົນຄວາມເປັນພິ ການ ຈະຖືກຕຳນິວິຈານ ຫຼື ດັດສ້າງໂດຍບໍ່ຕັດອິດສະລະພາບ ຫຼື ລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກ ປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 226 ການຈຳແນກເດັກ

ບຸກຄົນໃດ ຫາກໄດ້ຈຳແນກ, ແບ່ງແຍກ, ກີດກັ້ນ, ກົດໜ່ວງ ຫຼື ຈຳກັດ ບົນພື້ນຖານເຊື້ອຊາດ, ຜິວພັນ, ເພດ, ເຜົ່າ, ສາສະໜາ, ພາສາ, ການສຶກສາ, ຄວາມຮູ້ ຄວາມສາມາດ, ສະຕິປັນຍາ, ຖານະທາງດ້ານເສດຖະກິດ-ສັງຄົມ, ສຸຂະພາບ, ຮູບຮ່າງ, ຄວາມພິການ, ຕົ້ນກຳເນີດ ແລະ ດ້ານອື່ນຂອງເດັກ, ພໍ່ແມ່, ຜູ້ປົກ ຄອງ ຫຼື ສະມາຊິກອື່ນໃນຄອບຄົວຂອງເດັກ ຊຶ່ງເຮັດໃຫ້ເດັກບໍ່ໄດ້ຮັບສິດອັນຊອບທຳຂອງຕົນ ຈະຖືກລົງ ໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 1.000.000 ກີບ ຫາ 3.000.000 ກີບ.

ມາດຕາ 227 ການຈຳແນກເຜົ່າຊົນ

ບຸກຄົນໃດ ຫາກໄດ້ຈຳແນກ, ແບ່ງແຍກ, ກີດກັ້ນ, ຈຳກັດການເຂົ້າຮ່ວມ ຫຼື ເລືອກປະຕິບັດຕໍ່ບຸກ ຄົນອື່ນ ເນື່ອງຈາກເຫດຜົນທາງດ້ານເຜົ່າຊົນ ຈະຖືກຕຳນິວິຈານ ຫຼື ດັດສ້າງໂດຍບໍ່ຕັດອິດສະລະພາບ ຫຼື ລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 228 ການລະເມີດສິດໃນການຮ້ອງທຸກ

ບຸກຄົນໃດ ຫາກໄດ້ສວຍໃຊ້ຖານະ, ຕຳແໜ່ງ, ອຳນາດ ເພື່ອຂັດຂວາງ ການຮ້ອງທຸກ, ການແກ້ໄຂ ການຮ້ອງທຸກ ຫຼື ບຸກຄົນທີ່ເປັນບັນຫາຂອງການຮ້ອງທຸກ ຫຼື ປະຕິເສດການປະຕິບັດຕາມການຕົກລົງຂອງອົງ ການທີ່ມີສິດໃນການພິຈາລະນາ ແລະ ແກ້ໄຂການຮ້ອງທຸກ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 229 ການລ່ວງລະເມີດຄວາມລັບສ່ວນຕົວ

ບຸກຄົນໃດ ຫາກໄດ້ເປີດເຜີຍຄວາມລັບສ່ວນຕົວຂອງຜູ້ອື່ນ ທີ່ຕົນໄດ້ຮູ້ຈັກໃນເວລາປະຕິບັດວຽກງານວິຊາສະເພາະ ຫຼື ໜ້າທີ່ ຊຶ່ງເປັນການກໍ່ຄວາມເສຍຫາຍແກ່ຜູ້ອື່ນນັ້ນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ຫົກເດືອນ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ບຸກຄົນໃດ ຫາກໄດ້ລັກເປີດຈົດໝາຍ, ຈົດໝາຍທາງເອເລັກໂຕຣນິກ, ໂທລະເລກ ຫຼື ເອກະສານອື່ນ ຫຼື ລັກຟັງໂທລະສັບຂອງຜູ້ອື່ນ ຊຶ່ງເປັນການກໍ່ຄວາມເສຍຫາຍແກ່ຜູ້ອື່ນນັ້ນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ຫົກເດືອນ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໝວດທີ 5

ການກະທຳຜິດຕໍ່ກຳມະສິດ

ມາດຕາ 230 ການປຸ້ນຊັບ

ບຸກຄົນໃດ ຫາກໄດ້ໃຊ້ຄວາມຮຸນແຮງ ບຸກລຸກ ຫຼື ໄດ້ໃຊ້ການນາບຂູ່ໂດຍກົງຕໍ່ຊີວິດ ຫຼື ສຸຂະພາບຂອງຜູ້ອື່ນ ເພື່ືອເອົາຊັບມາເປັນຂອງຕົນ ຈະຖືກລົງໂທດຕັດອິດສະລະພາບ ແຕ່ ສີ່ປີ ຫາ ແປດປີ ແລະ ຈະ ຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ເອົາການປຸ້ນຊັບເປັນອາຈິນ, ມີການຈັດຕັ້ງເປັນກຸ່ມ, ເຮັດໃຫ້ຄົນອື່ນບາດເຈັບສາຫັດ ຫຼື ເສຍຊີວິດ ຫຼື ໃນກໍລະນີກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ແປດປີ ຫາ ຊາວປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ ຫຼື ຕັດ ອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 20.000.000 ກີບ ຫາ 70.000.000 ກີບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 231 ການລັກຊັບ

ບຸກຄົນໃດ ຫາກໄດ້ເອົາຊັບຂອງຜູ້ອື່ນມາເປັນຂອງຕົນໂດຍບໍ່ຖືກຕ້ອງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ລັກດ້ວຍການງັດແງະ, ມ້າງເພຮົ້ົ້ວຮາວ, ປະຕູ, ຫີບ, ຕູ້ ແລະອື່ນໆ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ເອົາການລັກເປັນອາຈິນ, ມີການຈັດຕັ້ງເປັນກຸ່ມ ຫຼື ໃນກໍລະນີກໍ່ ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ແປດປີ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 232 ການຍາດຊີງຊັບ

ບຸກຄົນໃດ ຫາກໄດ້ເອົາຊັບຂອງຜູ້ອື່ນມາເປັນຂອງຕົນດ້ວຍວິທີຍາດຊີງ ຈະຖືກລົງໂທດຕັດອິດສະ ລະພາບ ແຕ່ ຫົກເດືອນ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ເອົາການຍາດຊີງຊັບເປັນອາຈິນ, ມີການຈັດຕັ້ງເປັນກຸ່ມ ຫຼື ເຮັດ ໃຫ້ຜູ້ອື່ນບາດເຈັບສາຫັດ ຫຼື ເສຍຊີວິດ ຫຼື ໃນກໍລະນີກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ແປດປີ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 233 ການສໍ້ໂກງຊັບ

ບຸກຄົນໃດ ຫາກໄດ້ໃຊ້ເລ່ລ່ຽມ ຕົວະຍົວະຫຼອກລວງ ດ້ວຍວິທີໃດກໍຕາມ ເພື່ອເຮັດໃຫ້ຜູ້ອື່ນເອົາຊັບ ໃຫ້ຕົນ ຈະຖືກລົງໂທດຕັດອິດສະລະພາບແຕ່ ສາມເດືອນ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີເອົາການສໍ້ໂກງຊັບເປັນອາຈິນ, ມີການຈັດຕັ້ງເປັນກຸ່ມ ຫຼື ໃນກໍລະນີກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ແປດປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 234 ການຍັກຍອກຊັບ

ບຸກຄົນໃດ ຫາກໄດ້ສວຍໃຊ້ຄວາມເຊື່ອໃຈ ເພື່ອຫຼັກໂລບເອົາ, ຕັດຮອນເອົາ ຫຼື ສັບປ່ຽນເອົາຊັບທີ່ຕົນໄດ້ຖືກມອບໝາຍໃຫ້ຮັກສາ ຫຼື ເພື່ອຈຸດປະສົງໃດໜຶ່ງ ຈະຖືກລົງໂທດຕັດອິດສະລະພາບແຕ່ ສາມເດືອນ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີເອົາການຍັກຍອກຊັບເປັນອາຈິນ, ມີການຈັດຕັ້ງເປັນກຸ່ມ ຫຼື ໃນກໍລະນີກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ແປດປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 235 ການຫຼົບຫຼີກຈາກການໃຊ້ແທນໜີ້ສິນ

ບຸກຄົນໃດ ຫາກໄດ້ສ້າງໜີ້ສິນ ແລ້ວເຮັດໃຫ້ຄວາມສາມາດໃຊ້ແທນໜີ້ສິນຂອງຕົນຫຼຸດລົງ ດ້ວຍ ການເພີ່ມໜີ້ ຫຼື ຫຼຸດຊັບສົມບັດທີ່ຕົນມີ ຫຼື ຫຼຸດ ຫຼື ຊຸກເຊື່ອງ ລາຍໄດ້ທັງໝົດ ຫຼື ບາງສ່ວນ ຫຼື ຊຸກເຊື່ອງຊັບ ບາງຢ່າງຂອງຕົນ ເພື່ອຫຼົບຫຼີກການໃຊ້ແທນໜີ້ສິນ ກ່ອນ ຫຼື ຫຼັງ ມີຄຳຕັດສີນຂອງສານ ຈະຖືກລົງໂທດຕັດ ອິດສະລະພາບ ແຕ່ ສາມເດືອນ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 236 ການທຳລາຍ ຫຼື ການເຮັດໃຫ້ຊັບເປ່ເພໂດຍເຈດຕະນາ

ບຸກຄົນໃດ ຫາກໄດ້ທຳລາຍ ຫຼື ເຮັດໃຫ້ຊັບຂອງຜູ້ອື່ນເປ່ເພໂດຍເຈດຕະນາ ດ້ວຍວິທີ ຫຼື ຮູບການໃດກໍຕາມ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ໃນກໍລະນີ ກໍ່ຄວາມເສຍຫາຍຢ່າງຫຼວງຫຼາຍ, ເປັນອັນຕະລາຍຕໍ່ຊີວິດ ແລະ ສຸຂະພາບ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 237 ການທຳລາຍວັດຖຸບູຮານ ຫຼື ສິ່ງກໍ່ສ້າງແຫ່ງສິລະປະວັນນະກຳ

ບຸກຄົນໃດຫາກໄດ້ທຳລາຍ, ມ້າງເພພະທາດເຈດີ, ສະຖານທີ່ ແລະ ເຄື່ອງສັກກາລະບູຊາອື່ນ ຫຼື ໄດ້ຂຸດຄົ້ນເອົາບີສິມ ຫຼື ໄດ້ນຳເອົາພະພຸດທະຮູບ ຫຼື ເຄື່ອງສັກກາລະບູຊາອື່ນໄປທຳລາຍ ຫຼື ຂາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ບຸກຄົນໃດ ຫາກໄດ້ທຳລາຍວັດຖຸບູຮານ ຫຼື ສິ່ງກໍ່ສ້າງແຫ່ງສິລະປະວັນນະກຳ ຊຶ່ງເປັນຂອງສ່ວນລວມ ຫຼື ຂອງສ່ວນຕົວ ຫຼື ໄດ້ນຳເອົາສິ່ງດັ່ງກ່າວອອກໄປຕ່າງປະເທດ ໂດຍບໍ່ໄດ້ຮັບອະນຸຍາດ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ແປດປີ ແລະ ຈະຖືກປັບໃໝ ແຕ່ 20.000.000 ກີບ ຫາ 100.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 238 ການເຮັດໃຫ້ຊັບຂອງລັດ ຫຼື ລວມໝູ່ເສຍຫາຍ ດ້ວຍຄວາມບໍ່ລະມັດລະວັງ

ບຸກຄົນໃດ ດ້ວຍຄວາມປະໝາດ ຫຼື ດ້ວຍຄວາມເລິ່ນເລີ້ ຫາກໄດ້ເຮັດໃຫ້ຊັບຂອງລັດ ຫຼື ລວມໝູ່ເສຍຫາຍຢ່າງຫຼວງຫຼາຍ ຫຼື ເສຍຫາຍບໍ່ຫຼວງຫຼາຍ ແຕ່ຫາກມີຜົນສະທ້ອນຕໍ່ສັງຄົມ ຫຼື ຕໍ່ພື້ນຖານເສດຖະກິດ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ມາດຕາ 239 ການຂາດຄວາມຮັບຜິດຊອບຕໍ່ໜ້າທີ່ຄຸ້ມຄອງຊັບຂອງລັດ ຫຼື ລວມໝູ່

ບຸກຄົນໃດ ທີ່ມີໜ້າທີ່ຄຸ້ມຄອງຊັບຂອງລັດ ຫຼື ລວມໝູ່ໂດຍກົງ ຫາກໄດ້ຂາດຄວາມຮັບຜິດຊອບບໍ່ໄດ້ປະຕິບັດຕາມລະບຽບການຄຸ້ມຄອງ ຊຶ່ງກໍ່ໃຫ້ເກີດຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະ ລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ມາດຕາ 240 ການຄອບຄອງຊັບຢ່າງຜິດກົດໝາຍ

ບຸກຄົ-ນໃດ ໂດຍເຈດຕະ-ນາ ຫາກໄດ້ຄອບຄອງຊັບຂອງຜູ້ອື່-ນທີ່ຕົ-ນຊອກໄດ້, ເກັບໄດ້, ຂຸດຄົ້ນົ້-ໄດ້ ຫຼື ທີ່ບຸກຄົ-ນອື່-ນໄດ້ຫຼົງມອບໃຫ້ແກ່ຕົ-ນ ໂດຍບໍ່ແຈ້ງຕໍ່ເຈົ້ົ້າໜ້າທີ່ ຈະຖືກລົງໂທດຕັດອິດສະລະພາບ ແຕ່ ສາມເດືອນ- ຫາ ສອງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນ-ກໍລະນ-ີທີ່ຊັບເຫຼົ່ານ-ັ້ນ- ຫາກມີມູ-ນຄ່າສູງ ຫຼື ເປັນ-ຈຳ-ນວນ-ຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 241 ການສວຍໃຊ້ຊັບຂອງລັດ ຫຼື ລວມໝູ່

ບຸກຄົນໃດ ຫາກໄດ້ສວຍໃຊ້ຊັບຂອງລັດ ຫຼື ລວມໝູ່ເພື່ອຜົນປະໂຫຍດສ່ວນຕົວ ຊຶ່ງໄດ້ກໍ່ຄວາມເສຍ ຫາຍຢ່າງຫຼວງຫຼາຍແກ່ລັດ ຫຼື ລວມໝູ່ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່່ 5.000.000 ກີບ ຫາ 10.000.000 ກີບ.

ມາດຕາ 242 ການບັງຄັບເອົາຊັບ

ບຸກຄົນໃດ ຫາກນາບຂູ່ຈະໃຊ້ຄວາມຮຸນແຮງ ຫຼື ນາບຂູ່ ດ້ວຍວິທີອື່ນ ເພື່ອບັງຄັບເອົາຊັບ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 20.000.000 ກີບ ຫາ 50.000.000 ກີບ ແລະ ຈະຖືກຮິບຊັບ.

ໃນກໍລະນີການກະທຳຜິດເປັນອາຈິນ, ມີການຈັດຕັ້ງເປັນກຸ່ມ ຫຼື ໃນກໍລະນີກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບແຕ່ ສາມປີ ຫາ ແປດປີ ແລະ ຈະຖືກປັບໃໝແຕ່ 30.000.000 ກີບ ຫາ 100.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 243 ການປະລະໜ້າທີ່ໃນການຄຸ້ມຄອງດູແລຊັບຂອງລັດ

ບຸກຄົນໃດ ຫາກມີໜ້າທີ່ຮັບຜິດຊອບໂດຍກົງໃນການຄຸ້ມຄອງດູແລຊັບຂອງລັດ ແຕ່ປະລະຄວາມຮັບຜິດຊອບນັ້ນ ຊຶ່ງກໍ່ໃຫ້ເກີດຄວາມເສຍຫາຍ, ຖືກທຳລາຍ, ເຮັດໃຫ້ເສຍ ຫຼື ເຮັດໃຫ້ຊັບມີຄວາມເສຍຫາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກ ປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີທີ່ມີຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ມາດຕາ 244 ການຊຸກເຊື່ອງ, ການຊື້ຂາຍຊັບຢ່າງຜິດກົດໝາຍ

ບຸກຄົນໃດ ຫາກຮູ້ວ່າຊັບທີ່ຜູ້ອື່ນໄດ້ມາຈາກການປຸ້ນ, ການລັກ, ການຍາດຊີງ, ການສໍ້ໂກງ, ການຍັກຍອກ ຫຼື ດ້ວຍວິທີອື່ນທີ່ຜິດກົດໝາຍແລ້ວ ຮັບເອົາ, ຊື້ເອົາ, ເກັບຮັກສາ, ຊຸກເຊື່ອງ ຫຼື ນຳໄປຂາຍ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ການກະທຳຜິດເປັນອາຈິນ, ມີການຈັດຕັ້ງເປັນກຸ່ມ ຫຼື ໃນກໍລະນີກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ມາດຕາ 245 ການເຮັດໃຫ້ຊັບຂອງຜູ້ອື່ນຖືກໄຟໃໝ້ຍ້ອນຄວາມບໍ່ລະມັດລະວັງ

ບຸກຄົນໃດ ຍ້ອນຄວາມປະໝາດ, ຄວາມເລິ່ນເລີ້ ຫາກໄດ້ເຮັດໃຫ້ໄຟໄໝ້ ເຮືອນ, ຕຶກ, ອາຄານ, ສາງເຄື່ອງ, ຫ້າງຮ້ານຂອງຜູ້ອື່ນ ຫຼື ຜົນລະປູກຂອງຜູ້ອື່ນ ຫຼື ຊັບສິນອື່ນ ຖືກເສຍຫາຍເປັນຈຳນວນຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 246 ການລະເມີດຊັບສິນທາງປັນຍາ

ບຸກຄົນໃດ ຫາກໄດ້ລະເມີດສິດຕໍ່ຊັບສິນທາງປັນຍາ, ປອມແປງ, ຕົວະຍົວະ, ຫຼອກລວງ, ແຂ່ງຂັນທີ່ ບໍ່ເປັນທຳກ່ຽວກັບຊັບສິນທາງປັນຍາ ຊຶ່ງກໍ່ຄວາມເສຍຫາຍໃຫ້ແກ່ຜູ້ອື່ນ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໝວດທີ 6

ການກະທຳຜິດຕໍ່ສາຍຜົວເມຍ, ຄອບຄົວ ແລະ ຮີດຄອງປະເພນີ

ມາດຕາ 247 ການທຳມິດສະຈານ

ບຸກຄົນໃດ ທີ່ມີຜົວ ຫຼື ເມຍ ຫາກໄດ້ເສບສົມກັບຜູ້ອື່ນ ຈະຖືກລົງໂທດຕັດອິດສະລະພາບແຕ່ ສາມ ເດືອນ ຫາ ໜຶ່ງປີ ຫຼືື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ຄູ່ທຳມິດສະຈານ ກໍຈະຖືກລົງໂທດໃນສະຖານດຽວກັນ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 248 ການຂົ່ມຂືນທຳຊຳເລົາ

ບຸກຄົນໃດ ຫາກໄດ້ໃຊ້ກຳລັງ, ໃຊ້ອາວຸດນາບຂູ່, ໃຊ້ຢາສະຫຼົບ, ໃຊ້ສິ່ງມຶນເມົາ ຫຼື ໃຊ້ວິທີອື່ນ ທີ່ເຮັດ ໃຫ້ຜູ້ອື່ນຕົກຢູ່ໃນສະພາບບໍ່ສາມາດຊ່ວຍເຫຼືອຕົນເອງໄດ້ ຫຼື ສວຍໂອກາດເພື່ອທຳຊຳເລົາ ດ້ວຍການຂືນໃຈ ຂອງຜູ້ກ່ຽວ ຈະຖືກລົງໂທດຕັດອິດສະລະພາບ ແຕ່ ສີ່ປີ ຫາ ຫົກປີ ແລະ ຈະຖືກປັບໃໝ ແຕ່ 5.000.000 ກີບ ຫາ 30.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ຂົ່ມຂືນທຳຊຳເລົາຜູ້ຍິງທີ່ມີອາຍຸ ແຕ່ ສິບຫ້າປີ ຫາ ຕ່ຳກວ່າ ສິບ ແປດປີ ທີ່ຢູ່ໃນຄວາມຄຸ້ມຄອງດູແລຂອງຕົນ ຫຼື ໃນການປິ່ນປົວຂອງຕົນ ຈະຖືກລົງໂທດຕັດອິດສະລະ ພາບ ແຕ່ ຫົກປີ ຫາ ສິບປີ ແລະ ຈະຖືກປັບໃໝ ແຕ່ 7.000.000 ກີບ ຫາ 50.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ຂົ່ມຂືນທຳຊຳເລົາ ດ້ວຍວິທີປ່ຽນຜຽນກັນ, ຂົ່ມຂືນທຳຊຳເລົາເດັກ ທີ່ມີອາຍຸຕ່ຳກວ່າ ສິບຫ້າປີ, ໄດ້ທຳຮ້າຍຮ່າງກາຍຜູ້ຍິງໃນເວລາຂົ່ມຂືນ ຫຼື ເຮັດໃຫ້ຜູ້ຍິງພິການຕະຫຼອດຊີວິດ ຫຼື ເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ຫຼື ຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 10.000.000 ກີບ ຫາ 70.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 249 ການຂົ່ມຂືນທຳຊຳເລົາແລ້ວຂ້າຖິ້ມ

ບຸກຄົນໃດ ຫາກໄດ້ຂົ່ມຂືນທຳຊຳເລົາແລ້ວໄດ້ຂ້າຖິ້ມ ຈະຖືກລົງໂທດຕັດອິດສະລະພາບແຕ່ ສິບ ຫ້າປີ ຫາ ຊາວປີ ຫຼື ຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 10.000.000 ກີບ ຫາ 100.000.000 ກີບ ຫຼື ປະຫານຊີວິດ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 250 ການທຳຊຳເລົາເດັກ

ບຸກຄົນໃດ ຫາກໄດ້ຮ່ວມເພດກັບເດັກຍິງ ຫຼື ເດັກຊາຍ ທີ່ມີອາຍຸ ຕ່ຳກວ່າ ສິບແປດປີລົງມາ ຫາ ສິບ ຫ້າປີ ດ້ວຍການ-ຕົວະຍົວະ, ຫຼອກລວງ, ຊວນເຊື່ອ, ຊື້ຈ້າງ, ຈອບອອຍ ຫຼື ຮູບການອື່ນ ເພື່ອໃຫ້ເດັກ ສົມຍອມ ແລະ ປະຕິບັດຕາມ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ- ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 5.000.000 ກີບ.

ບຸກຄົນໃດ ຫາກໄດ້ຮ່ວມເພດກັບເດັກຍິງ ຫຼື ເດັກຊາຍ ທີ່ມີອາຍຸຕ່ຳກວ່າ ສິບຫ້າປີ ຫາ ສິບສອງປີ ດ້ວຍການ-ຈ່າຍຄ່າຕອບແທນ- ຫຼື ຕອບສະໜອງຜົ-ນປະໂຫຍດດ້ວຍຮູບການ-ໃດໜຶ່ງ ຈະຖືກລົງໂທດຕັດອິດ ສະລະພາບ ແຕ່ ສາມປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 7.000.000 ກີບ.

ບຸກຄົນໃດ ຫາກໄດ້ຮ່ວມເພດກັບເດັກຍິງ ຫຼື ເດັກຊາຍ ທີ່ມີອາຍຸຕ່ຳກວ່າ ສິບສອງປີ ຈະດ້ວຍຮູບ ການ-ໃດກໍຕາມ ຖືວ່າເປັນ-ການ-ຂົ່ມຂື-ນທຳຊຳເລົາເດັກ ແລະ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ສິບຫ້າປີ ແລະ ຈະຖືກປັບໃໝ ແຕ່ 7.000.000 ກີບ ຫາ 15.000.000 ກີບ.

ບຸກຄົນໃດ ທີ່ໄດ້ສະເໜີ, ຮັບເອົາ, ຈັດຫາ ຫຼື ສະໜອງເດັກ ທີ່ມີອາຍຸ ຕ່ຳກວ່າສິບແປດປີລົງມາໃຫ້ຂາຍປະເວນີ ຖືວ່າເປັ-ນການ-ກະທຳຜິດ ແລະ ຈະຖືກລົງໂທດ ຕາມທີ່ໄດ້ກຳນ-ົດໄວ້ໃນມາດຕາ 254 ຂອງ ປະມວນກົດໝາຍສະບັບນີ້.

ມາດຕາ 251 ການໃຊ້ເລ່ລ່ຽມເພື່ອມີເພດສຳພັນ

ບຸກຄົນໃດ ຫາກໃຊ້ເລ່ລ່ຽມ ເພື່ອໃຫ້ບຸກຄົນທີ່ຢູ່ໃນການຄຸ້ມຄອງດູແລຂອງຕົນ ຫຼື ບຸກຄົນທີ່ຢູ່ໃນສະ ພາວະຈຳເປັນ ມີເພດສຳພັນກັບຕົນ ຫຼື ກັບບຸກຄົນອື່ນ ດ້ວຍການຂືນໃຈຂອງຜູ້ກ່ຽວ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີ ການກະທຳຜິດຕໍ່ເດັກທີ່ມີອາຍຸຕ່ຳກວ່າ ສິບແປດປີ ຫາ ສິບສອງປີ ມີເພດສຳພັນກັບຕົນ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ໃນກໍລະນີ ການກະທຳຜິດຕໍ່ເດັກ ທີ່ມີອາຍຸຕ່ຳກວ່າ ສິບສອງປີ ຈະດ້ວຍຮູບການ-ໃດກໍຕາມ ຖືວ່າ ເປັນ-ການ-ຂົ່ມຂື-ນທຳຊຳເລົາເດັກ ແລະ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 15.000.000 ກີບ ຫາ 70.000.000 ກີບ.

ມາດຕາ 252 ການບັງຄັບຮ່ວມເພດກັບເມຍ

ບຸກຄົນໃດ ຫາກໄດ້ຮ່ວມເພດກັບເມຍຕົນ ດ້ວຍການໃຊ້ກຳລັງ, ບັງຄັບ, ຂົ່ມຂູ່ ຊຶ່ງຝືນໃຈຂອງຜູ້ ເປັນເມຍ ຫຼື ໃນເວລາທີ່ເມຍ ຢູ່ໃນສະພາບບໍ່ພ້ອມ ທີ່ຈະມີເພດສຳພັນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 500.000 ກີບ ຫາ 3.000.000 ກີບ.

ໃນກໍລະນີການບັງຄັບຮ່ວມເພດທີ່ພາໃຫ້ມີການບາດເຈັບໜັກ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 253 ການບັງຄັບໃຫ້ເປັນໂສເພນີ

ບຸກຄົນໃດ ຫາກໄດ້ບັງຄັບຜູ້ອື່ນໃຫ້ເປັນໂສເພນີ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 20.000.000 ກີບ ຫາ 100.000.000 ກີບ.

ບຸກຄົນໃດ ຫາກໄດ້ບັງຄັບເດັກທີ່ມີອາຍຸຕ່ຳກ່ວາສິບແປດປີ ໃຫ້ເປັນໂສເພນີ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 30.000.000 ກີບ ຫາ 150.000.000 ກີບ.

ມາດຕາ 254 ການຄ້າປະເວນີຂອງບຸກຄົນອື່ນ

ບຸກຄົນໃດ ຫາກຫາລາຍໄດ້ ດ້ວຍການ ຄ້າປະເວນີຂອງບຸກຄົນອື່ນ ຈະໃນຮູບການໃດກໍຕາມ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 10.000.000 ກີບ ຫາ 20.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ຖືເອົາການຄ້າປະເວນີຂອງບຸກຄົນອື່ນເປັນອາຈິນ ຫຼື ບັງຄັບບຸກ ຄົນທີ່ຢູ່ໃນຄວາມຄຸ້ມຄອງດູແລຂອງຕົນ ໃຫ້ເປັນໂສເພນີ ຈະຖືກລົງໂທດຕັດອິດສະລະພາບ ແຕ່ ສາມປີ ຫາເຈັດປີ ແລະ ຈະຖືກປັບໃໝ ແຕ່ 20.000.000 ກີບ ຫາ 100.000.000 ກີບ.

ມາດຕາ 255 ການຮ່ວມປະເວນີກັບຍາດໃກ້ຊິດ

ບຸກຄົນໃດ ຫາກໄດ້ເສບສົມກັບ ພໍ່ ຫຼື ແມ່, ພໍ່ລ້ຽງ ຫຼື ແມ່ລ້ຽງ, ພໍ່ນ້າ ຫຼື ແມ່ນ້າ, ພໍ່ເຖົ້າ ຫຼື ແມ່ເຖົ້າ, ປູ່ ຫຼື ຍ່າ, ລູກຄີງ ຫຼື ລູກລ້ຽງ, ລູກນ້າ, ຫຼານສາຍຕັ້ງ ຫຼື ອ້າຍຄີງ, ເອື້ອຍຄີງ, ນ້ອງຄີງຂອງຕົນ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ຜູ້ສົມຍອມໃຫ້ເສບສົມ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 256 ການ-ເຜີຍແຜ່ສິ່ງລາມົກເດັກ

ບຸກຄົນໃດ ຫາກໄດ້ຜະລິດ, ຈຳໜ່າຍ, ເຜີຍແຜ່, ນຳເຂົ້າ, ສົ່ງອອກ, ສະແດງ ຫຼື ຂາຍໜັງສື, ຮູບ, ຟິມ ວີດີໂອ, ວີຊີດີ, ດີວີດີ ແລະ ສິ່ງອື່ນ ທີ່ລາມົກກ່ຽວກັບເດັກ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ມາດຕາ 257 ການຄອບຄອງສິ່ງລາມົກເດັກ

ບຸກຄົນໃດ ຫາກໄດ້ຄອບຄອງໜັງສື, ຮູບ, ຟິມວີດີໂອ, ວີຊີດີ, ດີວີດີ ແລະ ສິ່ງອື່ນ ທີ່ລາມົກກ່ຽວ ກັບເດັກ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 3.000.000 ກີບ.

ມາດຕາ 258 ການທຳລາມົກ

ບຸກຄົນໃດ ຫາກໄດ້ເສບສົມ ຫຼື ໄດ້ເຜີຍອະໄວຍະວະເພດຂອງຕົນຕໍ່ໜ້າຊຸມຊົນ ຫຼື ສະຖານທີ່ສາທາ ລະນະ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 259 ການທຳອະນາຈານ

ບຸກຄົນໃດ ຫາກໄດ້ມີການກະທຳທີ່ແຕະຕ້ອງເຖິງຄວາມອັບອາຍທາງເພດຂອງບຸກຄົນອື່ນ ໂດຍຝືນໃຈຂອງຜູ້ນີ້ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີ ຫາກກະທຳອະນາຈານເດັກ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 260 ການຂາຍປະເວນີ

ບຸກຄົນໃດ ຫາກໄດ້ຫາກິນ ດ້ວຍການຂາຍປະເວນີໃຫ້ຜູ້ອື່ນ ເສບສົມ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 500.000 ກີບ ຫາ 3.000.000 ກີບ.

ບຸກຄົນໃດ ຫາກໄດ້ໃຫ້ຄວາມຊ່ວຍເຫຼືອ ຫຼື ຄວາມສະດວກແກ່ການຂາຍປະເວນີ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ຜູ້ຊື້ປະເວນີ ກໍຈະຖືກລົງໂທດໃນສະຖານດຽວກັນ.

ມາດຕາ 261 ການບໍ່ປະຕິບັດພັນທະໃນການລ້ຽງດູລູກ, ພໍ່, ແມ່ ຫຼື ຜົວເມຍ

ບຸກຄົນໃດ ຫາກບໍ່ໄດ້ລ້ຽງດູລູກຂອງຕົນ ທີ່ຍັງບໍ່ທັນເຖິງກະສຽນອາຍຸສິບແປດປີ, ບໍ່ໄດ້ລ້ຽງດູ ພໍ່ແມ່ ຂອງຕົນທີ່ຂາດເຂີນ, ບໍ່ລ້ຽງດູເມຍ ຫຼື ຜົວຂອງຕົນທີ່ເສຍອົງຄະ ຫຼື ປ່ວຍໂຊ ຕາມຄຳຕັດສີນຂອງສານ ຈະ ຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 262 ການທ່ອງທ່ຽວທາງເພດເດັກ

ບຸກຄົນໃດ ຫາກໄດ້ເດີນທາງຈາກປະເທດໜຶ່ງ ໄປຍັງປະເທດອື່ນ ຫຼື ຈາກສະຖານທີ່ໃດໜຶ່ງ ໄປຍັງສະຖານທີ່ອື່ນ ເພື່ອລ່ວງລະເມີດທາງເພດເດັກ ດ້ວຍການສ້າງຄວາມຜູກພັນ, ສ້າງກິດຈະກຳໃດໜຶ່ງຮ່ວມກັບເດັກ ຫຼື ໃຊ້ວິທີການອື່ນ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ບຸກຄົນໃດ ຫາກໄດ້ຈັດຫາ, ໂຄສະນາ, ອຳນວຍຄວາມສະດວກ ໃຫ້ແກ່ຜູ້ທີ່ເດີນທາງເພື່ອທ່ອງທ່ຽວ ທາງເພດເດັກ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ແລະ ຈະຖືກປັບໃໝ ແຕ່ 2.000.000 ກີບ ຫາ 10.000.000 ກີບ.

ມາດຕາ 263 ການທາລຸນແມ່ຍິງ ແລະ ເດັກ

ບຸກຄົນໃດ ຫາກໄດ້ທາລຸນທາງດ້ານຮ່າງກາຍ ຫຼື ຈິດໃຈຂອງແມ່ຍິງ ດ້ວຍການເຕະ, ຕີ, ຜູກມັດ, ຂັງ, ໃຫ້ອົດອາຫານ, ບັງຄັບໃຫ້ອອກແຮງງານເກີນຂອບເຂດ, ນອກໃຈ, ລ່ວງລະເມີດທາງເພດຕໍ່ແມ່ຍິງ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີການກະທຳຜິດຕໍ່ເດັກ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະ ຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ມາດຕາ 264 ການ-ເປີດເຜີຍປະຫວັດສ່ວນ-ຕົວຂອງເດັກ

ບຸກຄົນໃດ ຫາກໄດ້ເປີດເຜີຍປະຫວັດສ່ວນຕົວ ຫຼື ຂໍ້ມູນ ກ່ຽວກັບເດັກທີ່ເປັນຜູ້ຖືກເສຍຫາຍ, ຜູ້ຖືກ ສົງໄສ, ຜູ້ຖືກຫາ, ຈຳເລີຍ ຫຼື ເປັນຜູ້ກະທຳຜິດ ຫຼື ເດັກທີ່ເປັນພະຍານ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 265 ກາ-ນປະຖິ້ມເດັກ

ບຸກຄົນໃດ ຫາກໄດ້້ປະຖິ້ມເດັກໂດຍເຈດຕະນາ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີທີ່ການປະຖິ້ມ ຫາກເຮັດໃຫ້ເດັກ ເສຍອົງຄະ, ພິການ ຫຼື ເສຍຊີວິດ ຈະຖືກລົງໂທດຕັດອິດ ສະລະພາບ ແຕ່ ສາມປີ ຫາ ເຈັດປີ ແລະ ຈະຖືກປັບໃໝ ແຕ່ 7.000.000 ກີບ ຫາ 30.000.000 ກີບ.

ມາດຕາ 266 ການທຳຊຳເລົາຂອງພິກຂຸ, ສາມະເນນ, ພໍ່ຂາວ ແລະ ແມ່ຂາວ

ພິກຂຸ, ສາມະເນນ, ພໍ່ຂາວ ແລະ ແມ່ຂາວ ຫາກໄດ້ເສບສົມກັບຜູ້ຍິງ ຫຼື ຜູ້ຊາຍ ຫຼື ດ້ວຍກັນ ຈະຖືກ ລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ຜູ້ຍິງ ຫຼື ຜູ້ຊາຍ ທີ່ໄດ້ສະໝັກໃຈເສບສົມກັບພິກຂຸ, ສາມະເນນ, ພໍ່ຂາວ ຫຼື ແມ່ຂາວ ກໍຈະຖືກລົງ ໂທດໃນສະຖານດຽວກັນ.

ມາດຕາ 267 ການເຜີຍແຜ່ສິ່ງທີ່ຂັດກັບວັດທະນະທຳອັນດີງາມຂອງຊາດ

ບຸກຄົນໃດ ຫາກໄດ້ຜະລິດ ຫຼື ໄດ້ນຳເອົາໜັງສື, ຮູບ, ຟິມວີດີໂອ ແລະ ສິ່ງອື່ນທີ່ລາມົກ ຫຼື ສິ່ງອື່ນ ທີ່ຂັດກັບວັດທະນະທຳອັນດີງາມຂອງຊາດ ອອກຈຳໜ່າຍ ຫຼື ເຜີຍແຜ່ທາງກົງ ຫຼື ທາງອ້ອມຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 268 ການບັງຄັບໃຫ້ແຕ່ງດອງ ຫຼື ຢ່າຮ້າງ ແລະ ການກີດກັ້ນການແຕ່ງດອງ ຫຼື ຢ່າຮ້າງ

ບຸກຄົນໃດ ຫາກບັງຄັບຜູ້ທີ່ຢູ່ພາຍໃຕ້ການຄຸ້ມຄອງຂອງຕົນ ໃຫ້ແຕ່ງດອງ, ຢ່າຮ້າງ ຫຼື ກີດກັ້ນການ ແຕ່ງດອງ ຫຼື ການຢ່າຮ້າງ ຈະຖືກປັບໃໝ ແຕ່ 2.000.000 ກີບ ຫາ 5.000.000 ກີບ.

ບຸກຄົນໃດ ຫາກໃຊ້ຄວາມຮຸນແຮງ ຫຼື ຂົ່ມຂູ່ທາງດ້ານຈິດໃຈ ເພື່ອບັງຄັບຜູ້ທີ່ຢູ່ພາຍໃຕ້ການຄຸ້ມ ຄອງຂອງຕົນ ໃຫ້ແຕ່ງດອງ, ຢ່າຮ້າງ ຫຼື ກີດກັ້ນ ການແຕ່ງດອງ ຫຼື ການຢ່າຮ້າງ ຈະຖືກລົງໂທດຕັດອິດສະ ລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 3.000.000 ກີບ ຫາ 5.000.000 ກີບ.

ໃນກໍລະນີ ບັງຄັບເດັກອາຍຸຕ່ຳກວ່າ ສິບແປດປີ ໃຫ້ແຕ່ງດອງ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 4.000.000 ກີບ ຫາ 15.000.000 ກີບ.

ມາດຕາ 269 ການແຕ່ງດອງກັບເດັກ

ບຸກຄົນໃດ ຫາກໄດ້ແຕ່ງດອງກັບເດັກທີ່ມີອາຍຸ ຕ່ຳກວ່າ ສິບແປດປີ ລົງມາ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 2.000.000 ກີບ ຫາ 5.000.000 ກີບ.

ບຸກຄົນໃດ ຫາກໄດ້ອະນຸຍາດໃຫ້ເດັກທີ່ຍັງບໍ່ທັນເຖິງກະສຽນອາຍຸ ສິບແປດປີ ແຕ່ງດອງ ກໍຈະຖືກລົງໂທດໃນສະຖານດຽວກັນ.

ມາດຕາ 270 ການປະຕິບັດທີ່ບໍ່ເໝາະສົມຕໍ່ຍາດໃກ້ຊິດ

ບຸກຄົນໃດ ຫາກປະຕິບັດທີ່ບໍ່ເໝາະສົມ ຫຼື ຂ່ົມເຫັງ ປູ່, ຍ່າ, ພໍ່ເຖົ້າ, ແມ່ເຖົ້າ, ພໍ່, ແມ່, ຜົວ, ເມຍ, ລູກ, ຫຼານຂອງຕົນ ຫຼື ຜູ້ລ້ຽງດູຕົນເອງ ຊຶ່ງກໍ່ໃຫ້ເກີດຄວາມເສຍຫາຍຢ່າງຫຼວງຫຼາຍ ຕໍ່ກຽດສັກສີ, ຮີດຄອງປະເພນີອັນດີງາມ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະ ລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໝວດທີ 7

ການກະທຳຜິດຕໍ່ລະບຽບການຄຸ້ມຄອງເສດຖະກິດ

ມາດຕາ 271 ການປັ່ນຕະຫຼາດ

ບຸກຄົນໃດ ຫາກໄດ້ມີການກະທຳ ຊຶ່ງສົ່ງຜົນກະທົບຕໍ່ລາຄາ ຫຼື ຈຳນວນຫຼັກຊັບ ທີ່ມີການຊື້-ຂາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 300.000.000 ກີບ ຫາ 500.000.000 ກີບ ແລະ ຈະຖືກຮິບຊັບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍຢ່າງຫຼວງ ຫຼາຍ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ເຈັດປີ ແລະ ຈະຖືກປັບໃໝ ແຕ່ 500.000.000 ກີບ ຫາ 700.000.000 ກີບ ແລະ ຈະຖືກຮິບຊັບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 272 ການຊື້-ຂາຍຂໍ້ມູນພາຍໃນ

ບຸກຄົນໃດ ຫາກໄດ້ໃຫ້, ໃຊ້, ຮັບ, ສົ່ງຕໍ່, ເປີດເຜີຍ ຫຼື ເຜີຍແຜ່ຂໍ້ມູນພາຍໃນ ເພື່ອຊື້-ຂາຍຫຼັກຊັບໃນ ນາມຕົນເອງ ຫຼື ບຸກຄົນອື່ນ ເພື່ອຜົນປະໂຫຍດຂອງຕົນ ຫຼື ຂອງບຸກຄົນອື່ນ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 300.000.000 ກີບ ຫາ 500.000.000 ກີບ ແລະ ຈະຖືກຮິບຊັບ.

ໃນກໍລະນີທີ່ມີການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ, ຫຼື ກໍ່ຄວາມເສຍຫາຍຢ່າງຫຼວງ ຫຼາຍ ຈະຖືກລົງໂທດຕັດອິດສະລະພາບແຕ່ ຫ້າປີ ຫາ ເຈັດປີ ແລະ ຈະຖືກປັບໃໝ ແຕ່ 500.000.000 ກີບ ຫາ 700.000.000 ກີບ ແລະ ຈະຖືກຮິບຊັບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 273 ການຍຸຍົງໃຫ້ລູກຄ້າຕັດສີນໃຈ ຊື້-ຂາຍ ຫຼັກຊັບ

ບຸກຄົນໃດ ຫາກໄດ້ຍຸຍົງໃຫ້ລູກຄ້າຕັດສີນໃຈ ຊື້-ຂາຍຫຼັກຊັບ ຢ່າງບໍ່ສົມເຫດສົມຜົນ ເພື່ອຜົນປະ ໂຫຍດຂອງຕົນ ຫຼື ໃຫ້ຄຳໝັ້ນສັນຍາກ່ຽວກັບຜົນຕອບແທນຈາກການຊື້, ການຂາຍຫຼັກຊັບ ຈະຖືກລົງໂທດ ຕັດອິດສະລະພາບ ແຕ່ ສາມເດືອນ ຫາ ໜຶ່ງປີີ ແລະ ຈະຖືກປັບໃໝ ແຕ່ 30.000.000 ຫາ 50.000.000 ກີບ.

ມາດຕາ 274 ການສ້າງ ແລະ ການສະໜອງຂໍ້ມູນກ່ຽວກັບຕະຫຼາດຫຼັກຊັບທີ່ບໍ່ຖືກຕ້ອງຕາມຄວາມຈິງ

ບຸກຄົນໃດ ຫາກໄດ້ສ້າງ ແລະ ສະໜອງຂໍ້ມູນກ່ຽວກັບຕະຫຼາດຫຼັກຊັບທີ່ບໍ່ຖືກຕ້ອງຕາມຄວາມຈິງທີ່ ມີຜົນກະທົບຕໍ່ການຕັດສີນໃຈຂອງຜູ້ລົງທຶນ ແລະ ເຮັດໃຫ້ຕະຫຼາດຫຼັກຊັບມີຄວາມຜັນຜວນ ຈະຖືກລົງໂທດ ຕັດອິດສະລະພາບ ແຕ່ ຫົກເດືອນ ຫາ ສາມປີີ ແລະ ຈະຖືກປັບໃໝ ແຕ່ 300.000.000 ຫາ 500.000.000 ກີບ.

ມາດຕາ 275 ການຜະລິດ, ການຂາຍເຄື່ອງບໍລິໂພກ ຫຼື ຢາປິ່ນປົວພະຍາດ, ເຄື່ອງສຳອາງ

ທີ່ເປັນອັນຕະລາຍຕໍ່ສຸຂະພາບ

ບຸກຄົນໃດ ດ້ວຍຄວາມບໍ່ລະມັດລະວັງ ຫາກໄດ້ຜະລິດ, ຈຳໜ່າຍ ຫຼື ສະໜອງເຄື່ອງດື່ມ, ເຄື່ອງບໍລິໂພກ ເຊັ່ນ ອາຫານ, ຊີ້ນ, ປາ, ໝາກໄມ້, ຜັກ ຫຼື ເຄື່ອງບໍລິໂພກອື່ນ ຫຼື ຢາປິ່ນປົວພະຍາດ, ເຄື່ອງສຳອາງທີ່ ບໍ່ໄດ້ຄຸນນະພາບ, ເສຍຄຸນ, ໝົດອາຍຸການນຳໃຊ້ແລ້ວ ຫຼື ມີສານຕົກຄ້າງ ຊຶ່ງເປັນອັນຕະລາຍຕໍ່ສຸຂະພາບ ຈະຖືກປັບໃໝ ແຕ່ 7.000.000 ກີບ ຫາ 15.000.000 ກີບ.

ໃນກໍລະນີິທີ່ການກະທຳນັ້ນ ຫາກເປັນການກະທຳຜິດ ໂດຍເຈດຕະນາ ຫຼື ກໍ່ຄວາມເສຍຫາຍຢ່າງ ຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 276 ການຜະລິດ, ຂົນສົ່ງ, ນຳເຂົ້າ, ຂາຍ ຫຼື ແລກປ່ຽນສິນຄ້າທີ່ເກືອດຫ້າມ

ບຸກຄົນໃດ ຫາກໄດ້ຜະລິດ, ຂົນສົ່ງ, ນຳເຂົ້າ, ຂາຍ ຫຼື ແລກປ່ຽນສິນຄ້າທີ່ເກືອດຫ້າມ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍຢ່າງຫຼວງ ຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 277 ການສວຍໂອກາດຂຶ້ນລາຄາສິນຄ້າ ແລະ ຄ່າບໍລິການ

ບຸກຄົນໃດ ຫາກໄດ້ສວຍໂອກາດຂຶ້ນລາຄາສິນຄ້າ, ຄ່າບໍລິການ ຫຼື ໄດ້ຂາຍສິນຄ້າແພງເກີນຂອບເຂດໃນເວລາເກີດໄພແຫ້ງແລ້ງ, ໄພນ້ຳຖ້ວມ ຫຼື ໃນເວລາທີ່ມີສະພາບການຫຍຸ້ງຍາກເກີດຂຶ້ນໃນທ້ອງຖິ່ນ ໃດໜຶ່ງ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປິີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 278 ການກັກຕຸນສິນຄ້າ

ບຸກຄົນໃດ ຫາກໄດ້ກັກຕຸນ, ຊຸກເຊື່ອງສິນຄ້າໄວ້ໃນວິສາຫະກິດ, ບໍລິສັດ, ຫ້າງຮ້ານຂອງຕົນ ຫຼື ຢູ່ ບ່ອນອື່ນ ເພື່ອສ້າງຄວາມປັ່ນປ່ວນທາງດ້ານເສດຖະກິດ ແລະ ຊີວິດການເປັນຢູ່ຂອງປະຊາຊົນ ຈະຖືກລົງໂທດຕັດອິດສະລະພາບ ແຕ່ ໜຶ່ງປີິ ຫາ ສີ່ປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 279 ການຂາຍສິນຄ້າຂອງລັດ ຫຼື ລວມໝູ່ ໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ທີ່ມີໜ້າທີ່ຮັບຜິດຊອບໃນການຂາຍສິນຄ້າຢູ່ຮ້ານຄ້າຂອງລັດ ຫຼື ລວມໝູ່ ຫາກໄດ້ເອົາສິນຄ້າທີ່ຕົນຮັບຜິດຊອບນັ້ນ ອອກຂາຍ ໂດຍບໍ່ຖືກຕ້ອງຕາມກົດໝາຍ ຍ້ອນຄວາມໂລບມາກໂລພາ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີິ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 280 ການປອມແປງຕາຊິງ ຫຼື ການວັດແທກ

ບຸກຄົນໃດ ຫາກໄດ້ ປອມແປງຕາຊິງ ຫຼື ການວັດແທກ ເພື່ອຫຼັກໂລບ ການຊັ່ງ, ການຜອງ, ການວັດແທກໃນເວລາຊື້-ຂາຍ, ແລກປ່ຽນ ຫຼື ໃຊ້ຊິງ, ເຄື່ອງຜອງ, ເຄື່ອງວັດແທກທີ່ດັດແປງ ຫຼື ທີ່ບໍ່ໄດ້ມາດຕະຖານ ເພື່ອຫຼັກໂລບເອົາສິນຄ້າ ຫຼື ເງິນ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 281 ການປອມແປງແຊັກ, ການນຳໃຊ້ແຊັກ ຫຼື ພັນທະບັດອື່ນໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກໄດ້ປອມແປງແຊັກ ຫຼື ພັນທະບັດອື່ນ ດ້ວຍການ ປ່ຽນແປງ ຫຼື ເພີ່ມເຕີມຂໍ້ຄວາມ ໃດໜຶ່ງ ຫຼື ນຳໃຊ້ໃນຮູບການອື່ນ ເພື່ອແລກປ່ຽນເອົາເງິນຕາຈາກທະນາຄານ, ແລກປ່ຽນເອົາສິນຄ້າ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ບຸກຄົນໃດ ຫາກໄດ້ໃຊ້ແຊັກທີ່ບໍ່ມີເງິນ, ໃຊ້ແຊັກເກີນຈຳນວນເງິນທີ່ຕົນໄດ້ຝາກຢູ່ທະນາຄານ ຫຼື ຊື້-ຂາຍ ແລະ ແລກປ່ຽນແຊັກໂດຍບໍ່ຖືກຕ້ອງຕາມກົດໝາຍ ຈະຖືກລົງໂທດຕັດອິດສະລະພາບ ແຕ່ ຫົກ ເດືອນ ຫາ ສາມປິີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 282 ການທຳລາຍທະນະບັດ ຫຼື ເງິນຫຼຽນ

ບຸກຄົນໃດ ຫາກໄດ້ທຳລາຍທະນະບັດ ຫຼື ເງິນຫຼຽນ ດ້ວຍການຕັດ, ເຈາະ, ຈີກ, ແຕ້ມ, ຂີດ, ຂຽນ, ພິມ, ຈ້ຳກາ, ຕິດກາ ໃສ່ທະນະບັດ ຫຼື ເງິນຫຼຽນ ຫຼື ດ້ວຍວິທີໃດກໍຕາມ ຊຶ່ງເຮັດໃຫ້ທະນະບັດ ຫຼື ເງິນຫຼຽນ ທີ່ນຳອອກຈໍລະຈອນນັ້ນ ຖືກເສຍຫາຍ ຫຼື ໃຊ້ບໍ່ໄດ້ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີິ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 283 ການລະເມີດລະບຽບການກ່ຽວກັບລະບອບພາສີ, ອາກອນຂອງລັດ

ບຸກຄົນໃດ ຫາກໄດ້ລະເມີດລະບຽບການກ່ຽວກັບລະບອບພາສີ, ອາກອນຂອງລັດ ດ້ວຍການຫຼົບ ຫຼີກ, ເຊື່ອງອຳບໍ່ເສຍພັນທະຕໍ່ລັດ ຫຼື ເສຍບໍ່ຖືກຕ້ອງຕາມລະບຽບການທີ່ໄດ້ກຳນົດໄວ້ ເຊັ່ນ ຄ່າພາສີຂາ ອອກ-ຂາເຂົ້າ, ຄ່າອາກອນ, ຄ່າຊັບພະຍາກອນ ແລະ ຄ່າທຳນຽມຕ່າງໆ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ຫ້າປີິ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 284 ການນຳເຂົ້າ ຫຼື ສົ່ງອອກສິນຄ້າໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກນຳເຂົ້າ ຫຼື ສົ່ງອອກສິນຄ້າ ໂດຍບໍ່ຖືກຕ້ອງຕາມກົດໝາຍ ດ້ວຍການລັກລອບເອົາ ສິນຄ້າເຂົ້າ-ອອກ ໂດຍບໍ່ໄດ້ຮັບອະນຸຍາດຈາກການຈັດຕັ້ງທີ່ກ່ຽວຂ້ອງຂອງລັດ ຈະຖືກລົງໂທດຕັດອິດສະ ລະພາບ ແຕ່ ສາມເດືອນ ຫາ ສາມປີ ແລະ ຈະຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 20.000.000 ກີບ.

ມາດຕາ 285 ການລະເມີດລະບຽບການຄຸ້ມຄອງເງິນຕາຕ່າງປະເທດ

ບຸກຄົນໃດ ຫາກໄດ້ລະເມີດລະບຽບການກ່ຽວກັບການຄຸ້ມຄອງເງິນຕາຕ່າງປະເທດ ເປັນອາຈິນ ດ້ວຍການກະທຳໃດໜຶ່ງ ດັ່ງນີ້:

1. ການຕິດປະກາດ ຫຼື ໂຄສະນາລາຄາ ແລະ ຄ່າອື່ນ ເປັນເງິນຕາຕ່າງປະເທດ;

2. ການຮັບຊຳລະຄ່າສິນຄ້າ, ຄ່າບໍລິການ, ຊຳລະໜີ້, ເບີກຈ່າຍເງິນເດືອນ, ປະຕິບັດພັນທະຕໍ່ລັດ ເປັນເງິນຕາຕ່າງປະເທດ;

3. ການດຳເນີນທຸລະກິດເງິນຕາຕ່າງປະເທດ ຫຼື ແລກປ່ຽນເງິນຕາໂດຍບໍ່ໄດ້ຮັບອະນຸຍາດ;

4. ການກຳນົດ, ຕິດປະກາດ ຫຼື ປະຕິບັດອັດຕາແລກປ່ຽນ ຂອງທະນາຄານທຸລະກິດ, ຮ້ານແລກ ປ່ຽນເງິນຕາ ຫຼື ສະຖານບໍລິການທີ່ກ່ຽວຂ້ອງທີ່ບໍ່ຖືກຕ້ອງ;

5. ການເປີດບັນຊີເງິນຝາກຢູ່ຕ່າງປະເທດ ໂດຍບໍ່ໄດ້ຮັບອະນຸຍາດຈາກທະນາຄານ ແຫ່ງ ສປປ ລາວ;

6. ການບໍ່ລາຍງານລາຍຮັບ, ລາຍຈ່າຍ ທີ່ເປັນເງິນຕາຕ່າງປະເທດ ໃຫ້ທະນາຄານ ແຫ່ງ ສປປ ລາວ;

7. ການໃຫ້ກູ້ ຫຼື ຮັບເງິນກູ້ ແລະ ສິນເຊື່ອການຄ້າກັບຕ່າງປະເທດ ໂດຍບໍ່ໄດ້ຮັບອະນຸຍາດ;

8. ການນຳເງິນສົດເປັນເງິນຕາຕ່າງປະເທດ, ເປັນເງິນກີບເຂົ້າ-ອອກ ສປປ ລາວ ທີ່ມີມູນຄ່າເກີນ ລະບຽບການກຳນົດໄວ້ ໂດຍບໍ່ແຈ້ງຕໍ່ເຈົ້າໜ້າທີ່ພາສີປະຈຳດ່ານ ຫຼື ບໍ່ໄດ້ຮັບອະນຸຍາດ ຈາກທະນາຄານ ແຫ່ງ ສປປ ລາວ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 286 ການຂົນສົ່ງສິນຄ້າ ຜ່ານ ສປປ ລາວ ໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກຂົນສົ່ງສິນຄ້າ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ໂດຍບໍ່ ຖືກຕ້ອງຕາມກົດໝາຍ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບ ໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ການຂົນສົ່ງສິນຄ້າເປັນຈຳນວນ ຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 287 ການຂົນສົ່ງເງິນຕາຕ່າງປະເທດ ຜ່ານ ສປປ ລາວ ໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກຂົນສົ່ງເງິນຕາຕ່າງປະເທດ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ໂດຍບໍ່ຖືກຕ້ອງຕາມກົດໝາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ແລະ ຈະຖືກ ປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ການຂົນສົ່ງເງິນຕາຕ່າງປະເທດ ເປັນຈຳນວນຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 288 ການຜະລິດ, ຂາຍສິນຄ້າປອມ

ບຸກຄົນໃດ ຫາກຜະລິດ, ຂາຍສິນຄ້າປອມ ຫຼື ຮຽນແບບ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ. ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 289 ການປອມແປງ, ຕົວະຍົວະ ແລະ ຫຼອກລວງກ່ຽວກັບຄຸນນະພາບ

ບຸກຄົນໃດ ຫາກໄດ້ປອມແປງ, ຕົວະຍົວະ ແລະ ຫຼອກລວງ ກ່ຽວກັບຄຸນນະພາບຂອງຜະລິດຕະ ພັນ, ສິນຄ້າ, ການບໍລິການ ແລະ ສິ່ງແວດລ້ອມ ຊຶ່ງກໍ່ຄວາມເປັນອັນຕະລາຍຕໍ່ຜູ້ອື່ນ ຈະຖືກລົງໂທດຕັດອິດ ສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ການກະທຳນັ້ນ ຫາກເຮັດໃຫ້ຜູ້ອື່ນໄດ້ຮັບບາດເຈັບສາຫັດ, ເສຍອົງຄະ, ພິການ ຫຼື ເສຍ ຊີວິດ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ສິບປີ ແລະ ຈະຖືກປັບໃໝ ແຕ່ 50.000.000 ກີບ ຫາ 150.000.000 ກີບ.

ໃນກໍລະນີທີ່ມີການເສຍຊີວິດແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ຊາວປີ ຫຼື ຕະຫຼອດຊີວິດ ແລະ ຈະຖືກປັບໃໝ ແຕ່ 100.000.000 ກີບ ຫາ 1.000.000.000 ກີບ.

ມາດຕາ 290 ການຜະລິດ ຫຼື ການຂາຍອາຫານ, ສະບຽງອາຫານ, ຢາປິ່ນປົວພະຍາດ, ຢາປ້ອງກັນພະ

ຍາດປອມ

ບຸກຄົນໃດ ຫາກຜະລິດ ຫຼື ຂາຍອາຫານ, ສະບຽງອາຫານ, ຢາປິ່ນປົວພະຍາດ, ຢາປ້ອງກັນພະ ຍາດປອມ ຫຼື ຮຽນແບບ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ, ເຮັດໃຫ້ມີການເສຍອົງຄະ, ພິການ ຫຼື ເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສາມປີິ ຫາ ແປດປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 291 ການຜະລິດ ຫຼື ການຂາຍສິນຄ້າສຳລັບລ້ຽງສັດ, ຝຸ່ນ, ຢາປ້ອງກັນສັດ, ຢາປິ່ນປົວສັດ, ຢາປາບ ສັດຕູພືດ, ພືດປະເພດຕ່າງໆປອມ

ບຸກຄົນໃດ ຫາກຜະລິດ ຫຼື ຂາຍສິນຄ້າສຳລັບລ້ຽງສັດ, ຝຸ່ນ, ຢາປ້ອງກັນສັດ, ຢາປິ່ນປົວສັດ, ຢາ ປາບສັດຕູພືດ, ພືດປະເພດຕ່າງໆ ປອມ ຫຼື ຮຽນແບບ ຈະຖືກລົງໂທດຕັດອິດສະລະພາບ ແຕ່ ສາມ ເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີິ ຫາ ສາມປີິ ແລະ ຈະຖືກປັບໃໝ ແຕ່ 7.000.000 ກີບ ຫາ 15.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 292 ການຈຳໜ່າຍ ຫຼື ຊຸກເຊື່ອງສັດ ແລະ ຜະລິດຕະພັນສັດທີ່ເປັນພະຍາດ

ບຸກຄົນໃດ ໂດຍເຈດຕະນາ ຫາກໄດ້ຈຳໜ່າຍ ຫຼື ຊຸກເຊື່ອງ ສັດ ແລະ ຜະລິດຕະພັນສັດທີ່ເປັນພະ ຍາດ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີ ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີິ ຫາ ເຈັດປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 293 ການເຄື່ອນຍ້າຍ ພືດ, ຜະລິດຕະພັນພືດ ແລະ ວັດຖຸຕ້ອງຄວບຄຸມໂດຍບໍ່ໄດ້ຮັບອະນຸຍາດ

ບຸກຄົນໃດ ໂດຍເຈດຕະນາ ຫາກໄດ້ເຄື່ອນຍ້າຍ ພືດ, ຜະລິດຕະພັນພືດ ແລະ ວັດຖຸຕ້ອງຄວບຄຸມ ຈາກພື້ນທີ່ທີ່ມີການລະບາດຂອງສັດຕູພືດ ໄປຍັງພື້ນທີ່ອື່ນ ໂດຍບໍ່ໄດ້ຮັບອະນຸຍາດຈາກອົງການທີ່ກ່ຽວຂ້ອງ ຂອງລັດ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ໃນກໍລະນີ ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີິ ຫາ ສາມປີິ ແລະ ຈະຖືກປັບໃໝ ແຕ່ 7.000.000 ກີບ ຫາ 15.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 294 ການລັກລອບນຳເຂົ້າ, ສົ່ງອອກ ຫຼື ນຳ ພືດ, ຜະລິດຕະພັນພືດ ຫຼື ວັດຖຸຕ້ອງຄວບຄຸມຜ່ານສປປ ລາວ ໂດຍບໍ່ໄດ້ຮັບອະນຸຍາດ

ບຸກຄົນໃດ ຫາກໄດ້ລັກລອບນຳເຂົ້າ, ສົ່ງອອກ ຫຼື ນຳ ພືດ, ຜະລິດຕະພັນພືດ ຫຼື ວັດຖຸຕ້ອງຄວບຄຸມ ທີ່ຕິດແປດສັດຕູພືດ ຫຼື ເປັນອັນຕະລາຍຕໍ່ສຸຂານາໄມພືດ, ຄົນ, ສັດ ແລະ ສິ່ງແວດລ້ອມ ຜ່ານສາທາລະນະ ລັດ ປະຊາທິປະໄຕ ປະຊາຊົນລາວ ໂດຍບໍ່ໄດ້ຮັບອະນຸຍາດຈາກອົງການທີ່ກ່ຽວຂ້ອງຂອງລັດ ຈະຖືກລົງ ໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ໃນກໍລະນີ ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີິ ຫາ ສາມປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 295 ການຈຳໜ່າຍ, ແຈກຢາຍ ຫຼື ເກັບຮັກສາ ພືດ, ຜະລິດຕະພັນພືດ ຫຼື ວັດຖຸຕ້ອງຄວບຄຸມ

ບຸກຄົນໃດ ໂດຍເຈດຕະນາ ຫາກໄດ້ຈຳໜ່າຍ, ແຈກຢາຍ ຫຼື ເກັບຮັກສາພືດ, ຜະລິດຕະພັນພືດ ຫຼື ວັດຖຸຕ້ອງຄວບຄຸມທີ່ຕິດແປດສັດຕູພືດຄວບຄຸມ ຊຶ່ງສ້າງຄວມເສຍຫາຍຢ່າງຫຼວງຫຼາຍ ຈະຖືກລົງໂທດຕັດ ອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ໃນກໍລະນີ ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີິ ຫາ ສາມປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 296 ການນຳເຂົ້າ, ການຂະຫຍາຍ ຫຼື ມີໄວ້ໃນຄອບຄອງສັດຕູພືດຄວບຄຸມ

ບຸກຄົນໃດ ຫາກໄດ້ນຳເຂົ້າ, ຂະຫຍາຍ ຫຼື ມີໄວ້ໃນຄອບຄອງສັດຕູພືດຄວບຄຸມ ຈະຖືກລົງໂທດຕັດ ອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 297 ການດຳເນີນທຸລະກິດໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກໄດ້ດຳເນີນທຸລະກິດໂດຍບໍ່ໄດ້ຂຶ້ນທະບຽນວິສາຫະກິດ ຫຼື ເຄື່ອນໄຫວທຸລະກິດ ໂດຍບໍ່ຖືກກັບວັດຖຸປະສົງຂອງວິສາຫະກິດຕົນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 298 ການຄິດໄລ່ດອກເບ້ຍສູງ

ບຸກຄົນໃດ ຫາກໄດ້ໃຫ້ກູ້ຢືມເປັນທຸລະກິດ ໂດຍບໍ່ໄດ້ຮັບອະນຸຍາດດຳເນີນທຸລະກິດ ຈາກຂະແໜງ ການທີ່ກ່ຽວຂ້ອງ ແລ້ວຄິດໄລ່ອັດຕາດອກເບ້ຍເງິນກູ້ຢືມ ສູງກວ່າ ສາມສິບຫົກ ສ່ວນຮ້ອຍ ຕໍ່ປີ ຈະຖືກລົງ ໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 299 ການລະເມີດລະບຽບການຄຸ້ມຄອງເສດຖະກິດຂອງລັດ

ບຸກຄົນໃດ ຫາກໃຊ້ສິດ, ໜ້າທີ່, ຕຳແໜ່ງ ໃນທາງທີ່ບໍ່ຖືກຕ້ອງ ຫຼື ໃຊ້ສິດ, ໜ້າທີ່, ຕຳແໜ່ງເກີນ ກວ່າກົດໝາຍກຳນົດໄວ້ ຊຶ່ງເປັນການລະເມີດລະບຽບການຄຸ້ມຄອງເສດຖະກິດຂອງລັດໂດຍເຈດຕະນາ ຊຶ່ງກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 30.000.000 ກີບ.

ມາດຕາ 300 ການລາຍງານກ່ຽວກັບການຄຸ້ມຄອງເສດຖະກິດບໍ່ຖືກຕ້ອງ

ບຸກຄົນໃດ ຫາກລາຍງານກ່ຽວກັບການຄຸ້ມຄອງເສດຖະກິດບໍ່ຖືກຕ້ອງ ດ້ວຍການໃຫ້ຂໍ້ມູນ ຫຼື ເອກະ ສານທີ່ບໍ່ຖືກຕ້ອງຕາມຄວາມເປັນຈິງ ຊຶ່ງກໍ່ຄວາມເສຍຫາຍຢ່າງຫຼວງຫຼາຍຕໍ່ການພັດທະນາເສດຖະກິດ-ສັງ ຄົມຂອງຊາດ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 30.000.000 ກີບ.

ມາດຕາ 301 ການລະເມີດລະບຽບການບັນຊີ

ຜູ້ບໍລິຫານ ທະນາຄານທຸລະກິດ ຫຼື ສະຖາບັນການເງິນອື່ນ ຫຼື ບຸກຄົນອື່ນ ໂດຍເຈດຕະນາ ຫາກສ້າງ ຫຼື ບັນທຶກບັນຊີບໍ່ຖືກຕ້ອງ, ປອມແປງ ຫຼື ທຳລາຍບັນຊີຂອງທະນາຄານທຸລະກິດ ຫຼື ສະຖາບັນການ ເງິນອື່ນ ຫຼື ລູກຄ້າ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນິີ ທີ່ການກະທຳຜິດ ຫາກກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີິ ຫາ ຫ້າປີິ ແລະ ຈະຖືກປັບໃໝ ແຕ່ 10.000.000 ກີບ ຫາ 100.000.000 ກີບ.

ມາດຕາ 302 ການສະໜອງຂໍ້ມູນເທັດກ່ຽວກັບການບັນຊີ

ບຸກຄົນໃດ ຫາກລາຍງານເທັດ ຫຼື ສະໜອງຂໍ້ມູນເທັດກ່ຽວກັບການບັນຊີ ຊຶ່ງເປັນຂໍ້ມູນສຳຄັນທີ່ເປັນພື້ນຖານໃຫ້ແກ່ການປ່ອຍສິນເຊື່ອຂອງທະນາຄານທຸລະກິດ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 100.000.000 ກີບ.

ມາດຕາ 303 ການລະເມີດການແຂ່ງຂັນທາງທຸລະກິດ

ບຸກຄົນໃດ ຫາກໄດ້ລະເມີດການແຂ່ງຂັນທາງທຸລະກິດ ດ້ວຍການເຮັດໃຫ້ເຂົ້າໃຈຜິດ, ການລະເມີດ ຄວາມລັບທາງທຸລະກິດ, ການບັງຄັບໃນການດຳເນີນທຸລະກິດ, ການເຮັດໃຫ້ຜູ້ດຳເນີນທຸລະກິດອື່ນເສື່ອມ ເສຍຊື່ສຽງ, ການສ້າງອຸປະສັກຂັດຂວາງຕໍ່ການດຳເນີນທຸລະກິດ, ການໂຄສະນາທີ່ບໍ່ຖືກຕ້ອງ ຕາມຄວາມ ເປັນຈິງ, ການສົ່ງເສີມການຂາຍດ້ວຍວິທີທີ່ບໍ່ເປັນທຳ, ການຈຳແນກປະຕິບັດໂດຍສະມາຄົມທຸລະກິດ ຫຼື ຈຳ ກັດການແຂ່ງຂັນທາງທຸລະກິດ ດ້ວຍການຕົກລົງ ເພື່ອຈຳກັດການແຂ່ງຂັນທາງທຸລະກິດ, ການສວຍໃຊ້ການຄອບຄອງຕະຫຼາດ ແລະ ການຜູກຂາດຕະຫຼາດ ຫຼື ການລວມຕົວເພື່ອຈຳກັດການແຂ່ງຂັນທາງທຸລະກິດ ຫຼື ມີພຶດຕິກຳ ອື່ນຕາມທີ່ໄດ້ກຳນົດໄວ້ໃນກົດໝາຍ ແລະ ລະບຽບການທີ່ກ່ຽວຂ້ອງ ຈະຖືກປັບໃໝ ແຕ່ 1.000.000 ກີບ ຫາ 20.000.000 ກີບ.

ໃນກໍລະນີການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍ ແຕ່ 1.000.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກ ປັບໃໝ ແຕ່ 10.000.000 ກີບ ຫາ 100.000.000 ກີບ.

ມາດຕາ 304 ການແຂ່ງຂັນທີ່ບໍ່ເປັນທຳກ່ຽວກັບການປະກັນໄພ

ບຸກຄົນໃດ ຫາກແຂ່ງຂັນທີ່ບໍ່ເປັນທຳກ່ຽວກັບການປະກັນໄພ ຊຶ່ງກໍ່ຄວາມເສຍຫາຍໃຫ້ແກຜູ້ອື່ນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 20.000.000 ກີບ.

ມາດຕາ 305 ການໂຄສະນາເກີນຄວາມເປັນຈິງ

ບຸກຄົນໃດ ຫາກໂຄສະນາສິນຄ້າ ຫຼື ການບໍລິການ ເກີນຄວາມເປັນຈິງ ຫຼື ບໍ່ຖືກຕ້ອງ ໂດຍເຈດຕະ ນາ ຊຶ່ງກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ມາດຕາ 306 ການລະເມີດລະບຽບການບໍລິຈາກເງິນ ແລະ ເຄື່ອງບັນເທົາທຸກ

ບຸກຄົນໃດ ຫາກໃຊ້ອຳນາດ, ໜ້າທີ່, ຕຳແໜ່ງໃນທາງທີ່ບໍ່ຖືກຕ້ອງ ຫຼື ໃຊ້ສິດ, ໜ້າທີ່, ຕຳແໜ່ງເກີນ ກວ່າກົດໝາຍກຳນົດໄວ້ ທີ່ເປັນການລະເມີດລະບຽບການກ່ຽວກັບການບໍລິຈາກເງິນ ແລະ ເຄື່ອງບັນເທົາທຸກ ຊຶ່ງກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 307 ການລະເມີດລະບຽບການອະນຸຍາດການປົກປ້ອງຊັບສິນອຸດສາຫະກຳ ແລະ ພັນພືດໃໝ່

ບຸກຄົນໃດ ທີ່ມີໜ້າທີ່ອະນຸຍາດການປົກປ້ອງຊັບສິນອຸດສາຫະກຳ ແລະ ພັນພືດໃໝ່ ຫາກລະເມີດ ກົດໝາຍ ແລະ ລະບຽບການກ່ຽວກັບການປົກປ້ອງຊັບສິນອຸດສະຫະກຳ ແລະ ພັນພືດໃໝ່ ຫຼື ໃຊ້ສິດ, ໜ້າ ທີ່, ຕຳແໜ່ງເກີນກວ່າກົດໝາຍກຳນົດໄວ້ ຊຶ່ງກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະ ລະພາບແຕ່ ຫົກເດືອນ ຫາ ສອງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 308 ການລະເມີດລະບຽບການຊອກຄົ້ນ, ສຳຫຼວດ ແລະ ຂຸດຄົ້ນຊັບພະຍາກອນທຳມະຊາດ

ບຸກຄົນໃດ ຫາກລະເມີດລະບຽບການກ່ຽວກັບການຊອກຄົ້ນ, ສຳຫຼວດ ແລະ ຂຸດຄົ້ນຊັບພະຍາ ກອນທຳມະຊາດ ຊຶ່ງກໍ່ຄວາມເສຍຫາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະ ຖືກປັບໃໝ ແຕ່ 20.000.000 ກີບ ຫາ 100.000.000 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍຢ່າງຫຼວງ ຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 50.000.000 ກີບ ຫາ 200.000.000 ກີບ.

ມາດຕາ 309 ການລະເມີດລະບຽບການນຳໃຊ້ທີ່ດິນ

ບຸກຄົນໃດ ຫາກລະເມີດລະບຽບການນຳໃຊ້ທີ່ດິນ ດ້ວຍການຈັບຈອງ ແລະ ຄອບຄອງ ຫຼື ໂອນສິດນຳໃຊ້ທີ່ດິນ ຫຼື ການໃຊ້ທີ່ດິນໂດຍບໍ່ຖືກຕ້ອງຕາມລະບຽບການກ່ຽວກັບການຄຸ້ມຄອງ ແລະ ນຳໃຊ້ທີ່ດິນ ຊຶ່ງກໍ່ໃຫ້ເກີດຜົນເສຍຫາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ມາດຕາ 310 ການລະເມີດລະບຽບການຄຸ້ມຄອງທີ່ດິນ

ບຸກຄົນໃດ ຫາກລະເມີດລະບຽບການຄຸ້ມຄອງທີ່ດິນ ດ້ວຍການສວຍໂອກາດ ຫຼື ໃຊ້ສິດ ແລະ ໜ້າທີ່ໃນທາງທີ່ບໍ່ຖືກຕ້ອງ ຫຼື ເກີນກວ່າກົດໝາຍກຳນົດ ເພື່ອມອບ, ໃຫ້ເຊົ່າ, ໃຫ້ສຳປະທານ, ໂອນ ຫຼື ປ່ຽນແປງ ສິດນຳໃຊ້ທີ່ດິນ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍຢ່າງຫຼວງ ຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫ້າ ເຈັດປີ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.000 ກີບ.

ມາດຕາ 311 ການລະເມີດລະບຽບການຂຸດຄົ້ນ ແລະ ປົກປັກຮັກສາປ່າໄມ້

ບຸກຄົນໃດ ຫາກລະເມີດລະບຽບການຂຸດຄົ້ນ ແລະ ປົກປັກຮັກສາປ່າໄມ້ ດ້ວຍການສຳຫຼວດ, ຂຸດ ຄົ້ນຊັບພະຍາກອນປ່າໄມ້, ຂົນສົ່ງ ຫຼື ຄ້າຂາຍໄມ້ທ່ອນ, ຕໍໄມ້, ປູດໄມ້, ໄມ້ເລື່ອຍ, ໄມ້ແປຮູບ ໂດຍບໍ່ຖືກ ຕ້ອງຕາມກົດໝາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 50.000.000 ກີບ ຫາ 100.000.000 ກີບ.

ມາດຕາ 312 ການລະເມີດລະບຽບການຄຸ້ມຄອງປ່າໄມ້

ບຸກຄົນໃດ ຫາກລະເມີດລະບຽບການຄຸ້ມຄອງປ່າໄມ້ ດ້ວຍການສວຍໂອກາດ ຫຼື ໃຊ້ສິດ ແລະ ໜ້າທີ່ໃນທາງທີ່ບໍ່ຖືກຕ້ອງ ຫຼື ເກີນກວ່າກົດໝາຍກຳນົດໄວ້ ເພື່ອກຳນົດເຂດປ່າໄມ້ ຫຼື ທີ່ດິນປ່າໄມ້, ມອບ, ໂອນ, ຂຸດຄົ້ນ, ຖາງປ່າ, ຈູດປ່າ ຫຼື ຂົນສົ່ງຜະລິດຕະພັນໄມ້ ແລະ ເຄື່ອງປ່າຂອງດົງໂດຍບໍ່ຖືກ ຕ້ອງຕາມກົດໝາຍ ຫຼື ລະເມີດລະບຽບການກ່ຽວກັບການວັດແທກໄມ້, ການປະທັບຕາໄມ້ ຈະຖືກລົງໂທດຕັດອິດສະລະພາບແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 10.000.000 ກີບ ຫາ 30.000.00 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດປີ ແລະ ຈະຖືກປັບໃໝ ແຕ່ 30.000.000 ກີບ ຫາ 100.000.000 ກີບ.

ມາດຕາ 313 ການລະເມີດລະບຽບການຈຳໜ່າຍໄຟຟ້າ ຫຼື ນ້ຳປະປາ

ບຸກຄົນໃດ ທີ່ມີໜ້າທີ່ຮັບຜິດຊອບ ໃນການຈຳໜ່າຍໄຟຟ້າ ຫຼື ນ້ຳປະປາ ຫາກໄດ້ລະເມີດລະບຽບ ການຈຳໜ່າຍໄຟຟ້າ ຫຼື ນ້ຳປະປາ ດ້ວຍການຕັດການຈຳໜ່າຍໄຟຟ້າ ຫຼື ນ້ຳປະປາ ໂດຍບໍ່ມີເຫດຜົນ ຫຼື ບໍ່ມີ ການແຈ້ງເຕືອນລ່ວງໜ້າພາຍໃນ ຊາວສີ່ ຊົ່ວໂມງ, ປະຕິເສດການຈຳໜ່າຍໄຟຟ້າ ຫຼື ນ້ຳປະປາໂດຍບໍ່ມີ ເຫດຜົນ, ຈຳໜ່າຍບໍ່ຕໍ່ເນື່ອງ ຫຼື ບໍ່ປອດໄພ, ການບັນທຶກຕົວເລກນຳໃຊ້ໄຟຟ້າ ຫຼື ນ້ຳປະປາປະຈຳເດືອນ ຂອງຜູ້ຊົມໃຊ້ບໍ່ຖືກຕ້ອງ, ຊັກຊ້າໃນການແກ້ໄຂບັນຫາກ່ຽວກັບໄຟຟ້າ ຫຼື ນ້ຳປະປາ ພາຍຫຼັງທີ່ໄດ້ຮັບຄຳຮ້ອງ ຫຼື ຄຳສະເໜີພາຍໃນ ຊາວສີ່ ຊົ່ວໂມງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໝວດທີ 8

ການກະທຳຜິດກ່ຽວກັບຢາເສບຕິດ

ມາດຕາ 314 ການຜະລິດ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື

ນຳເຮໂຣອິນ, ມອກຟີນ ຫຼື ໂຄເຄນ ຜ່ານ ສປປ ລາວ

ບຸກຄົນໃດ ຫາກຜະລິດ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳເຮໂຣອິນ, ມອກຟີນ ຫຼື ໂຄເຄນ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ຕ່ຳກວ່າ ໜຶ່ງຮ້ອຍ (100) ກຣາມ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ສິບຫ້າປີ ແລະ ຈະຖືກປັບໃໝ ແຕ່ 50.000.000 ກີບ ຫາ 100.000.000 ກີບ ແລະ ຈະຖືກຮິບຊັບ.

ບຸກຄົນໃດ ຫາກຜະລິດ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳເຮໂຣອິນ, ມອກຟີນ ຫຼື ໂຄເຄນ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເປັນອາຈິນ ຫຼື ມີການຈັດຕັ້ງເປັນກຸ່ມ ຫຼື ມີເຮໂຣອິນ, ມອກຟີນ ຫຼື ໂຄເຄນ ແຕ່ ໜຶ່ງຮ້ອຍ (100) ກຣາມ ຫາ ສາມຮ້ອຍ (300) ກຣາມ ຈະຖືກລົງໂທດຕັດອິດສະລະພາບ ແຕ່ ສິບຫ້າປີ ຫາ ຊາວປີ ແລະ ຈະຖືກປັບໃໝ ແຕ່ 100.000.000 ກີບ ຫາ 500.000.000 ກີບ ແລະ ຈະຖືກຮິບຊັບ.

ບຸກຄົນໃດ ຫາກຜະລິດ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳເຮໂຣອິນ, ມອກຟີນ ຫຼື ໂຄເຄນ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເກີນກວ່າ ສາມຮ້ອຍ (300) ກຣາມ ຫາ ຫ້າຮ້ອຍ (500) ກຣາມ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 500.000.000 ກີບ ຫາ 1.000.000.000 ກີບ ແລະ ຈະຖືກຮິບຊັບ.

ບຸກຄົນໃດ ຫາກຜະລິດ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳເຮໂຣອິນ, ມອກຟີນ ຫຼື ໂຄເຄນ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເກີນກວ່າ ຫ້າຮ້ອຍ (500) ກຣາມ ຂຶ້ນໄປ ຈະຖືກລົງໂທດປະຫານຊີວິດ ແລະ ຈະຖືກຮິບຊັບ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 315 ການຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ

ຫຼື ນຳຢາອີ, ຢາບ້າ, ຢາໄອອ໌ (Ice) ຫຼື ມີວັດຖຸອອກລິດຕໍ່ຈິດປະສາດ ຜ່ານ ສປປ ລາວ

ບຸກຄົນໃດ ຫາກຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຢາອີ, ຢາບ້າ, ຢາໄອສ໌ (Ice) ຫຼື ມີວັດຖຸອອກລິດຕໍ່ຈິດປະສາດ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ຕ່ຳກວ່າ ໜຶ່ງຮ້ອຍ (100) ກຣາມ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 10.000.000 ກີບ ຫາ 100.000.000 ກີບ ແລະ ຈະຖືກຮິບຊັບ.

ບຸກຄົນໃດ ຫາກຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຢາອີ, ຢາບ້າ, ຢາໄອສ໌ (Ice) ຫຼື ມີວັດຖຸອອກລິດຕໍ່ຈິດປະສາດ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເປັນອາຈິນ ຫຼື ມີການຈັດຕັ້ງເປັນກຸ່ມ ຫຼື ມີຢາອີ, ຢາບ້າ, ຢາໄອສ໌ (Ice) ຫຼື ມີວັດຖຸອອກລິດຕໍ່ຈິດປະສາດ ແຕ່ ໜຶ່ງຮ້ອຍ (100) ກຣາມ ຫາ ຫ້າຮ້ອຍ (500) ກຣາມ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ 100.000.000 ກີບ ຫາ 500.000.000 ກີບ ແລະ ຈະຖືກຮິບຊັບ.

ບຸກຄົນໃດ ຫາກຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຢາອີ, ຢາບ້າ, ຢາໄອສ໌ (Ice) ຫຼື ວັດຖຸອອກລິດຕໍ່ຈິດປະສາດ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເກີນກວ່າ ຫ້າຮ້ອຍ (500) ກຣາມ ຫາ ສາມ (3) ກິໂລກຣາມ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 500.000.000 ກີບ ຫາ 1.000.000.000 ກີບ ແລະ ຈະຖືກຮິບຊັບ.

ບຸກຄົນໃດ ຫາກຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຢາອີ, ຢາບ້າ, ຢາໄອສ໌ (Ice) ຫຼື ວັດຖຸອອກລິດຕໍ່ຈິດປະສາດ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເກີນກວ່າ ສາມ (3) ກິໂລກຣາມ ຂຶ້ນໄປ ຈະຖືກລົງໂທດປະຫານຊີວິດ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 316 ການຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ,

ສົ່ງອອກ ຫຼື ນຳເອົາວັດຖຸເຄມີເພື່ອຜະລິດຢາເສບຕິດ ຜ່ານ ສປປ ລາວ

ການຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳເອົາວັດຖຸເຄມີເພື່ອຜະລິດຢາເສບຕິດ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ຕ່ຳກວ່າ ຫ້າ ຮ້ອຍ (500) ກຣາມ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ ແລະ ຈະຖືກຮິບຊັບ.

ການຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳເອົາວັດຖຸເຄມີເພື່ອຜະລິດຢາເສບຕິດ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເປັນອາຈິນ ຫຼື ມີການຈັດຕັ້ງເປັນກຸ່ມ ຫຼື ມີວັດຖຸເຄມີເພື່ອຜະລິດຢາເສບຕິດ ແຕ່ ຫ້າຮ້ອຍ (500) ກຣາມ ຫາ ໜຶ່ງ (1) ກິໂລກຣາມ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ 20.000.000 ກີບ ຫາ 100.000.000 ກີບ ແລະ ຈະຖືກຮິບຊັບ.

ການຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳເອົາວັດຖຸເຄມີເພື່ອຜະລິດຢາເສບຕິດ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເກີນກວ່າ ໜຶ່ງ (1) ກິໂລກຣາມ ຫາ ສິບ (10) ກິໂລກຣາມ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 100.000.000 ກີບ ຫາ 500.000.000 ກີບ ແລະ ຈະຖືກຮິບຊັບ.

ການຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳເອົາວັດຖຸເຄມີເພື່ອຜະລິດຢາເສບຕິດ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເກີນກວ່າ ສິບ (10) ກິໂລກຣາມ ຂຶ້ນໄປ ຈະຖືກລົງໂທດປະຫານຊີວິດ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 317 ການປູກ, ຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ,

ສົ່ງອອກ ຫຼື ນຳຝິ່ນ ຜ່ານ ສປປ ລາວ

ບຸກຄົນໃດ ຫາກຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຝິ່ນ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເພື່ອຄ້າຂາຍ ຈຳນວນ ຕ່ຳກວ່າ ໜຶ່ງ (1) ກິໂລກຣາມ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ສິບປີ ແລະ ຈະຖືກປັບໃໝແຕ່ 1.000.000 ກີບ ຫາ 10.000.000 ກີບ ແລະ ຈະຖືກຮິບຊັບ.

ບຸກຄົນໃດ ຫາກຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຝິ່ນ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເພື່ອຄ້າຂາຍ ເປັນອາຈິນ ຫຼື ມີການຈັດຕັ້ງເປັນກຸ່ມ ຫຼື ມີຝິ່ນ ແຕ່ ໜຶ່ງ (1) ກິໂລກຣາມ ຫາ ສາມ (3) ກິໂລກຣາມ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ສິບຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 20.000.000 ກີບ ແລະ ຈະຖືກຮິບຊັບ.

ບຸກຄົນໃດ ຫາກຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຝິ່ນ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເພື່ອຄ້າຂາຍ ເປັນອາຈິນ ຫຼື ມີການ ຈັດຕັ້ງເປັນກຸ່ມ ຫຼື ມີຝິ່ນແຕ່ ສາມ (3) ກິໂລກຣາມ ຫາ ຫ້າ (5) ກິໂລກຣາມ ຈະຖືກລົງໂທດຕັດອິດສະລະພາບ ແຕ່ ສິບຫ້າປີ ຫາ ຊາວປີ ແລະ ຈະຖືກປັບໃໝ ແຕ່ 20.000.000 ກີບ ຫາ 40.000.000 ກີບ ແລະ ຈະຖືກຮິບຊັບ.

ບຸກຄົນໃດ ຫາກຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຝິ່ນ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເພື່ອຄ້າຂາຍ ເກີນກວ່າ ຫ້າ (5) ກິໂລກຣາມຂຶ້ນໄປ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 40.000.000 ກີບ ຫາ 100.000.000 ກີບ ແລະ ຈະຖືກຮິບຊັບ.

ບຸກຄົນໃດ ຫາກປູກຝິ່ນ ຄັ້ງທີໜຶ່ງ ຈະຖືກຕຳນິວິຈານ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ ແລະ ໃຫ້ທຳລາຍຕົ້ນຝິ່ນທີ່ປູກນັ້ນຖິ້ມ.

ບຸກຄົນໃດ ຫາກປູກຝິ່ນ ແຕ່ ຄັ້ງທີສອງ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ ແລະ ໃຫ້ທຳລາຍຕົ້ນຝິ່ນທີ່ປູກນັ້ນຖິ້ມ.

ບຸກຄົນໃດ ຫາກມີແກ່ນຝິ່ນໄວ້ໃນຄອບຄອງ ຄັ້ງທີໜຶ່ງ ຈະຖືກຕຳນິວິຈານ, ຈະຖືກປັບໃໝ ແຕ່ 100.000 ກີບ ຫາ 500.000 ກີບ ແລະ ໃຫ້ທຳລາຍແກ່ນຝິ່ນນັ້ນຖິ້ມ.

ບຸກຄົນໃດ ຫາກມີແກ່ນຝິ່ນໄວ້ໃນຄອບຄອງ ຄັ້ງທີສອງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 500.000 ກີບ ຫາ 5.000.000 ກີບ ແລະ ໃຫ້ທຳລາຍແກ່ນຝິ່ນນັ້ນຖິ້ມ.

ບຸກຄົນໃດ ຫາກຄ້າຂາຍ ຫຼື ຄອບຄອງເບ້ຍຝິ່ນ ຄັ້ງທີໜຶ່ງ ຈະຖືກຕຳນິວິຈານ, ຈະຖືກປັບໃໝ ແຕ່ 100.000 ກີບ ຫາ 500.000 ກີບ ແລະ ໃຫ້ທຳລາຍເບ້ຍຝິ່ນນັ້ນຖິ້ມ.

ບຸກຄົນໃດ ຫາກຄ້າຂາຍ ຫຼື ຄອບຄອງເບ້ຍຝິ່ນ ແຕ່ ຄັ້ງທີສອງ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 500.000 ກີບ ຫາ 3.000.000 ກີບ ແລະ ໃຫ້ທຳລາຍເບ້ຍຝິ່ນນັ້ນຖິ້ມ.

ມາດຕາ 318 ການປູກ, ຜະລິດ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຄັນຊາ, ແກ່ນຄັນຊາ ຜ່ານ ສປປ ລາວ

ບຸກຄົນໃດ ຫາກປູກຄັນຊາເປັນຈຳນວນແຕ່ ສາມ (3) ກິໂລກຣາມ ຫາ ສິບ (10) ກິໂລກຣາມ ຄັນຊາດິບ ເພື່ອຄ້າຂາຍ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 500.000 ກີບ ຫາ 5.000.000 ກີບ.

ບຸກຄົນໃດ ຫາກປູກຄັນຊາເປັນຈຳນວນ ເກີນກວ່າ ສິບ (10) ກິໂລກຣາມ ຄັນຊາດິບ ຂຶ້ນໄປ ເພື່ອ ຄ້າຂາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ບຸກຄົນໃດ ຫາກຜະລິດ, ຄ້າຂາຍ, ຈຳໜ່າຍ, ຂົນສົ່ງ, ມີຄັນຊາແຫ້ງໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຄັນຊາແຫ້ງ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເພື່ອຄ້າຂາຍ ຈຳນວນ ແຕ່ ຫ້າ (5) ກິໂລກຣາມ ຫາ ສິບ (10) ກິໂລກຣາມ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ບຸກຄົນໃດ ຫາກຜະລິດ, ຄ້າຂາຍ, ຈຳໜ່າຍ, ຂົນສົ່ງ, ມີຄັນຊາແຫ້ງໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຄັນຊາແຫ້ງ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເພື່ອຄ້າຂາຍ ຈຳນວນຕ່ຳກວ່າ ຫ້າ (5) ກິໂລກຣາມ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ບຸກຄົນໃດ ຫາກຜະລິດ, ຄ້າຂາຍ, ຈຳໜ່າຍ, ຂົນສົ່ງ, ມີຄັນຊາແຫ້ງໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຄັນຊາແຫ້ງ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເພື່ອຄ້າຂາຍ ເປັນອາຈິນ ຫຼື ມີການຈັດຕັ້ງເປັນກຸ່ມ ຫຼື ມີຄັນຊາແຫ້ງເກີນກວ່າ ສິບ (10) ກິໂລກຣາມ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 20.000.000 ກີບ ຫາ 50.000.000 ກີບ.

ບຸກຄົນໃດ ຫາກຄ້າຂາຍ, ຈຳໜ່າຍ, ຂົນສົ່ງ, ມີແກ່ນຄັນຊາ ໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳແກ່ນຄັນຊາ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ເພື່ອຄ້າຂາຍ ຈຳນວນ ແຕ່ ສິບ (10) ກຣາມ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ເຄມີຢາງຄັນຊາ (Tetrahydrocannabinol, Hashish) ແລະ ອະນຸພັນຕ່າງໆຂອງເຄມີຢາງຄັນຊາ:

 ນ້ຳໜັກເກີນກວ່າ ສູນຈຸດສາມ (0,3) ກຣາມ ຫາ ຫ້າສິບ (50) ກຣາມ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ສີ່ປີ ແລະ ຈະຖືກປັບໃໝ ແຕ່ 5.000.000 ກີບ ຫາ 9.000.000 ກີບ;

 ນ້ຳໜັກເກີນກວ່າ ຫ້າສິບ (50) ກຣາມ ຫາ ໜຶ່ງຮ້ອຍ (100) ກຣາມ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ເຈັດປີ ແລະ ຈະຖືກປັບໃໝ ແຕ່ 10.000.000 ກີບ ຫາ 29.000.000 ກີບ ແລະ ຈະຖືກຮິບຊັບ;

 ນ້ຳໜັກເກີນກວ່າ ໜຶ່ງຮ້ອຍ (100) ກຣາມ ຫາ ສອງຮ້ອຍ (200) ກຣາມ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ສິບສີ່ປີ ແລະ ຈະຖືກປັບໃໝ ແຕ່ 30.000.000 ກີບ ຫາ 59.000.000 ກີບ ແລະ ຈະຖືກຮິບຊັບ;

 ນ້ຳໜັກເກີນກວ່າ ສອງຮ້ອຍ (200) ກຣາມ ຫາ ຫ້າຮ້ອຍ (500) ກຣາມ ຈະຖືກລົງໂທດຕັດອິດສະລະພາບ ແຕ່ ສິບຫ້າປີ ຫາ ຊາວປີ ແລະ ຈະຖືກປັບໃໝ ແຕ່ 60.000.000 ກີບ ຫາ 99.000.000 ກີບ ແລະ ຈະຖືກຮິບຊັບ;

 ນ້ຳໜັກເກີນກວ່າ ຫ້າຮ້ອຍ (500) ກຣາມ ຂຶ້ນໄປ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 100.000.000 ກີບ ຫາ 200.000.000 ກີບ ແລະ ຈະຖືກຮິບຊັບ.

ມາດຕາ 319 ການຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຢາເສບຕິດປອມ ຜ່ານ ສປປ ລາວ

ບຸກຄົນໃດ ຫາກຜະລິດ, ປຸງແຕ່ງ, ຄ້າຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງ ອອກ ຫຼື ນຳຢາເສບຕິດປອມ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ໃຫ້ພິຈາລະນາ ດັ່ງນີ້:

 ຜ່ານການວິໄຈ ຫາກເຫັນວ່າມີເຊື້ອຢາເສບຕິດເຈືອປົນຢູ່ກັບທາດອື່ນ ກໍໃຫ້ລົງໂທດຕາມນ້ຳໜັກ ແລະ ປະເພດຢາເສບຕິດ ຕາມທີ່ໄດ້ກຳນົດໄວ້ໃນມາດຕາ 314, 315, 316, 317 ແລະ 318 ຂອງປະມວນກົດໝາຍອາຍາສະບັບນີ້;

 ຜ່ານການວິໄຈ ຫາກເຫັນວ່າບໍ່ມີເຊື້ອຢາເສບຕິດເຈືອປົນຢູ່ນຳນັ້ນ ຜູ້ຜະລິດ, ປຸງແຕ່ງ, ຊື້, ຂາຍ, ຈຳໜ່າຍ, ຂົນສົ່ງ, ມີໄວ້ໃນຄອບຄອງ ຫຼື ນຳເຂົ້າ, ສົ່ງອອກ ຫຼື ນຳຢາເສບຕິດປອມ ຜ່ານ ສາທາລະນະລັດ ປະຊາທິປະໄຕ ປະຊາຊົນລາວ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 320 ການເສບ ຫຼື ການມີໄວ້ໃນຄອບຄອງເພື່ອເສບ

ບຸກຄົນໃດ ຫາກເສບ ຫຼື ມີໄວ້ໃນຄອບຄອງເພື່ອເສບ ເຮໂຣອິນ, ມອກຟີນ ຫຼື ໂຄເຄນ ທີ່ມີນ້ຳໜັກແຕ່ ສູນຈຸດສອງ (0,2) ກຣາມລົງມາ ຫຼື ຢາອີ, ຢາບ້າ, ຢາໄອສ໌ (Ice) ທີ່ມີນ້ຳໜັກ ແຕ່ ສູນຈຸດສາມ (0,3) ກຣາມ ລົງມາ ຫຼື ຝິ່ນ ທີ່ມີນ້ຳໜັກ ແຕ່ ສູນຈຸດຫ້າ (0,5) ກຣາມ ລົງມາ ຫຼື ຄັນຊາແຫ້ງ ທີ່ມີນ້ຳໜັກ ແຕ່ ຫ້າ (5) ກຣາມ ລົງມາ ຫຼື ສານລະເຫີຍອື່ນ ທີ່ມີສານເສບຕິດ ທີ່ມີນ້ຳໜັກ ແຕ່ ສູນຈຸດຫ້າ (0,5) ກຣາມ ລົງມາ ຫຼື ພືດທີ່ໃຫ້ສານເສບຕິດ ທີ່ມີນ້ຳໜັກ ແຕ່ ຫ້າ (5) ກຣາມ ລົງມາ ຖືວ່າເປັນຜູ້ຖືກເຄາະຮ້າຍ ຊຶ່ງຕ້ອງໄດ້ຮັບການປິ່ນປົວ ຫຼື ນຳໄປປິ່ນປົວຕາມແຕ່ລະກໍລະນີ.

ບຸກຄົນໃດ ມີໄວ້ໃນຄອບຄອງ ເພື່ອເສບ ເຮໂຣອິນ, ມອກຟີນ ຫຼື ໂຄເຄນ ທີ່ມີນ້ຳໜັກເກີນກວ່າ ສູນຈຸດສອງ (0,2) ກຣາມ ຫາ ສອງ (2) ກຣາມ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດ ປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ບຸກຄົນໃດ ມີໄວ້ໃນຄອບຄອງເພື່ອເສບ ຢາອີ, ຢາບ້າ ແລະ ຢາໄອສ໌ (Ice) ທີ່ມີນ້ຳໜັກເກີນກວ່າ ສູນຈຸດສາມ (0,3) ກຣາມ ຫາ ສາມ (3) ກຣາມ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ບຸກຄົນໃດ ມີໄວ້ໃນຄອບຄອງເພື່ອສູບ ຝິ່ນ ທີ່ມີນ້ຳໜັກເກີນກວ່າ ສູນຈຸດຫ້າ (0,5) ກຣາມ ຫາ ຫ້າ (5) ກຣາມ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ບຸກຄົນໃດ ມີໄວ້ຄອບຄອງເພື່ອສູບ ຄັນຊາແຫ້ງ ທີ່ມີນ້ຳໜັກເກີນກວ່າ ຫ້າ (5) ກຣາມ ຫາ ສິບ (10) ກຣາມ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ບຸກຄົນໃດ ມີໄວ້ໃນຄອບຄອງເພື່ອເສບ ສານລະເຫີຍອື່ນທີ່ມີສານເສບຕິດ ທີ່ມີນ້ຳໜັກເກີນກວ່າ ສູນຈຸດຫ້າ (0,5) ກຣາມ ຫາ ຫ້າ (5) ກຣາມ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ບຸກຄົນໃດ ມີໄວ້ໃນຄອບຄອງເພື່ອເສບ ພືດທີ່ໃຫ້ສານເສບຕິດ ທີ່ມີນ້ຳໜັກເກີນກວ່າ ຫ້າ (5) ກຣາມ ຫາ ສິບ (10) ກຣາມ ຈະຖືກລົງໂທດຕັດອິດສະລະພາບ ແຕ່ ໜຶ່ງເດືອນ ຫາ ຫົກເດືອນ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ບຸກຄົນໃດ ຫາກດຳເນີນການບໍລິການສູບຝິ່ນ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ບຸກຄົນໃດ ຫາກດຳເນີນການບໍລິການສູບຄັນຊາ ຈະຖືກລົງໂທດຕັດອິດສະລະພາບ ແຕ່ ສາມ ເດືອນ ຫາ ຫ້າປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 321 ການກັບຄືນມາເສບໃໝ່

ຜູ້ເສບຢາເສບຕິດທີ່ໄດ້ຮັບການປິ່ນປົວແລ້ວກັບຄືນມາເສບໃໝ່ ໃຫ້ປະຕິບັດ ດັ່ງນີ້:

 ໄດ້ຮັບການປິ່ນປົວ ຄັ້ງທີໜຶ່ງ ໂດຍໄດ້ຮັບການຢັ້ງຢືນເປັນລາຍລັກອັກສອນ ຈາກຄະນະຮັບຜິດ ຊອບສູນປິ່ນປົວຢາເສບຕິດອອກມາແລ້ວ ກັບຄືນມາເສບໃໝ່ ຈະຖືກຕຳນິວິຈານ ແລະ ຈະຖືກປັບໃໝ ແຕ່ 100.000 ກີບ ຫາ 300.000 ກີບ;

 ໄດ້ຮັບການປິ່ນປົວ ຄັ້ງທີສອງ ໂດຍໄດ້ຮັບການຢັ້ງຢືນເປັນລາຍລັກອັກສອນ ຈາກຄະນະຮັບ ຜິດຊອບສູນປິ່ນປົວຢາເສບຕິດອອກມາແລ້ວ ກັບຄືນມາເສບໃໝ່ ຈະຖືກລົງໂທດຕັດອິດສະລະພາບແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 300.000 ກີບ ຫາ 500.000 ກີບ;

 ໄດ້ຮັບການປິ່ນປົວ ຄັ້ງທີສາມ ຂຶ້ນໄປ ໂດຍໄດ້ຮັບການຢັ້ງຢືນເປັນລາຍລັກອັກສອນຈາກຄະ ນະຮັບຜິດຊອບສູນປິ່ນປົວຢາເສບຕິດ ອອກມາແລ້ວ ກັບຄືນມາເສບໃໝ່ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 500.000 ກີບຫາ 5.000.000 ກີບ.

ມາດຕາ 322 ການລັກ, ການສໍ້ໂກງ, ການຍັກຍອກ ຫຼື ການປຸ້ນເອົາຢາເສບຕິດ

ບຸກຄົນໃດ ຫາກໄດ້ ລັກ, ສໍ້ໂກງ, ຍັກຍອກ ຫຼື ປຸ້ນເອົາຢາເສບຕິດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ຖືເອົາການລັກ, ສໍ້ໂກງ, ຍັກຍອກ ຫຼື ປຸ້ນເອົາຢາເສບຕິດ ເປັນອາ ຈິນ, ມີການຈັດຕັ້ງປັນກຸ່ມ ຫຼື ຫາກໄດ້ ລັກ, ຍັກຍອກ ຫຼື ປຸ້ນເອົາຢາເສບຕິດຈຳນວນຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 10.000.000 ກີບ ຫາ 100.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 323 ການມີໄວ້ໃນຄອບຄອງເຄື່ອງຈັກ, ເຄື່ອງມື, ອຸປະກອນທີ່ໃຊ້ຜະລິດຢາເສບຕິດ

ບຸກຄົນໃດ ຫາກມີໄວ້ໃນຄອບຄອງ ເຄື່ອງຈັກ, ເຄື່ອງມື, ອຸປະກອນທີ່ໃຊ້ເພື່ອຜະລິດຢາເສບຕິດປະ ເພດຕ່າງໆ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ແລະ ຈະຖືກປັບໃໝ ແຕ່ 2.000.000 ກີບ ຫາ 5.000.000 ກີບ.

ໃນກໍລະນີການກະທຳຜິດ ເປັນອາຈິນ ຫຼື ເປັນຈຳນວນຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 324 ການບັງຄັບ ຫຼື ການຊັກຊວນບຸກຄົນອື່ນໃຫ້ນຳໃຊ້ຢາເສບຕິດ

ບຸກຄົນໃດ ຫາກໃຊ້ກຳລັງ, ອາວຸດ, ນາບຂູ່, ຍົວະອອຍ, ເລ່ລ່ຽມ ຫຼື ສະເໜີຜົນປະໂຫຍດໃດໜຶ່ງແກ່ບຸກຄົນອື່ນ ຫຼື ນຳໃຊ້ວິທີການອື່ນ ເພື່ອໃຫ້ນຳໃຊ້ຢາເສບຕິດ ຊຶ່ງຂັດກັບຈຸດປະສົງ ແລະ ກໍ່ຄວາມເສຍຫາຍແກ່ຜູ້ຖືກບັງຄັບ ຫຼື ຜູ້ຖືກຊັກຊວນ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ເອົາການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ, ກະທຳຜິດຕໍ່ເດັກ, ກະທຳຜິດຕໍ່ຜູ້ຍິງທີ່ພວມຖືພາ, ກະທຳຜິດຕໍ່ຫຼາຍຄົນ, ກໍ່ໃຫ້ເກີດເຊື້ອພະຍາດຕ່າງໆ ທີ່ເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໃນກໍລະນີທີ່ຜູ້ກະທຳຜິດດັ່ງກ່າວ ຫາກໄດ້ເຮັດໃຫ້ມີການເສຍອົງຄະ ຫຼື ເສຍຊີວິດ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 7.000.000 ກີບ ຫາ 30.000.000 ກີບ.

ໃນກໍລະນີທີ່ຜູ້ກະທຳຜິດດັ່ງກ່າວ ຫາກໄດ້ເຮັດໃຫ້ມີການເສຍອົງຄະ, ພິການ ຫຼື ເສຍຊີວິດ ແຕ່ ສອງຄົນ ຂຶ້ນໄປ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 325 ການລະເມີດລະບຽບການກ່ຽວກັບການຄຸ້ມຄອງ, ການນຳໃຊ້ຢາເສບຕິດ ຫຼື ເຄມີຕົ້ນ

ບຸກຄົນໃດ ຫາກມີໜ້າທີ່ຮັບຜິດຊອບໃນການເກັບມ້ຽນ, ປົກປັກຮັກສາ, ຈັດສົ່ງ, ຂົນຍ້າຍ ຫຼື ນຳໃຊ້ຢາເສບຕິດ ຫຼື ເຄມີຕົ້ນ ເພື່ອການທົດລອງ, ການວິໄຈ ຫາກບໍ່ປະຕິບັດຕາມລະບຽບການຄຸ້ມຄອງ, ການນຳໃຊ້ຢາເສບຕິດ ຫຼື ເຄມີຕົ້ນ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ເອົາການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ໃນກໍລະນີທີ່ມີຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ໝວດທີ 9

ການກະທຳຜິດກ່ຽວກັບຊັບພະຍາກອນທຳມະຊາດ ແລະ ສິ່ງແວດລ້ອມ

ມາດຕາ 326 ການຕັດໄມ້ຄຸ້ມຄອງ, ຖາງປ່າ, ຈູດປ່າ ແລະ ການຂຸດຄົ້ນເຄື່ອງປ່າຂອງດົງ ໂດຍບໍ່ຖືກຕ້ອງ ຕາມກົດໝາຍ

ບຸກຄົນໃດ ຫາກໄດ້ຕັດໄມ້, ຖາງປ່າ ໂດຍບໍ່ຖືກຕ້ອງຕາມກົດໝາຍ ແລະ ລະບຽບການກ່ຽວກັບປ່າ ໄມ້; ຈູດປ່າ ຫຼື ທຳລາຍປ່າໄມ້ດ້ວຍວິທີການອື່ນ ຫຼື ການຂຸດຄົ້ນເຄື່ອງປ່າຂອງດົງ ໂດຍບໍ່ຖືກຕ້ອງຕາມກົດ ໝາຍ ແລະ ລະບຽບການ ຊຶ່ງສ້າງຜົນເສຍຫາຍ ທີ່ມີມູນຄ່າ ແຕ່ 5.000.000 ກີບ ຂຶ້ນໄປ ຈະຖືກລົງໂທດ ຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ສອງເທົ່າຂອງມູນຄ່າຄວາມເສຍຫາຍ ແລະ ໃຫ້ຟື້ນຟູຄືນ.

ໃນກໍລະນີ ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ມີຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ສາມເທົ່າຂອງມູນຄ່າຄວາມເສຍຫາຍ ແລະ ໃຫ້ຟື້ນຟູຄືນ.

ມາດຕາ 327 ການຕັດ, ຊື້-ຂາຍ ຫຼື ເຄື່ອນຍ້າຍໄມ້ ແລະ ຕໍໄມ້ທຳມະຊາດປະເພດຫວງຫ້າມ ແລະ ໄມ້ພິ ເສດທີ່ໃກ້ຈະສູນພັນໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກໄດ້ຕັດ, ຊື້-ຂາຍ ຫຼື ເຄື່ອນຍ້າຍໄມ້ ແລະ ຕໍໄມ້ທຳມະຊາດປະເພດຫວງຫ້າມ ແລະ ໄມ້ພິເສດທີ່ໃກ້ຈະສູນພັນ ໂດຍບໍ່ໄດ້ຮັບອະນຸຍາດ ຊຶ່ງສ້າງຜົນເສຍຫາຍທີ່ມີມູນຄ່າ ແຕ່ 5.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 1.000.000.000 ກີບ ຫາ 2.500.000.000 ກີບ ແລະ ໃຫ້ຟື້ນຟູຄືນ.

ໃນກໍລະນີທີ່ຜູ້ກະທຳຜິດ ຫາກໄດ້ກະທຳຜິດອີກ ເປັນຄັ້ງທີສອງ ຫຼື ເປັນອາຈິນ ຈະຖືກລົງໂທດຕັດ ອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ສອງເທົ່າຂອງມູນຄ່າຄວາມເສຍຫາຍ ແລະ ໃຫ້ຟື້ນຟູຄືນ.

ມາດຕາ 328 ການມອບຄ້ອນປະທັບຕາໄມ້ໃຫ້ຜູ້ບໍ່ມີສິດ, ໜ້າທີ່ຮັບຜິດຊອບ, ການອະນຸຍາດຫັນປ່ຽນປ່າໄມ້ ທຳມະຊາດ, ການອະນຸຍາດຂຸດຄົ້ນໄມ້ເກີນສິດ ແລະ ໜ້າທີ່ຂອງຕົນ

ບຸກຄົນໃດ ຫາກໄດ້ມອບຄ້ອນປະທັບຕາໄມ້ໃຫ້ຜູ້ບໍ່ມີສິດ, ໜ້າທີ່ຮັບຜິດຊອບ, ອະນຸຍາດຫັນປ່ຽນ ປ່າໄມ້ທຳມະຊາດ, ອະນຸຍາດຂຸດຄົ້ນໄມ້ເກີນສິດ ແລະ ໜ້າທີ່ຂອງຕົນ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ສອງເທົ່າຂອງມູນຄ່າຄວາມເສຍຫາຍໃນລາຄາຕາມທ້ອງຕະ ຫຼາດໃນເວລານັ້ນ.

ມາດຕາ 329 ການປອມແປງຄ້ອນຕາປະທັບ ແລະ ເອກະສານຕ່າງໆ ກ່ຽວກັບການຂຸດຄົ້ນ, ຊື້-ຂາຍ, ເຄື່ອນ ຍ້າຍ, ປຸງແຕ່ງ ແລະ ຈຳໜ່າຍໄມ້, ຕໍໄມ້ ແລະ ເຄື່ອງປ່າຂອງດົງ

ບຸກຄົນໃດ ຫາກໄດ້ປອມແປງຄ້ອນຕາປະທັບ ແລະ ເອກະສານຕ່າງໆ ກ່ຽວກັບການຂຸດຄົ້ນ, ຊື້- ຂາຍ, ເຄື່ອນຍ້າຍ, ປຸງແຕ່ງ ແລະ ຈຳໜ່າຍໄມ້, ຕໍໄມ້ ແລະ ເຄື່ອງປ່າຂອງດົງ ຈະຖືກລົງໂທດຕັດອິດສະ ລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ສອງເທົ່າຂອງມູນຄ່າຄວາມເສຍຫາຍ.

ມາດຕາ 330 ການທຳລາຍເຄື່ອງປູກ

ບຸກຄົນໃດ ຫາກໄດ້ທຳລາຍເຄື່ອງປູກຂອງລັດ, ລວມໝູ່, ອົງການຈັດຕັ້ງສັງຄົມ ຫຼື ພົນລະເມືອງ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນກໍລະນີກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີິ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 331 ການລ່າສັດໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກໄດ້ລ່າສັດໂດຍບໍ່ຖືກຕ້ອງຕາມລະບຽບການກ່ຽວກັບການລ່າສັດ ເຊັ່ນ ລ່າສັດປະເພດຫວງຫ້າມ, ລ່າສັດຖືພາມານ, ລ່າສັດໃນລະດູ ຫຼື ໃນເຂດທີ່ຫວງຫ້າມ ຫຼື ດ້ວຍເຄື່ອງມືທີ່ເກືອດຫ້າມ ແລະ ອື່ນໆ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝແຕ່ 3.000.000 ກີບ ຫາ 10.000.000 ກີບ.

ໃນກໍລະນີ ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍທີ່ມີມູນຄ່າ ແຕ່ 50.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບ ໃໝ ສອງເທົ່າ ຂອງມູນຄ່າຄວາມເສຍຫາຍ.

ມາດຕາ 332 ການຫາປາ ຫຼື ສັດນ້ຳອື່ນ ໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກໄດ້ຫາປາ ຫຼື ສັດນ້ຳອື່ນ ໂດຍບໍ່ຖືກຕ້ອງຕາມລະບຽບການກ່ຽວກັບການຫາປາ ເຊັ່ນ ຫາປາດ້ວຍການໃຊ້ລະເບີດ, ຢາເບືີ່ອ, ທາດເຄມີ, ໄຟຟ້າຊັອດ ຫຼື ເຄື່ອງມືອື່ນທີ່ເກືອດຫ້າມ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີ ການກະທຳຜິດ ຫາກກໍ່ຄວາມເສຍຫາຍທີ່ມີມູນຄ່າ ແຕ່ 1.000.000 ກີບ ຫາ 15.000.000 ກີບ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ສອງເທົ່າ ຂອງມູນຄ່າຄວາມເສຍຫາຍ.

ໃນກໍລະນີ ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ມີຄວາມເສຍຫາຍຢ່າງຫຼວງ ຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ສອງເທົ່າ ຂອງມູນ ຄ່າຄວາມເສຍຫາຍ.

ມາດຕາ 333 ການບຸກລຸກທຳລາຍຖິ່ນອາໄສ ແລະ ແຫຼ່ງອາຫານຂອງສັດນ້ຳ ແລະ ສັດປ່າ

ບຸກຄົນໃດ ຫາກໄດ້ບຸກລຸກທຳລາຍຖິ່ນທີ່ຢູ່ອາໄສ ແລະ ແຫຼ່ງອາຫານຂອງສັດນ້ຳ ແລະ ສັດປ່າ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີ ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ມີຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ສອງເທົ່າ ຂອງມູນຄ່າຄວາມເສຍຫາຍ.

ມາດຕາ 334 ການຄ້າຂາຍ ຫຼື ມີໄວ້ໃນຄອບຄອງສັດນ້ຳ ຫຼື ສັດປ່າທີ່ຫວງຫ້າມ

ບຸກຄົນໃດ ຫາກລັກເອົາສັດນ້ຳ ແລະ ສັດປ່າປະເພດຫວງຫ້າມ ທີ່ຍັງມີຊີວິດ, ຊາກ ຫຼື ຊິ້ນສ່ວນ ແລະ ອະໄວຍະວະຕ່າງໆ ຂອງສັດ ເພື່ອຄ້າຂາຍ ຫຼື ມີໄວ້ໃນຄອບຄອງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 335 ການນຳເຂົ້າ, ສົ່ງອອກ, ນຳຜ່ານ ຫຼື ເຄື່ອນຍ້າຍສັດນ້ຳ ແລະ ສັດປ່າ

ບຸກຄົນໃດ ຫາກໄດ້ນຳເຂົ້າ, ສົ່ງອອກ, ສົ່ງອອກຄືນ, ນຳຜ່ານ ຫຼື ເຄື່ອນຍ້າຍສັດນ້ຳ ແລະ ສັດປ່າ ລວມທັງຊິ້ນສ່ວນ, ອະໄວຍະວະ ແລະ ຜະລິດຕະພັນຕ່າງໆໂດຍບໍ່ຖືກຕ້ອງຕາມກົດໝາຍ ແລະ ລະບຽບ ການທີ່ກ່ຽວຂ້ອງກັບສົນທິສັນຍາວ່າດ້ວຍການຄຸ້ມຄອງສັດປ່າ ແລະ ພັນພືດທີ່ໃກ້ຈະສູນພັນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ຫ້າປີ ແລະ ຈະຖືກປັບໃໝ ສອງເທົ່າ ຂອງມູນຄ່າຄວາມເສຍຫາຍ.

ໃນກໍລະນີ ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ມີຄວາມເສຍຫາຍຢ່າງຫຼວງ ຫຼາຍ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບປີ ແລະ ຈະຖືກປັບໃໝ ສາມເທົ່າ ຂອງມູນຄ່າ ຄວາມເສຍຫາຍ.

ມາດຕາ 336 ການທຳລາຍຊັບພະຍາກອນສັດນ້ຳ

ບຸກຄົນໃດ ຫາກໄດ້ໃຊ້ສານພິດ, ວັດຖຸລະເບີດ, ສານເຄມີ, ກະແສໄຟຟ້າ ຫຼື ວິທີການປະມົງ ທີ່ ຕ້ອງຫ້າມ ຫຼື ເຄື່ອງມືໃຊ້ປະໂຫຍດຈາກຜະລິດຕະພັນສັດນ້ຳ ຫຼື ທຳລາຍຊັບພະຍາກອນສັດນ້ຳ ຊຶ່ງກໍ່ ຄວາມເສຍຫາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດ ສະລະພາບ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 337 ການລະເມີດລະບຽບການກ່ຽວກັບການຄຸ້ມຄອງສັດປ່າທີ່ມີຄຸນຄ່າ ແລະ ຫາຍາກ

ບຸກຄົນໃດ ຫາກໄດ້ລ່າສັດ, ຈັບ, ກັກຂັງ, ຂ້າ, ຂົນສົ່ງ ຫຼື ຄ້າຂາຍ ສັດປ່າທີ່ມີຄຸນຄ່າ ແລະ ຫາຍາກ ຫຼື ຂົນສົ່ງ ຫຼື ຄ້າຂາຍຜະລິດຕະພັນທີ່ເຮັດຈາກສັດດັ່ງກ່າວໂດຍບໍ່ຖືກຕ້ອງຕາມກົດໝາຍ ຈະຖືກລົງໂທດຕັດ ອິດສະລະພາບ ແຕ່ ຫົກເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 338 ການຈັບຈອງທີ່ດິນໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກໄດ້ຈັບຈອງທີ່ດິນໃນເຂດປ່າສະຫງວນ, ປ່າດົງດິບ, ປ່າຍອດນ້ຳ, ທີ່ດິນບໍລິເວນບໍ່ແຮ່, ບໍລິເວນເຂດວັດທະນະທຳ ແລະ ບູຮານສະຖານ, ເຂດປ່າສັກສິດ, ເຂດທ່ອງທ່ຽວທຳມະຊາດ, ເຂດປະຫວັດສາດ ແລະ ເຂດສະຫງວນຂອງລັດ ໂດຍບໍ່ຖືກຕ້ອງຕາມກົດໝາຍ ແລະ ລະບຽບການ ຊຶ່ງກໍ່ຄວາມເສຍຫາຍໃຫ້ແກ່ຊັບສິນຂອງລັດ, ຂອງລວມໝູ່ ຫຼື ມີຜົນກະທົບຕໍ່ສິ່ງແວດລ້ອມ ຈະຖືກລົງໂທດຕັດອິດສະ ລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ສອງເທົ່າ ຂອງມູນຄ່າຄວາມເສຍຫາຍ ແລະ ຈະຖືກ ຮິບທີ່ດິນນັ້ນ.

ໃນກໍລະນີ ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ມີຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ຫ້າປີ ແລະ ຈະຖືກປັບໃໝ ສາມເທົ່າ ຂອງມູນຄ່າ ຄວາມເສຍຫາຍ ແລະ ຈະຖືກຮິບທີ່ດິນນັ້ນ.

ມາດຕາ 339 ການທຳລາຍແຫຼ່ງແຮ່

ບຸກຄົນໃດ ຫາກໄດ້ທຳລາຍແຫຼ່ງແຮ່ ທີ່ເປັນບ່ອນສະສົມຂອງແຮ່ທາດ ຊຶ່ງເກີດຂຶ້ນຕາມທຳມະຊາດໂດຍມີການຢັ້ງຢືນກ່ຽວກັບປະລິມານ ແລະ ຄຸນນະພາບຂອງແຮ່ທາດ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ໃນກໍລະນີທີ່ການກະທຳຜິດນັ້ນ ຫາກໄດ້ສ້າງຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີິ ຫາ ຫ້າປີິ ແລະ ຈະຖືກປັບໃໝ ແຕ່ 50.000.000 ກີບ ຫາ 100.000.000 ກີບ.

ມາດຕາ 340 ການຂຸດຄົ້ນຊັບພະຍາກອນແຮ່ທາດໂດຍບໍ່ຖືກຕ້ອງຕາມກົດໝາຍ

ບຸກຄົນໃດ ຫາກໄດ້ຂຸດຄົ້ນເອົາຊັບພະຍາກອນແຮ່ທາດ ເຊັ່ນ ໂລຫະ, ແຮ່, ຫີນຕ່າງໆ ທີ່ມີຄຸນຄ່າ ໂດຍບໍ່ຖືກຕ້ອງຕາມກົດໝາຍ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ໃນກໍລະນີທີ່ການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ຫຼື ກໍ່ຄວາມເສຍຫາຍຢ່າງຫຼວງ ຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 7.000.000 ກີບ ຫາ 20.000.000 ກີບ.

ມາດຕາ 341 ການສຳຫຼວດ, ຂຸດຄົ້ນ, ນຳໃຊ້ນ້ຳ ແລະ ຊັບພະຍາກອນນ້ຳ ໂດຍບໍ່ໄດ້ຮັບອະນຸຍາດ

ບຸກຄົນໃດ ຫາກໄດ້ສຳຫຼວດ, ຂຸດຄົ້ນ, ນຳໃຊ້ນ້ຳໜ້າດິນ, ໃຕ້ດິນ ແລະ ຊັບພະຍາກອນນ້ຳ ໂດຍບໍ່ໄດ້ຮັບອະນຸຍາດ ຈະຖືກປັບໃໝ ແຕ່ 7.000.000 ກີບ ຫາ 20.000.000 ກີບ.

ໃນກໍລະນີທີ່ການກະທຳຜິດ ຫາກກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະ ພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 10.000.000 ກີບ ຫາ 50.000.000 ກີບ.

ມາດຕາ 342 ການລະເມີດລະບຽບການສ້າງສະຖານີອຸຕຸນິຍົມ, ອຸທົກກະສາດ ແລະ ແຜ່ນດິນໄຫວ

ບຸກຄົນໃດ ຫາກລະເມີດລະບຽບການກ່ຽວກັບການສ້າງສະຖານີ, ການເກັບກຳຂໍ້ມູນ ອຸຕຸນິຍົມ ແລະ ອຸທົກກະສາດ ແລະ ແຜ່ນດິນໄຫວ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີິ ແລະ ຈະຖືກ ປັບໃໝ ແຕ່ 20.000.000 ກີບ ຫາ 50.000.000 ກີບ.

ມາດຕາ 343 ການກະທຳຜິດກ່ຽວກັບວຽກງານອຸຕຸນິຍົມ, ອຸທົກກະສາດ ແລະ ແຜ່ນດິນໄຫວ

ບຸກຄົນໃດ ຫາກອອກຂ່າວບິດເບືອນ ກ່ຽວກັບວຽກງານອຸຕຸນິຍົມ, ອຸທົກກະສາດ ແລະ ແຜ່ນດິນ ໄຫວ ໂດຍບໍ່ຖືກຕ້ອງຕາມລະບຽບການກ່ຽວກັບ ອຸຕຸນິຍົມ, ອຸທົກກະສາດ ແລະ ແຜ່ນດິນໄຫວ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີິ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ມາດຕາ 344 ການທຳລາຍອຸປະກອນຮັບໃຊ້ວຽກງານອຸຕຸນິຍົມ, ອຸທົກກະສາດ ແລະ ແຜ່ນດິນໄຫວ

ບຸກຄົນໃດ ຫາກໄດ້ທຳລາຍອຸປະກອນຮັບໃຊ້ວຽກງານອຸຕຸນິຍົມ, ອຸທົກກະສາດ ແລະ ແຜ່ນດິນໄຫວ ຊຶ່ງສ້າງຜົນເສຍຫາຍທີ່ມີມູນຄ່າ ແຕ່ 5.000.000 ກີບຂຶ້ນໄປ ຈະຖືກລົງໂທດຕັດອິດສະລະພາບ ແຕ່ ສາມ ເດືອນ ຫາ ໜຶ່ງປີ ແລະ ຈະຖືກປັບໃໝ ສອງເທົ່າ ຂອງມູນຄ່າຄວາມເສຍຫາຍຕົວຈິງ.

ມາດຕາ 345 ການລະເມີດມາດຕະຖານຄຸນນະພາບສິ່ງແວດລ້ອມແຫ່ງຊາດ

ບຸກຄົນໃດ ຫາກລະເມີດມາດຕະຖານຄຸນນະພາບສິ່ງແວດລ້ອມແຫ່ງຊາດ ເປັນຕົ້ນ ຄຸນນະພາບນ້ຳດື່ມ, ນ້ຳໜ້າດິນ, ນ້ຳໃຕ້ດິນ, ຄຸນນະພາບດິນສຳລັບທີ່ຢູ່ອາໄສ, ດິນສຳລັບກະສິກຳ, ຄຸຸນນະພາບອາກາດ, ຄຸນນະພາບທາງສຽງ ເກີນຄ່າເຂັ້ມຂຸ້ນສູງສຸດ ຫຼື ຄ່າຄວາມເຂັ້ມປົກກະຕິ ຈະຖືກປັບໃໝ ແຕ່ 50.000.000 ກີບ ຫາ 100.000.000 ກີບ.

ໃນກໍລະນີ ການກະທຳຜິດ ເປັນອາຈິນ ຫຼື ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີິ ຫາ ຫ້າປີິ ແລະ ຈະຖືກປັບໃໝ ແຕ່ 100.000.000 ກີບ ຫາ 500.000.000 ກີບ.

ມາດຕາ 346 ການກໍ່ໃຫ້ເກີດມົນລະພິດທາງອາກາດ

ບຸກຄົນໃດ ຫາກໄດ້ປ່ອຍຄວັນ, ຝຸ່ນລະອອງ, ສານພິດ ຫຼື ລັງສີ ຫຼື ອົງປະກອບອື່ນ ທີ່ເປັນອັນຕະ ລາຍ ຂຶ້ນສູ່ອາກາດໃນສັດສ່ວນທີ່ເກີນກວ່າມາດຕະຖານທີ່ກຳນົດໄວ້ ຊຶ່ງກໍ່ໃຫ້ເກີດຄວາມເສຍຫາຍຮ້າຍ ແຮງ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 347 ການກໍ່ໃຫ້ເກີດມົນລະພິດທາງດິນ

ບຸກຄົນໃດ ຫາກໄດ້ ຖິ້ມ, ຝັງ, ທຳລາຍສິ່ງເສດເຫຼືອ ຫຼື ຂີ້ເຫຍື່ອ ຫຼື ປ່ອຍສານພິດລົງດິນເກີນກວ່າ ມາດຕະຖານທີ່ກຳນົດ ຊຶ່ງກໍ່ໃຫ້ເກີດຜົນເສຍຫາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ຫົກ ເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 348 ການກໍ່ໃຫ້ເກີດມົນລະພິດທາງນ້ຳ

ບຸກຄົນໃດ ຫາກໄດ້ປ່ອຍນ້ຳເປື້ອນ, ນ້ຳມັນ, ໄຂມັນ, ສານເຄມີທີ່ເປັນພິດ, ສານກຳມັນຕະພາບລັງ ສີເກີນກວ່າມາດຕະຖານທີ່ໄດ້ກຳນົດໄວ້, ຂີ້ເຫຍື່ອ, ຊາກພືດ ແລະ ສັດ, ແບັກທີເຣັຍ, ແບັກທີເຣັຍໄມໂຄຣ, ຈຸລິນຊີນຳເຊື້ອພະຍາດລະບາດ, ພະຍາດລະບາດທີ່ເປັນອັນຕະລາຍ ຫຼື ອົງປະກອບອື່ນທີ່ເປັນອັນຕະລາຍ ລົງສູ່ແຫຼ່ງນ້ຳ ຊຶ່ງກໍ່ຄວາມເສຍຫາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 349 ການລະເມີດມາດຕະຖານມົນລະພິດທາງສິ່ງລົບກວນ

ບຸກຄົນໃດ ຫາກໄດ້ລະເມີດມາດຕະຖານ ການປ່ອຍມົນລະພິດທາງສິ່ງລົບກວນ ເຊັ່ນ ສຽງ, ແສງ, ສີ, ກິ່ນ, ຄວາມສັ່ນສະເທືອນ ແລະ ຄວາມຮ້ອນ ທີ່ເກີນມາດຕະຖານຄຸນນະພາບສິ່ງແວດລ້ອມ ແລະ ມາດ ຕະຖານຄວບຄຸມມົນລະພິດແຫ່ງຊາດ ຊຶ່ງກໍ່ໃຫ້ເກີດຄວາມເສຍຫາຍຕໍ່ຊີວິດ, ສຸຂະພາບຂອງຄົນ, ສັດ, ພືດ ແລະ ສິ່ງແວດລ້ອມອື່ນ ແລະ ລະບົບນິເວດ ຈະຖືກປັບໃໝ ແຕ່ 50.000.000 ກີບ ຫາ 100.000.000 ກີບ.

ມາດຕາ 350 ການນຳເຂົ້າເຕັກໂນໂລຊີ, ເຄື່ອງກົນຈັກ, ເຄື່ອງມື, ອຸປະກອນເກົ່າ ຫຼື ອຸປະກອນທີ່ບໍ່ໄດ້ມາດ ຕະຖານການປົກປັກຮັກສາສິ່ງແວດລ້ອມ

ບຸກຄົນໃດ ຫາກໄດ້ນຳເຂົ້າ ຫຼື ອະນຸຍາດນຳເຂົ້າ ເຕັກໂນໂລຊີ, ເຄື່ອງກົນຈັກ, ເຄື່ອງມື, ທາດກຳ ມັນຕະພາບລັງສີ, ສານພິດ, ອຸປະກອນເກົ່າ ຫຼື ອຸປະກອນທີ່ບໍ່ໄດ້ມາດຕະຖານການປົກປັກຮັກສາສິ່ງແວດ ລ້ອມ ຊຶ່ງສ້າງຄວາມເສຍຫາຍຢ່າງຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 50.000.000 ກີບ.

ມາດຕາ 351 ການລະເມີດມາດຕະການຄວບຄຸມເຄມີ ແລະ ສິ່ງເສດເຫຼືອອັນຕະລາຍ

ບຸກຄົນໃດ ຫາກໄດ້ລະເມີດລະບຽບການ ແລະ ຂັ້ນຕອນກ່ຽວກັບມາດຕະການຄວບຄຸມການນຳ ໃຊ້ເຄມີອັນຕະລາຍເຂົ້າໃນຂະບວນການຜະລິດ, ການດຳເນີນທຸລະກິດ ແລະ ການບໍລິການ ຫຼື ລະເມີດ ມາດຕະການຄວບຄຸມການເກັບຮັກສາ, ການຖິ້ມ ແລະ ການທຳລາຍເຄມີທີ່ເປັນພິດ ແລະ ສິ່ງເສດເຫຼືອເຄ ມີ ຊຶ່ງກໍ່ໃຫ້ເກີດຄວາມເສຍຫາຍ ຈະຖືກປັບໃໝ ແຕ່ 50.000.000 ກີບ ຫາ 100.000.000 ກີບ.

ໃນກໍລະນີ ການກະທຳຜິດ ເປັນອາຈິນ ຫຼື ສ້າງຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີິ ຫາ ຫ້າປີິ ແລະ ຈະຖືກປັບໃໝ ແຕ່ 100.000.000 ກີບ ຫາ 500.000.000 ກີບ.

ມາດຕາ 352 ການບໍ່ປະຕິບັດການຟື້ນຟູຄືນ

ບຸກຄົນໃດ ຫາກບໍ່ປະຕິບັດມາດຕະການຟື້ນຟູຄືນ ຕາມຄຳຕັດສີນຂອງສານ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 6.000.000 ກີບ ຫາ 100.000.000 ກີບ.

ມາດຕາ 353 ການທໍລະມານສັດ

ບຸກຄົນໃດ ຫາກໄດ້ກະທຳຕໍ່ສັດ ທີ່ເປັນການທໍລະມານ ເປັນຕົ້ນ ການກັກຂັງສັດໂດຍໃຫ້ອົດນ້ຳ, ອົດອາຫານ, ນຳໃຊ້ແຮງງານສັດເກີນຂອບເຂດ ໂດຍບໍ່ໃຫ້ສັດໄດ້ພັກຜ່ອນ, ທຸບຕີທີ່ມີລັກສະນະທາລຸນ, ບັນທຸກ ແລະ ຂົນສົ່ງສັດແບບແອອັດທໍລະມານ, ຂ້າສັດແບບໂຫດຮ້າຍປ່າເຖື່ອນ ຫຼື ໃຊ້ສານພິດເບືອສັດ ຈະຖືກລົງໂທດດັດສ້າງໂດຍບໍ່ຕັດອິດສະລະພາບ ຫຼື ຈະຖືກປັບໃໝ ແຕ່ 500.000 ກີບ ຫາ 3.000.000 ກີບ.

ໃນກໍລະນີການກະທຳຜິດ ເປັນອາຈິນ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໝວດທີ 10

ການສໍ້ລາດບັງຫຼວງ

ມາດຕາ 354 ການສໍ້ລາດບັງຫຼວງ

ການສໍ້ລາດບັງຫຼວງ ແມ່ນ ພຶດຕິກຳຂອງພະນັກງານນຳພາ, ພະນັກງານຄຸ້ມຄອງ, ພະນັກງານວິ ຊາການ, ພະນັກງານວິສາຫະກິດ, ລັດຖະກອນ, ທະຫານ, ຕຳຫຼວດ ລວມທັງນາຍບ້ານ ແລະ ຜູ້ໄດ້ຮັບ ມອບສິດ, ໜ້າທີ່ໃດໜຶ່ງຈາກທາງການ ແລະ ພະນັກງານຕ່າງປະເທດ, ພະນັກງານອົງການຈັດຕັ້ງສາກົນ.

ການສໍ້ລາດບັງຫຼວງ ປະກອບດ້ວຍ ສະຖານການກະທຳຜິດ ດັ່ງນີ້:

1. ການຍັກຍອກຊັບຂອງລັດ ຫຼື ລວມໝູ່;

2. ການສໍ້ໂກງຊັບຂອງລັດ ຫຼື ລວມໝູ່;

3. ການໃຫ້ສິນບົນ;

4. ການຮັບສິນບົນ;

5. ການສວຍໃຊ້ຖານະຕຳແໜ່ງ, ສິດອຳນາດ, ໜ້າທີ່ ເພື່ອເອົາຊັບຂອງລັດ, ລວມໝູ່ ຫຼື ບຸກຄົນ;

6. ການສວຍໃຊ້ຊັບຂອງລັດ ຫຼື ລວມໝູ່;

7. ການໃຊ້ຖານະຕຳແໜ່ງ, ສິດອຳນາດ, ໜ້າທີ່ເກີນຂອບເຂດ ເພື່ອເອົາຊັບຂອງລັດ, ລວມໝູ່ ຫຼື ບຸກຄົນ;

8. ການລັກໂລບ, ປອມແປງມາດຕະຖານເຕັກນິກກໍ່ສ້າງ, ອອກແບບ, ຄິດໄລ່ ແລະ ອື່ນໆ;

9. ການໂກງການປະມູນ ຫຼື ການສຳປະທານ;

10. ການປອມແປງເອກະສານ ຫຼື ການນຳໃຊ້ເອກະສານປອມ;

11. ການເປີດເຜີຍຄວາມລັບ ເພື່ອຫາຜົນປະໂຫຍດສ່ວນຕົວ;

12. ການກົດໜ່ວງ, ຖ່ວງດຶງເອກະສານ.

ມາດຕາ 355 ການຍັກຍອກຊັບຂອງລັດ ຫຼື ລວມໝູ່

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງ ໃນສະຖານການຍັກຍອກຊັບຂອງລັດ ຫຼື ລວມໝູ່ ດ້ວຍການສວຍໃຊ້ຄວາມເຊື່ອໃຈ ເພື່ອລັກໂລບເອົາ, ຕັດຮອນເອົາ ຫຼື ສັບປ່ຽນເອົາຊັບຂອງລັດ ຫຼື ລວມໝູ່ ທີ່ຕົນໄດ້ຖືກມອບໝາຍໃຫ້ຮັກສາ, ນຳໃຊ້, ຂົນສົ່ງ, ກໍ່ສ້າງ, ສ້ອມແປງ ຫຼື ເຮັດວຽກໃດວຽກໜຶ່ງ ຈະຖືກລົງໂທດຕາມມູນຄ່າຄວາມເສຍຫາຍ ດັ່ງນີ້:

1. ແຕ່ 20.000.000 ກີບ ລົງມາ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

2. ເກີນກວ່າ 20.000.000 ກີບ ຫາ 50.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສອງປີ ຫາ ສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

3. ເກີນກວ່າ 50.000.000 ກີບ ຫາ 100.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສີ່ປີ ຫາ ຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

4. ເກີນກວ່າ 100.000.000 ກີບ ຫາ 300.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ຫົກປີ ຫາ ແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

5. ເກີນກວ່າ 300.000.000 ກີບ ຫາ 500.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ແປດປີ ຫາ ສິບປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

6. ເກີນກວ່າ 500.000.000 ກີບ ຫາ 600.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບປີ ຫາ ສິບສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

7. ເກີນກວ່າ 600.000.000 ກີບ ຫາ 700.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສອງປີ ຫາ ສິບສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

8. ເກີນກວ່າ 700.000.000 ກີບ ຫາ 800.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສີ່ປີ ຫາ ສິບຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

9. ເກີນກວ່າ 800.000.000 ກີບ ຫາ 1.000.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບຫົກປີ ຫາ ສິບແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍ ຫາຍ;

10. ເກີນກວ່າ 1.000.000.000 ກີບ ຫາ 2.000.000.000 ກີບ ຈະຖືກລົງໂທດຕັດອິດສະລະ ພາບເກີນກວ່າ ສິບແປດປີ ຫາ ຊາວປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

11. ເກີນກວ່າ 2.000.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ໃນກໍລະນີການກະທຳຜິດ ເປັນອາຈິນ ຫຼື ມີການຈັດຕັ້ງເປັນກຸ່ມ ຈະຖືກລົງໂທດຕັດອິດສະລະພາບ ແລະ ຈະຖືກປັບໃໝ ຫຼາຍກວ່າ ສອງເທົ່າ ຂອງໂທດທີ່ວາງໃສ່ ຕາມມູນຄ່າຄວາມເສຍຫາຍໃນແຕ່ລະຂໍ້ຂອງວັກ 1 ຂອງມາດຕານີ້ ແລະ ຈະຖືກຮິບຊັບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 356 ການສໍ້ໂກງຊັບຂອງລັດ ຫຼື ລວມໝູ່

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງ ໃນສະຖານການສໍ້ໂກງຊັບຂອງລັດ ຫຼື ລວມໝູ່ ດ້ວຍການ ໃຊ້ເລ່ລ່ຽມຕົວະຍົວະ, ຫຼອກ ລວງ ດ້ວຍວິທີໃດກໍຕາມ ເພື່ອເຮັດໃຫ້ຜູ້ມີໜ້າທີ່ຮັບຜິດຊອບຊັບຂອງລັດ ຫຼື ລວມໝູ່ ຫຼື ຜູ້ອື່ນ ເອົາຊັບດັ່ງ ກ່າວໃຫ້ຕົນ ຈະຖືກລົງໂທດຕາມມູນຄ່າຄວາມເສຍຫາຍ ດັ່ງນີ້:

1. ແຕ່ 20.000.000 ກີບ ລົງມາ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

2. ເກີນກວ່າ 20.000.000 ກີບ ຫາ 50.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສອງປີ ຫາ ສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

3. ເກີນກວ່າ 50.000.000 ກີບ ຫາ 100.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສີ່ປີ ຫາ ຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

4. ເກີນກວ່າ 100.000.000 ກີບ ຫາ 300.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ຫົກປີ ຫາ ແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

5. ເກີນກວ່າ 300.000.000 ກີບ ຫາ 500.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ແປດປີ ຫາ ສິບປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

6. ເກີນກວ່າ 500.000.000 ກີບ ຫາ 600.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບປີ ຫາ ສິບສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

7. ເກີນກວ່າ 600.000.000 ກີບ ຫາ 700.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສອງປີ ຫາ ສິບສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

8. ເກີນກວ່າ 700.000.000 ກີບ ຫາ 800.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສີ່ປີ ຫາ ສິບຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

9. ເກີນກວ່າ 800.000.000 ກີບ ຫາ 1.000.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບຫົກປີ ຫາ ສິບແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍ ຫາຍ;

10. ເກີນກວ່າ 1.000.000.000 ກີບ ຫາ 2.000.000.000 ກີບ ຈະຖືກລົງໂທດຕັດອິດສະລະ ພາບ ເກີນກວ່າ ສິບແປດປີ ຫາ ຊາວປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

11. ເກີນກວ່າ 2.000.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ໃນກໍລະນີການກະທຳຜິດ ເປັນອາຈິນ ຫຼື ມີການຈັດຕັ້ງເປັນກຸ່ມ ຈະຖືກລົງໂທດຕັດອິດສະລະພາບ ແລະ ຈະຖືກປັບໃໝ ຫຼາຍກວ່າ ສອງເທົ່າ ຂອງໂທດທີ່ວາງໃສ່ ຕາມມູນຄ່າຄວາມເສຍຫາຍໃນແຕ່ລະຂໍ້ຂອງວັກ 1 ຂອງມາດຕານີ້ ແລະ ຈະຖືກຮິບຊັບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 357 ການໃຫ້ສິນບົນ

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງ ໃນສະຖານການໃຫ້ສິບບົນ ດ້ວຍການ ສະເໜີໃຫ້, ເອົາໃຫ້ ຫຼື ສັນຍາວ່າຈະໃຫ້ເງິນ, ຊັບ ສິ່ງຂອງ ຫຼື ຜົນປະໂຫຍດໃດໜຶ່ງ ດ້ວຍຕົນເອງ ຫຼື ຜ່ານສື່ກາງ ແກ່ພະນັກງານ ໂດຍທາງກົງ ຫຼື ທາງອ້ອມ ເພື່ອໃຫ້ປະຕິບັດ, ເລືອກປະຕິບັດ ຫຼື ລະເວັ້ນການປະຕິບັດໜ້າທີ່ຂອງພະນັກງານ ເພື່ອຈຸດປະສົງ ແລະ ຜົນປະໂຫຍດຂອງຜູ້ໃຫ້ສິນບົນ ຈະຖືກລົງໂທດຕາມມູນຄ່າຄວາມເສຍຫາຍ ດັ່ງນີ້:

1. ແຕ່ 20.000.000 ກີບ ລົງມາ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

2. ເກີນກວ່າ 20.000.000 ກີບ ຫາ 50.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສອງປີ ຫາ ສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

3. ເກີນກວ່າ 50.000.000 ກີບ ຫາ 100.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສີ່ປີ ຫາ ຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

4. ເກີນກວ່າ 100.000.000 ກີບ ຫາ 300.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ຫົກປີ ຫາ ແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

5. ເກີນກວ່າ 300.000.000 ກີບ ຫາ 500.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ແປດປີ ຫາ ສິບປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

6. ເກີນກວ່າ 500.000.000 ກີບ ຫາ 600.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບປີ ຫາ ສິບສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

7. ເກີນກວ່າ 600.000.000 ກີບ ຫາ 700.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສອງປີ ຫາ ສິບສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

8. ເກີນກວ່າ 700.000.000 ກີບ ຫາ 800.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສີ່ປີ ຫາ ສິບຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

9. ເກີນກວ່າ 800.000.000 ກີບ ຫາ 1.000.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບຫົກ ປີ ຫາ ສິບແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍ ຫາຍ;

10. ເກີນກວ່າ 1.000.000.000 ກີບ ຫາ 2.000.000.000 ກີບ ຈະຖືກລົງໂທດຕັດອິດສະລະ ພາບເກີນກວ່າ ສິບແປດປີ ຫາ ຊາວປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

11. ເກີນກວ່າ 2.000.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ມາດຕາ 358 ການຮັບສິນບົນ

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງ ໃນສະຖານການຮັບສິນບົນ ດ້ວຍການ ຮັບເອົາ, ທວງເອົາ, ຂໍເອົາ ຫຼື ຕົກລົງຮັບເອົາເງິນ, ຊັບສິ່ງຂອງ ຫຼື ຜົນປະໂຫຍດໃດໜຶ່ງ ຈາກຜູ້ໃຫ້ສິນບົນ ໂດຍທາງກົງ ຫຼື ທາງອ້ອມ ແລ້ວປະຕິບັດ, ເລືອກປະ ຕິບັດ ຫຼື ລະເວັ້ນການປະຕິບັດໜ້າທີ່ຂອງຕົນ ຕາມຈຸດປະສົງ ແລະ ເພື່ອຜົນປະໂຫຍດຂອງຜູ້ໃຫ້ສິນບົນ ຈະ ຖືກລົງໂທດຕາມມູນຄ່າຄວາມເສຍຫາຍ ດັ່ງນີ້:

1. ແຕ່ 20.000.000 ກີບ ລົງມາ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

2. ເກີນກວ່າ 20.000.000 ກີບ ຫາ 50.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສອງປີ ຫາ ສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

3. ເກີນກວ່າ 50.000.000 ກີບ ຫາ 100.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສີ່ປີ ຫາ ຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

4. ເກີນກວ່າ 100.000.000 ກີບ ຫາ 300.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ຫົກປີ ຫາ ແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

5. ເກີນກວ່າ 300.000.000 ກີບ ຫາ 500.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ແປດປີ ຫາ ສິບປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

6. ເກີນກວ່າ 500.000.000 ກີບ ຫາ 600.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບປີ ຫາ ສິບສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

7. ເກີນກວ່າ 600.000.000 ກີບ ຫາ 700.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສອງປີ ຫາ ສິບສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

8. ເກີນກວ່າ 700.000.000 ກີບ ຫາ 800.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສີ່ປີ ຫາ ສິບຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

9. ເກີນກວ່າ 800.000.000 ກີບ ຫາ 1.000.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບຫົກປີ ຫາ ສິບແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍ ຫາຍ;

10. ເກີນກວ່າ 1.000.000.000 ກີບ ຫາ 2.000.000.000 ກີບ ຈະຖືກລົງໂທດຕັດອິດສະລະ ພາບເກີນກວ່າ ສິບແປດປີ ຫາ ຊາວປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

11. ເກີນກວ່າ 2.000.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ມາດຕາ 359 ການສວຍໃຊ້ຖານະຕຳແໜ່ງ, ສິດອຳນາດ, ໜ້າທີ່ ເອົາຊັບ ຂອງລັດ, ລວມໝູ່ ຫຼື ບຸກຄົນ

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງ ໃນສະຖານການສວຍໃຊ້ຖານະຕຳແໜ່ງ, ສິດອຳນາດ, ໜ້າທີ່ ເອົາຊັບຂອງລັດ, ລວມໝູ່ ຫຼື ບຸກຄົນ ດ້ວຍການອີງໃສ່ຖານະຕຳແໜ່ງ, ສິດອຳນາດ, ໜ້າທີ່ຂອງຕົນ ເພື່ອຫາຜົນປະໂຫຍດໃຫ້ແກ່ຕົນ ເອງ, ຄອບຄົວ, ຍາດພີ່ນ້ອງ ຫຼື ພັກພວກ ຊຶ່ງກໍ່ຄວາມເສຍຫາຍແກ່ຜົນປະໂຫຍດຂອງ ລັດ, ລວມໝູ່ ຫຼື ສິດ ແລະ ຜົນປະໂຫຍດອັນຊອບທຳຂອງພົນລະເມືອງ ຈະຖືກລົງໂທດຕາມມູນຄ່າຄວາມເສຍຫາຍ ດັ່ງນີ້:

1. ແຕ່ 20.000.000 ກີບ ລົງມາ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

2. ເກີນກວ່າ 20.000.000 ກີບ ຫາ 50.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສອງປີ ຫາ ສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

3. ເກີນກວ່າ 50.000.000 ກີບ ຫາ 100.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສີ່ປີ ຫາ ຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

4. ເກີນກວ່າ 100.000.000 ກີບ ຫາ 300.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ຫົກປີ ຫາ ແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

5. ເກີນກວ່າ 300.000.000 ກີບ ຫາ 500.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ແປດປີ ຫາ ສິບປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

6. ເກີນກວ່າ 500.000.000 ກີບ ຫາ 600.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບປີ ຫາ ສິບສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

7. ເກີນກວ່າ 600.000.000 ກີບ ຫາ 700.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສອງປີ ຫາ ສິບສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າ ຄວາມເສຍຫາຍ;

8. ເກີນກວ່າ 700.000.000 ກີບ ຫາ 800.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສີ່ປີ ຫາ ສິບຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

9. ເກີນກວ່າ 800.000.000 ກີບ ຫາ 1.000.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບຫົກປີ ຫາ ສິບແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

10. ເກີນກວ່າ 1.000.000.000 ກີບ ຫາ 2.000.000.000 ກີບ ຈະຖືກລົງໂທດຕັດອິດສະລະ ພາບເກີນກວ່າ ສິບແປດປີ ຫາ ຊາວປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

11. ເກີນກວ່າ 2.000.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ມາດຕາ 360 ການສວຍໃຊ້ຊັບຂອງລັດ ຫຼື ລວມໝູ່

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງ ໃນສະຖານການສວຍໃຊ້ຊັບຂອງລັດ ຫຼື ລວມໝູ່ ດ້ວຍການນຳໃຊ້ຊັບຂອງ ລັດ ຫຼື ລວມ ໝູ່ ເພື່ອຫາຜົນປະໂຫຍດໃຫ້ແກ່ຕົນເອງ ຊຶ່ງໄດ້ກໍ່ຄວາມເສຍຫາຍແກ່ຜົນປະໂຫຍດຂອງລັດ ຫຼື ລວມໝູ່ ຈະ ຖືກລົງໂທດຕາມມູນຄ່າຄວາມເສຍຫາຍ ດັ່ງນີ້:

1. ແຕ່ 20.000.000 ກີບ ລົງມາ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

2. ເກີນກວ່າ 20.000.000 ກີບ ຫາ 50.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສອງປີ ຫາ ສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

3. ເກີນກວ່າ 50.000.000 ກີບ ຫາ 100.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສີ່ປີ ຫາ ຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

4. ເກີນກວ່າ 100.000.000 ກີບ ຫາ 300.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ຫົກປີ ຫາ ແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

5. ເກີນກວ່າ 300.000.000 ກີບ ຫາ 500.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ແປດປີ ຫາ ສິບປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

6. ເກີນກວ່າ 500.000.000 ກີບ ຫາ 600.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບປີ ຫາ ສິບສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

7. ເກີນກວ່າ 600.000.000 ກີບ ຫາ 700.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສອງປີ ຫາ ສິບສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

8. ເກີນກວ່າ 700.000.000 ກີບ ຫາ 800.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສີ່ປີ ຫາ ສິບຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າ ຄວາມເສຍຫາຍ;

9. ເກີນກວ່າ 800.000.000 ກີບ ຫາ 1.000.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບຫົກປີ ຫາ ສິບແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍ ຫາຍ;

10. ເກີນກວ່າ 1.000.000.000 ກີບ ຫາ 2.000.000.000 ກີບ ຈະຖືກລົງໂທດຕັດອິດສະລະ ພາບ ເກີນກວ່າ ສິບແປດປີ ຫາ ຊາວປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

11. ເກີນກວ່າ 2.000.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ມາດຕາ 361 ການໃຊ້ຖານະຕຳແໜ່ງ, ສິດອຳນາດ, ໜ້າທີ່ ເກີນຂອບເຂດ ເພື່ອເອົາຊັບຂອງລັດ,

ລວມໝູ່ ຫຼື ບຸກຄົນ

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງ ໃນສະຖານການໃຊ້ຖານະຕຳແໜ່ງ, ສິດອຳນາດ, ໜ້າທີ່ເກີນຂອບເຂດ ເພື່ອເອົາຊັບ ຂອງ ລັດ, ລວມໝູ່ ຫຼື ບຸກຄົນ ດ້ວຍການໃຊ້ຖານະຕຳແໜ່ງ, ສິດອຳນາດ, ໜ້າທີ່ ເກີນທີ່ລະບຽບ, ກົດໝາຍ ໄດ້ກຳນົດໄວ້ໂດຍເຈດຕະນາ ເພື່ອຫາຜົນປະໂຫຍດໃຫ້ແກ່ ຕົນເອງ, ຄອບຄົວ, ຍາດພີ່ນ້ອງ ຫຼື ພັກພວກ ຊຶ່ງກໍ່ຄວາມເສຍຫາຍແກ່ຜົນປະໂຫຍດຂອງ ລັດ, ລວມໝູ່ ຫຼື ສິດ ແລະ ຜົນປະໂຫຍດອັນຊອບທຳຂອງພົນ ລະເມືອງ ຈະຖືກລົງໂທດຕາມມູນຄ່າຄວາມເສຍຫາຍ ດັ່ງນີ້:

1. ແຕ່ 20.000.000 ກີບ ລົງມາ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

2. ເກີນກວ່າ 20.000.000 ກີບ ຫາ 50.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສອງປີ ຫາ ສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

3. ເກີນກວ່າ 50.000.000 ກີບ ຫາ 100.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສີ່ປີ ຫາ ຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

4. ເກີນກວ່າ 100.000.000 ກີບ ຫາ 300.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ຫົກປີ ຫາ ແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

5. ເກີນກວ່າ 300.000.000 ກີບ ຫາ 500.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ແປດປີ ຫາ ສິບປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

6. ເກີນກວ່າ 500.000.000 ກີບ ຫາ 600.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບປີ ຫາ ສິບສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

7. ເກີນກວ່າ 600.000.000 ກີບ ຫາ 700.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສອງປີ ຫາ ສິບສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

8. ເກີນກວ່າ 700.000.000 ກີບ ຫາ 800.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສີ່ປີ ຫາ ສິບຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

9. ເກີນກວ່າ 800.000.000 ກີບ ຫາ 1.000.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບຫົກປີ ຫາ ສິບແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍ ຫາຍ;

10. ເກີນກວ່າ 1.000.000.000 ກີບ ຫາ 2.000.000.000 ກີບ ຈະຖືກລົງໂທດຕັດອິດສະລະ ພາບເກີນກວ່າ ສິບແປດປີ ຫາ ຊາວປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

11. ເກີນກວ່າ 2.000.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ມາດຕາ 362 ການລັກໂລບ, ປອມແປງມາດຕະຖານເຕັກນິກກໍ່ສ້າງ

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງ ໃນສະຖານການລັກໂລບ, ປອມແປງມາດຕະຖານເຕັກນິກກໍ່ສ້າງ ດ້ວຍການ ລັກໂລບ, ປອມແປງມາດຕະຖານເຕັກນິກໃນການ ສຳຫຼວດ, ອອກແບບ, ຄິດໄລ່ ແລະ ອື່ນໆ ລະຫວ່າງເຈົ້າຂອງໂຄງ ການກັບຜູ້ຮັບເໝົາ ແລະ ຜູ້ອື່ນທີ່ກ່ຽວຂ້ອງກັບກິດຈະການໃດໜຶ່ງ ເຊັ່ນ ການກໍ່ສ້າງ, ການສ້ອມແປງ, ການ ປະດັບປະດາຕົບແຕ່ງ, ການຕິດຕັ້ງ ແລະ ກິດຈະການອື່ນ ເພື່ອຫາຜົນປະໂຫຍດໃຫ້ແກ່ຕົນເອງ ຊຶ່ງກໍ່ ຄວາມເສຍຫາຍແກ່ຜົນປະໂຫຍດຂອງ ລັດ, ສັງຄົມ ຫຼື ສິດ ແລະ ຜົນປະໂຫຍດອັນຊອບທຳຂອງພົນລະ ເມືອງ ເກີນກວ່າ 5.000.000 ກີບ ຫາ 50.000.000 ກີບ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ໃນກໍລະນີມີການກະທຳຜິດ ເປັນອາຈິນ ຫຼື ມີຜົນເສຍຫາຍເກີນກວ່າ 50.000.000 ກີບ ຫາ 700.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສີ່ປີ ຫາ ສິບສີ່ ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ໃນກໍລະນີການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ແລະ ມີຄວາມເສຍຫາຍເກີນກວ່າ 700.000.000 ຫາ 2.000.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສີ່ປີ ຫາ ຊາວປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ໃນກໍລະນີການກະທຳຜິດ ມີຄວາມເສຍຫາຍ ເກີນກວ່າ 2.000.000.000 ກີບ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ມາດຕາ 363 ການໂກງການປະມູນ ຫຼື ການສຳປະທານ

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງໃນສະຖານການໂກງການປະມູນ ຫຼື ການສຳປະທານ ດ້ວຍການຕົກລົງລະຫວ່າງພະນັກ ງານຂອງລັດກັບບໍລິສັດຮັບເໝົາ ແລະ ຜູ້ອື່ນທີ່ກ່ຽວຂ້ອງ ເພື່ອສ້າງເງື່ອນໄຂໃຫ້ຊະນະການປະມູນ ຫຼື ການ ສຳປະທານໃນກິດຈະການໃດໜຶ່ງຂອງລັດ ເພື່ອຫາຜົນປະໂຫຍດໃຫ້ແກ່ຕົນເອງ ຊຶ່ງກໍ່ຄວາມເສຍຫາຍແກ່ ຜົນປະໂຫຍດຂອງ ລັດ, ສັງຄົມ ຫຼື ສິດ ແລະ ຜົນປະໂຫຍດອັນຊອບທຳຂອງພົນລະເມືອງເກີນກວ່າ 5.000.000 ກີບ ຫາ 50.000.000 ກີບ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ໃນກໍລະນີມີການກະທຳຜິດ ເປັນອາຈິນ ຫຼື ມີຜົນເສຍຫາຍເກີນກວ່າ 50.000.000 ກີບ ຫາ 700.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສີ່ປີ ຫາ ສິບສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ໃນກໍລະນີການກະທຳຜິດ ເປັນອາຈິນ, ມີການຈັດຕັ້ງເປັນກຸ່ມ ແລະ ມີຄວາມເສຍຫາຍເກີນກວ່າ 700.000.000 ຫາ 2.000.000.000 ກີບ ຈະຖືກລົງໂທດຕັດອິດສະລະພາບເກີນກວ່າ ສິບສີ່ປີ ຫາ ຊາວປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ໃນກໍລະນີການກະທຳຜິດ ມີຄວາມເສຍຫາຍ ເກີນກວ່າ 2.000.000.000 ກີບ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ມາດຕາ 364 ການປອມແປງເອກະສານ ຫຼື ການນຳໃຊ້ເອກະສານປອມ

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງໃນສະຖານການປອມແປງເອກະສານ ຫຼື ການນຳໃຊ້ເອກະສານປອມ ດ້ວຍການປອມ ແປງລາຍເຊັນ, ຕາປະທັບ, ຕັດ ຫຼື ເພີ່ມຂໍ້ຄວາມໃດໜຶ່ງ ໃສ່ເນື້ອໃນເອກະສານ ຫຼື ຮູ້ວ່າເປັນເອກະສານ ປອມແຕ່ນຳໄປໃຊ້ ເພື່ອຫາຜົນປະໂຫຍດໃຫ້ແກ່ຕົນເອງ ຊຶ່ງກໍ່ຄວາມເສຍຫາຍແກ່ຜົນປະໂຫຍດຂອງ ລັດ, ສັງຄົມ ຫຼື ສິດ ແລະ ຜົນປະໂຫຍດອັນຊອບທຳຂອງພົນລະເມືອງ ຈະຖືກລົງໂທດຕາມມູນຄ່າຄວາມເສຍ ຫາຍ ດັ່ງນີ້:

1. ແຕ່ 20.000.000 ກີບ ລົງມາ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

2. ເກີນກວ່າ 20.000.000 ກີບ ຫາ 50.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສອງປີ ຫາ ສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

3. ເກີນກວ່າ 50.000.000 ກີບ ຫາ 100.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສີ່ປີ ຫາ ຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

4. ເກີນກວ່າ 100.000.000 ກີບ ຫາ 300.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ຫົກປີ ຫາ ແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

5. ເກີນກວ່າ 300.000.000 ກີບ ຫາ 500.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ແປດປີ ຫາ ສິບປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

6. ເກີນກວ່າ 500.000.000 ກີບ ຫາ 600.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບປີ ຫາ ສິບສອງປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

7. ເກີນກວ່າ 600.000.000 ກີບ ຫາ 700.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສອງປີ ຫາ ສິບສີ່ປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

8. ເກີນກວ່າ 700.000.000 ກີບ ຫາ 800.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບສີ່ປີ ຫາ ສິບຫົກປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

9. ເກີນກວ່າ 800.000.000 ກີບ ຫາ 1.000.000.000 ກີບ ຈະຖືກລົງໂທດຕັດອິດສະລະພາບ ເກີນກວ່າ ສິບຫົກປີ ຫາ ສິບແປດປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍ ຫາຍ;

10. ເກີນກວ່າ 1.000.000.000 ກີບ ຫາ 2.000.000.000 ກີບ ຈະຖືກລົງໂທດຕັດອິດສະລະ ພາບເກີນກວ່າ ສິບແປດປີ ຫາ ຊາວປີ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ;

11. ເກີນກວ່າ 2.000.000.000 ກີບ ຂຶ້ນໄປ ຈະຖືກລົງໂທດຕັດອິດສະລະພາບຕະຫຼອດຊີວິດ ແລະ ຈະຖືກປັບໃໝ ໜຶ່ງສ່ວນຮ້ອຍ (1%) ຂອງມູນຄ່າຄວາມເສຍຫາຍ.

ໃນກໍລະນິີການກະທຳຜິດ ເປັນອາຈິນ ຈະຖືກລົງໂທດຕັດອິດສະລະພາບ ແລະ ຈະຖືກປັບໃໝຫຼາຍກວ່າ ສອງເທົ່າ ຂອງໂທດທີ່ວາງໃສ່ ຕາມມູນຄ່າຄວາມເສຍຫາຍໃນແຕ່ລະຂໍ້ຂອງວັກ 1 ຂອງມາດຕານີ້.

ມາດຕາ 365 ການເປີດເຜີຍຄວາມລັບເພື່ອຫາຜົນປະໂຫຍດໃຫ້ແກ່ຕົນເອງ

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງໃນສະຖານການເປີດເຜີຍຄວາມລັບເພື່ອຫາຜົນປະໂຫຍດໃຫ້ແກ່ຕົນເອງ ດ້ວຍການເປີດ ເຜີຍເອກະສານ ຫຼື ຂໍ້ມູນລັບ, ການຕົກລົງຂອງລັດ ຫຼື ທາງລັດຖະການ ທີ່ລັດບໍ່ອະນຸຍາດໃຫ້ເປີດເຜີຍ ຈະ ຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 2.000.000 ກີບ ຫາ 10.000.000 ກີບ.

ໃນກໍລະນິີການກະທຳຜິດ ເປັນອາຈິນ ຫຼື ສ້າງຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີິ ຫາ ເຈັດປີ ແລະ ຈະຖືກປັບໃໝ ແຕ່ 10.000.000 ກີບຫາ 50.000.000 ກີບ.

ມາດຕາ 366 ການກົດໜ່ວງ, ຖ່ວງດຶງເອກະສານ

ພະນັກງານຜູ້ໃດ ຕາມທີ່ກຳນົດໄວ້ໃນມາດຕາ 354 ຂອງປະມວນກົດໝາຍອາຍາສະບັບນີ້ ຫາກ ໄດ້ສ້ໍລາດບັງຫຼວງໃນສະຖານການກົດໜ່ວງ, ຖ່ວງດຶງເອກະສານ ດ້ວຍການກັກ, ໜ່ວງໜ່ຽວ, ແກ່ຍາວເວ ລາໃນການແກ້ໄຂເອກະສານທາງການ ໂດຍຜູ້ມີຖານະຕຳແໜ່ງ, ສິດອຳນາດ, ໜ້າທີ່ ຊຶ່ງກໍ່ຄວາມເສຍຫາຍ ແກ່ຜົນປະໂຫຍດຂອງ ລັດ, ສັງຄົມ ຫຼື ສິດ ແລະ ຜົນປະໂຫຍດອັນຊອບທຳຂອງພົນລະເມືອງ ຈະຖືກລົງ ໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນກໍລະນິີການກະທຳຜິດ ເປັນອາຈິນ ຫຼື ສ້າງຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ໜຶ່ງປີິ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບຫາ 10.000.000 ກີບ.

ໝວດທີ 11

ການກະທຳຜິດກ່ຽວກັບໜ້າທີ່ຮັບຜິດຊອບ

ມາດຕາ 367 ການປະລະໜ້າທີ່

ພະນັກງານຜູ້ໃດ ຫາກໄດ້ປະລະໜ້າທີ່ວຽກງານຂອງຕົນ ໂດຍເຈດຕະນາ ຊຶ່ງເປັນການກໍ່ຄວາມເສຍຫາຍແກ່ການເຄື່ອນໄຫວວຽກງານຂອງລັດ ຫຼື ຂອງສັງຄົມ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີິ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ມາດຕາ 368 ຄວາມເລິ່ນເລີ້ໃນການປະຕິບັດໜ້າທີ່

ພະນັກງານຜູ້ໃດ ຫາກບໍ່ປະຕິບັດໜ້າທີ່ວຽກງານທີ່ຕົນໄດ້ຮັບມອບໝາຍ ຫຼື ໄດ້ປະຕິບັດໜ້າທີ່ວຽກງານດັ່ງກ່າວ ໂດຍຂາດຄວາມເອົາໃຈໃສ່, ຂາດນ້ຳໃຈຮັບຜິດຊອບ ຊຶ່ງກໍ່ຄວາມເສຍຫາຍແກ່ຜົນປະໂຫຍດຂອງລັດ, ສັງຄົມ ຫຼື ສິດ ແລະ ຜົນປະໂຫຍດຂອງພົນລະເມືອງ ຈະຖືກລົງໂທດຕັດອິດສະລະພາບແຕ່ ສາມເດືອນ ຫາ ສາມປີິ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 369 ການໃຫ້ສິນບົນແກ່ພະນັກງານ ແລະ ການເປັນສື່ກາງ

ບຸກຄົນໃດ ຫາກໄດ້ໃຫ້ສິນບົນ ຫຼື ຕົກລົງຈະໃຫ້ສິນບົນແກ່ພະນັກງານ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ແລະ ຈະຖືກປັບໃໝເທົ່າກັບຈຳນວນເງິນ ຫຼື ມູນຄ່າຂອງສິນບົນ.

ໃນກໍລະນີິທີ່ສິນບົນນັ້ນ ຫາກເປັນຈຳນວນຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປິີ ຫາ ຫ້າປີິ ແລະ ຈະຖືກປັບໃໝ ສອງເທົ່າ ຂອງຈຳນວນເງິນ ຫຼື ມູນຄ່າຂອງສິນບົນ.

ຜູ້ເປັນສື່ກາງໃນການຮັບສິນບົນ ແລະ ໃນການໃຫ້ສິນບົນ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີິ ແລະ ຈະຖືກປັບໃໝ ເທົ່າກັບຈຳນວນເງິນ ຫຼື ມູນຄ່າຂອງສິນບົນ.

ຜູ້ທີ່ໃຫ້ສິນບົນຍ້ອນຖືກບັງຄັບ, ຂົ່ມຂູ່ ແລະ ພາຍຫຼັງທີ່ໄດ້ໃຫ້ສິນບົນແລ້ວ ຈິງໃຈໄປລາຍງານຕໍ່ເຈົ້ົ້າໜ້າທີ່ ຈະບໍ່ຖືວ່າເປັນຜູ້ກະທຳຜິດໃນສະຖານໃຫ້ສິນບົນ.

ຜູ້ທີ່ໄດ້ຮັບສິນບົນແລ້ວ ແຕ່ໄດ້ຈິງໃຈລາຍງານ ພ້ອມທັງມອບເງິນ ຫຼື ວັດຖຸສິ່ງຂອງທີ່ຕົນໄດ້ຮັບ ທັງໝົດນັ້ນ ໃຫ້ແກ່ການຈັດຕັ້ງ ຈະບໍ່ຖືວ່າເປັນຜູ້ກະທຳຜິດໃນສະຖານຮັບສິນບົນ.

ໝວດທີ 12

ການກະທຳຜິດຕໍ່ລະບຽບການບໍລິຫານ ແລະ ການຍຸຕິທຳ

ມາດຕາ 370 ການແອບອ້າງເປັນເຈົ້າໜ້າທີ່

ບຸກຄົນໃດ ຫາກແອບອ້າງເປັນເຈົ້າໜ້າທີ່ ເພື່ອເຄື່ອນໄຫວຫາຜົນປະໂຫຍດໃຫ້ແກ່ຕົນເອງ ຊຶ່ງສ້າງ ຄວາມເສຍຫາຍໃຫ້ແກ່ລັດ, ຄວາມສະຫງົບ ຫຼື ຄວາມເປັນລະບຽບຮຽບຮ້ອຍຂອງສັງຄົມ ຈະຖືກລົງໂທດ ຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີການກະທຳຜິດດັ່ງກ່າວ ຫາກໄດ້ສ້າງຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດ ອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ມາດຕາ 371 ການຂັດຂວາງການປະຕິບັດວຽກງານຂອງເຈົ້າໜ້າທີ່

ບຸກຄົນໃດ ຫາກໄດ້ນາບຂູ່ ຫຼື ໃຊ້ຄວາມຮຸນແຮງ ເພື່ອຂັດຂວາງເຈົ້າໜ້າທ່ີຊຶ່ງປະຕິບັດວຽກງານຂອງລັດ ຫຼື ຂອງສັງຄົມ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ມີການໃຊ້ຄວາມຮຸນແຮງ ຊຶ່ງເຮັດໃຫ້ເຈົ້າໜ້າທີ່ໄດ້ຮັບບາດເຈັບ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ 15.000.000 ກີບ.

ໃນກໍລະນີທີ່ມີການໃຊ້ຄວາມຮຸນແຮງ ຊຶ່ງເຮັດໃຫ້ເຈົ້າໜ້າທີ່ເສຍອົງຄະ ຫຼື ເສຍຊີວິດ ຈະຖືກລົງໂທດຕັດອິດສະລະພາບແຕ່ ຫ້າປີ ຫາ ຊາວປີ ແລະ ຈະຖືກປັບໃໝ ແຕ່ 7.000.000 ກີບ ຫາ 20.000.000 ກີບ ຫຼື ຕັດອິດສະລະພາບຕະຫຼອດຊີວິດ.

ມາດຕາ 372 ການໝິ່ນປະໝາດເຈົ້າໜ້າທີ່

ບຸກຄົນໃດ ຫາກກະທຳ, ຫຍາບຊ້າ ຫຼື ໄດ້ຫາຄວາມບໍ່ຈິງໃສ່ເຈົ້າໜ້າທີ່ ເພື່ອເຮັດໃຫ້ເສຍຊື່ສຽງ, ເສຍບົດບາດ ຊຶ່ງເຮັດໃຫ້ຂາດຄວາມໄວ້ເນື້ອເຊື່ອໃຈຈາກປະຊາຊົນ ຈະຖືກລົງໂທດຕັດອິດສະລະພາບແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 373 ການທຳລາຍ, ການຊຸກເຊື່ອງເອກະສານ ແລະ ຕາປະທັບ

ບຸກຄົນໃດ ຫາກໄດ້ທຳລາຍ, ຊຸກເຊື່ອງເອກະສານທາງລັດຖະການ, ຕາປະທັບ, ເຮັດໃຫ້ເອກະ ສານທາງລັດຖະການ, ຕາປະທັບດັ່ງກ່າວເສຍຫາຍ ຫຼື ໃຊ້ການບໍ່ໄດ້ ຈະຖືກລົງໂທດຕັດອິດສະລະພາບແຕ່ ສາມເດືອນ ຫາ ໜຶ່ງປີ ຈະຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີ ທີ່ມີເອກະສານສຳຄັນ ຊຶ່ງກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະ ລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 20.000.000 ກີບ. ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 374 ການປອມແປງເອກະສານ ຫຼື ການໃຊ້ເອກະສານປອມ

ບຸກຄົນໃດ ຫາກໄດ້ປອມແປງ ເອກະສານ, ລາຍເຊັນ, ຕາປະທັບ, ໄດ້ຕັດ, ເພີ່ມຂໍ້ຄວາມໃນເອກະ ສານ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ບຸກຄົນໃດ ຫາກຮູ້ວ່າແມ່ນເອກະສານປອມ ແລ້ວຍັງນຳເອົາໄປໃຊ້ ຈະຖືກລົງໂທດຕັດອິດສະລະ ພາບແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ການປອມແປງເອກະສານ ຫຼື ການໃຊ້ເອກະສານປອມ ຊຶ່ງກໍ່ຄວາມເສຍຫາຍຢ່າງຫຼວງ ຫຼາຍ ຈະຖືກລົງໂທດຕັດອິດສະລະພາບແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 7.000.000 ກີບ ຫາ 20.000.000 ກີບ.

ມາດຕາ 375 ການເຂົ້າບວດໂດຍບໍ່ໄດ້ຮັບອະນຸຍາດ

ບຸກຄົນໃດ ຫາກໄດ້ເຂົ້າບວດເປັນ ພິຂຸ, ສາມະເນນ ຫຼື ນັກບວດ ໂດຍບໍ່ໄດ້ຮັບອະນຸຍາດຈາກອົງ ການຈັດຕັ້ງທີ່ກ່ຽວຂ້ອງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ພະສົງທີ່ໄດ້ຮັບບວດໃຫ້ບຸກຄົນໃດໜຶ່ງ ໂດຍບໍ່ໄດ້ຮັບອະນຸຍາດ ຈະຖືກລົງໂທດໃນສະຖານດຽວກັນ.

ມາດຕາ 376 ການຫາຄວາມບໍ່ຈິງໃສ່ຜູ້ອື່ນ

ບຸກຄົນໃດ ໂດຍເຈດຕະນາ ເພື່ອປັກປ້ຳທຳລາຍຜູ້ອື່ນ ໄດ້ແຈ້ງຄວາມບໍ່ຈິງຕໍ່ເຈົ້າໜ້າທີ່ເພື່ອໃຫ້ດຳເນີນຄະດີ ຫຼື ຈັບກຸມຜູ້ນັ້ນ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 377 ການປະຕິເສດບໍ່ຍອມໃຫ້ການ

ຜູ້ຖືກເສຍຫາຍ, ໂຈດທາງແພ່ງ, ຜູ້ຮັບຜິດຊອບທາງແພ່ງ, ພະຍານ ຫາກປະຕິເສດບໍ່ຍອມໃຫ້ການຕໍ່ເຈົ້າໜ້າທີ່ ຫຼື ຕໍ່ສານ ເພື່ອຜົນປະໂຫຍດໃດໜຶ່ງ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ບຸກຄົນໃດ ຫາກໄດ້ຕົກລົງວ່າ ຈະມອບເງິນ, ວັດຖຸສິ່ງຂອງ ຫຼື ຈະໃຫ້ຜົນປະໂຫຍດໃດໜຶ່ງແກ່ຜູ້ທີ່ຖືກເສຍຫາຍ, ໂຈດທາງແພ່ງ, ຜູ້ຮັບຜິດຊອບທາງແພ່ງ, ພະຍານ ເພື່ອປະຕິເສດບໍ່ຍອມໃຫ້ການ ຈະຖືກລົງໂທດ ຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 7.000.000 ກີບ ຫາ 15.000.000 ກີບ.

ມາດຕາ 378 ການປະຕິເສດການພິສູດ, ໃຫ້ຄຳເຫັນ ຫຼື ແປພາສາ ໂດຍບໍ່ໃຫ້ເຫດຜົນ

ຜູ້ຊ່ຽວຊານ, ຜູ້ຊຳນານງານ, ຜູ້ແປພາສາ ຫາກປະຕິເສດການພິສູດ, ໃຫ້ຄຳເຫັນ ຫຼື ແປພາສາຕໍ່ເຈົ້າໜ້າທີ່ ຫຼື ຕໍ່ສານ ໂດຍບໍ່ໃຫ້ເຫດຜົນ ເພື່ອຜົນປະໂຫຍດໃດໜຶ່ງ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ບຸກຄົນໃດ ຫາກໄດ້ຕົກລົງວ່າຈະມອບ ເງິນ, ວັດຖຸສິ່ງຂອງ ຫຼື ຜົນປະໂຫຍດໃດໜຶ່ງ ແກ່ຜູ້ຊ່ຽວຊານ, ຜູ້ຊຳນານງານ, ຜູ້ແປພາສາ ເພື່ອປະຕິເສດການພິສູດ, ໃຫ້ຄຳເຫັນ ຫຼື ແປພາສາ ໂດຍບໍ່ໃຫ້ເຫດຜົນ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 7.000.000 ກີບ ຫາ 15.000.000 ກີບ.

ມາດຕາ 379 ການໃຫ້ການເທັດ

ຜູ້ຖືກເສຍຫາຍ, ພະຍານ, ຜູ້ຊ່ຽວຊານ, ຜູ້ຊຳນານງານ, ຜູ້ແປພາສາ ຫາກໄດ້ໃຫ້ການ, ໃຫ້ຄຳເຫັນ ຫຼື ແປພາສາ ບໍ່ຖືກຕາມຄວາມຈິງຕໍ່ເຈົ້າໜ້າທີ່ ຫຼື ຕໍ່ສານເພື່ອຜົນປະໂຫຍດໃດໜຶ່ງ ຈະຖືກລົງໂທດຕັດອິດສະ ລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ບຸກຄົນໃດ ຫາກໄດ້ຕົກລົງວ່າຈະມອບ ເງິນ, ວັດຖຸສິ່ງຂອງ ຫຼື ຈະໃຫ້ຜົນປະໂຫຍດໃດໜຶ່ງ ແກ່ບຸກ ຄົນທີ່ກ່າວມາເທິງນີ້ ເພື່ອໃຫ້ການ, ໃຫ້ຄຳເຫັນ ຫຼື ແປພາສາບໍ່ຖືກຕາມຄວາມຈິງ ຈະຖືກລົງໂທດຕັດອິດສະ ລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 7.000.000 ກີບ ຫາ 15.000.000 ກີບ.

ມາດຕາ 380 ການປິດບັງການກະທຳຜິດ

ບຸກຄົນໃດ ຫາກໄດ້ຮູ້ ຫຼື ໄດ້ເຫັນການກະທຳຜິດຂອງຜູ້ອື່ນ ແລ້ວບໍ່ລາຍງານຕໍ່ເຈົ້າໜ້າທີ່ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ບຸກຄົນໃດ ຫາກຮູ້ຕົວຜູ້ກະທຳຜິດ ແລ້ວບໍ່ລາຍງານຕ່ໍເຈົ້າໜ້າທີ່ ແລະ ຍັງໄດ້ຮູ້ຕື່ມວ່າຜູ້ກະທຳຜິດນັ້ນ ພວມຫ້າງຫາກະກຽມທີ່ຈະກະທຳຜິດຄັ້ງໃໝ່ ຫຼື ໄດ້ລົງມືກະທຳຜິດຄັ້ງໃໝ່ ແຕ່ກໍບໍ່ລາຍງານຕໍ່ເຈົ້າໜ້າທີ່ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 7.000.000 ກີບ ຫາ 15.000.000 ກີບ.

ມາດຕາ 381 ການຊຸກເຊື່ອງຜູ້ກະທຳຜິດ

ບຸກຄົນໃດ ໂດຍບໍ່ໄດ້ຕົກລົງໃຫ້ຄຳໝັ້ນສັນຍາກັບຜູ້ກະທຳຜິດໄວ້ກ່ອນ ແລ້ວໄດ້ຊຸກເຊື່ອງ ຫຼື ໃຫ້ຄວາມຊ່ວຍເຫຼືອແກ່ຜູ້ກະທຳຜິດ ເພື່ອໃຫ້ພົ້ນຈາກການຈັບກຸມ ຫຼື ຈາກການດຳເນີນຄະດີ ຈະຖືກລົງໂທດ ຕັດອິດສະລະພາບ ແຕ່ ສາມເດືອນ ຫາ ຫ້າປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 382 ການຊ່ວຍເຫຼືອຜູ້ກະທຳຜິດໃຫ້ພົ້ນຈາກການຈັບກຸມ ຫຼື ດຳເນີນຄະດີ

ບຸກຄົນໃດ ຫາກໄດ້ນາບຂູ່, ໃຊ້ຄວາມຮຸນແຮງ ຫຼື ສວຍໃຊ້ໜ້າທີ່ຕຳແໜ່ງເພື່ອຂັດຂວາງ ທີ່ເປັນ ການໃຫ້ຄວາມຊ່ວຍເຫຼືອແກ່ຜູ້ກະທຳຜິດ ໃຫ້ພົ້ນຈາກການຈັບກຸມ ຫຼື ດຳເນີນຄະດີ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ ແລະ ຈະຖືກປັບໃໝ ແຕ່ 7.000.000 ກີບ ຫາ 15.000.000 ກີບ.

ມາດຕາ 383 ການທຳລາຍຫຼັກຖານ

ບຸກຄົນໃດ ຫາກໄດ້ລົບລ້າງຮ່ອງຮອຍ, ຊຸກເຊື່ອງເອກະສານ ຫຼື ວັດຖຸສິ່ງຂອງທີ່ເປັນຫຼັກຖານຢັ້ງຢືນການກະທຳຜິດ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະ ລະພາບ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 384 ການຍັກຍອກຂອງກາງ

ບຸກຄົນໃດ ທີ່ມີໜ້າທີ່ຮັບຜິດຊອບປົກປັກຮັກສາຊັບ ຫຼື ວັດຖຸສິ່ງຂອງ ຊຶ່ງເປັນຂອງກາງນັ້ນ ຫາກໄດ້ຂາຍ, ຊຸກເຊື່ອງ, ຈຳນຳ, ນຳໃຊ້, ສັບປ່ຽນ ຫຼື ໄດ້ເຮັດໃຫ້ຂອງກາງເສຍຫາຍ ຫຼື ອື່ນໆ ໂດຍບໍ່ຖືກຕ້ອງຕາມກົດໝາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ໃນກໍລະນີຂອງກາງ ຫາກແມ່ນ ຊັບ ຫຼື ວັດຖຸສິ່ງຂອງທີ່ມີມູນຄ່າສູງ ຫຼື ເປັນອັນຕະລາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະ ຈະຖືກປັບໃໝ ແຕ່ 10.000.000 ກີບ ຫາ 20.000.000 ກີບ.

ມາດຕາ 385 ການໂຕນໜີຈາກສະຖານທີ່ກັກຂັງ ຫຼື ຄ້າຍດັດສ້າງ

ຜູ້ຖືກຫາ, ນັກໂທດ ຫາກໄດ້ໂຕນໜີຈາກສະຖານທີ່ກັກຂັງ ຫຼື ຄ້າຍດັດສ້າງໃນເວລາດຳເນີນຄະດີ ຫຼື ໃນເວລາປະຕິບັດໂທດ ຈະຖືກລົງໂທດ ຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ໂຕນໜີຈາກສະຖານທີ່ກັກຂັງ ຫຼື ຄ້າຍດັດສ້າງໂດຍໃຊ້ຄວາມຮຸນແຮງຕໍ່ເຈົ້າໜ້າທີ່ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 386 ການກໍ່ຄວາມວຸ້ນວາຍໃນສະຖານທີ່ກັກຂັງ ຫຼື ຄ້າຍດັດສ້າງ

ບຸກຄົນໃດ ຫາກໄດ້ກໍ່ຄວາມປັ່ນປ່ວນ, ກໍ່ຄວາມວຸ້ນວາຍ, ທຳລາຍລະບຽບພາຍໃນຂອງສະຖານທີ່ກັກຂັງ ຫຼື ຄ້າຍດັດສ້າງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 387 ການທຸບຕີ, ທໍລະມານຜູ້ຖືກຫາ ຫຼື ນັກໂທດ

ບຸກຄົນໃດ ຫາກໄດ້ທຸບຕີ, ທໍລະມານ, ໃຊ້ມາດຕະການ ຫຼື ມີການກະທຳອື່ນ ທີ່ບໍ່ຖືກຕ້ອງຕາມກົດ ໝາຍຕໍ່ຜູ້ຖືກຫາ ຫຼື ນັກໂທດ ໃນເວລາຈັບຕົວ, ໃນເວລາດຳເນີນຄະດີ ຫຼື ໃນເວລາປະຕິບັດໂທດ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ມາດຕາ 388 ການເຮັດໃຫ້ຜູ້ຖືກຫາ ຫຼື ນັກໂທດໂຕນໜີ

ບຸກຄົນໃດ ດ້ວຍຄວາມປະໝາດ, ຄວາມເລິ່ນເລີ້ ຫາກໄດ້ເຮັດໃຫ້ຜູ້ຖືກຫາ ຫຼື ນັກໂທດໂຕນໜີໃນເວລາຮັກສາ, ປ້ອງກັນ ຫຼື ໃນເວລາຍົກຍ້າຍຜູ້ຖືກຫາ ຫຼື ນັກໂທດ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ເຮັດໃຫ້ຜູ້ຖືກຫາ ຫຼື ນັກໂທດໂຕນໜີໂດຍເຈດຕະນາ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດປີ ແລະ ຈະຖືກປັບໃໝ ແຕ່ 7.000.000 ກີບ ຫາ 15.000.000 ກີບ.

ມາດຕາ 389 ການບໍ່ປະຕິບັດຄຳຕົກລົງຂອງສານ

ບຸກຄົນໃດ ຫາກບໍ່ປະຕິບັດຄຳສັ່ງ, ຄຳຊີ້ຂາດ, ຄຳຕັດສີນ, ຄຳພິພາກສາ ຫຼື ໝາຍຮຽກຂອງສານ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 390 ການຕົກລົງທີ່ບໍ່ຖືກຕ້ອງຕາມກົດໝາຍ

ບຸກຄົນໃດ ທີ່ມີສິດກ່ຽວຂ້ອງ ຫາກໄດ້ຕົກລົງ ຫຼື ອອກເອກະສານໃດໜຶ່ງ ທີ່ເປັນການຕົກລົງກ່ຽວກັບການສືບສວນ-ສອບສວນ, ການສັ່ງຟ້ອງ, ການອອກຄຳສັ່ງ, ຄຳຊີ້ຂາດ, ຄຳຕັດສີນ, ຄຳພິພາກສາ ແລະ ການ ຈັດຕັ້ງປະຕິບັດຄຳຕັດສີນຂອງສານ ຊຶ່ງບຸກຄົນດັ່ງກ່າວກໍຮັບຮູ້ຢ່າງຈະແຈ້ງວ່າ ບໍ່ສອດຄ່ອງກັບກົດໝາຍ ທັງເປັນການກໍ່ຄວາມເສຍຫາຍໃຫ້ແກ່ສິດ ແລະ ຜົນປະໂຫຍດຂອງລັດ, ລວມໝູ່ ຫຼື ສິດ ແລະ ຜົນປະໂຫຍດ ອັນຊອບທຳຂອງພົນລະເມືອງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ມາດຕາ 391 ການບັງຄັບເຈົ້າໜ້າທີ່, ພະນັກງານຍຸຕິທຳໃຫ້ເຮັດຜິດກົດໝາຍ

ບຸກຄົນໃດ ຫາກສວຍໃຊ້ໜ້າທີ່ຕຳແໜ່ງ, ອຳນາດ ຫຼື ໃຊ້ຄວາມຮຸນແຮງບັງຄັບ, ນາບຂູ່ເຈົ້າໜ້າທີ່, ພະນັກງານຍຸຕິທຳ ໃຫ້ເຮັດຜິດກົດໝາຍໃນການດຳເນີນການສືບສວນ-ສອບສວນ, ສັ່ງຟ້ອງ, ພິຈາລະນາ ຕັດສີນ, ພິພາກສາຄະດີ ຫຼື ໃນການຈັດຕັ້ງປະຕິບັດຄຳຕັດສີນຂອງສານ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ມາດຕາ 392 ການບັງຄັບໃຫ້ຜູ້ອື່ນໃຫ້ການ ແລະ ນຳເອົາຫຼັກຖານເທັດມາໃຫ້

ບຸກຄົນໃດ ຫາກໃຊ້ວິທີບັງຄັບ, ໃຊ້ເລ່ລ່ຽມ, ກົນອຸບາຍ ໃນການດຳເນີນການສືບສວນ-ສອບສວນ, ສັ່ງຟ້ອງ, ໄຕ່ສວນ ເພື່ອໃຫ້ຜູ້ອື່ນ ຕອບຄຳຖາມ ຫຼື ນຳເອົາຫຼັກຖານເທັດມາໃຫ້ ຈະຖືກລົງໂທດຕັດອິດສະ ລະພາບ ແຕ່ ຫົກເດືອນ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ ແລະ ຈະຖືກປັບໃໝ ແຕ່ 7.000.000 ກີບ ຫາ 20.000.000 ກີບ.

ມາດຕາ 393 ການກົດໜ່ວງຖ່ວງດຶງການດຳເນີນຄະດີ

ບຸກຄົນໃດ ຫາກໄດ້ກົດໜ່ວງຖ່ວງດຶງ ການດຳເນີນຄະດີຂອງເຈົ້າໜ້າທີ່ ທີ່ກ່ຽວຂ້ອງ ຈະຖືກລົງໂທດ ຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດັດອິດສະລະພາບ ແຕ່ ໜຶ່ງປີ ຫາ ສອງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ມາດຕາ 394 ການປອມແປງສຳນວນຄະດີ

ເຈົ້າໜ້າທີ່ສືບສວນ-ສອບສວນ, ພະນັກງານໄອຍະການ, ຈ່າສານ, ຜູ້ພິພາກສາ, ພະນັກງານຍຸຕິທຳ, ຜູ້ປົກປ້ອງ, ຜູ້ກະທຳຜິດ ຫຼື ຜູ້ເຂົ້າຮ່ວມໃນການດຳເນີນຄະດີໃດໜຶ່ງ ຫາກຕັດ, ເພີ່ມ ຫຼື ຂີດຂ້າເນື້ອໃນຕົວຈິງ ຂອງເອກະສານ ທີ່ເປັນຫຼັກຖານໃນການດຳເນີນຄະດີ ຫຼື ນຳໃຊ້ວິທີອື່ນ ເພື່ອປອມແປງສຳນວນຄະດີ ຈະຖືກລົງໂທດຕັດອິດສະລະພາບແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ກະທຳຜິດໂດຍມີການຈັດຕັ້ງເປັນກຸ່ມ, ໄດ້ກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ສິບປີ ແລະ ຈະຖືກປັບໃໝ ແຕ່ 7.000.000 ກີບ ຫາ 20.000.000 ກີບ.

ມາດຕາ 395 ການບໍ່ຈັດຕັ້ງປະຕິບັດຄຳຕັດສີນ ຫຼື ຄຳພິພາກສາຂອງສານ

ເຈົ້າໜ້າທີ່, ພະນັກງານຜູ້ໃດ ທີ່ມີໜ້າທີ່ຮັບຜິດຊອບຈັດຕັ້ງປະຕິບັດຄຳຕັດສີນ ຫຼື ຄຳພິພາກສາຂອງສານ ຫາກມີເຈດຕະນາບໍ່ຈັດຕັ້ງປະຕິບັດຄຳຕັດສີນ ຫຼື ຄຳພິພາກສາຂອງສານ ຊຶ່ງກໍ່ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 396 ການຂັດຂວາງການຈັດຕັ້ງປະຕິບັດຄຳຕັດສີນຂອງສານ

ບຸກຄົນໃດ ຫາກສວຍໃຊ້ສິດ, ໜ້າທີ່, ຕຳແໜ່ງ ຫຼື ໃຊ້ຄວາມຮຸນແຮງ ເພື່ອຂັດຂວາງການຈັດຕັ້ງປະ ຕິບັດຄຳຕັດສີນຂອງສານ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສອງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ກະທຳຜິດໂດຍມີການຈັດຕັ້ງເປັນກຸ່ມ, ໄດ້ໃຊ້ຄວາມຮຸນແຮງ ຊຶ່ງເຮັດໃຫ້ເຈົ້າໜ້າທີ່ໄດ້ຮັບບາດເຈັບ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ ແລະຈະຖືກປັບໃໝ ແຕ່ 5.000.000 ກີບ ຫາ 15.000.000 ກີບ.

ໃນກໍລະນີທີ່ຜູ້ກະທຳຜິດ ຫາກໄດ້ໃຊ້ຄວາມຮຸນແຮງ ຊຶ່ງເຮັດໃຫ້ເຈົ້າໜ້າທີ່ໄດ້ຮັບບາດເຈັບສາຫັດ,ເສຍອົງຄະ ຫຼື ເສຍຊີວິດ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ຊາວປີ ຫຼື ຕັດອິດສະລະພາບຕະ ຫຼອດຊີວິດ ແລະ ຈະຖືກປັບໃໝ ແຕ່ 7.000.000 ກີບ ຫາ 20.000.000 ກີບ.

ມາດຕາ 397 ການໃຫ້ການຊ່ວຍເຫຼືອຜູ້ທີ່ຖືກກັກຕົວ, ກັກຂັງ, ດັດສ້າງ ຫຼື ຜູ້ເຂົ້າຮັບການບຳບັດ

ບຸກຄົນໃດ ຫາກໄດ້ໃຫ້ການຊ່ວຍເຫຼືອຜູ້ຖືກກັກຕົວ, ກັກຂັງ, ດັດສ້າງ ຫຼື ຜູ້ເຂົ້າຮັບການບຳບັດໃນຄ້າຍກັກຂັງຊົ່ວຄາວ, ຄ້າຍຄຸມຂັງ, ຄ້າຍດັດສ້າງ ແລະ ສູນບຳບັດ ເພື່ອກະທຳຜິດຄັ້ງໃໝ່ຢູ່ໃນສະຖານທີ່ດັ່ງ ກ່າວ ຫຼື ໃຫ້ພົ້ນຈາກການກັກຕົວ, ກັກຂັງ, ດັດສ້າງ ຫຼື ບຳບັດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ໃນກໍລະນີມີການຈັດຕັ້ງເປັນກຸ່ມ, ໄດ້ກໍ່ຄວາມເສຍຫາຍຢ່າງຫຼວງຫຼາຍ, ໄດ້ສວຍໃຊ້ສິດ, ໜ້າທີ່, ຕຳແໜ່ງໃນການກະທຳຜິດ, ໄດ້ໃຫ້ການຊ່ວຍເຫຼືອຜູ້ທີ່ຖືກສານຕັດສີນໃນສະຖານການກະທຳຜິດຕໍ່ຄວາມສະ ຫງົບຂອງຊາດ ຫຼື ຜູ້ທີ່ຖືກສານຕັດສີນລົງໂທດປະຫານຊີວິດ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບສອງປີ ແລະ ຈະຖືກປັບໃໝ ແຕ່ 7.000.000 ກີບ ຫາ 20.000.000 ກີບ.

ໝວດທີ 13

ການກະທຳຜິດທາງທະຫານ

ມາດຕາ 398 ການຫຼົບຫຼີກຈາກການເປັນທະຫານພັນທະ

ບຸກຄົນໃດ ຫາກບໍ່ໄປຂຶ້ນທະບຽນ, ບໍ່ປະຕິບັດຄຳສັ່ງຮຽກເອີ້ນເຂົ້າເປັນທະຫານພັນທະ ຈະຖືກສຶກ ສາອົບຮົມ, ກ່າວເຕືອນໃຫ້ປະຕິບັດ, ຖ້າບໍ່ປະຕິບັດ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 500.000 ກີບ ຫາ 2.000.000 ກີບ.

ໃນຍາມສົງຄາມ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ມາດຕາ 399 ການຂັດຂວາງ, ຊຸກເຊື່ອງ ຫຼື ປິດບັງບໍ່ໃຫ້ບຸກຄົນອື່ນໄປເປັນທະຫານພັນທະ

ບຸກຄົນໃດ ໄດ້ຂັດຂວາງ, ຊຸກເຊື່ອງ ຫຼື ປິດບັງບໍ່ໃຫ້ບຸກຄົນອື່ນໄປເປັນທະຫານພັນທະ ຈະຖືກລົງ ໂທດຕັດອິດສະລະພາບ ແຕ່ ສາມເດືອນ ຫາ ໜຶ່ງປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນຍາມສົງຄາມ ຈະຖືກລົງໂທດຕັດອິດສະລະພາບ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 3.000.000 ກີບ ຫາ 7.000.000 ກີບ.

ມາດຕາ 400 ການໂຕນໜີຈາກການເປັນທະຫານພັນທະ

ບຸກຄົນໃດ ທີ່ເປັນທະຫານພັນທະ ຫາກໄດ້ໂຕນໜີຈາກກົມກອງກ່ອນໝົດກຳນົດເວລາເປັນທະ ຫານພັນທະນັ້ນ ໃຫ້ອົງການປົກຄອງທ້ອງຖິ່ນ ສຶກສາອົບຮົມຜູ້ກ່ຽວໃຫ້ກັບຄືນກົມກອງເດີມ, ຖ້າຫາກຜູ້ກ່ຽວ ບໍ່ຍອມກັບຄືນ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສອງປີ ແລະ ຈະຖືກປັບໃໝ ແຕ່ 2.000.000 ກີບ ຫາ 5.000.000 ກີບ.

ໃນຍາມສົງຄາມ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ສາມປີ ແລະ ຈະຖືກປັບໃໝ ແຕ່ 5.000.000 ກີບ ຫາ 10.000.000 ກີບ.

ມາດຕາ 401 ການກະທຳຜິດຢູ່ພາຍໃນຄ້າຍ, ຂອບເຂດຕັ້ງທັບ ຫຼື ໃນເວລາເຄື່ອນທັບ

ບຸກຄົນໃດ ຫາກໄດ້ກໍ່ຄວາມປັ່ນປ່ວນ, ລະເມີດລະບຽບການຂອງກອງທັບ, ສ້າງຄວາມເສຍຫາຍ ໃນຄ້າຍ, ຂອບເຂດຕັ້ງທັບ ຫຼື ໃນເວລາເຄື່ອນທັບ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ແລະ ຈະ ຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີທີ່ການກະທຳຜິດ ຫາກໄດ້ກໍ່ຄວາມເສຍຫາຍຢ່າງຫຼວງຫຼາຍໃຫ້ແກ່ກອງທັບ ຈະຖືກລົງ ໂທດຕັດອິດສະລະພາບ ແຕ່ ໜຶ່ງປີ ຫາ ຫ້າປີ ແລະ ຈະຖືກປັບໃໝ ແຕ່ 3.000.000 ກີບ ຫາ 15.000.000 ກີບ.

ມາດຕາ 402 ການໂຕນໜີຈາກການເປັນທະຫານ

ບຸກຄົນໃດ ຫາກໄດ້ໂຕນໜີອອກຈາກກົມກອງທີ່ຕົນສັງກັດ ເພື່ອຫຼີກລຽງການປະຕິບັດໜ້າທີ່ ທີ່ຕົນ ໄດ້ຮັບມອບໝາຍ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ຫ້າປີ ແລະ ຈະຖືກປັບໃໝ ແຕ່ 1.000.000 ກີບ ຫາ 5.000.000 ກີບ.

ໃນກໍລະນີການກະທຳຜິດດັ່ງກ່າວ ຫາກເປັນພື້ນຖານທີ່ກໍ່ໃຫ້ເກີດການກະທຳຜິດອື່ນ ຊຶ່ງສ້າງຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ເຈັດປີ ຫາ ສິບສອງປີ ແລະ ຈະຖືກປັບໃໝ ແຕ່ 3.000.000 ກີບ ຫາ 10.000.000 ກີບ.

ໃນກໍລະນີ ຜູ້ກະທຳຜິດແມ່ນຜູ້ບັງຄັບບັນຊາ ຫາກໄດ້ຊັກຊວນ ຫຼື ນຳພາບຸກຄົນອື່ນເຂົ້າຮ່ວມໃນ ການກະທຳຜິດ ຫຼື ເປັນການກະທຳຜິດທີ່ສ້າງຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະ ພາບ ແຕ່ ສິບປີ ຫາ ຊາວປີ ແລະ ຈະຖືກປັບໃໝ ແຕ່ 20.000.000 ກີບ ຫາ 50.000.000 ກີບ.

ມາດຕາ 403 ການບໍ່ປະຕິບັດຕາມຄຳສັ່ງ

ບຸກຄົນໃດ ຫາກບໍ່ປະຕິບັດຕາມຄຳສັ່ງຂອງຜູ້ບັງຄັບບັນຊາ ທີ່ຕົນຂຶ້ນກັບ, ມີການຊັກຊວນ ຫຼື ນຳ ເອົາບຸກຄົນອື່ນເຂົ້າຮ່ວມການກະທຳຜິດນຳກັນ, ມີການໃຊ້ກຳລັງຕອບໂຕ້ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສິບປີ.

ໃນກໍລະນີສ້າງຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງ ໂທດຕັດອິດສະລະພາບ ແຕ່ ສິບປີ ຫາ ຊາວປີ.

ມາດຕາ 404 ການອອກຄຳສັ່ງດ້ວຍຄວາມບໍ່ລະມັດລະວັງ

ບຸກຄົນໃດ ຫາກອອກຄຳສັ່ງດ້ວຍຄວາມຊັກຊ້າ, ບໍ່ລະມັດລະວັງ ຫຼື ຂາດຄວາມເອົາໃຈໃສ່ ຊຶ່ງສ້າງ ຄວາມເສຍຫາຍຢ່າງຫຼວງຫຼາຍ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ.

ບຸກຄົນໃດ ຫາກອອກຄຳສັ່ງ ດ້ວຍຄວາມຊັກຊ້າ, ບໍ່ລະມັດລະວັງ ຫຼື ຂາດຄວາມເອົາໃຈໃສ່ ຊຶ່ງສ້າງ ຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະ ພາບ ແຕ່ ໜຶ່ງປີ ຫາ ຫ້າປີ.

ໃນກໍລະນີຢູ່ໃນໄລຍະເວລາສູ້ຮົບໃນສະໜາມຮົບ ຫຼື ໃນສະພາວະທີ່ຈຳເປັນ ຊຶ່ງໄດ້ສ້າງຄວາມເສຍ ຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ຊາວປີ.

ມາດຕາ 405 ການຂັດຂວາງການປະຕິບັດຕາມໜ້າທີ່ ແລະ ຄວາມຮັບຜິດຊອບ

ບຸກຄົນໃດ ຫາກຂັດຂວາງຜູ້ສັງກັດໃນກຳລັງປ້ອງກັນຊາດ ບໍ່ໃຫ້ປະຕິບັດຕາມໜ້າທີ່ ແລະ ຄວາມ ຮັບຜິດຊອບ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະ ລະພາບ.

ໃນກໍລະນີມີການຊັກຊວນ ຫຼື ນຳເອົາບຸກຄົນອື່ນເຂົ້າຮ່ວມການກະທຳຜິດນຳກັນ, ມີການໃຊ້ກຳລັງ ຕອບໂຕ້ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ສິບປີ.

ໃນກໍລະນີ ສ້າງຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກ ລົງໂທດຕັດອິດສະລະພາບ ແຕ່ ເຈັດປີ ຫາ ສິບຫ້າປີ.

ໃນກໍລະນີ ຢູ່ໃນໄລຍະເວລາຂອງການຕໍ່ສູ້ຢູ່ໃນສະໜາມຮົບ ຫຼື ໃນສະພະວະທີ່ຈຳເປັນ ຊຶ່ງໄດ້ສ້າງ ຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ.

ມາດຕາ 406 ການໝິ່ນປະໝາດ ຫຼື ການທຳຮ້າຍຜູ້ບັງຄັບບັນຊາ

ບຸກຄົນໃດ ຫາກໝິ່ນປະໝາດ ຫຼື ທຳຮ້າຍຜູ້ບັງຄັບບັນຊາຂອງຕົນ ຈະຖືກລົງໂທດຕັດອິດສະລະ ພາບ ແຕ່ ສາມເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ.

ໃນກໍລະນີມີການຫຸ້ມຕີ ຫຼື ເຮັດໃຫ້ມີການບາດເຈັບສາຫັດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ຫ້າປີ.

ໃນກໍລະນີທີ່ການກະທຳຜິດ ຫາກໄດ້ເຮັດໃຫ້ມີການເສຍອົງຄະ, ພິການ ຫຼື ເສຍຊີວິດ ຈະຖືກລົງ ໂທດຕັດອິດສະລະພາບ ແຕ່ ສິບປີ ຫາ ຊາວປີ.

ໃນຍາມສົງຄາມ ຫາກໄດ້ເຮັດໃຫ້ຜູ້ບັນຊາສູ້ຮົບໄດ້ຮັບບາດເຈັບ, ເສຍອົງຄະ, ພິການ ຫຼື ເສຍຊີວິດ ຈະຖືກລົງໂທດຕັດອິດສະລະພາບ ແຕ່ ເຈັດປີ ຫາ ຊາວປີ ຫຼື ຕັດອິດສະລະພາບຕະຫຼອດຊີວິດ.

ມາດຕາ 407 ການລົງໂທດທາງຮ່າງກາຍທີ່ຮຸນແຮງ ຫຼື ການລົງໂທດ ທີ່ເຮັດໃຫ້ຜູ້ທີ່ຢູ່ພາຍໃຕ້ບັງຄັບບັນຊາ ໄດ້ຮັບຄວາມອັບອາຍ

ບຸກຄົນໃດ ຫາກລົງໂທດທາງຮ່າງກາຍທີ່ຮຸນແຮງ ຫຼື ລົງໂທດດ້ວຍການເຮັດໃຫ້ຜູ້ທີ່ຢູ່ພາຍໃຕ້ບັງ ຄັບບັນຊາໄດ້ຮັບຄວາມອັບອາຍ ຊຶ່ງແຕະຕ້ອງເຖິງກຽດ, ສັກສີ ຈະຖືກລົງໂທດຕັດອິດສະລະພາບ ແຕ່ ສາມ ເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ.

ໃນກໍລະນີສ້າງຄວາມເສຍຫາຍ ຫຼື ມີຄວາມເປັນອັນຕະລາຍຮ້າຍແຮງຕໍ່ຊີວິດ, ສຸຂະພາບ ຈະຖືກ ລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ.

ມາດຕາ 408 ການຍອມຈຳນົນຕໍ່ສັດຕູ

ບຸກຄົນໃດ ຫາກໄດ້ຍອມຈຳນົນຕໍ່ສັດຕູ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ສິບ ຫ້າປີ.

ໃນກໍລະນີ ຜູ້ກະທຳຜິດ ຫາກເປັນຜູ້ບັງຄັບບັນຊາ ນຳເອົາວັດຖູປະກອນດ້ານການທະຫານ, ອາວຸດ ເສິກ, ຍຸດທະວິທີ ຫຼື ເອກະສານດ້ານການທະຫານ ໄປມອບໃຫ້ສັດຕູ, ຊັກຊວນ ແລະ ນຳພາບຸກຄົນອື່ນ ເຂົ້າຮ່ວມໃນການກະທຳຜິດ ຊຶ່ງສ້າງຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍ ແຮງ ຈະຖືກລົງໂທດຕັດອິດສະລະພາບ ແຕ່ ສິບປີ ຫາ ຊາວປີ.

ມາດຕາ 409 ການສົ່ງຂໍ້ມູນດ້ານການທະຫານໃຫ້ແກ່ສັດຕູ ຫຼື ການສະໝັກໃຈຮັບໃຊ້ສັດຕູໃນເວລາຕົກເປັນ ຊະເລີຍເສິກ

ບຸກຄົນໃດ ຫາກສົ່ງຂໍ້ມູນດ້ານການທະຫານໃຫ້ແກ່ສັດຕູ ຫຼື ສະໝັກໃຈຮັບໃຊ້ສັດຕູ ໃນເວລາຕົກ ເປັນຊະເລີຍເສິກ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ເຈັດປີ.

ມາດຕາ 410 ການປະລະໜ້າທີ່ໃນສະໜາມຮົບ

ບຸກຄົນໃດ ຫາກປະລະໜ້າທີ່ຂອງຕົນໃນສະໜາມຮົບ ຈະຖືກລົງໂທດຕັດອິດສະລະພາບ ແຕ່ ສອງ ປີ ຫາ ສິບປີ.

ໃນກໍລະນີ ຜູ້ກະທຳຜິດ ຫາກເປັນຜູ້ບັງຄັບບັນຊາ ໄດ້ປະຖິ້ມອາວຸດເສິກ, ຍຸດທະວິທີການທະຫານ ຫຼື ເອກະສານດ້ານການທະຫານທີ່ສຳຄັນ ຊຶ່ງສ້າງຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະ ລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ຊາວປີ.

ມາດຕາ 411 ການຫຼົບຫຼີກການປະຕິບັດໜ້າທີ່

ບຸກຄົນໃດ ຫາກໄດ້ທຳຮ້າຍຕົນເອງໃຫ້ໄດ້ຮັບບາດເຈັບ ຫຼື ໃຊ້ເລ່ລ່ຽມ, ກົນອຸບາຍ ເພື່ອຫຼົບຫຼີກການ ປະຕິບັດໜ້າທີ່ ທີ່ຕົນໄດ້ຮັບມອບໝາຍ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ຫ້າປີ ຫຼື ດັດ ສ້າງໂດຍບໍ່ຕັດອິດສະລະພາບ.

ໃນກໍລະນີ ຜູ້ກະທຳຜິດ ຫາກເປັນຜູ້ບັງຄັບບັນຊາໄດ້ຊັກຊວນ ຫຼື ນຳພາບຸກຄົນອື່ນເຂົ້າຮ່ວມໃນ ການກະທຳຜິດ ຊຶ່ງເປັນການກະທຳຜິດທີ່ສ້າງຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະ ລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ຫ້າປີ ຫາ ຊາວປີ.

ມາດຕາ 412 ການເປີດເຜີຍຄວາມລັບດ້ານການທະຫານ, ການທ້ອນໂຮມ, ການຂາຍ ຫຼື ການທຳລາຍເອກະ ສານດ້ານການທະຫານ ໂດຍເຈດຕະນາ

ບຸກຄົນໃດ ຫາກໄດ້ເປີດເຜີຍຄວາມລັບດ້ານການທະຫານ, ທ້ອນໂຮມ, ຂາຍ ຫຼື ທຳລາຍເອກະ ສານດ້ານການທະຫານໂດຍເຈດຕະນາ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ຫ້າປີ.

ໃນກໍລະນີການກະທຳຜິດ ຫາກເປັນພື້ນຖານທີ່ກໍ່ໃຫ້ເກີດການກະທຳຜິດອື່ນ ຊຶ່ງສ້າງຄວາມເສຍ ຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະພາບແຕ່ ສາມປີ ຫາ ສິບປີ.

ການກະກຽມໃຫ້ແກ່ການກະທຳຜິດ, ຄວາມພະຍາຍາມກໍ່ການກະທຳຜິດ ກໍຈະຖືກລົງໂທດ.

ມາດຕາ 413 ການລາຍງານຜິດ

ບຸກຄົນໃດ ຫາກໄດ້ລາຍງານຜິດໂດຍເຈດຕະນາ ຊຶ່ງສ້າງຄວາມເສຍຫາຍຢ່າງຫຼວງຫຼາຍ ຫຼື ມີ ຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ສາມປີ ຫຼື ດັດສ້າງ ໂດຍບໍ່ຕັດອິດສະລະພາບ.

ໃນກໍລະນີການກະທຳຜິດ ຫາກເປັນພື້ນຖານທີ່ກໍ່ໃຫ້ເກີດການກະທຳຜິດອື່ນ ຊຶ່ງສ້າງຄວາມເສຍ ຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ສອງ ປີ ຫາ ເຈັດປີ.

ມາດຕາ 414 ການລະເມີດລະບຽບການກຽມພ້ອມສູ້ຮົບ

ບຸກຄົນໃດ ຫາກລະເມີດລະບຽບການກຽມພ້ອມສູ້ຮົບ ຊຶ່ງສ້າງຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ຫ້າປີ ຫຼື ດັດ ສ້າງໂດຍບໍ່ຕັດອິດສະລະພາບ.

ມາດຕາ 415 ການລະເມີດລະບຽບການກ່ຽວກັບການປະຕິບັດໜ້າທີ່ຮັກສາຄວາມປອດໄພ

ບຸກຄົນໃດ ຫາກບໍ່ໄດ້ປະຕິບັດລະບຽບການກວດກາເວນຍາມ, ຮັກສາຄວາມປອດໄພຢ່າງເຂັ້ມງວດ ຊຶ່ງສ້າງຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະ ລະພາບ ແຕ່ ສາມເດືອນ ຫາ ຫ້າປີ ຫຼື ດັດສ້າງໂດຍບໍ່ຕັດອິດສະລະພາບ.

ມາດຕາ 416 ການລະເມີດລະບຽບການຮັບປະກັນຄວາມປອດໄພໃນເວລາອົບຮົມ ຫັດແອບ ຫຼື

ໃນເວລາສູ້ຮົບ

ບຸກຄົນໃດ ຫາກລະເມີດລະບຽບການຮັບປະກັນຄວາມປອດໄພໃນເວລາອົບຮົມ ຫັດແອບ ຫຼື ໃນ ເວລາສູ້ຮົບ ຊຶ່ງສ້າງຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງ ໂທດຕັດອິດສະລະພາບ ແຕ່ ສາມເດືອນ ຫາ ຫ້າປີ ຫຼື ດັດສ້າງໂດຍບໍ່ຕັດອິດສະລະພາບ.

ມາດຕາ 417 ການລະເມີດລະບຽບການກ່ຽວກັບການນຳໃຊ້ອາວຸດເສິກ ຫຼື ວັດຖຸລະເບີດ

ບຸກຄົນໃດ ຫາກລະເມີດລະບຽບການກ່ຽວກັບການຄຸ້ມຄອງ ແລະ ນຳໃຊ້ອາວຸດເສິກ ຫຼື ວັດຖຸລະ ເບີດ ຊຶ່ງສ້າງຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດ ຕັດອິດສະລະພາບ ແຕ່ ຫົກເດືອນ ຫາ ຫ້າປີ ຫຼື ດັດສ້າງໂດຍບໍ່ຕັດອິດສະລະພາບ.

ມາດຕາ 418 ການລັກ ຫຼື ການທຳລາຍເອກະສານຍຸດທະສາດ, ຍຸດທະບັ້ນຮົບການທະຫານ,

ອາວຸດເສິກ ຫຼື ວັດຖຸລະເບີດ

ບຸກຄົນໃດ ຫາກໄດ້ລັກ ຫຼື ທຳລາຍເອກະສານຍຸດທະສາດ, ຍຸດທະບັ້ນຮົບການທະຫານ, ອາວຸດ ເສິກ ຫຼື ວັດຖຸລະເບີດ ຈະຖືກລົງໂທດຕັດອິດສະລະພາບ ແຕ່ ສອງປີ ຫາ ເຈັດປີ.

ໃນກໍລະນີຜູ້ກະທຳຜິດ ຫາກກະທຳຜິດໃນຍາມທີ່ມີການຕໍ່ສູ້ ຫຼື ໃນຍາມທີ່ມີສະພາບຫຍຸ້ງຍາກ ຊຶ່ງ ສ້າງຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະ ພາບ ແຕ່ ຫ້າປີ ຫາ ສິບປີ.

ມາດຕາ 419 ການເຮັດໃຫ້ອາວຸດເສິກ, ເອກະສານຍຸດທະສາດ, ຍຸດທະບັ້ນຮົບການທະຫານ

ເສຍຫາຍດ້ວຍຄວາມບໍ່ລະມັດລະວັງ

ບຸກຄົນໃດ ທີ່ໄດ້ຮັບມອບໝາຍໃຫ້ຮັກສາ ຫຼື ໄດ້ຮັບການປະກອບອາວຸດ ຫຼື ໃຫ້ຮັກສາແຜນຍຸດ ທະວິທີດ້ານການທະຫານ ຫາກໄດ້ເຮັດໃຫ້ ອາວຸດເສິກ, ເອກະສານຍຸດທະສາດ, ຍຸດທະບັ້ນຮົບການທະ ຫານເສຍຫາຍ ດ້ວຍຄວາມບໍ່ລະມັດລະວັງ ຊຶ່ງກໍ່ໃຫ້ເກີດຄວາມເສຍຫາຍ ແລະ ເປັນອັນຕະລາຍຮ້າຍ ແຮງ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ຫ້າປີ.

ໃນກໍລະນີການກະທຳຜິດ ຫາກເປັນພື້ນຖານທີ່ກໍ່ໃຫ້ເກີດການກະທຳຜິດອື່ນ ຊຶ່ງສ້າງຄວາມເສຍ ຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ເຈັດປີ.

ມາດຕາ 420 ການລະເມີດການປະຕິບັດນະໂຍບາຍຕໍ່ຜູ້ທີ່ໄດ້ຮັບບາດເຈັບ ແລະ ຜູ້ທີ່ເສຍຊີວິດໃນເວລາ

ເຄື່ອນໄຫວສູ້ຮົບ

ບຸກຄົນໃດ ທີ່ໄດ້ຮັບມອບໝາຍໃຫ້ຮັບຜິດຊອບເກັບກູ້, ປິ່ນປົວ ຫາກໄດ້ປະປ່ອຍຜູ້ທີ່ໄດ້ຮັບບາດ ເຈັບ ແລະ ຜູ້ທີ່ເສຍຊີວິດໃນເວລາເຄື່ອນໄຫວສູ້ຮົບ ໂດຍເຈດຕະນາ ຊຶ່ງກໍ່ໃຫ້ເກີດຄວາມເສຍຫາຍ ແລະ ເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ຫຼື ດັດສ້າງໂດຍ ບໍ່ຕັດອິດສະລະພາບ.

ບຸກຄົນໃດ ຫາກເກັບໂຮມເອົາວັດຖຸສິ່ງຂອງ ຂອງຜູ້ທີ່ເສຍຊີວິດໃນການສູ້ຮົບ ເປັນຂອງຕົນເອງ ຈະ ຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ຫຼື ດັດສ້າງໂດຍບໍ່ຕັດອິດສະລະພາບ.

ໃນກໍລະນີ ການກະທຳຜິດ ຫາກເປັນພື້ນຖານ ທີ່ກໍ່ໃຫ້ເກີດການກະທຳຜິດອື່ນ ຊຶ່ງສ້າງຄວາມເສຍ ຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ສອງ ປີ ຫາ ເຈັດປີ.

ມາດຕາ 421 ການເອົາ ຫຼື ການທຳລາຍເຄື່ອງສິນເສິກ

ບຸກຄົນໃດ ຫາກໄດ້ ເອົາ ຫຼື ທຳລາຍເຄື່ອງສິນເສິກ ໃນເວລາມີການສູ້ຮົບ ຫຼື ໃນເວລາເກັບມ້ຽນ ສະໜາມຮົບ ພາຍຫຼັງສິ້ນສຸດສົງຄາມ ຈະຖືກລົງໂທດຕັດອິດສະລະພາບ ແຕ່ ຫົກເດືອນ ຫາ ຫ້າປີ ຫຼື ດັດສ້າງໂດຍບໍ່ຕັດອິດສະລະພາບ.

ໃນກໍລະນີ ຜູ້ກະທຳຜິດ ຫາກເປັນຜູ້ບັງຄັບບັນຊາ ມີເຄື່ອງສິນເສິກທີ່ຍັງເຫຼືອພາຍຫຼັງສິ້ນສຸດສົງ ຄາມທີ່ມີມູນຄ່າສູງ ແລະ ມີຈຳນວນຫຼາຍ ຊຶ່ງເປັນການກະທຳຜິດທີ່ສ້າງຄວາມເສຍຫາຍຢ່າງຫຼວງຫຼາຍ ແລະ ມີຄວາມເປັນອັນຕະລາຍຮ້າຍແຮງ ຈະຖືກລົງໂທດຕັດອິດສະລະພາບ ແຕ່ ສາມປີ ຫາ ແປດປີ.

ມາດຕາ 422 ການທາລຸນຊະເລີຍເສິກ ຫຼື ທະຫານສັດຕູທີ່ຍອມຈຳນົນ

ບຸກຄົນໃດ ຫາກທາລຸນຊະເລີຍເສິກ ຫຼື ທະຫານສັດຕູທີ່ຍອມຈຳນົນ ຈະຖືກລົງໂທດຕັດອິດສະ ລະພາບ ແຕ່ ສາມເດືອນ ຫາ ສອງປີ ຫຼື ດັດສ້າງໂດຍບໍ່ຕັດອິດສະລະພາບ.

ມາດຕາ 423 ການແອບອ້າງເປັນເຈົ້າໜ້າທີ່ທະຫານ

ບຸກຄົນໃດ ຫາກແອບອ້າງເປັນເຈົ້າໜ້າທີ່ທະຫານ ເພື່ອເຄື່ອນໄຫວຫາຜົນປະໂຫຍດໃຫ້ແກ່ຕົນເອງ ຊຶ່ງສ້າງຄວາມເສຍຫາຍໃຫ້ແກ່ຊື່ສຽງ, ກຽດສັກສີ, ຜົນປະໂຫຍດຂອງກອງທັບ, ຄວາມບໍ່ສະຫງົບ ຫຼື ຄວາມ ບໍ່ເປັນລະບຽບຮຽບຮ້ອຍຂອງສັງຄົມ ຈະຖືກລົງໂທດຕັດອິດສະລະພາບ ແຕ່ ສາມເດືອນ ຫາ ສາມປີ ແລະ ຈະຖືກປັບໃໝ ແຕ່ 1.000.000 ກີບ ຫາ 10.000.000 ກີບ.

ໃນກໍລະນີການກະທຳຜິດດັ່ງກ່າວ ຫາກໄດ້ສ້າງຄວາມເສຍຫາຍຢ່າງຫຼວງຫຼາຍ ແລະ ເປັນພື້ນຖານ ໃຫ້ແກ່ການກະທຳຜິດອື່ນ ຈະຖືກລົງໂທດຕັດອິດສະລະພາບ ແຕ່ ໜຶ່ງປີ ຫາ ເຈັດປີ ແລະ ຈະຖືກປັບໃໝ ແຕ່ 5.000.000 ກີບ ຫາ 20.000.000 ກີບ.

ພາກທີ III

ບົດບັນຍັດສຸດທ້າຍ

ມາດຕາ 424 ການຈັດຕັ້ງປະຕິບັດ

ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ສານປະຊາຊົນສູງສຸດ, ອົງ ການໄອຍະການປະຊາຊົນສູງສຸດ ແລະ ອົງການອື່ນທີ່ກ່ຽວຂ້ອງ ເປັນຜູ້ຈັດຕັ້ງປະຕິບັດປະມວນກົດໝາຍອາ ຍາສະບັບນີ້.

ມາດຕາ 425 ຜົນສັກສິດ

ປະມວນກົດໝາຍອາຍາສະບັບນີ້ ມີຜົນສັກສິດ ນັບແຕ່ວັນປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ອອກລັດຖະດຳລັດປະກາດໃຊ້ ແລະ ພາຍຫຼັງໄດ້ລົງໃນຈົດໝາຍເຫດທາງລັດຖະການ ສິບຫ້າວັນ.

ປະມວນກົດໝາຍອາຍາສະບັບນີ້ ປ່ຽນແທນກົດໝາຍອາຍາ ສະບັບເລກທີ 12 /ສພຊ, ລົງວັນທີ 9 ພະຈິກ 2005.

ບັນດາບົດບັນຍັດ ທີ່ໄດ້ກຳນົດການກະທຳຜິດທາງອາຍາ ແລະ ໂທດ ໃນກົດໝາຍສະບັບອື່ນ ຊຶ່ງ ໄດ້ລວບລວມເຂົ້າໃນປະມວນກົດໝາຍສະບັບນີ້ແລ້ວ ຈະບໍ່ມີຜົນນຳໃຊ້ ນັບແຕ່ວັນປະມວນກົດໝາຍອາ ຍາສະບັບນີ້ ມີຜົນສັກສິດ ດັ່ງນີ້:

1. ມາດຕາ 124 ຂອງກົດໝາຍວ່າດ້ວຍການປະກັນໄພ ສະບັບເລກທີ 06/ສພຊ, ລົງວັນທີ 21 ທັນວາ 2011;

2. ມາດຕາ 59 ຂອງກົດໝາຍວ່າດ້ວຍການໂທລະຄົມມະນາຄົມ ສະບັບເລກທີ 60/ສພຊ, ລົງວັນ ທີ 16 ມັງກອນ 2012;

3. ມາດຕາ 59, 60, 61 ຂອງກົດໝາຍວ່າດ້ວຍການຕ້ານການສໍ້ລາດບັງຫຼວງ ສະບັບເລກທີ 27/ສພຊ, ລົງວັນທີ 18 ທັນວາ 2012;

4. ມາດຕາ 86, 87 ຂອງກົດໝາຍວ່າດ້ວຍທະນາຄານທຸລະກິດ ສະບັບເລກທີ 03/ສພຊ, ລົງວັນທີ 26 ທັນວາ 2006;

5. ມາດຕາ 104 ຂອງກົດໝາຍວ່າດ້ວຍມາດຕະຖານ ສະບັບເລກທີ 13/ສພຊ, ລົງວັນທີ 26 ທັນວາ 2007;

6. ມາດຕາ 85, 86, 87, 88, 89, 90 ຂອງກົດໝາຍວ່າດ້ວຍການປົກປ້ອງສິດ ແລະ ຜົນປະ ໂຫຍດຂອງເດັກ ສະບັບເລກທີ 05/ສພຊ, ລົງວັນທີ 27 ທັນວາ 2007;

7. ມາດຕາ 127 ຂອງກົດໝາຍວ່າດ້ວຍປ່າໄມ້ ສະບັບເລກທີ 06/ສພຊ, ລົງວັນທີ 24 ທັນວາ 2007;

8. ມາດຕາ 71 ວັກສຸດທ້າຍ ຂອງກົດໝາຍວ່າດ້ວຍສັດນ້ຳ ແລະ ສັດປ່າ ສະບັບເລກທີ 07/ສພຊ, ລົງວັນທີ 24 ທັນວາ 2007;

9. ມາດຕາ 162 ຂອງກົດໝາຍວ່າດ້ວຍຊັບສິນທາງປັນຍາ ສະບັບເລກທີ 01/ສພຊ, ລົງວັນທີ 20 ທັນວາ 2011;

10. ມາດຕາ 69 ຂອງກົດໝາຍວ່າດ້ວຍການສະກັດກັ້ນ ແລະ ຕ້ານເຊື້ອເຮສໄອວີ/ພະຍາດເອດສ ສະບັບເລກທີ 01/ສພຊ, ລົງວັນທີ 29 ມິຖຸນາ 2010;

11. ມາດຕາ 75 ຂອງກົດໝາຍວ່າດ້ວຍຢາເສບຕິດ ສະບັບເລກທີ 10/ສພຊ, ລົງວັນທີ 25 ທັນວາ 2007;

12. ມາດຕາ 2, 3, 4 ຂອງກົດໝາຍວ່າດ້ວຍການປັບປຸງມາດຕາ 146 ຂອງກົດໝາຍອາຍາ ແລະ ມາດຕາ 75, 76 ຂອງກົດໝາຍວ່າດ້ວຍຢາເສບຕິດ ສະບັບເລກທີ 22/ສພຊ, ລົງວັນທີ 21 ທັນວາ 2010;

13. ມາດຕາ 170 ຂອງກົດໝາຍວ່າດ້ວຍຫຼັກຊັບ ສະບັບເລກທີ 21/ສພຊ, ລົງວັນທີ 10 ທັນວາ 2012;

14. ມາດຕາ 66, 67, 68, 69, 70 ຂອງກົດໝາຍວ່າດ້ວຍການຕ້ານ ສະກັດກັ້ນ ການຟອກເງິນ ແລະ ການສະໜອງທຶນໃຫ້ແກ່ການກໍ່ການຮ້າຍ ສະບັບເລກທີ 50/ສພຊ, ລົງວັນທີ 21 ກໍລະກົດ 2014;

15. ມາດຕາ 68 ຂອງກົດໝາຍວ່າດ້ວຍການປະມົງ ສະບັບເລກທີ 03/ສພຊ, ລົງວັນທີ 9 ກໍລະກົດ 2009;

16. ມາດຕາ 49 ກົດໝາຍວ່າດ້ວຍການພັດທະນາ ແລະ ປົກປ້ອງແມ່ຍິງ ສະບັບເລກທີ 08/ສພຊ, ລົງວັນທີ 22 ຕຸລາ 2004;

17. ມາດຕາ 52 ກົດໝາຍວ່າດ້ວຍການຄຸ້ມຄອງເງິນຕາຕ່າງປະເທດ ສະບັບເລກທີ 55/ສພຊ, ລົງ ວັນທີ 22 ທັນວາ 2014;

18. ມາດຕາ 79 ຂໍ້ 1, 2, 3 ແລະ 4 ຂອງກົດໝາຍວ່າດ້ວຍການຕ້ານ ແລະ ສະກັດກັ້ນການໃຊ້ ຄວາມຮຸນແຮງຕໍ່ແມ່ຍິງ ແລະ ເດັກ ສະບັບເລກທີ 56/ສພຊ, ລົງວັນທີ 23 ທັນວາ 2014;

19. ມາດຕາ 62 ຂອງກົດໝາຍວ່າດ້ວຍການຕ້ານ ແລະ ສະກັດກັ້ນອາຊະຍາກຳທາງລະບົບຄອມ ພິວເຕີ ສະບັບເລກທີ 61/ສພຊ, ລົງວັນທີ 15 ກໍລະກົດ 2015;

20. ມາດຕາ 89 ຂອງກົດໝາຍວ່າດ້ວຍການຕ້ານການຄ້າມະນຸດ ສະບັບເລກທີ 73/ສພຊ, ລົງວັນ ທີ 17 ທັນວາ 2015.

ປະທານສະພາແຫ່ງຊາດ