ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນາຖາວອນ

ປະທານປະເທດ ເລກທີ 104\_\_\_/ປປທ

ນະຄອນຫຼວງວຽງຈັນ, ວັນທີ31.5.2017.

ລັດຖະດາໍລັດ

ຂອງປະທານປະເທດ

ສາທາລະນະລັດ ປະຊາທິປະໄຕ ປະຊາຊົນລາວ

**ກ່ຽວກັບການປັບປຸງເນື້ອໃນ ມາດຕາ 41 ແລະ 42 ກົດຫມາຍວ່າດ້ວຍ ການເລືອກຕັ້ງ ສະມາຊິກ ສະພາແຫ່ງຊາດ ແລະ ສະພາປະຊາຊົນຂັ້ນແຂວງ (ສະບັບປັບປຸງ ປີ 2015)**

* ອີງຕາມ ລັດຖະທໍາມະນູນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຫມວດທີ VI ມາດຕາ 67 ຂໍ້ 1 ( ສະບັບປັບປຸງ ປີ 2015 );
* ອີງຕາມ ມະຕິຂອງກອງປະຊຸມສະພາແຫ່ງຊາດ ສະບັບເລກທີ 01/ສພຊ, ລົງວັນທີ 12 ພຶດສະພາ 2017 ກ່ຽວກັບການປັບປຸງເນື້ອໃນບາງມາດຕາຂອງກົດຫມາຍວ່າດ້ວຍ ການເລືອກຕັ້ງສະມາຊິກສະພາ ແຫ່ງຊາດ ແລະ ສະພາປະຊາຊົນຂັ້ນແຂວງ;
* ອີງຕາມ ຫນັງສືສະເຫນີຂອງຄະນະປະຈ ໍາສະພາແຫ່ງຊາດ ສະບັບເລກທີ 06/ຄປຈ ລົງວັນທີ 12 ພຶດສະພາ 2017.

**ປະທານປະເທດ**

**ສາທາລະນະລັດ ປະຊາທິປະໄຕ ປະຊາຊົນລາວ ອອກລັດຖະດໍາລັດ :**

ມາດຕາ 1 ປະກາດໃຊ້ມາດຕາ 41 ແລະ 42 ປັບປຸງ ຂອງກົດຫມາຍວ່າດ້ວຍ ການເລືອກຕັ້ງສະມາຊິກ ສະພາແຫ່ງຊາດ ແລະ ສະພາປະຊາຊົນຂັ້ນແຂວງ (ສະບັບປັບປຸງ ປີ 2015).

ມາດຕາ 2 ລັດຖະດໍາລັດສະບັບນີ້ ມີຜົນສັກສິດນັບແຕ່ວັນລົງລາຍເຊັນ ເປັນຕົ້ນໄປ.

ປະທານປະເທດ ແຫ່ງ ສປປ ລາວ

ບຸນຍັງ ວໍລະຈິດ

ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

ສະພາແຫ່ງຊາດ

ເລກທີ 01 /ສພຊ

ນະຄອນຫຼວງວຽງຈັນ, ວັນທີ12/ 5 /17

ມະຕິ

ກອງປະຊຸມສະພາແຫ່ງຊາດ

ກ່ຽວກັບການປັບປຸງເນື້ອໃນບາງມາດຕາຂອງກົດຫມາຍວ່າດ້ວຍ ການເລືອກຕັ້ງສະມາຊິກ ສະພາແຫ່ງຊາດ ແລະ ສະພາປະຊາຊົນຂັ້ນແຂວງ

ອີງຕາມມາດຕາ 53 ຂໍ້ 1 ຂອງລັດຖະທໍາມະນູນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ (ສະບັບປີ 2015);

ອີງຕາມມາດຕາ 11 ຂໍ້ 1 ຂອງກົດຫມາຍວ່າດ້ວຍ ສະພາແຫ່ງຊາດ (ສະບັບປີ2015).

ໂດຍອີງໃສ່ການຄົ້ນຄວ້າພິຈາລະນາຢ່າງກວ້າງຂວາງ ແລະ ເລິກເຊິ່ງ ຂອງສະມາຊິກາະພາແຫ່ງຊາດ ກ່ຽວ ກັບ ການສະເຫນີປັບປຸງເນື້ອໃນມາດຕາ 41 ແລະ 42 ຂອງກົດຫມາຍວ່າດ້ວຍການເລືອກຕັ້ງສະມາຊິກ ສະພາແຫ່ງ ຊາດ ແລະ ສະພາປະຊາຊົນຂັ້ນແຂວງ (ສະບັບປີ 2015) ໃນວາລະກອງປະຊຸມ ຄັ້ງວັນທີ 2 ພຶດສະພາ ປີ 2017.

ສະພາແຫ່ງຊາດ ຕົກລົງ:

ມາດຕາ 1 ຮັບຮອງເອົາການປັບປຸງເນື້ອໃນມາດຕາ 41 ແລະ 42 ມີລະອຽດ ດັ່ງນີ້:

1. ມາດຕາ 41 (ປັບປຸງ) ການເລືອກຕັ້ງແທນ

ການເລືອກຕັ້ງແທນຈະໄດ້ຈັດຂຶ້ນໃນກໍລະນີ ດັ່ງນີ້:

ຈໍານວນສະມາຊິກສະພາແຫ່ງຊາດ ຫຼື ສະມາຊິກສະພາປະຊາຊົນຂັ້ນແຂວງ ຫາກຫຼຸດລົງ ອັນເນື່ອງມາ ຈາກກໍລະນີ ເສຍຊີວິດ, ລາອອກ ຫຼື ຖືກປົດອອກຈາກການເປັນສະມາຊິກສະພາ.

**ສໍາລັບສະມາຊິກສະພາແຫ່ງຊາດ:**

ຈໍານວນສະມາຊິກສະພາແຫ່ງຊາດ ທີ່ໄດ້ຮັບການເລືອກຕັ້ງໃນສະພາແຫ່ງຊາດຊຸດນັ້ນ ຫາກຫຼຸດລົງຕໍ່າ

1

ກວ່າ ຈໍານວນຄິດໄລ່ໃສ່ພົນລະເມືອງທົ່ວປະເທດ ຫ້າສິບພັນຄົນໃດ ໃຫ້ມີສະມາຊິກສະພາແຫ່ງຊາດ ຫນຶ່ງຄົນ ຕາມທີ່ໄດ້ກໍານົດໄວ້ໃນມາດຕາ 11 ຂໍ້ 3 ຂອງກົດຫມາຍສະບັບນີ້.

ຈໍານວນສະມາຊິກສະພາແຫ່ງຊາດ ໃນເຂດເລືອກຕັ້ງໃດຫນຶ່ງ ຫາກຫຼຸດລົງກວ່າເຄິ່ງຫນຶ່ງ ຂອງຈໍານວນສະມາຊິກສະພາແຫ່ງຊາດໃນເຂດເລືອກຕັ້ງດັ່ງກ່າວ.

**ສໍາລັບສະມາຊິກສະພາປະຊາຊົນຂັ້ນແຂວງ:**

ຈໍານວນສະມາຊິກສະພາປະຊາຊົນ ໃນແຂວງໃດຫນຶ່ງ ຫຼື ນະຄອນຫຼວງ ຫາກຫຼຸດລົງ ຕໍ່າກວ່າຈໍານວນ ຄິດໄລ່ໃສ່ພົນລະເມືອງ ຫ້າສິບພັນຄົນໃດ ໃຫ້ມີສະມາຊິກສະພາປະຊາຊົນຂັ້ນແຂວງ ຫນຶ່ງຄົນ ຕາມທີ່ໄດ້ ກໍານົດໄວ້ໃນມາດຕາ 11 ຂໍ້ 5 ຂອງກົດຫມາຍສະບັບນີ້.

ຈໍານວນສະມາຊິກສະພາປະຊາຊົນຂັ້ນແຂວງ ໃນເຂດເລືອກຕັ້ງເມືອງໃດຫນຶ່ງ ຫາກຫຼຸດລົງກວ່າເຄິ່ງຫນຶ່ງ

ຂອງຈໍານວນສະມາຊິກສະພາປະຊາຊົນທັງຫມົດໃນເຂດເລືອກຕັ້ງເມືອງດັ່ງກ່າວ.

ອາຍຸການຂອງສະພາແຫ່ງຊາດ ຫຼື ສະພາປະຊາຊົນຂັ້ນແຂວງ ຍັງເຫຼືອຢ່າງຫນ້ອຍ ສາມ ປີ.

1. ມາດຕາ 42(ປັບປຸງ**)** ວິທີການເລືອກຕັ້ງແທນ

ການເລືອກຕັ້ງແທນສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນຂັ້ນແຂວງ ໃຫ້ດໍາເນີນ ດັ່ງນີ້:

1. ການເລືອກຕັ້ງແທນ ຈະໄດ້ຈັດຂຶ້ນ ສະເພາະແຕ່ເຂດເລືອກຕັ້ງທີ່ມີຈໍານວນສະມາຊິກສະພາແຫ່ງ ຊາດ ຫຼື ສະມາຊິກສະພາປະຊາຊົນຂັ້ນແຂວງ ຫຼຸດລົງ ຕາມທີ່ໄດ້ກໍານົດໄວ້ໃນມາດຕາ 41 ຂອງກົດຫມາຍ ສະບັບນີ້:

2. ການດໍາເນີນການເລືອກຕັ້ງແທນ ໃຫ້ປະຕິບັດຕາມທີ່ໄດ້ກໍານົດໄວ້ໃນກົດຫມາຍສະບັບນີ້;

3. ຄະນະປະຈໍາສະພາທີ່ກ່ຽວຂ້ອງ ເປັນຜູ້ຕົກລົງແຕ່ງຕັ້ງຄະນະກໍາມະການເລືອກຕັ້ງ ແລະ ກໍານົດວັນ ເລືອກຕັ້ງ;

4. ພາຍຫຼັງການເລືອກຕັ້ງແທນສໍາເລັດແລ້ວ ໃຫ້ຄະນະກໍາມະການເລືອກຕັ້ງລາຍງານຜົນສໍາເລັດຂອງ ການເລືອກຕັ້ງ ຕໍ່ກອງປະຊຸມສະພາທີ່ກ່ຽວຂ້ອງຄັ້ງຖັດໄປ ເພື່ອຮັບຮອງ.

ມາດຕາ 2 ມະຕິສະບັບນີ້ ມີຜົນສັກສິດນັບແຕ່ວັນລົງລາຍເຊັນເປັນຕົ້ນໄປ.

ປະທານສະພາແຫ່ງຊາດ ປານີ ຢາທໍ່ຕູ້